
Despre profeția biblică 


În Biblia ebraică, Isaia, leremia, lezechiel şi cei Doisprezece Profeți Mici 
alcătuiesc grupul „Profeţilor ulteriori” şi fac parte din secțiunea N'bhi "îm, imediat 
după Iosua, Judecători, Samuel şi cele două Cărţi ale Regilor, care formează grupul 
„Profeţilor anteriori”. Cartea lui Daniel, cu un statut incert şi controversat în tradiția 
iudaică, figurează în cadrul secțiunii Scrieri (K“/hubhim), după cele „cinci suluri”, 
mai precis, după Ester şi înaintea lui Ezdra. Tot aici, în cadrul celor „cinci suluri”, 
dar înaintea Cărții Esterei, se găsesc Plângerile. 

Septuaginta propune o ordine diferită. Ediţia lui Alfred Rahlfs, pe care o urmăm 
în traducerea noastră, grupează Profeţii Mari (numiţi astfel datorită întinderii tex- 
telor) după cei Doisprezece Profeți Mici. Imediat după Psalmii lui Solomon, care 
încheie în ediţia Rahlfs cărţile poetice şi sapienţiale, urmează cei Doisprezece 
Profeți Mici, apoi, în ordine exactă: Isaia, leremia, Baruch, Plângerile lui leremia, 
Epistola lui leremia, lezechiel, Suzana, Daniel, Bel şi balaurul. (La Rahlfs, ordinea . 
profeților o urmează pe cea din Codex Vaticanus. În celălalt codice complet al 
Septuagintei, A/exandrinus, cărţile profetice sunt aduse mai în față, după modelul 
Bibliei ebraice: după 1-2 Paralipomene urmează Profeţii Mici, apoi Isaia, Ieremia, 
Baruch, Plângerile, Epistola lui leremia, Daniel, lezechiel, cărțile poetice şi sapien- 
ţiale fiind plasate la sfârşit.) Faţă de Biblia ebraică, Septuaginta conține, în grupul 
profetic, următoarele texte suplimentare: Cartea lui Baruch, Epistola lui Ieremia, 
precum şi cele două „anexe” la Cartea lui Daniel, redactate cel mai probabil direct 
în greacă, Suzana şi Bel şi balaurul. Vulgata a păstrat conţinutul Septuagintei, dar, 
în ce priveşte cărțile profetice, a revenit la ordinea Bibliei ebraice, aşezând Profeţii 
Mici după Profeţii Mari (plasând însă la sfârșitul acestora Cartea lui Daniel), şi a 
adăugat Epistola lui leremia la Cartea lui Baruch. 


* 


În mai multe religii ale Antichității se manifestă fenomene atribuite unei 
inspiraţii divine, dar profeția biblică îşi are trăsăturile sale specifice. Inspirația poate 
fi legată de anumite rituri de inițiere sau de experienţe onirice, de participarea la 
anumite sărbători religioase ori de anumite practici divinatorii. Cazuri de indivizi 
inspirați sunt atestate încă din secolul al XVIII-lea î.H., la Mari, pe Eufrat, sau, în 
secolul al VIll-lea î.H., la Hama, pe Oronte. E cert că profetismul exista în vechea 
Mesopotamie şi în Canaan. În Israel este menţionat încă din timpul lui Moise 

(Num. 11,26-29; Deut. 18,15-22; 34,10; dar şi Avraam însuşi este numit profet! — 
cf. Gen. 20,7), iar din secolul al XI-lea î.H., o dată cu Samuel, profetismul apare şi 
în formă „instituţionalizată” (cf. IRg. 10,5-6.11 LXX; 2Par, 29,25). 
Deosebirea dintre profetismul biblic şi fenomenele — mai degrabă divinatorii — 
amintite mai Sus constă, la o rapidă evaluare, în caracterul public şi dezinteresat al 
celui dintâi. În vreme ce oracolul delphic, de exemplu, răspunde unor curiozități 
personale, profeții biblici interpelează, în numele lui Dumnezeu, cu autoritate, 
întreg poporul lui YHWH, pentru a-i corecta prezentul şi a-i configura viitorul. 
Biblia cunoaşte trei categorii de personaje inspirate, cu trei denumiri specifice: 
hozeh, „vizionar” (sau ro eh, cu aproximativ acelaşi sens); 'îș ha 'el5him, „omul lui 
Dumnezeu” şi nabhi”, „profet”. Termenul „Vizionar” indică faptul că profetul are 
privilegiul unic de a vedea sau prevedea lucrurile ascunse îndeobşte muritorilor de 
rând, Expresia „omul lui Dumnezeu”, aplicată, de pildă, lui Elisei, Ilie, Moise ori 
Samuel, trimite la intimitatea dintre persoanele respective şi YHWH, dar şi la 
înzestrarea lor taumaturgică. Termenul cel mai folosit rămâne însă nabhi”: el nu are 
o valoare strict pozitivă, desemnându-i şi pe falşii profeţi din Israel, sau pe alți pro- 
feți, ai lui Baal, de exemplu; sensul de bază rămâne acela de a transmite cuvântul 
unei persoane, al unei divinități şi în special cuvântul lui YHWH; nabhi” operează 
solitar sau în grup (primele atestări îl prezintă în grup); au existat şi femei profetese 
(Miriam, Debora, Hulda). Profeţia presupune uneori o atmosferă specială (acompa- 
niament muzical: cf. 4Rg. 3,15 LXX), o gestică simbolică, ce pare absurdă la prima 
vedere (Is. 20,2-4); de asemenea, profeţii pot să aibă comportamente ciudate ori să 
treacă prin stări psihologice anormale, dar toate aceste aspecte, deşi fac parte din 
recuzita fenomenului, nu-i definesc esenţa. Profeţii sunt, în primul rând, mediatori 
între Dumnezeu şi poporul Său. La început, inspiraţia profetică s-a manifestat şi la 
unii cârmuitori (nu întâmplător Cartea lui losua, Cartea Judecătorilor, Cărţile 
Regilor, cum am văzut, sunt catalogate, în canonul ebraic, sub rubrica „Profeți 
anteriori”). Totuşi, conform Deuteronomului (18,18), profetul rămâne alesul direct 
şi legitim al lui YHWH: „Voi ridica un profet pentru ei din rândul fraţilor lor şi-i voi 
da pe buze cuvântul Meu şi le va vorbi așa cum îi voi porunci Eu”. Prin urmare, 
profetul nu vorbeşte în numele său personal, ci în numele lui Dumnezeu, de unde şi 
formulele introductive: „Cuvântul Domnului” sau „Oracolul Domnului” sau „Aşa 
vorbeşte Domnul” etc. Mesajul, primit de cele mai multe ori printr-o inspiraţie 
resimțită lăuntric, este transmis în diverse moduri: sub formă poetică sau în limbaj 
simplu, de proză, în parabole sau direct, fără ocolişuri; tonul poate fi satiric, critic, 
şfichiuitor, demolator chiar, sau, dimpotrivă, consolator, sapienţial, încurajator. 
Tipul mesajului depinde şi de temperamentul fiecărui profet în parte. Profetul nu 
este o simplă conductă prin care se scurge cuvântul lui Dumnezeu. Cuvântul 
respectiv, deși inspirat în privința conținutului, se transmite, în ceea ce priveşte 
„ambalajul retoric”, conform personalităţii transmițătorului. Nu trebuie pierduţi din 
vedere nici publicul, nici contextul istoric, dat fiind că mesajul profetic, în Biblie, 
nu se adresează decât foarte rar unui singur individ, el vizând, aproape întotdeauna, 

un întreg popor (alteori chiar mai multe). Mesajul respectiv se referă la prezent şi la 
viitor. Profetul e trimis în mijlocul poporului pentru a reaminti şi actualiza „Ccuvân- 
tul lui YHIWFP”, în cazul în care poporul I-a uitat sau nu-l mai respectă; pentru a-i 
pune în gardă pe necredincioşi, anunțând pedepse divine teribile; pentru a rezolva o 
criză prezentă fie prin intervenţii directe, fie prin amenințări terapeutice. Multe 
profeţii au în vedere nu numai soarta „poporului ales”, ci şi destinul „neamurilor 
păgâne” din vecinătate, cu care conviețuieşte „poporul ales”. Prin urmare, mesajul 
protetic înglobează istoria „universală”. 

Există o doctrină anume a profetismului biblic? Termenul însuşi de „doctrină” 
vine în contradicție cu acest fenomen caracterizat prin spontaneitate şi oportunitate 
(YHWH intervine în istoria poporului Său atunci când crede EI de cuviință, în 
înțelepciunea Sa). Se poate însă vorbi de o tematică recurentă, specifică profeților, 
care vizează trei aspecte fundamentale: monoteismul, moralismul şi aşteptarea sau 
pregătirea mântuirii. YHWH, Dumnezeul unic, nu lasă nici un loc altor dumnezei 
alături de El. Profeţii nu prididesc să explice şi să reamintească unicitatea, caracte- 
rul transcendent şi sfințenia Dumnezeului lui Israel. Sfinţeniei lui Y//WH i se opune 
păcătoşenia făpturii umane, în general, şi a fiilor lui Israel, în particular (Is. 6,5). 
Dumnezeu este polul absolut față de care muritorii nu pot fi altceva decât „praf şi 
cenușă”. leremia îşi centrează discursul profetic pe tema păcatului: întregul popor e 
pervertit, atins de imoralitate, „spurcat”. Răul ajunge la ultima limită, insuportabilă, 
fapt ce provoacă mânia lui Dumnezeu. Acesta intervine în istorie pentru a-Şi chema 
la judecată poporul şi a-l pedepsi cu asprime („Ziua lui YHWH”, Is. 2,6-22). Din 
perspectiva acestui „monoteism etic”, profeţii critică aspru Situaţia prezentă în 
raport cu Legea lui Dumnezeu, reactualizată la fiecare generaţie. Menirea lor este să 
reînsuflețească Legea şi, o dată cu ea, să reamintească termenii Legământului 
încheiat de YHWH cu poporul Său. Critica nu este motivaţia principală a profetului, 
deşi ea îi conferă o anumită legitimitate; ea intervine în situaţii de criză, când 
catastrofa e iminentă, iar salvarea nu poate veni decât de la Dumnezeu. Ziua lui 
YHWH este ziua judecății, dar şi a izbăvirii. Dumnezeu păstrează o „rămăşiţă” (Is. 4,3; 
Am. 5,15), un grup de „aleşi între aleşi”, care-l vor fi credincioşi până la capăt. 
Regele YHWH îşi va instaura domnia pe pământ prin intermediul unui „uns” 
(Mesia). Mesajul profeților orientează aşadar istoria lui Israel către un punct-țintă, 
aflat la capătul istoriei. Viziunea temporală inaugurată și susținută de profeţi este 
cea în care trăim, practic, şi astăzi. E vorba de o viziune lineară, ce tinde spre un 
punct ferminus pozitiv şi înglobant. Pentru creştini, acest terminus este, de fapt, un 
medianum, lisus încarnând centrul Istoriei sacre a omenirii. Dar profeţii sunt cei 
care inaugurează această nouă paradigmă, abolind vechea paradigmă a tempora- 
lităţii ciclice păgâne. Timpul capătă sens, devenind Istorie sacră, tocmai datorită 
faptului că el se orientează către împărăţia mesianică. „Epoca de aur” a profetis- 
mului rămâne secolul al VIll-lea. Amos, Osea, Isaia şi Michea formează o echipă 
redutabilă. Ei denunţă idolatria şi pervertirea cultului lui Y/WH, critică politica 
internă şi externă a regilor, se ridică împotriva nedreptăţilor sociale, biciuiesc 

imoralismul. Urmează o perioadă de tăcere, după care profeții reapar în prim-plan la 
sfârşitul secolului al VII-lea, apoi la începutul secolului al VI-lea, când regatul lui 
luda se află pe buza prăpastiei (Sophonia, Avacum, Ieremia, lezechiel). O dată cu 
exilul babilonian se încheie aşa-zisa „profeție a nenorocirilor” sau „de osândire”. 
Accentul se schimbă, generând un curent denumit convenţional „profeția mântuirii” 
sau „de mângâiere”. Speranța ia locul deznădejdii şi pedepsei; optimismul detro- 
nează pesimismul. E vorba de un optimism născut în însuşi miezul dezastrului: mai 
rău decât atât nu se poate! Profeţii exilului combină acest optimism „împotriva 
oricărei speranţe” cu mesianismul teologic şi cu nostalgia alinătoare. După ce şi-a 
împlinit amenințările, Y//WH promite iertarea şi mântuirea. lezechiel şi Deutero- 
-Isaia, urmaţi de Aggeu, Zaharia şi Trito-lsaia vor aborda o tematică mesianică 
sistematică, agrementată de apeluri insistente spre împăcare, iubire şi cordialitate. 
Xenofobia şi naționalismul sunt denunţate, pentru prima dată, ca fenomene incom- 
patibile cu credința în Y//WH. Profetismul postexilic produce o literatură conso- 
latoare şi profund umanistă, cu deschidere universală, prefigurând principalele 
idealuri ale creştinismului de mai târziu. 


* 


Reamintim în continuare structura ediţiei noastre, precum şi normele mai 
importante de redactare: 


Norme de redactare 


|. Siglele, abrevierile şi trimiterile bibliografice la scrierile antice şi moderne 
citate în note şi comentarii sunt menţionate în Bibliografia volumului. 


II. Titlurile întregi ale cărţilor biblice au fost scrise cu litere drepte. 


— În citările prescurtate, virgula (,) desparte capitolul de verset, punctul (.) şi 
liniuţa (-) delimitează versete, iar linia mai lungă (—), capitole. Minusculele 
(a. b, c,...) notează stihurile în cadrul aceluiaşi verset sau, după caz, verse- 
tele suplimentare din ediţia Rahlfs. 


—  Abrevierile pentru cărţile biblice sunt următoarele (în ordinea alfabetică a 
prescurtărilor): 


Pentru VT: Abd. (Abdias); Ag. (Aggeu); Am. (Amos), Av. (Avacum); 
Bar. (Baruch); Bel (Bel şi balaurul); Cânt. (Cântarea Cântărilor), Dan. 
(Daniel), Deut. (Deuteronomul); Ecl. (Ecleziastul); Ep. ler. (Epistola lui 
Ieremia); Est. (Ester); Ex. (Exodul); lEzr. (| Esdra); 2Ezr. (2 Esdra = Ezra 
şi Nehemia TM); Gen. (Geneza); ler. (Ieremia); lez. (lezechiel); lis. Nav. 
(lisus/losua Nave); Ioel; Ilona; lov; Is. (Isaia); lud. (ludit); Înţ. (Înţelepciunea 

lui Solomon); Jud. (Judecătorii); Lev. (Leviticul), 1,2,3,4Mac. (|, 2, 3, 4 
Macabei); Mal. (Malachia); Mich. (Michea); Na. (Naum); Num. (Numerii); 
Od. (Odele); Os. (Osea), 1,2Par. (1, 2 Paralipomene = 1, 2 Cronici TM); 
Plâng. (Plângerile lui Ieremia); Prov. (Proverbele/Pildele lui Solomon); 
Ps. (Psalmii), Ps. Sol. (Psalmii lui Solomon); 1,2Rg. (1, 2 Regi = 1, 2 Samuel 
TM); 3,4Rg. (3, 4 Regi = 1, 2 Regi TM); Ruth; Sir. (Înţelepciunea lui lisus 
Sirah); Sof. (Sophonia); Suz. (Suzana); Tob. (Tobit); Zah. (Zaharia). 
Pentru NT: Apoc. (Apocalipsa); Col. (Coloseni); 1,2Cor. (1, 2 Corinteni); 
Ef. (Efeseni); Evr. (Evrei); Flm. (Filimon); Flp. (Filipeni); Gal. (Galateni); 
Fp. (Faptele Apostolilor); lac. (Iacob); In. (loan); 1,2;31n. (1, 2, 3 loan); 
Iuda; Le. (Luca); Mc. (Marcu); Mt. (Matei), 1,2Pt. (1, 2 Petru); Rom. 
(Romani); 1,2Tes. (1, 2 Tesaloniceni); 1,2Tim. (1, 2 Timotei); Tit. 


În unele cazuri, numele aceleiaşi cărţi este citat în mod diferit, după ver- 
siunea greacă, respectiv textul ebraic la care se face referire: de exemplu, 
Par. (Paralipomene pentru cartea din LXX), dar Cron. (Cronici pentru cea 
din TM), IRg. (1 Regi LXX), dar ISam. (1 Samuel TM) etc. 


III. Reguli de transliterare: 


— Cuvintele sau expresiile greceşti din note s-au scris cu caractere greceşti. 
Corespondentele latine sunt: o, A =a, A; B,B=b,B;y,T=e,G; 5,A=d, 
D;e,E=e,E;6,Z=z,Z;n,H=e, E;0,0 =th,Th;u,l=i,Lk,K=c,C 
(dar k, K înainte de e şi î);A, A = 1, Lu, M=m,Mv, N=n,N;8,E=x, 
X;0,0 =0,0;n,Il=p,P;p,P=r,R;0,c,X=s,s, S;r,T=t,T;v,Y= 
u (în diftongi), y, U (în diftongi), Y; 4, b = ph, Ph; x, X = ch, Ch; y, Y = 
ps, Ps; 0,9 =0,0. 


— Termenii ebraici s-au transliterat după următoarele reguli: 
N =” (stop glotal); 2 = b; 2 = bh (pronunţat spirant, aprox. ca [v]); 3=g; 
3 = gh (pronunţat spirant); 7 = d; 1 = dh (pronunţat spirant, aprox. ca 
engl. „th” sonor); 1=h; =w;T=zhN=h;D=t=y;2=k; > =kh 
(pronunțat spirant, aprox. ca [h]); »=1D=ml=nD=s9= 
(guturală); 5 = p; D = ph (pronunţat spirant, aprox. ca [f]); 3 =; p=aq; 
“=rV=s W = şi, D=t; = th (pronunţat spirant, aprox. ca engl. „th” 


surd), „= ă (în silabă închisă, înainte de accent: o), .=8 7 =1,1=8; 
E căt PR mit: Da * (pentru simplificare, am transliterat la fel şwa mobile 
şi wa quiescens); , „6. i e Di te 


— "Transcrierea numelor proprii (inclusiv a etnonimelor): s-a plecat de la 
forma lor greacă, din LXX, şi s-a transliterat cât mai aproape de această 
formă. Singura excepție a fost transliterarea diftongului „ou”: nu s-a 

transliterat louda, Routh, Saoul, ci Iuda, Ruth, Saul; așadar „ou” s-a redat 
peste tot cu „u”. În cazul numelor foarte cunoscute, s-a preluat forma 
românească tradițională (exemplu: Avram sau Avraam, nu Abram sau 
Abraham; Goliat, nu Goliath; filisteni, nu philisteni etc.; dar lisus Nave, 
nu losua Navi; Phinees, nu Finees; cheteu, nu heteu etc.); acolo unde s-a 
impus folosirea altei forme decât cea curentă, s-a dat o notă explicativă. 


— Acolo unde nu este menționată o altă semnificaţie a lor, parantezele drepte 
[ ] semnalează cuvintele care s-au adăugat în traducere, pentru clarificarea 
sensului, şi care nu există în textul original. 


— Cuvintele ebraice care au fost transliterate ca atare în textul grecesc au fost 
date în caractere italice şi explicate în note. 


— Notele s-au numerotat cu numărul capitolului şi versetului respectiv, date 
în bold. În cadrul aceleiaşi note, comentariile diferite se evidenţiază 
printr-un romb plin (€). 


Structura ediţiei” 


Volumul I: Geneza, Exodul, Leviticul, Numerii, Deuteronomul. 

Volumul II: lisus Nave/losua, Judecătorii, Ruth, 1-4 Regi. 

Volumul III: 1-2 Paralipomene, 1-2 Ezdra, Ester, ludit, Tobit, 1-4 Macabei. 

Volumul IV/1: Psalmii, Odele, Proverbele lui Solomon, Ecleziastul, Cântarea 
Cântărilor. 

Volumul 1V/2: lov, Înţelepciunea lui Solomon, Înţelepciunea lui lisus Sirah, 
Psalmii lui Solomon. 

Volumul V: Osea, Amos, Michea, Ioel, Abdias, lona, Naum, Avacum, Sophonia, 
Aggeu, Zaharia, Malachia. 

Volumul VI/1: Isaia, leremia, Baruch, Plângerile lui leremia, Epistola lui Ieremia. 

Volumul VI1/2: lezechiel, Suzana, Daniel, Bel şi balaurul. 


Cristian Bădiliță 





* Toate volumele prezentei ediţii au apărut, cu excepţia volumului VI/1, aflat în lucru. 


OSEA 


Traducere din limba greacă de CRISTIAN GAşPAR 


Introducere și note de EBFRHARD BONS, JAN JOOSTEN, STEPHAN KESSLER 
ŞI CRISTIAN GAŞPAR 


Pentru Introducere şi note s-a utilizat ediţia La Bible d'Alexandrie: 
Les Douze Prophetes - Osce, Editions du Cerf, Paris, 2002. Pentru 
ediția franceză, redactarea finală a notelor explicative le aparţine lui 
Eberhard Bons (cap. 1-7) şi Jan Joosten (cap. 8-14). Stephan Kessler 
poartă răspunderea pentru notele patristice pentru întregul volum. 
Introducerea a fost alcătuită, în strânsă colaborare, de Eberhard Bons 
şi Jan Joosten, cu contribuții de Daniele Duval (faună și floră) şi 
Stephan Kessler (Cartea lui Osea în interpretarea patristică şi în 
textele liturgice). 

Selecţie, traducere, adaptare şi adăugiri (la notele patristice şi lingvis- 
tice) de Cristian Gaşpar. 


Introducere la Osea 


1. Cartea lui Osea în Biblia ebraică 


1. Datare 


Ca şi în cazul majorităţii cărților Vechiului Testament, şi în legătură cu 
Cartea lui Osea părerile specialiştilor sunt împărţite în ceea ce priveşte data 
alcătuirii ei, atât în ansamblu, cât și în privinţa diferitelor părți alcătuitoare. 
Există însă câteva repere sigure, de care orice datare trebuie să țină seama. 
Mai întâi, e limpede că versetul-titlu al cărţii (1,1) a fost redactat mai târziu 
decât corpul textului, cu intenţia de a integra profeția lui Osea într-o struc- 
tură unitară din punct de vedere literar, şi anume Cartea Celor Doisprezece. 
Aşadar, potrivit versetului-titlu, activitatea profetului s-ar situa într-o peri- 
oadă destul de bine precizată, în epoca de dinaintea exilului, anume în 
secolul al VIII-lea î.H. Cu toate acestea, datele oferite nu sunt chiar atât de 
precise, domniile celor cinci regi pomeniţi aici întinzându-se pe o perioadă 
de timp mult prea îndelungată: leroboam al II-lea moare în 747 î.H., în 
vreme ce Ezekias mai era încă în viaţă la începutul veacului al VIl-lea!. 
Totuşi, judecând după conţinutul cărții, este probabil că Osea nu şi-a 
început activitatea profetică mai înainte de jumătatea secolului al VIII-lea, 
poate chiar mai târziu, căci unele pasaje reflectă mai degrabă o situaţie 
politică şi socială marcată de linişte şi bunăstare, fără a pomeni crizele 
majore din a doua jumătate a secolului al VIII-lea. Unii specialişti au des- 
coperit totuşi în text (în special vv. 5,8-13; 7,3-7.8-11; 8,4; 9,3-6 şi 11,5) 
aluzii la diferite evenimente tragice din istoria poporului ales, mai cu seamă 
la loviturile de stat (vezi 2Rg. 15,16.25.30) ce au tulburat viaţa politică a 





1. Pentru detalii, vezi 1. Willi-Plein, Vorformen der Schriftexegese innerhalb des Alten 
Testaments. Untersuchungen zum literarischen Werden der auf Amos, Hosea und Micha 
zuriickgehenden Biicher im hebrăischen Zwâl/prophetenbuch, De Gruyter, Berlin şi 
New York, 1971, pp. 115 sq. şi F.I. Andersen, D.N. Freedman. Hosea, Doubleday, New 


York, 1987, pp. 148 sq. 

Regatului de Nord (Samaria), începând cu asasinarea regelui Zaharia (cca 
750 î.H.), continuând apoi cu războiul siro-efraimit (734-732 î.H.), cu ezită- 
rile diplomatice între Egipt şi Imperiul Neo-Asirian şi sfârșind cu invazia 
armatelor asiriene şi deportarea populaţiei Samariei. În ciuda acestor păreri, 
textul Cărţii lui Osea nu conține nici o referire certă (ori simbolică) la sfârși- 
tul Regatului de Nord şi la nimicirea Samariei (în 722 î.H.). 

Din cele spuse până acum se poate deduce limpede că activitatea profe- 
tică a lui Osea s-a desfăşurat în Regatul de Nord, numit în text când Efraim 
(4,17), când Israel (5,3.5 et alibi). Ultimul nume este aplicat în unele pasaje 
şi întregului popor ales?. 

Asemenea versetului-titlu, epilogul cărții (v. 14,10) pare a proveni dintr-un 
strat redacțional ulterior, întrucât reflectă o gândire sapienţială străină tex- 
tului osean în ansamblu. În plus, unele aluzii la soarta Regatului lui luda par 
adăugate ulterior (5,5; 6,10), contrazicând pe alocuri contextul imediat (1,7). 
Specialiştii le atribuie unei etape redacționale post-oseene motivate de dorința 
de a actualiza mesajul profetului pentru cititorii din Regatul de Sud în vre- 
mea de dinaintea exilului. 


2. Alcătuirea textului 


Cercetătorii care disting în textul profeţiei lui Osea importante adaosuri 
ulterioare, marcate de influenţe exilice şi post-exilice, alcătuiesc astăzi o 
minoritate relativ neînsemnată?. Majoritatea specialiştilor socotesc că textul 
cărții, aşa cum a ajuns până la noi, păstrează întocmai cuvintele profetului, 
adaosurile diferitelor şcoli şi mişcări ulterioare având o importanță redusă”. 
În privinţa felului în care este redat mesajul osean în textul ajuns până la 
noi, părerile exprimate de specialişti în decursul secolelor al XIX-lea şi XX 
sunt împărţite, ele putând fi grupate în jurul a două modele principale. 


2. Vezi, de pildă, 1,9; 9,10; 11,1 şi, pentru amănunte, H. Utzschneider, Hosea. Prophet 
vor dem Ende. Zum Verhiltniss von Geschichte und Institution in der alttestamentlichen 
Prophetie, Universitătsverlag — Vandenhoeck & Ruprecht, Freiburg — Gâttingen, 1980, 
pp. 130-133. 

3. Vezi, spre exemplu, G.A. Yee, Composition and Tradition in the Book of Hosea: 
A Redactional Critical Investigation, Scholars Press, Atlanta, 1987. 

4. Astfel, Th. Naumann, Hoseas Erben. Strukturen der Nachinterpretation im Buch 
Hosea, Verlag W. Kohlhammer, Stuttgart, 1991, şi H. Simian-Yofre, EI desierto de los 
dioses. Teologia e Historia en el libro de Oseas, Ediciones el Almendro, Cârdoba, 1993. 

Astfel, unii cred că textul Cărţii lui Osea reflectă în chip mai mult sau 
mai puţin fidel propovăduirea orală a profetului. J. Wellhausen a văzut în 
cap. 4-14 un ecou al discursului profetic oral, principalul indiciu în acest 
sens A ASCII CU el faptul că profetul pare să răspundă unor interlocutori 
(9,7, 10,3-4). W.R. Harper vorbeşte chiar de „predici” rostite de profet, 
deşi neagă existența unui principiu logic ori cronologic care ar fi determinat 
adunarea acestora într-o „carte”“, Această viziune este elaborată în detaliu 
şi expusă într-o formă coerentă în comentariul lui H.W. Wolff, potrivit 
căruia cap. 4-14 ale textului profetic ar cuprinde o serie de notițe redactate 
la scurtă vreme după evenimentele în cursul cărora Osea și-ar fi rostit 
mesajul profetic. 

Alți specialiști însă, deşi admit paternitatea oseană a majorităţii preves- 
tirilor adunate în cartea ajunsă până la noi, propun totuşi un model diferit 
pentru a-i explica geneza. Acesta presupune intervenția unuia sau mai mul- 
tor redactori, care ar fi adunat la un loc rostirile originare ale profetului. 
Intervenţia (sau intervenţiile) redactorului/redactorilor ar fi avut loc fie în 
timpul vieţii lui Osea, fie la scurtă vreme după moartea sa5. Potrivit acestei 
interpretări, deşi se admite că prevestirile din Cartea lui Osea reprezintă, în 
mare măsură, înseși cuvintele lui Osea, sensul lor trebuie căutat nu în ipo- 
tetice „oracole” orale, ci mai curând în ansamblul scris al cărţii, înţelesul lor 
depinzând în primul rând de intenția redactorului/redactorilor care a(u) adu- 
nat rostirile originare într-un întreg coerent. 


3. Structură şi coerență 


Spre deosebire de alte probleme de interpretare pe care le pune textul, structura 
profeției lui Osea nu a iscat prea multe dezbateri între specialişti, aceştia 
distingând, în unanimitate, trei părți principale (cap. 1-3, 4-11 şi 12-14). 
Prima parte, cu o structură nu tocmai omogenă, cuprinde texte (cap. 1 și 3) 
ce pot fi puse în legătură cu evenimente din viaţa profetului şi a familiei 


5. J. Wellhausen, Die K/einen Propheten, W. de Gruyter, Berlin, 1963, pp. 108 şi 123-125. 
6. A Critical and Exegetical Commentary on Amos and Hosea, T & T Clark, ICC, 
Edinburgh, 1905, pp. CLVIII-CLXIII. 

7. Dodekapropheton, vol. |, Hosea, Neukirchener Verlag, Neukirchen-Vluyn, 1976, 
p. XXV. 

8. Vezi, de pildă, O. Eissfeldt, Finleitung in das Alte Testament, ].C.B. Mohr, Tubingen, 
1964, p. 527, şi ]. Jeremias, Der Prophet Hosea, Das Alte Testament Deutsch, Vanden- 
hoeck & Ruprecht, Gâttingen, 1983, pp. 18 sg. 

sale, anume căsătoria şi naşterea celor trei copii, evenimente ce simboli- 
zează relaţia dintre Domnul şi Israel. Capitolul 2, încadrat de aceste texte, 
este alcătuit dintr-un discurs alegoric al profetului, care vorbeşte despre 
femeia necredincioasă, despre posibila pedepsire a acesteia şi, în final, 
despre iertarea ei. Deși neclar la început, cap. 2 conține, şi el, o reprezentare 
simbolică a relaţiei lui Dumnezeu cu poporul Său. 

Partea a doua, la fel ca ultima, cuprinde un catalog oarecum nesiste- 
matic al păcatelor și transgresiunilor lui Israel (și ale lui luda), pentru care 
Domnul Îşi cheamă poporul la judecată (rîbh). În aceste două părți, accentul 
se mută de pe persoana profetului pe discursul direct al Domnului, un 
discurs plin de reproșuri şi de amenințări. Schimbarea este reflectată şi în 
diferenţa dintre formulele ce introduc cele două secțiuni: „Începutul cuvân- 
tului Domnului către Osea” (1,2) şi „Ascultaţi cuvântul Domnului, fii ai lui 
Israel” (4,1). În a doua parte a cărţii, persoana profetului pare a se estompa 
oarecum, fiind copleşită de mesajul divin, care trece în prim-plan. Judecata 
Domnului are un rezultat dinainte anunțat: nimicirea întregii creaţii (4,3). În 
ciuda acestui fapt, la sfârşitul rechizitoriului divin vom afla totuşi că ierta- 
rea este posibilă: v. 14,4 înmănunchează cele trei capete de acuzare, preci- 
zând şi condiţiile puse de Judecător pentru iertarea lui Israel: „Nu Assur ne 
va scăpa, nu vom mai încăleca pe cal, nici nu vom mai spune «Dumnezeul 
nostru» ('eloheyni, care poate fi tradus şi «zeii noştri», aşa cum l-a inter- 
pretat LXX) lucrărilor [ieşite] din mâinile noastre!”. Abandonarea politicii 
militariste, renunţarea la alianțele cu imperiile vecine și la cultul idolatric 
sunt condiţiile puse de Domnul pentru a-Şi anula pedeapsa. 

Amenințarea aceasta este, de fapt, şi elementul ce leagă între ele ulti- 
mele două părți ale textului, în ambele Domnul fiind prezentat în dublă 
postură: amenințând cu distrugerea, dar, în acelaşi timp, răzeândindu-Se şi 
fiind dispus să ierte. Majoritatea exegeților contemporani consideră că 
această viziune asupra divinității se reflectă, la nivelul textului, în mesajul 
ambivalent al profetului, care, deși prevesteşte un viitor sumbru poporului 
ales, ce urmează să-şi piardă instituţiile politice şi religioase (3,4), lasă 
totuşi deschisă calea împăcării. Textul profetic nu precizează în detaliu 
forma acestei împăcări, dar ea rămâne o realitate. În v. 3,1 (...după cum 
Dumnezeu îi iubeşte pe fiii lui Israel”) se poate vedea semnul sub care este 
plasat ansamblul textului: în ciuda unor posibile catastrofe viitoare, iubirea 
lui Dumnezeu rămâne neclintită. 

[|. Cartea lui Osea in Biblia greacă (LXX) 


Ca şi în TM, profeția lui Osea deschide, în LXX, Cartea Celor Doisprezece. 
În ciuda explicaţiilor tradiționale, ce văd în locul de frunte ocupat de Osea o 
dovadă a întâietății sale cronologice între profeţi (astfel interpretează Jeronim 
v. 1,2: „Începutul cuvântului Domnului către Osea”), ordinea aceasta nu are 
nimic de-a face cu cronologia, pentru că profeția lui Amos este, cu sigu- 
ranţă, anterioară celei a lui Osea. 


1. Structura textului 


Ca şi în TM, şi în LXX Cartea lui Osea se împarte în trei părți dominate de 
ideea unui proces intentat de Domnul poporului Său; condamnarea anunțată 
de fiecare dată este în cele din urmă evitată, Domnul răzgândindu-Se şi 
hotărând să acorde un nou viitor poporului păcătos. În LXX, această struc- 
tură tripartită o urmează pe cea a originalului ebraic, cu o singură excepție: 
vv. 1,2—3,5 cuprind partea întâi, vv. 4,1-11,12 (111 în TM), partea a doua, 
şi vv. 12,1—14,9, partea a treia şi ultima. La fel ca în TM, vw. 1,1 şi 14,10 
reprezintă un prolog şi, respectiv, un epilog al cărții. 

În plus, varianta greacă a profeţiei lui Osea subliniază, printr- 
care formală, această structură tripartită. Astfel, atât partea întâi, cât şi cea 
de-a doua încep, în LXX, cu aceeaşi expresie: „cuvântul Domnului” (A6Y0s 
Kwptov) (1,2 şi 4,1), preluată din Os. 1,1. În deschiderea părții a doua (4,1) 
şi a treia (12,3) regăsim o expresie identică: xptoG 1 Kvpio npos... „[are] 
Domnul judecată cu”, căreia îi corespunde în partea întâi (2,2) kptEnre 
npâc... „judecaţi-vă cu...”. Construcţia cu prepoziția np6q „împotriva”, ne- 
obişnuită în greacă, în toate cele trei cazuri, spre deosebire de TM, unde 
„pârâtul” e introdus de prepoziţii diferite, subliniază prezenţa unitară a 
acestei teme în toate cele trei părți ale profeţiei. 

Atât prima, cât şi a doua parte se încheie cu evocarea unei reîntoarceri a 
poporului lui Dumnezeu la Domnul, însoțită, în ambele cazuri, de uluirea 
poporului dinaintea bunătăţii divine: „Și după aceea se vor întoarce fiii lui 
Israel şi-L vor căuta pe Domnul Dumnezeul lor şi pe David, regele lor. Şi 
vor rămâne uluiți (Exoroovra!) de Domnul și de bunătăţile Lui în zilele de 
pe urmă” (3,5) şi „Şi vor fi uluiţi (EKGrhoovra) precum o pasăre din Egipt 
şi precum o porumbiţă din țara asirienilor. Şi-i voi reaşeza la casele lor, 
zice Domnul” (11,11). Folosind în ambele cazuri verbul e&iornu „a-şi ieşi 


o demar- 

„. din fire”, traducătorul LXX a creat o simetrie inexistentă în TM, unde sunt 
folosite două verbe diferite (păhadh „a se teme” — în v. 3,5 şi hăredh „a 
tremura” — în v. 11,11). Aceleași idei apar implicit şi în partea a treia a tex- 
tului (14,2-9), 

Unul din motivele principale ale părții întâi — promisiunea lui Dumnezeu 
că poporul se va chema din nou „poporul Domnului” (2,1.25) — este reluat 
în încheierea celei de-a doua părți, în v. 12,1: „Acum i-a cunoscut Dumnezeu 
şi popor sfânt al lui Dumnezeu se vor chema”, cu preţul unei abateri însem- 
nate de la textul ebraic (vezi comentariul la versetul cu pricina). Aceeaşi 
idee se întrezăreşte și în partea a treia, în versete precum 14,9: „Efraim, ce 
mai este de-acum între el şi idoli?”. 

Împărțirea în paragrafe şi versete a textului grec din ed. Rahlfs, pe care 
am urmat-o în traducerea de faţă, diferă în câteva locuri de cea adoptată în 
ed. Ziegler, cea mai recentă ediţie critică a LXX. Diferenţele sunt urmă- 
toarele: la fel ca în împărțirea Bibliei ebraice, cap. 1 este, în ed. Rahlfs, cu 
două versete mai scurt decât în ed. Ziegler, astfel că Os. 2,1 [Rahlfs] = 1,10 
[Ziegler], iar Os. 2,3 [Rahlfs] = 2,1 [Ziegler]; în ed. Rahlfs, v. 6,10 se sfâr- 
şeşte cu cuvintele „şi luda”, în vreme ce în ed. Ziegler acestea fac parte din 
v. 6,11; în ed. Rahlfs, v. 10,15 cuprinde şi cuvintele „În zori au fost azvâr- 
liți, azvârlit a fost regele lui Israel”, dar în ed. Ziegler acestea fac parte din 
v. 11,1; în ed. Rahlfs, cap. 12 începe cu versetul care în ed. Ziegler este 

11,12; aşadar v. 12,2 [Rahlfs] = 12,1 [Ziegler]. 


2. Teme principale 


Căsătoria „scandaloasă” a profetului. Cuvintele Domnului care-i porun- 
cesc lui Osea să-şi „ia o femeie din curvie (Ex nopvetaş)” (1,2) au uimit şi 
scandalizat generaţii de cititori, evrei şi creştini. Aceasta a dat mai târziu 
apă la moară criticilor anticreştini, care n-au scăpat un prilej atât de bine- 
venit de a critica standardele morale îndoielnice ale Dumnezeului creşti- 
nilor. Fie că porunca aceasta a dus la o căsătorie oficială (opinia generală a 
comentatorilor), fie că l-a împins pe profet într-o aventură extraconjugală, 
din care s-a ales cu trei copii nelegitimi”, porunca lui Dumnezeu din v. 1,2, 


9. Aşa cum a susținut, de curând, A. Schenker, „Kinder der Prostitution, Kinder ohne 
Familie und soziale Stellung. Ein freundschafiliches Sed contra far Lothar Ruppert und 
eine These zu Hos 1”, în F. Dietrich şi B. Willmes (ed.), /ch bewirke das Heil und 

precum şi tema „prostituției” 


» Ce străbate capi i ii lui 
Osea, le-au dat mult de fure pitolele 2 şi 3 ale Cărţii lui 


; ă cercetătorilor mai noi Şi mai vechi, care au 
încefeat din răsputeri să atenueze caracterul scandalos al legăturii dintre 
Osea şi Gomer. 

Soluţia cea mai la îndemână a fost negarea caracterului real al căsătoriei 
die profet ȘI CUIVĂ, ŞI pe calea aceasta au pornit cei mai mulți dintre 
SIP) patristici, ale căror opinii vor fi prezentate în note. Aceştia au 
atribuit mariajului lui Osea, după caz, valențe alegorice, simbolice sau 
vizionare. Spre deosebire de asemenea lecturi „spiritualizante”, exegeza 
veacurilor XIX-XX, cu prea puţine excepții, n-a contestat, din motive dog- 
matice sau morale, existența reală a căsătoriei profetului"? Puşi dinaintea 
formulării brutale şi aparent greu de contrazis a textului biblic, cercetătorii 
care au susținut această interpretare au încercat totuşi să îndulcească cuvin- 
tele Domnului cu ajutorul unei ipoteze suplimentare. Astfel, ei au presupus 
că Osea, neştiind nimic despre apucăturile femeii cu care urma să se însoare, 
a urmat porunca Domnului fără să-şi pună problema fidelității ei. Conform 
acestei interpretări deci, în v. 1,2 Osea îi atribuie retrospectiv Domnului 
prevestirea unui fapt de care profetul avea să se convingă în cursul expe- 
rienţei sale matrimoniale!!. Evident, punctul slab al acestui tip de exegeză 
este că se sprijină pe informații neatestate în text, introducând speculații 
greu de controlat. 

Alţi interpreți au procedat în chip radical, eliminând din text termenul 
problematic (ebr. z“niinim „curvie”) şi scăpând-o astfel pe Gomer de stig- 
matul unui comportament condamnabil'?. Alţii au preferat să transforme 
„curvia” în „prostituție sacră”, un concept ce s-ar putea bucura de o mai 
mare respectabilitate. Nici această ipoteză însă nu este scutită de critici, 
susținătorii ei nefiind de acord în privința definirii şi funcției unui asemenea 
comportament: rit agrar menit să sporească rodnicia pământului, sau rit 





erschaffe das Unheil (Jesaja 45,7). Studien zur Botschaft der Propheten. Melanges L. 


Ruppert, Echter Verlag, Wurzburg, 1998, pp. 355-369. 

10. Pentru o prezentare detaliată a feluritelor opinii în această chestiune, vezi studiul lui 
E. Bons „Osce 1,2 — un tour d'horizon de Pinterpretation”, RSR 73, 1999, pp. 207-222. 
11. O formulare clasică a acestei explicaţii se găseşte, de pildă, în comentariul lui 
]. Wellhausen Die Kleinen Prophelen, pp. 106 sa. | 

12. V.W. Rudolph, Hosea, J.C.B. Mohr, Giitersloh, 1966, p. 48, şi B. Renaud, „Le livre 
d'Osce 1-3. Un travail complexe d'edition”, RSR 56, 1982, pp. 159-178, în spec. 161 sa. 
13. Vezi, E. Jacob, Osee, Joăl, Amos, Abdias, Jonas, Labor et Fides, Geneva, 1992, p. 20. 

inițiatic în cursul căruia o fecioară îşi sacrifica virginitatea pentru a obţine 
fertilitatea!“. Oricum, ebr. 2“rinim e folosit în Cartea lui Osea (ca, de altmin- 
teri, în multe alte locuri din Biblie) nu doar cu referire la relaţiile sexuale 
ilicite, ci şi în sens metaforic, pentru a desemna închinarea la idoli. Astfel, 
Gomer se face vinovată de o dublă greşeală, ea înşelându-şi, în plan con- 
cret, soțul legitim, pe Osea, dar şi, în plan mai mult sau mai puţin simbolic, 
pe Domnul, Cel ce asigură rodnicia lui Israel. Cu alte cuvinte, „curvia” ei ar 
fi un simbol al îndepărtării poporului ales de Dumnezeul său'5. 

Însă ipoteza „prostituţiei sacre”, multă vreme foarte populară printre 
interpreţi, pare a pierde teren în faţa criticilor radicale ce contestă existența 
însăși a unui asemenea fenomen în societățile Orientului antic!*. De curând, 
unii cercetători au adoptat o perspectivă ceva mai prozaică, socotind că 
etichetarea lui Gomer drept „curvă” e legată strict de idolatria ei, termenul 
biblic problematic neoferind nici un fel de informaţie concretă cu privire la 
relaţia femeii cu profetul Osea. „Curvia” lui Gomer ar fi, așadar, un alt nume 
pentru închinarea la idoli, iar Gomer, o reprezentantă-simbol a poporului 
care s-a abătut de la dreapta credință!”. 


Cunoaşterea lui Dumnezeu. Este una din temele ce ocupă un loc în- 
semnat în structura Cărţii lui Osea, importanţa ei fiind sporită în traducerea 
greacă. Astfel, Domnul Se judecă cu poporul Său pentru că „nu este [...] 
cunoaştere a lui Dumnezeu în ţară!” (4,1) şi „pentru că tu ai dat deoparte 
cunoașterea” (4,1.6; 5,4; 11,3), în vreme ce Domnul doreşte „cunoaşterea 
lui Dumnezeu, mai degrabă decât arderile de tot!” (6,6; cf. 13.4 şi 14,10). 


14. Vezi, de pildă, H.W. Wolff, Hosea. p. 14, criticat pe drept cuvânt de W. Rudolph, 
FHosea, pp. 42 sq.: o asemenea interpretare vine în contradicție directă cu prețul deosebit 
pus pe virginitatea femeii în clipa căsătoriei în mediile iudaice tradiționale (cf. Deut. 
22,23-29). 

15. Vezi F.I. Andersen şi D.N. Freedman, Hosea, p. 166; J.L.. Mays, Hosea, SCM, 
Londra. 1969. pp. 25 sg. 

16. Vezi, între alţii. D. Arnaud, „La prostitution sacree en Mesopotamie, un mythe histo- 
riographique”, RHA 182, 1973. pp. 110-115. şi J.G. Westenholz, „Tamar. gedesă, gadistu, 
and sacred prostitution in ancient Mesopotamia”, H7R 82, 1989. pp. 245-265. 

17. Vezi |. Willi-Plein, Opfer und Kulr im alttestamentliche Israel. Textbefragungen und 
Zwischenergebnisse, Katholisches Bibelwerk, Stuttgart, 1993, PP. 35 sq.; E. Bons, Das 
Buch Hosea, Katholisches Bibelwerk, Stuttgart, 1996, p. 77; G. Eidevall, Grapes in the 
Desert. Metaphors, Models, and Themes in Hosea 4-14, Almqvist & Wiksell, Stockholm, 
1993, pp. 62 sg. 

Pa. i A pm Că ar vrea să-L cunoască pe Domnul 
» A vorbe goale. Numai Domnul Însuşi va 
putea călăuzi poporul către o adevărată cunoaştere a lui Dumnezeu (2,22). 
In lraducerea greacă, tema cunoaşterii lui Dumnezeu joacă un rol şi mai 
important decât în TM: pe de o parte, traducătorul a redat acelaşi verb ebraic 
(yădha" „a şti, a cunoaşte”) în două feluri diferite, distingând cunoaşterea 
superficială, declarativă a poporului (yuvoo „a cunoaşte”, în 6,3; 8,2) de 
cunoaşterea aprofundată, desăvârşită, în fapte, care este cerută de El (Envyt- 
VOOKO „a cunoaşte în amănunt, a şti prea bine”, în 2,22; 4,1; 6,6; 14,10); pe 
de altă parte, fie ca urmare a unor-interpretări greşite a textului ebraic, fie în 
urma unor opţiuni teologice conştiente'S, traducătorul LXX a introdus în 
text ideea cunoaşterii Domnului şi în pasaje unde ea nu există în TM. 
Astfel, în v. 2,17 citim: „Şi îi voi da [...] şi valea Achor, ca să-i deschid 
mintea” (LXX) în loc de „Şi îi voi da [...] şi valea Achor, ca o poartă a 
nădejdii” (TM); în v. 4,15, ebr. 'âşam „a se face vinovat” a fost tradus cu 
Gyvoto „a fi neştiutor”; în fine, în v. 10,12, „Curăţaţi-vă un ogor nou, e 
vremea să-L căutați pe Domnul!” (TM) devine „Aprindeţi pentru voi 
lumina cunoaşterii, căutaţi-L pe Domnul” (LXX). 


Învățătura (de minte), educaţia. Verbul grec nat6evw „a educa, a în- 
văța” traduce de obicei în Cartea lui Osea formele rădăcinii ebraice YSR „a 
pedepsi” (vv. 7,12.14; 10,10); deşi verbul grec este atestat în greaca ele- 
nistică şi cu sensul de „a pedepsi”, este foarte probabil că echivalarea con- 
secventă a celor două rădăcini a izvorât (Şi) dintr-o anumită viziune a 
traducătorului privind rolul de educator al lui Dumnezeu. Astfel, în v. 5,2 
(TM) „dar Eu sunt o pedeapsă pentru ei toţi” a devenit în LXX ir. „Dar 
Eu vă voi fi educator (naăevris)”?. Ideea „educării” este introdusă de 
traducătorul LXX şi în v. 7,16 („Vor cădea de sabie conducătorii lor, din 
pricina limbii lor neînvăţatre, anam5evoiov YAwoonc”), spre deosebire de 
TM, ce atribuie căderea conducătorilor „mâniei limbii lor”. Insistenţa aceasta 
asupra „educării”, ca factor esenţial în relația lui Dumnezeu cu poporul Său, 


18. E greu de spus ce a determinat o traducere sau alta, mai ales că uneori „cunoaşterea 
lui Dumnezeu” din TM s-a pierdut în traducere (vezi de pildă, v. 9,7 cu nota aferentă); 


vezi totuşi, în această privință, J. Joosten, „Une theologie de la Septante?”, RTAPh 132, 


2000, pp. 34-35. 
19. Aceeaşi idee în Ps. Sol. 8,29; vezi şi G. Bertram, „Praeparatio Evangelica in der 


Septuaginta”, VT'7, 1957, pp. 225-249, mai ales 229-230. 

poate părea întâmplătoare, dar prezenţa unor traduceri similare și în alte 
texte din Cartea Celor Doisprezece sugerează că avem de-a face cu o preo- 
cupare teologică a traducătorului: vezi Sof. 2,1; Am. 3,7 şi Av. 1,12. În spri- 
jinul acestei ipoteze pot fi citate şi traducerile versetelor 11,1-4 şi 2,14-16, 
care introduc în text imaginea unui Dumnezeu care educă asemenea unui 
părinte. Plecând de la aceste considerente, în traducerea de față am tălmăcit 
gr. no6evw cu „a (se) învăța minte”, căutând a reda ambiguitatea seman- 
tică a contextelor din LXX, ce trimit atât la „educare”, cât şi la „pedeapsă””2. 


III. Relaţia dintre versiunile LXX şi TM ale Cărţii lui Osea 


Orice comparaţie de acest fel este îngreuiată de faptul că originalul ebraic 
după care s-a făcut traducerea LXX nu a ajuns până la noi. Astfel, multe din 
deosebirile între LXX şi textul Bibliei ebraice, aşa cum este cunoscut el 
astăzi (TM), s-ar putea datora manuscrisului ebraic ce a slujit drept text de 
bază (Vorlage) traducătorului LXX, deşi în privința aceasta părerile cer- 
cetătorilor moderni nu pot fi considerate decât ipoteze de lucru. Ele sunt 
uneori confirmate de descoperiri precum fragmentele textului ebraic pre- 
-masoretic al Cărţii lui Osea găsite la Qumran, care oferă şi variante ce con- 
firmă lecţiunile din LXX. Cu toate acestea, coincidenţele între textele de la 
Qumran şi presupusa Vorlage a LXX sunt mai puţin numeroase decât 
asemănările între aceste texte şi textul masoretic al Bibliei ebraice. 

Astfel, este foarte probabil ca majoritatea diferențelor să fi apărut ca 
urmare a procesului de traducere din ebraică în greacă. Lucrul acesta este 
lesne de înţeles dacă ne gândim că, spre deosebire de confrații săi moderni, 
traducătorul LXX n-a avut la îndemână nici dicționare bilingve, nici 
concordanţe, nici gramatici ale ebraicei biblice, nici gramatici comparative 
ale limbilor semitice, care să-i înlesnească munca. În plus, în cazul profeţiei 
lui Osea, el s-a găsit în faţa unui text vechi de cel puţin câteva secole, 
compus într-o limbă arhaică, într-un limbaj poetic dens şi adesea obscur, 
plin de cuvinte de neînțeles (multe dintre ele nedesluşite până astăzi!) şi 
făcând referire la un context istoric şi social dispărut de sute de ani, ca să nu 





20. De altminteri, rom. a pedepsi este strâns înrudit cu na6evo, fiind împrumutat din 
neogreacă şi având, la origine, ambele sensuri ale verbului (neo)grec: în româna din 
secolul al XVIII-lea, pedepsit mai însemna încă „învăţat, educat”. În cursul evoluţiei 
semantice ulterioare, din „învățătură” n-a mai rămas decât „pedeapsa”. 

mai vorbim de realitățile geografice din secolul al VIII-lea, modificate în 
decursul vremii. Singurul ajutor de care va fi avut, poate, parte era tradiția 
exegetică orală acumulată în jurul Bibliei ebraice; aceasta i-ar fi putut 
indica, de pildă, cum anume trebuie vocalizat textul consonantic. Însă în 
ciuda unor indicii ce sugerează că, într-adevăr, traducătorul LXX a urmat 
câteodată o tradiţie interpretativă diferită de cea cuprinsă şi canonizată 
ulterior în TM, dar prezentă în alte surse ebraice?!, asemenea cazuri sunt 
rare. Deosebirile dintre LXX şi TM, în cazul Cărţii lui Osea, se datorează 
aşadar mai curând eforturilor (uneori disperate) ale unui traducător pus 
înaintea unui original ebraic dificil, pe care s-a străduit a-l vocaliza și tăl- 
măci cât s-a priceput mai bine. Un prim tip de diferenţe îl constituie cele 
cantitative. Adaosurile („plusurile”) din LXX sunt mult mai numeroase 
decât omisiunile („„minusurile”). În multe cazuri e vorba de adaosuri neîn- 
semnate: prepoziţii, conjuncții, adverbe, pronume personale sau posesive, 
sau forme ale verbului „a fi” absente din propoziţiile nominale în ebraică? 
Adaosurile mai importante se datorează influenţei unor texte paralele fie din 

Cartea lui Osea, fie din alte cărți ale VT (1,7; 2,8.12; 8,13; 11,5; 12,9 şi 

13,4). În plus, uneori, în contexte neclare în TM, traducătorul a adăugat câte 

un termen ce lămureşte înțelesul frazei, potrivindu-se bine în context. Ase- 

menea adaosuri sunt inspirate de formule cunoscute din VT sau din litera- 

tura greacă profană. Astfel, în v. 4,2 („s-au revărsat peste fară”), 4,17 („şi-a 

pus singur pietre de poticnire”); 5,11 („l-a asuprit pe potrivnicul său”); 5,13 

(„a trimis sol”) etc. De asemenea, numele divin „Domnul” (Kvproq) este 

adesea întregit în formule precum „Domnul Dumnezeul nostru” (6,1) sau 

„Domnul Dumnezeul vostru” (14,3), iar în v. 2,25 „Dumnezeul meu” de- 

vine „Domnul Dumnezeul meu”. În fine, în v. 13,4, textul grec conţine un 

fragment mai întins, care lipseşte din TM; dar, având în vedere mărturia 

unui text ebraic fragmentar găsit la Qumran (4QXII“), e vorba mai curând 

de traducerea unui text ebraic existent în tradiţia pre-masoretică decât de un 

adaos al traducătorului LXX. 





21. Pentru exemple, vezi discuţia din introducerea la Cartea lui Osea în ed. 84, p. 34, şi 
A. Kaminka, „Studien zur LXX an der Hand der Zwolf Kleinen Propheten”, MGWJ 72, 
1928, p. 261. 

22. Exemple concrete în notele la versetele respective; vezi şi lista detaliată alcătuită de 
H.-D. Neef în „Der Septuaginta-Text und der Masoreten-Text des Hosea-Buches im 
Vergleich”, B;b 67, 1986, pp. 195-220, aici 196-199. 

Omisiunile, în schimb, sunt puțin numeroase și privesc, de obicei, sufixe 
pronominale netraduse în LXX (de exemplu, „umbrarul” în loc de „„umbra- 
rul ei” în 4,13) sau conjuncţii (gam „de asemenea”, netradus în vv. 33; 
4,3). Alte omisiuni, mai însemnate, pot fi explicate prin dorința de a evita 
repetițiile din TM, un termen ebraic repetat fiind tradus o singură dată (vezi 
exemple în notele 2,23; 5,14; 10,15). În fine, în v. 8,2, LXX omite numele 
lui Israel la sfârşitul versetului, poate din cauză că acesta apare din nou la 
începutul versetului următor. În v. 7,15, traducătorul a lăsat deoparte ebr. 
yissarti „am educat” (răd. YSR), probabil din cauză că a văzut în el o formă 
repetată a cuvântului yăsării „ei se vor îndepărta” (răd. SWR) de la sfârşitul 
versetului precedent, pe care l-a interpretat ca derivând tot de la rădă- 
cina YSR. 

Cât priveşte deosebirile calitative dintre cele două texte, este destul de 
greu de spus unde avem de-a face cu simple „greșeli” (vocalizări diferite, 
confundarea unor consoane ebraice asemănătoare ca formă, confundarea 
unor cuvinte omonime sau asemănătoare, nerecunoaşterea unor nume pro- 
prii, interpretate ca nume comune, schimbări de diateză sau număr, inter- 
pretarea unor termeni dificili sau necunoscuţi din ebraica biblică cu ajutorul 
echivalentelor lor din aramaică sau din ebraica târzie)”, şi unde cu „aba- 
teri” intenţionate de la original, motivate sau nu teologic, cu sensuri vala- 
bile în context”. 

Astfel, unele deosebiri intenţionate se datorează efortului traducătorului 
de a explicita stilul poetic (adesea obscur) al originalului, decodând în 
limbaj prozaic figuri de stil precum metonimia (v. 2,7.11: „veşmintele mele, 
şi țesăturile mele de in” [LXX] pentru „lâna Mea şi inul Meu”; v. 4,12: 
„lemnul său” în TM, dar „[lemne] însemnate”, gr. ovuB6AorG, în LXX) ori 
metafora (v. 10,11: „o junincă învățată să iubească sfada” în LXX pentru „0 
junincă bine-nvățată, dar căreia-i place să dea din copită”). Alteori, deo- 
sebirile sunt motivate de dorința de a evita unele personificări: în v. 4,12 





23. Pentru o listă completă, vezi ibidem, pp. 199-200. 

24. Multe din exemplele de acest tip vor fi discutate în note; pentru o listă detaliată a 
acestor diferenţe, vezi studiul lui A. Kaminka, „Studien...”, pp. 245-263. 

25. Pentru această problemă, vezi C. Dogniez, „Fautes de traduction, ou bonnes traductions? 
Quelques exemples pris dans la LXX des Douzes Petits Prophetes”, în B.A. Taylor (ed.), 
X Congress of the International Organization for Septuagint and Cognate Studies, Oslo, 
1998, Society of Biblical Literature, Atlanta, 2001, pp. 241-261. 

„toiagul său îi dă răspuns” din TM devine „cu toiepele lor îi dădeau răs- 
puns” în LXX (vezi şi 5,4; 4,2.11-12). 

Alte deosebiri au apărut ca urmare a încercării traducătorului de a 
unifica stilistic şi gramatical unele pasaje din textul ebraic, caracterizate de 
treceri bruşte de la o persoană gramaticală la alta ori de la un timp verbal la 
altul (vezi exemple în notele la vv. 2,10; 6,7; 8,2; 9,10) ori de a lega altfel 
frazele în funcţie de cerinţele contextului (vv. 8,10; 9,6). 

În fine, se poate vorbi şi de modificări motivate teologic. Acestea sunt 
cu atât mai izbitoare cu cât, în general, traducătorul s-a străduit să redea 
întocmai textul ebraic, mergând uneori cu încrâncenare până la limita inte- 
ligibilității şi producând, prin imitarea strânsă a numărului şi ordinii cuvin- 
telor din original, contexte la fel de obscure. Dincolo de această grijă 
covârșitoare pentru fiecare detaliu, interpretarea sa este uneori vizibil moti- 
vată şi de scrupule teologice. Acestea presupun existența unei viziuni de 
ansamblu, caracterizată de intenţia de a evita pasajele ce ar fi putut aduce 
atingere omniscienței divine (în v. 8,4 „şi-au aşezat [...] căpetenii, şi Eu 
n-am ştiut” din TM devine în LXX „Prin ei înşişi au domnit, [...] iar Mie nu 
Mi-au dat de veste”, evitând astfel imaginea unui Dumnezeu care nu ştie ce 
fac oamenii) ori ar fi putut da impresia că Dumnezeu e crud şi sângeros 
(în v. 9,12, „dacă-şi cresc copii, îi voi lipsi de ei” din TM este tălmăcit 
într-o formă impersonală: „Căci, şi de-şi vor creşte copiii, vor fi lipsiți 
de ei prin mână omenească!” în LXX). Pentru alte exemple, cf. notele la 
vv. 2,2-3 şi 3,4. 

Strădania traducătorului de a reda întocmai originalul ebraic ce îi va fi 
stat la îndemână e evidentă şi în grija cu care şi-a ales vocabularul, el cău- 
tând să redea nu doar înţelesul textului, ci, pe cât posibil, şi caracteristicile 
stilistice ale acestuia. Textul grec astfel rezultat e scris într-un stil ebraizant 
abundând în construcţii traduse ad litteram şi pe care le-am păstrat, pe cât 
s-a putut, şi în română. În acelaşi timp însă, traducătorul a dat dovadă de o 
atenţie deosebită în alegerea cuvintelor, folosind din plin expresii idioma- 
tice greceşti acolo unde se potriveau şi adesea căutând termeni diferiți 
pentru a traduce acelaşi cuvânt ebraic în contexte diferite, unde acesta putea 
căpăta înțelesuri diferite. Astfel, pentru a cita doar un exemplu, urmând ca 
altele să fie discutate în note, ebr. păgadh e tălmăcit fie EnLOKEnTouaL „a da 
pe la cineva, a se abate pe la cineva, a vizita” (în sens pozitiv), fie ExdEw 
„a se abate peste cineva, a se răzbuna” (în contexte negative). Versiunea 
greacă a Cărţii lui Osea este bogată în sinonime şi termeni expresivi, dar 

săracă în cuvinte rare și hapax-uri, printre puţinele inovaţii lexicale ale tra- 
ducătorului numărându-se nvevuatoțopoş (itt. „purtat, stăpânit de un duh 
lrău) ), folosit pentru a-i descrie pe profeţii mincinoşi în v. 9,7 (vezi nota cu 
discutarea termenului). 


IV. Cartea lui Osea în tradiţiile exegetice antice 


In comunitatea de la Qumran, Cartea lui Osea pare să se fi bucurat de 
atenție, din moment ce, printre fragmentele descoperite acolo, s-au găsit 
atât manuscrise ebraice fragmentare ale Celor Doisprezece (4QXI pede), cât 
şi fragmentele unui peşer (comentariu) biblic la Cartea lui Osea (4Q166 şi 
167). Comentariul acesta practică o lectură de tip actualizant, văzând în 
profeţiile lui Osea prevestiri ale unor evenimente istorice contemporane, 
care puteau influenţa soarta comunităţii de la Qumran. Nu ni s-au păstrat, în 
schimb, fragmente din Osea în traducerea greacă a Celor Doisprezece, 
găsită la Nahal Hever. 

Targumul la Profeți sau Targumul lui lonathan ben Uzziel, cum mai 
este cunoscut, a fost scris nu mai devreme de secolul al II-lea d.H., dar păs- 
trează tradiţii exegetice iudaice cu mult mai vechi”%. Exegeza targumică este 
caracterizată de tendința generală de a elimina pasajele problematice (atât 
din punct de vedere moral, cât și exegetic) din textul biblic. Astfel, un epi- 
sod şocant, precum cel al căsătoriei lui Osea, şi aluziile la nevasta sa „curvă” 
vor dispărea fără urmă din Targum. În plus, luxuriantul simbolism teologic 
al textului biblic este sistematic înlocuit cu simbolistica proprie teologiei 
rabinice, intervențiilor directe ale divinității în viaţa oamenilor luându-le 
locul manifestări intermediare precum Ș“khina „Prezenţa” (în v. 2,5) sau 
Memra „Cuvântul” (în v. 3,2). Deşi despărțite de perspectivele lor exegetice 
foarte diferite, Targumul şi LXX se întâlnesc adesea în interpretări filolo- 
gice şi traduceri similare (uneori chiar identice) ale textului ebraic: vv. 1,2; 
2,7; 4,19; 5,1.5; 6,5.11; 7,5.10; 9,1; 11,1.2.11.12; 12,2; 13,2.4.13.15; 14,8. 
Aceste asemănări presupun existenţa unor influenţe reciproce, deşi nu e 
întotdeauna limpede în ce măsură şi în ce direcţie s-au produs ele. 

Între pasajele din Cartea lui Osea citate în Noul Testament, cel mai 
cunoscut este, fără îndoială, „Milă voiesc, nu jertfă!” (v. 6,6), rostit de lisus 


26. Vezi R.P. Gordon, Studies in the Targum to the Twelve Prophets: From Nahum to 
Malachi, E.]. Brill, Leiden, New York, 1994. 

în Mt. 9,13 şi 12,7 (vezi şi Mt. 23,23 şi Mc. 12,33). Această formulă sinteti- 
zează una din principalele preocupări ale profeților veterotestamentari, cri- 
tica la adresa cultului devenit țel în sine, desprins de împlinirea preceptelor 
morale ale Legii divine. Nu este vorba aici de respingerea oricărei forme de 
cult sacrificial, căci a doua parte a v. 6,6 precizează: „„...şi cunoaşterea lui 
Dumnezeu, mai degrabă decât arderile de tot”?7. Acest aspect al mesajului 
profetic este pe deplin adoptat de lisus, lucru cu atât mai evident cu cât 
contextul evanghelic al citatului din Osea nu se referă atât la problema jert- 
felor, cât la unele aspecte practice ale prescripțiilor rituale mozaice: mân- 
catul la o masă cu păcătoşii (Mt. 9,13) şi respectarea sabatului (Mt. 12,7). 

Prevestirile privind reîntoarcerea harului lui Dumnezeu asupra poporului 
ales (vv. 2,1 şi 2,25) au fost citate de Apostolul Pavel cu privire la che- 
marea păgânilor în Biserica lui Dumnezeu: „Precum zice şi în Osea: «Voi 
chema/numi poporul Meu pe cel ce nu este poporul Meu, şi iubită pe cea 
neiubită; şi va fi [aşa]: în locul unde li s-a zis lor “Nu sunteți poporul Meu 
voi” — acolo se vor chema fii ai Dumnezeului Celui viu»” (Rom. 9,25-26, cu 
trimitere la Os. 1,6 şi 1,9). Interpretarea Apostolului nu este lipsită de oare- 
care îndrăzneală: versetele oseene în care Domnul stăruie asupra fidelității 
Sale față de poporul ales devin în gura lui Pavel tocmai o justificare a lepă- 
dării vremelnice a acestui popor spre a revărsa mântuirea şi asupra neamu- 
rilor păgâne”. Se cuvine amintit aici şi faptul că numele fiicei lui Osea în 
varianta citată de Apostol diferă de cel dat de LXX, unde ea este numită 
Cea nemiluită, nu Cea neiubită. Diferenţa aceasta se explică pornind de la 
polisemantismul rădăcinii ebr. RHM, care poate însemna atât „a avea milă 
de cineva”, cât şi „a iubi pe cineva” (înţeles mai curent în aramaică). Apos- 
tolul citează deci o variantă revizuită a LXX, dacă nu cumva e vorba de 
propria sa traducere, influenţată de propria cunoaştere a textului ebraic. Mai 
multe manuscrise greceşti conţin o variantă asemănătoare cu aceea citată de 
Pavel în Os. 1,6.6 şi 2,25: înyonmuevn în loc de nienuewn. Copiii cu nume 
simbolice ai profetului sunt pomeniţi într-un context similar şi în IPt. 2,10. 

Os. 10,8: „Şi vor zice munților: «Acoperiţi-ne!» şi dealurilor: «Cădeţi 
peste noi!»” este citat într-o adaptare destul de liberă în Lc. 23,30 şi Ap. 
6,16, amândouă pasaje cu caracter eshatologic. 


ri i eta a >, 


27. Pentru sensul acestei construciii, vezi H. Kruse, „Die «dialektische Negation» als 


semitisches Idiom”, VT'4, 1954, pp. 385-400. 
28. Vezi J.-N. Aletti, „L'argumentation paulinienne en Rm 9”, Bib 68, 1987, pp. 41-56, 


aici pp. 48-50. 

În fine, alte două versete din Osea sunt citate, în NT, într-o formă dife- 
rită de cea din LXX: v. 11,1 apare în Mt. 2,15 într-o variantă („Din Egipt 
l-am chemat pe Fiul Meu”) apropiată de TM. În versiunea LXX, folosită de 
evanghelist pentru celelalte pasaje veterotestamentare citate de el, e vorba 
nu de „Fiul Meu”, ci de „fiii săi”, variantă inutilizabilă aici. În discursul său 
despre Înviere, în 1Cor. 15,55, Apostolul Pavel citează Os. 13,14 într-o 
versiune necunoscută: „Unde îţi este, moarte, biruința ta? Unde îţi este, 
moarte, boldul tău?”. E greu de spus cum va fi apărut în text noțiunea de 
„biruință”, care nu are nici o susținere în textul ebraic al pasajului (vezi nota 
ad. loc.), dar varianta vin „victorie” în loc de Sikn „judecată, dreptate” 
apare şi în unele manuscrise ale LXX. În orice caz, chiar dacă textul citat de 
Apostol se deosebeşte de al Bibliei greceşti, interpretarea sa este aceeași: în 
LXX cuvintele Domnului sună a batjocură la adresa morii, în vreme ce în 
TM, dimpotrivă, ele sunt mai curând o chemare la nimicirea poporului ales. 

În exegeza patristică, în afara comentariilor sistematice la Cărţile Celor 
Doisprezece (vezi infia), puţine sunt versetele din profeția lui Osea citate de 
Părinți: în principal cele susceptibile de a primi o interpretare hristologică 
ori ecleziologică. Pe lângă citatul neotestamentar deja amintit (6,6) şi „dovada” 
chemării Fiului din Egipt, invocată în Evanghelia după Matei (11,1), în exe- 
geza creştină antică, de cea mai mare popularitate s-a bucurat Os. 6,2, care 
vorbeşte de o vindecare şi de ridicarea după boală „în a treia zi”, cuvinte în 
care Părinţii au văzut o prevestire a Învierii. Cele trei pasaje vor deveni încă 
de timpuriu loci classici în interpretarea creştină a profeţiei lui Osea. 

Începând cu Tertulian (4dv. Iudaeos 13.23; Adv. Marcionem 4.43.1) şi 
până la Martin Luther, autorii creştini au invocat constant Os. 6,2 ca pe o 
prevesiire a Învierii Mântuitorului şi a celor mântuiți de EI la sfârşitul vea- 
cului? „ Singurul autor patristic care nu a dat o asemenea interpretare pasa- 
jului cu pricina este Theodor al Mopsuestiei. Credincios viziunii sale 
exegetice „istoricizante” şi adept al concepției de „revelaţie progresivă”, el 
a explicat versetul osean ca pe o aluzie nu la Înviere, ci la restabilirea stării 
de sănătate originare a omului (Gnoxarăoraoiş) şi la recunoaşterea Dom- 
nului şi a căilor Sale. 

De aceeași soartă privilegiată s-a bucurat şi Os. 11,1 în varianta cu „Fiul 
Meu”, citată de Matei; acest pasaj va fi interpretat în sens hristologic de 


29. Vezi M.L. Barre, „New Light on the Interpretation of Hosea VI. 2”, VT 28, 1978, 
pp. 129-141. 

numeroși Părinţi; Eusebiu al Cezareei îl citează de nu mai puţin de două- 
sprezece ori în operele sale. 

Cărţile Celor Doisprezece — şi, implicit, profeția lui Osea — au atras încă 
de timpuriu atenția comentatorilor patristici, lor fiindu-le dedicate o serie de 
comentarii sistematice, care tălmăcesc textul în amănunt, verset cu verset“, 
Intre acestea, cel mai timpuriu pare a fi al lui Origen, compus, probabil, 
prin anii 245-246 d.H. şi cuprinzând, în douăzeci şi cinci de cărţi, inter- 
pretări la toți Profeţii Mici, cu excepția lui Abdias”!. Din nefericire, acest 
prim comentariu s-a pierdut ca urmare a condamnării post mortem a auto- 
rului său în cursul controverselor teologice din veacurile IV-VI d.H. Supra- 
viețuieşte, în cap. 8 al Filocaliei origeniene, doar un fragment destul de 
întins din comentariul la Os. 12,5, care conţine multe observații de critică 
textuală şi o discuţie asupra greşelilor gramaticale din textul LXX. Unele 
aspecte ale exegezei origeniene la Profeţii Mici pot fi însă reconstruite, în 
linii mari, cu ajutorul citatelor oseene din operele ajunse până la noi, prin 
compararea interpretărilor autorilor alexandrini ce depind de gândirea ori- 
geniană (Chiril al Alexandriei, Hesychios, Ieronim) şi cu ajutorul fragmen- 


telor cuprinse în catene*?. 


De o soartă la fel de vitregă a avut parte și comentariul lui Didymos cel 
Orb. Scurte crâmpeie din Comentariul său la Cartea lui Osea au supra- 
vieţuit în Sacra paralela, operă atribuită lui loan Damaschinul (vezi PG 
vol. 95, col. 1381B şi vol. 96, col. 520A). 

Din comentariul origenian s-a inspirat în bună măsură, mai ales în pri- 
vința conţinutului, comentariul alcătuit de Ieronim (încheiat în 406 d.H. şi 
dedicat, alături de comentariul la Ioel şi Amos, prietenului său Pammachius). 
Comentariul lui leronim este caracterizat, în primul rând, de o mare acura- 
teţe lingvistico-filologică, autorul discutând atât propria traducere, bazată 
pe textul ebraic, cât şi LXX, ale cărei lecţiuni diferite le explică pornind 
de la textul ebraic. În plus, comentariul ieronimian este caracterizat de 


30. Despre comentariile la Osea, vezi M.C. Pennacchio, La tradizione esegetica di Osea 
nei secoli IV e V. Teodoro di Mopsuestia, Teodoreto di Ciro, Cirillo di Alessandria, 
Girolamo e Giuliano di Eclano, Roma, 2002. 

31. Cel puţin aşa glăsuiesc mărturiile lui Eusebiu (HE 6.36.2) şi Ieronim (De viris illustri- 
bus 75 şi Ep. 33.4); vezi şi P. Nautin, Origene. Sa vie et son ceuvre, Beauchesne, Paris, 
1977, pp. 248, 382 sg. 

32. Vezi M.C. Pennacchio, „«Mysteria sunt cuncta quae scripta sunb». Una ricostruzione 
dell'esepesi origeniana di Osea”, Adamantius 6, 2000, pp. 26-50. 

înclinația spre alegorism, preluată lalolaltă cu multe interpretări din opera 
lui Origen, motiv pentru care autorul a şi fost acuzat de origenism în cursul 
disputelor doctrinare declanşate după 393 d.H. În comentariul ieronimian 
regăsim, nu arareori, şi urmele tradiţiei exegetice iudaice, cu care autorul a 
avut contact nemijlocit. Totuşi cheia interpretativă este oferită de revelaţia 
creştină, autorul tratând sistematic profeţiile lui Osea ca pe tot atâtea pre- 
vestiri ale misiunii lui Hristos. 

Celălalt mare comentariu la Cei Doisprezece, de tradiţie alexandrină, i 
se datorează lui Chiril al Alexandriei şi a fost alcătuit, probabil, în prima 
pante a activităţii sale, înainte de 429 d.H. În „Prefaţa” (1.1.7) Comenta- 
riului la Cartea lui Osea, autorul insistă asupra faptului că a studiat în 
amănunt comentariile deja existente. Multe din asemănările izbitoare de 
conţinut între comentariul său și acela al lui leronim se datorează, probabil, 
faptului că ambii s-au inspirat din interpretarea lui Origen. 

Tot în tradiția alexandrină, deşi autorul e palestinian, se înscrie Şi co- 
mentariul sistematic al lui Hesychios, care n-are nici până astăzi o ediție 
critică completă. Scoliile aceluiaşi autor se aseamănă în multe privințe cu 
interpretările lui Ieronim şi Chiril al Alexandriei, lucru explicabil prin 
recurgerea lor la o sursă comună: Origen. 

Comentariul la Cei Doisprezece compus de Theodor al Mopsuestiei este 
singura operă a marelui exeget (numit de tradiţia siriacă orientală, pur şi 
simplu, Interpretul) al cărei original grec a ajuns până la noi aproape în 
întregime (doar dedicaţiile s-au pierdut), fapt cu atât mai remarcabil cu cât 
nici una din operele sale nu a supravieţuit în tradiţie directă după condam- 
narea autorului în vremea lui lustinian. Theodor comentează textul profetic 
în varianta antiohiană a LXX (așa-numitul „text lucianic”), căreia îi atribuie 
o valoare egală cu a textului ebraic. Metoda sa exegetică e caracteristică 
interpreților antiohieni: baza interpretării textului este sensul literal, acesta 
trebuind să fie abordat printr-un comentariu filologic și istoric amănunțit. 
Interpretările alegorice, deşi nu excluse cu desăvârşire, sunt rare şi bine . 
ținute în frâu, spre deosebire de excesele alexandrinilor”?. 

În aceeaşi tradiţie se înscrie şi comentariul lui Theodoret al Cyrului, 
alcătuit, probabil, nu cu mult înainte de anul 441 d.H. Theodoret a folosit, 
adesea critic, comentariile lui Chiril şi Theodor al Mopsuestiei, dar s-a 


33. Vezi Ch. Schăublin, Untersuchungen zu Methode und Herkunfi der antiochenischen 
Exegese, Petter Hanstein, K&ln — Bonn, 1974, pp. 84-123. 

străduit, cu rezultate vizibile, să nu rămână un simplu compilator. Comen- 
tariul lui se întemeiază tot pe varianta antiohiană a LXX; spre deosebire de 
Theodor, care cunoștea, probabil, ebraica, la textul ebraic Theodoret n-a 
avut acces decât indirect, prin intermediul limbii sale materne, siriaca, un 
dialect aramaic. Comentariul theodoretian este caracterizat în general de 
tendința autorului de a ţine cumpăna dreaptă între sobrietatea de tip filo- 
logico-istoric, a predecesorului său antiohian, şi alegorizarea exegeților 
alexandrini. 

Comentariile compuse în latină de Iulian de Eclanum poartă din plin 
urma contactelor rodnice cu gândirea lui Theodor al Mopsuestiei, cu care 
autorul s-a întâlnit în vremea exilului său în Răsărit. După întoarcerea în 
Apus, lulian s-a apucat să comenteze sistematic Cărţile Celor Doisprezece, 
dar până la noi nu au ajuns decât comentariile la Osea, loel şi Amos, multă 
vreme atribuite lui Rufin din Aquileia. Luând ca text de bază traducerea 
latină a Bibliei, datorată lui Ieronim (Vulgata), şi adesea influenţat de gân- 
direa ieronimiană, în ciuda polemicilor dintre cei doi autori, comentariul lui 
lulian se resimte încă şi mai puternic de pe urma contactului cu exegeza 
antiohiană (în speţă, a lui Theodor al Mopsuestiei). 

În general, comentariile sistematice ale Părinților studiază în detaliu 
pericope mai mult sau mai puţin întinse ale textului profetic fie insistând, 
dintr-o perspectivă actualizantă, asupra relevanţei lor pentru comunitatea 
creştină din vremea lor, fie dintr-una dogmatică, asupra învăţăturii (hris- 
tologice, ecleziologice, soteriologice) pe care cred a o desluşi în textul 
profetic. 

Perspectiva de lectură actualizantă se concretizează mai ales într-o 
interpretare în cheie etică şi moralizatoare, vizibilă mai cu seamă în opera 
alexandrinilor. Astfel, Origen aseamănă necredinţa lui Israel cu viața păcă- 
toasă a creştinilor nepăsători (FJom. in Jos. 8.6; Commn. in Matt. 15.18), iar 
Ieronim insistă, în comentariul la Os. 1,2, asupra înţelesului ebr. 2“niinimm, 
pe care-l traduce nu „curvie”, ci „curviri”, „fapte curveşti”, convertirea 
curvei Gomer de către Osea nefiind, după părerea sa, decât o întoarcere 
pilduitoare la moravuri sănătoase (n Os. 1.1.2; 1.2.19-20). 

Chiril al Alexandriei atribuie adesea textului profetic o funcție dog- 
matică. Astfel, el interpretează Os. 6,1-3 prin prismă soteriologică: omul a 
fost dat pradă morţii în urma păcatului lui Adam, dar prin harul mântuitor al 
lui Hristos el e chemat la înviere (v. 6,1). Tot în sens doctrinar au interpretat 
versete din Cartea lui Osea Hipolit al Romei, care a folosit pasajul referitor 

la căsătoria profetului în polemica sa împotriva gnosticilor, într-un context, 
din păcate, greu de reconstituit azi (Refutatio 5.27). Şi la Irineu al Lyonului, 
căsătoria profetului este interpretată într-un context ecleziologic, la fel cum 
se va întâmpla în toată gândirea patristică ulterioară. „lată de ce”, scrie 
Irineu, „profetul s-a căsătorit cu o femeie din curvie: prin fapta sa el a pre- 
vestit că pământul, adică oamenii ce-l locuiesc, se va desfrâna cu totul 
abătându-se de la Domnul şi că tocmai din aceşti oameni Domnul va alcătui 
mai apoi Biserica” (4dv. haer. 4.20.12). Origen va extinde apoi, printr-o 
exegeză totodată spiritualizantă şi psihologizantă, această imagine a căsăto- 
riei lui Osea ca rypus ecclesiae, prefigurare tipologică a naşterii comunității 
creştine, la una moralizatoare, văzând în ea un /ypus animae, o prefigurare 
tipologică a întoarcerii sufletului păcătosului către Domnul. 


AMOS 


Traducere din limba greacă de CRISTIAN GAŞPAR 
Introducere şi note de OTNIEL VEREŞ 
Note patristice de CRISTIAN GAŞPAR 


Introducere la Amos 


|. Autor şi datare 


După cum se menţionează în v. |,l, activitatea lui Amos s-a desfășurat în 
timpul regilor leroboam al II-lea, al Regatului de Nord, şi Ozias, al rega- 
tului lui luda. Ozias a domnit, probabil, între 781 şi 740 î.H., iar leroboam 
al II-lea, între 793 şi 743 î.H. (după alţii între 787/6 şi 747/6 î.H.). Versetul 
specifică, de asemenea, un moment precis, „cu doi ani înainte de cutremur”, 
însă nu se ştie nimic despre acest cutremur. El a rămas în memoria israeli- 
ților, fiind amintit şi în Zah. 14,5, însă datarea lui sigură nu s-a realizat până 
astăzi. Pe baza descoperirilor arheologice a fost propus anul 760 î.H. Pro- 
fetul pare să-şi fi desfăşurat activitatea într-un timp foarte scurt, cel mult un 
an. Cert este faptul că nu putem discerne, din textul lui Amos, o desfă- 
şurare mai lungă a evenimentelor. Prin urmare, orice încercare de datare a 
unor evenimente anterior sau ulterior informaţiilor date de profet este mar- 
cată de incertitudine?. 

Despre profet nu se ştie altceva în afară de ceea ce ne oferă textul. Astfel 
aflăm că Amos era originar din Teqoa, localitate aflată la aproximativ 20 
km sud de Ierusalim, menţionată de mai multe ori în VT (2Rg. 14,2.4.9; 
2Par. 11,6; 20,20; ler. 6,1). Relativ recent (1990), Rosenbaum a susținut că 
Amos nu era din luda, ci din Israel: Teqoa nu ar reprezenta locul de origine 
al profetului, ci locul unde s-a refugiat, după confruntarea cu Amasias, 
preotul din Bethel (vv. 7.1213, Totuşi, majoritatea exegeților admit că 
Amos era originar din Regatul de Sud. 

După cum menţionează primul verset, profetul era păstor. Într-adevăr, 
Teqoa era un loc propice păstoritului. Termenul folosit de TM, noged, are 


1. ].L. Mays, Amos: A Commentary, SCM Press LTD, Londra, 1969, p. 2. 

2. D. Stuart, „Amos”, în Hosea-Jonah, Word Biblical Commentary, vol. 31, Word 
Books, Waco, 1987, p. 285. 

3. R.F. Melugin, „Amos in Recent Research”, Currents in Research 6, 1998, pp. 65-10], 
aici p. 77. 

de fapt o semnificaţie mai bogată, referindu-se mai degrabă la un proprietar 
de turme sau un crescător de oi. Este posibil ca acest cuvânt să descrie şi un 
proprietar stăpân peste alți păstori, ceea ce face din Amos un om respectat 
în comunitatea sa. De aceeaşi părere e şi Gerhard von Rad, care susține că 
profetul se bucura de o anumită reputaţie. În v. 7,14 se menționează o altă 
ocupaţie a lui Amos, şi anume „ciupitor de sicomori”. Datorită ocupaţiei 
sale, Amos va fi călătorit în diferite părți ale ţării şi chiar în ţări vecine”. [ÎI 
găsim profeţind în Samaria, la Bethel. 

Faptul că Amos nu era doar un agricultor lipsit de cultură şi needucat 
este sugerat de stilul mesajelor sale şi de cunoştinţele pe care le dovedeşte 
în legătură cu neamurile dimprejur şi cu istoria propriului popor, din punct 
de vedere religios şi social”. 

Tendinţa criticii din anii 1970 şi din primii ani ai decadei următoare a 
fost de a considera Cartea lui Amos o colecție de mesaje şi oracole indepen- 
dente, care pot fi identificate prin metodele analizei formelorf. Conform 
acestei abordări, textul final al cărţii este rezultatul unui proces de compo- 
ziţie extins de-a lungul unei perioade îndelungate, pe care unii o întind până 
la exilul babilonic?. Acest fapt înseamnă că, alături de mesajele originale 
ale lui Amos, s-ar putea identifica secțiuni aparținând unor discipoli din 
secolul al VIII-lea î.H. şi chiar altele compuse în timpul domniei lui losias 
în regatul lui Iuda, o ulterioară redactare deuteronomistă şi un supliment 
optimist postexilic (vv. 9,1 jaf)”, 

O nouă direcţie în exegeza Cărţii lui Amos a apărut pe la mijlocul anilor 
1970 în sprijinul unei abordări mult mai sincronice a textului, care accentua 
faptul că Amos este mai mult o compoziție decât o colecţie. Susţinătorii 
acestei ipoteze au încercat să demonstreze că un redactor din secolul al 
VI-lea î.H. a funcţionat ca un autor, modelând textul în forma sa actuală ca 


unitate sincronică!!. 


4. J.L. Mays, op. cit., p. 3. 
5. G. von Rad, he Message of the Prophets, SCM Press LTD, Londra, 1968, p. 101. 


6. J. Niehaus, Amos, în T.E. McComiskey (ed.), he Minor Prophets: An Exegetical and 
Expository Commentary, vol. |, Baker Books, Grand Rapids, Michigan, 1992, p. 315. 

7. Ibidem, p. 316. 

8. R.F. Melugin (op. cit.) oferă o trecere în revistă a principalelor abordări ale cărții lui Amos. 
9. J.L. Mays, op. cit., p. 13. Autorul atribuie însă cea mai mare parte a mesajelor profe- 


tului Amos însuşi. 


10. D. Stuart, op. cit., p. 295. 
11. R.F. Melugin, op. cit, p. 65, 

În ciuda diferenţelor de nuanţă prezente în lucrările cercetătorilor, există 
în fapt două ipoteze majore: Amos ca autor al întregii cărți — concepția tra- 
diţională, anterioară criticii moderne a Bibliei; şi Cartea lui Amos ca produs 
final, în care se împletesc oracolele originale ale profetului cu diferite stra- 
turi de dezvoltare ulterioară. Cele două tendințe coexistă, chiar dacă a doua 
prevalează în studiile actuale. 


II. Conţinutul cărții 


Perioada lui leroboam al II-lea a fost cea mai prosperă pentru Regatul din 
Nord. Marile puteri din zonă nu păreau a constitui o ameninţare imediată. 
Deja regele loas, tatăl lui leroboam, reuşise să recupereze de la aramei 
teritoriile din Transiordania (cf Am. 6,13-14); comerțul cu Fenicia vecină 
era înfloritor, se formează averi consistente, dar se accentuează şi polari- 
zarea socială: bogaţii devin tot mai nedrepți şi aroganți, justiția este adesea 
coruptă, iar regele şi dregătorii nu par a sesiza primejdia care se conturează 
din partea Asiriei. Pe plan religios, se remarcă doar fastul ceremoniilor, 
neînsoţit însă de o trăire autentică. 

Mesajul profetului Amos se constituie într-o mustrare aspră pentru 
toate acestea, mai ales cu referire la nedreptatea socială: judecătorii venali 
(vv. 5,7.10-12; 6,12), negustorii speculanți şi necinstiți (vv. 8,4-8), femeile 
ahtiate după lux (vv. 4,1-3), cârmuitorii plini de suficiență şi orbi în fața 
realității (vv. 6,1-3.13-14; 7,9), preoțimea lacomă şi aservită politic 
(vv. 7,10-17 etc.). Aceste fărădelegi stârnesc mânia lui Dumnezeu, care ia 
partea sărmanilor şi disprețuiește cultul pur exterior care Il se aduce 
(vv. 4,4-5; 5,4-5.6.14-15.21-27). 

Singura salvare este convertirea, care la Amos este exprimată prin 
îndemnul de a-L căuta pe Dumnezeu (vv. 5,5-6); ce înseamnă această 
căutare este explicitat în wv. 5,14-15 („Căutaţi binele, şi nu răul... aşezaţi 
din nou la porți judecata...”). 


III. Formă, structură şi stil literar 


Textul lui Amos este variat din punctul de vedere al tipului de materiale 
narative prezente. Se pot identifica cinci astfel de categorii de materiale 
narative: 1) mesaje aparținând profetului însuşi; 2) relatări la persoana 1 a 
viziunilor; 3) o relatare la persoana a III-a despre opoziția întâmpinată 

de Amos la Bethel; 4) fragmente dintr-un vechi imn închinat Domnului; 
5) titlul cărții (v. 1,1)'2. 

Cartea lui Amos este un text variat ca stil și conţinut, însă structura se 
poate discerne destul de uşor: secțiunile ei majore sunt marcate de 
conţinutul şi de forma lor. Textul poate fi împărțit în trei secțiuni majore: 
capitolele 1-2, în care sunt conţinute opt oracole împotriva mai multor 
neamuri învecinate, dar şi împotriva regatului lui Israel şi celui al lui Iuda; 
capitolele 3-6, în care atenţia profetului se îndreaptă exclusiv asupra lui 
Israel şi a păcatelor acestuia; capitolele 7-9, cuprinzând o serie de cinci 
viziuni ale profetului, urmate de alte câteva oracole şi întrerupte de o 
relatare autobiografică sau biografică a confruntării dintre profet şi preotul 
de la Bethel, Amasias. 

O structură diferită este propusă de Stuart, care împarte textul după cum 
urmează: 1,2-6,14 — primul grup de oracole; 7,1-8,3 — viziunile profetului 
împreună cu naraţiunea biografică; 8,4-9,15 — grupul final de oracole!$. 
Chiar dacă acceptăm această împărțire, prima secţiune tot apare structurată 
în două pasaje extinse: primele două capitole şi restul textului. 

Textul nu ridică probleme majore în ce priveşte structura sa. Chiar dacă 
părți din secțiunile majore prezintă o natură compozită'*, nefiind legate for- 
mal, ele prezintă totuşi o unitate tematică (de exemplu, vv. 8,4-14; 9,1-10), 
ceea ce dovedeşte faptul că textul a fost organizat în funcție de un scop bine 
determinat. Un alt aspect structural care suscită diferite interpretări este 
situarea pasajului biografic în economia textului, în vv. 7,10-17, între viziu- 
nea a treia şi a patra a profetului, ceea ce conduce aparent la întreruperea 
unității secțiunii. Au fost propuse mai multe ipoteze. De pildă, Richard 
S. Cripps consideră că, în cazul în care acest pasaj a circulat ca text inde- 
pendent, el a fost intercalat între cele două viziuni, deoarece aşa a socotit de 
cuviinţă redactorul final sau unul mai timpuriu; dacă ar trebui să căutăm un 
alt loc în text pentru această relatare, cele mai bune opțiuni ar fi la sfârşitul 
capitolului 3 sau după cea de-a patra viziune (vv. 9,1-4)*% . Mays consideră 


110 


12. D. Stuart, op. cir., p. 286. Autorul le-a aşezat într-o ordine descrescătoare, în funcţie 
de mărimea fiecărei categorii. 

13. Ibidem, p. 287. 

14. Ceea ce îi determină pe majoritatea susținătorilor criticii formelor să afirme că textul 
a ajuns la forma sa finală într-o perioadă îndelungată şi a fost organizat de redactori diferiți. 
15. R.S. Cripps, A Critical & Exegetical Commentary on the Book of Amos, SPCK, 
Londra, 1969. p. 311. 

că relatarea biografică indică existența unei persoane — sau a unui grup — 
care a avut informaţii de primă mână despre activitatea lui Amos și a 
compus pasajul respectiv în relație cu v. 7,9, incluzându-l aici; mai mult, ar 
fi adunat mesajele lui Amos, fiind şi la originea structurii actuale a cărţii *. 

Cea mai plauzibilă ipoteză pare să fie totuşi a lui Stuart, care prezintă 
avantajul simplităţii prin păstrarea ordinii cronologice a textului biblic, fără 
nevoia unor alte conjecturi pentru explicarea poziţiei acestui pasaj. În con- 
secinţă, organizarea celor patru viziuni nu este atât tematică, ci mai degrabă 
cronologică, a patra viziune demonstrând faptul că predicarea lui Amos nu 
a fost oprită de intervenţia brutală a preotului Amasias!”. 

Una din trăsăturile caracteristice ale mesajelor lui Amos este şi forma 
lor de discursuri judiciare. Această formă nu apare doar în literatura vetero- 
testamentară, ci şi în texte aparținând literaturii juridice a Orientului antic: 
analele regelui hitit Mursilis al II-lea (cca 1325 î.H.) şi cronica asiriană a lui 
Tukulti-Ninurta!*. Reţeta acestui tip de discurs este următoarea: 1) descrie- 
rea scenei de judecată; 2) discursul judecătorului: A. adresarea către acuzat; 
a. reproşul (bazat pe acuzaţie); b. afirmaţia (de obicei la persoana a III-a) că 
acuzatul nu are nici o apărare; B. pronunţarea vinovăţiei; C. sentința (la per- 
soana a l-a sau a III-a)? Cu variaţii minore, iată rețeta care se regăseşte în 
oracolele împotriva neamurilor: 1) formula introductivă: „acestea le zice 
Domnul”; 2) vestirea generală a pedepsei şi certitudinea ei; 3) dovada păca- 
tului, introdusă prin „pentru că...”; 4) anunţarea pedepsei: „voi trimite foc”; 
5) formula conclusivă: „zice Domnul”. Niehaus semnalează prezența aces- 
tei rețete şi în oracolul din vv. 5,1827, 

Stilul Cărţii lui Amos este foarte variat şi dinamic, profetul dovedin- 
du-se a fi un orator cu mare putere de convingere şi un poet autentic, având 
capacitatea de a întrebuința toate mijloacele literaturii orale disponibile în 
cultura Israelului?!. Prezentăm mai jos principalele tehnici şi procedee 
retorice folosite de Amos:?. 





16. J.L. Mays, op. cit., p. 13. 

17. D. Stuart, op. cit., pp. 287, 369-370. Pentru alte observații privind acest pasaj, vezi 
notele explicative. 

18. J. Niehaus, op. cit., p. 318. 

19. Ibidem. 

20. Ibidem, p. 320. 

21. Gf I.L. Mays, op. cit. p. $. 

22. Cf D. Stuart, op. cit., p. 285. 


112 INTRODUCERE LA AMOS 


În mod obișnuit, profetul foloseşte aşa-numitele „formule de recunoaș- 
tere”: „Așa vorbeşte Domnul”, „Acestea le spune Domnul”, „zice Domnul”, 
„cuvântul/oracol al Domnului”. Amos foloseşte, de asemenea, o formulă 
menită să capteze atenţia: „ascultați cuvântul acesta” (vv. 3,1; 4,1; 5,1; 8,4). 
De trei ori, profetul introduce cuvintele Domnului printr-o formulă de jură- 
mânt: „Se jură Domnul... ” (vv. 4,2; 6,8; 8,7). 

Un alt procedeu este exemplificarea, prin care caută să surprindă esența 
unei atitudini sau a unui tip comportamental? : în v. 4,1, ilustrează compor- 
tamentul femeilor bogate ale Samariei; în v. 6,13 profetul exemplifică 
modul de vorbire al celor care se încredeau în forța lor militară; în vv. 8,5-6 
portretizează lăcomia şi nedreptatea negustorilor; iar în v. 9,10 îi caracteri- 
zează pe cei care nu cred în apropierea pedepsei divine. Amos introduce 
în textul său trei fragmente dintr-un imn închinat Domnului (vv. 4,13; 5,8; 
9,5-6), integrându-le în mesajul său pentru a sublinia ceea ce dorea să 
transmită. : 

Un aspect demn de remarcat la Amos este modul în care foloseşte o 
anumită structură repetând-o în întregime sau reluând anumite expresii 
importante pentru a conduce discursul spre un climax?. Cel mai cunoscut 
discurs structurat astfel este secțiunea 1,3—2,16, care cuprinde şase oracole 
împotriva neamurilor, urmate de cele împotriva lui Iuda şi Israel. Oracolul 
împotriva lui Israel este cel mai elaborat şi extins, reprezentând apogeul 
întregului grupaj. Această secțiune se individualizează şi prin modalitatea 
prin care este anunțată pedeapsa, modalitate constând într-un tipar numeric 
regăsit în toate cele opt oracole: „Pentru trei nelegiuiri ale... şi pentru 
patru”. Formula, exprimată simbolic prin x/x+1, este un procedeu numeric 
frecvent utilizat în VT, mai ales în textele sapiențiale şi întâlnit, de 
asemenea, în literatura Orientului Apropiat antic”. 

Alt procedeu literar este ironia. Ironia lui Amos este foarte incisivă, fapt 
manifestat, de pildă, în vv. 4,4-5, unde profetul se referă la viața cultică a 
poporului Israel, îndemnându-l aparent la sporirea unor practici exterioare: 
zeciuiala, punctualitatea sacrificiilor, iar apoi chiar somându-l să aducă 
jertfe într-un mod incorect”. Ironia se transformă în sarcasm, de pildă în 





23. Ibidem. 

24. Cf I.L. Mays, op. cit.. p. 6; J. Niehaus, op. cit., p. 323; D. Stuart, op. cit., pp. 285-286. 
25. Pentru mai multe informaţii despre acest procedeu literar, vezi notele explicative. 
26. Vezi notele. > 

v. 4,1, unde profetul se adresează femeilor din clasa înaltă a Samariei 
numindu-le „juninci ale Basanului”, i 

Ironia transpare şi în modul în care se raportează la istoria lui Israel2”, 
Dumnezeu îi reaminteşte poporului eliberarea din Egipt (v. 2,10), însă, din 
pricina rebeliunii împotriva Creatorului şi Eliberatorului său, acesta — într-o 
inversiune ironică — a lovit poporul aşa cum lovise Egiptul: prin lăcuste, 
ciumă (vv. 49.10); din pricina neascultării şi nepocăinței lui Israel, Dum- 
nezeu vesteşte că va trece „prin mijlocul lui” (v. 5,17), tot aşa cum trecuse 
prin mijlocul Egiptului, pentru a aduce judecata și pedeapsa. 

Pe lângă procedeele amintite, Amos recurge şi la alte figuri şi forme 
literare pentru a-şi convinge ascultătorii: un cântec de jale compus cu 
măiestrie şi complexitate (vv. 5,1-17); comparații, ghicitori, proverbe şi 
expresii populare (vv. 2,9; 3,12; 5,2.7.19.24; 6,12; 9,9); formule de blestem 
(v. 7,17); metafore (vv. 1,3; 2,13; 3,12; 4,1; 9,9). 


IV. Vocabularul LXX 


Relaţia dintre TM şi textul Septuagintei reprezintă un domeniu important al 
studiilor despre Cartea lui Amos. Chiar şi o privire fugară va releva imediat 
diferenţele existente între cele două versiuni. Dar cercetătorii sunt de acord 
că diferenţele dintre LXX şi TM sunt mult mai puţine decât concordanţele 
dintre cele două. LXX încearcă în general — şi reuşeşte de cele mai multe 
ori — să fie fidelă originalului ebraic2%. În această secțiune vom examina 
modul în care traducătorul grec al lui Amos a înţeles şi redat originalul”. 
Pentru a oferi o privire de ansamblu cât mai utilă, am structurat materia- 
lul în mai multe categorii, oferind câteva exemple concludente în cazul 
fiecăreia. 


27. ]. Niehaus, op. cit., pp. 325-326. A 

28. Swete afirmă că, în ansamblu, versiunea greacă ţinteşte spre fidelitate şi o face chiar 
cu prețul sacrificării idiomului grecesc (H.B. Swete, An Introduction to the Old Testa- 
ment in Greek, KTAV Publishing House, New York, 1968, p. 323). 

29. Textul nostru se bazează pe articolul lui J.A. Arieti, „The Vocabulary of Septuagint 
Amos”, Journal of Biblical Literature, vol. 93, nr. 3 (septembrie 1974), pp. 338-347. 
Acest articol, la rândul său, are ca surse lucrările lui J. Ziegler, Duodecim prophetae şi 
cea a lui H.B. Swete, The Old Testament in Greek according to the Septuagini. Pentru 
sensuri am folosit şi Lexiconul lui T. Muraoka, 4 Greek-English Lexicon of the Sep- 
tuagint, Chiefly of the Pentateuch and the Twelve Prophets, Peeters, Louvain, 2002. 

a) Cazuri în care LXX conţine „plusuri” față de TM: cuvintele greceşti 
folosite pentru a echivala textul ebraic oferă un înțeles suplimentar. 

Astfel, uerovoeiv echivalează ebraicul niham „a se căi” în vv. 7.3.6. În 
greaca clasică înseamnă „a schimba gândul”. Astfel, semnificația religioasă 
a termenului se îmbogăţeşte cu ideea unei schimbări de mentalitate şi 
atitudine, perpetuând acest sens şi în NT. 

Verbul orepeodv „a întări, a face solid” echivalează mai multe cuvinte 
ebraice“, conferindu-le o anume valoare metaforică. De pildă, în Am. 4,13, 
unde traducătorul a confundat complementul direct al verbului, harim 
„munţi”, cu ha-ra'am „tunetul”, traducând în loc de „Cel care plăsmuieşte 
munţii”, „Cel care întăreşte tunetul”, 

b) Cazuri în care LXX prezintă „minusuri” față de TM. Sunt cazurile în 
care aria de semnificaţie a cuvintelor ebraice este mai largă decât cea a 
cuvintelor greceşti, ceea ce duce la pierderea înţelesului deplin. Un aseme- 
nea cuvânt este oo$poiveo0a. „a mirosi”. Echivalentul ebraic este 'ariah, 
cuvânt care comportă, în domeniul sacrificial, sensul suplimentar de „a 
agrea (o jertfă)”, „a găsi plăcere în”. 

Cuvântul uâranog traduce ebraicul kazabh „zei falşi, minciuni”, însă 
cuvântul grecesc are înţelesul primar de „gol, fără valoare”. Astfel, sensul 
cuvântului ebraic nu este redat pe deplin. 

c) Cazuri în care textul LXX reţine cu grijă o anumită distincţie, mani- 
festând-o şi în alegerea consecventă a anumitor cuvinte greceşti. Un exem- 
plu este Aaieiv care, în Septuaginta, în general, şi în Amos, în special, este 
aproape întotdeauna folosit pentru a echivala forma intensivă (pi '2D) a ebrai- 
cului dăbhar. Verbul 'âmar, care exprimă pur şi simplu acţiunea de a spune 
cuvintele, este tradus prin A£yew. 

d) Cazuri în care traducătorul LXX a manifestat o mare atenţie în ale- 
gerea sensurilor. De exemplu, pentru a sublinia caracterul impur al locurilor 
de cult din Israel, în Am. 7,9, el redă mia“ daş „sanctuar” cu Tederii, care se 
referă la ritualul păgân de iniţiere în mistere, echivalare care mai apare doar 
în 3Rg. 15,12. 

O altă situație de acest gen se manifestă în cazul cuvântului ebraic 
'ăkhal, cu sensul de bază „a mânca”, dar care posedă o varietate de cono- 
taţii metaforice: sabia „mănâncă carnea” (Deut. 32,32); focul „mănâncă 
zidurile” (Am. 1,4); o țară îşi poate „mânca locuitorii” (Num. 13,32). Când 





30. Pentru lista acestora, vezi J.A. Arieti, op. cit., p. 339. 

termenul ebraic are o conotaţie puternic negativă, LXX 


y e dea fi . îl redă prin 
KaTEeodeiv „a mânca în întregime, a înghiţi, a mistui” 


zi „ Când termenul are 
un sens neutru, exprimând pur şi simplu actul de a mânca, este tradus prin 
verbul simplu eo6iew. 

e) Cazuri în care nu se face nici o distincţie în greacă, alegerea cuvântu- 
lui fiind aleatorie, Această situaţie apare chiar şi pentru termeni importanți. 

Grecescul Guapria „păcat” traduce atât 'âwon, în Am. 3.2, cât şi katt'at, 
în Am. 5,12. Există trei echivalări majore pentru 'âwon: &vouto, &uapria, 
Gâuta. Aceste cuvinte nu pot fi deosebite în funcție de context sau înţeles, 
ci numai în funcție de cărţile în care apar. 

Ebraicul herebh „sabie” este tradus întotdeauna prin fougata în Amos 
(vv. 1,11; 4,10; 7,9.11.17; 9,1.4.10) şi de 25 de ori în restul profeților mici, 
în timp ce uâxaupa este întrebuințat o singură dată în profeții mici şi de 
22 de ori în Isaia, fără vreo deosebire semnificativă. 

Miş pat „judecată” este tradus în Amos fie prin pios, fie prin Kpiuo”!. 

f) Cazul celor câteva hapax legomena din textul ebraic al lui Amos care 
sunt redate foarte bine de LXX. În majoritatea cazurilor cuvântul a fost 
interpretat, şi în multe dintre acestea interpretarea pasajului nu este deloc 
inferioară celei moderne”?. 

g) Cazul terminologiei filozofice şi sacrificiale. Chiar dacă unele cuvinte 
greceşti au ajuns să aibă în limbajul filozofic o semnificație specifică, este 
firesc ca în Amos să fie folosite cu sensul lor de bază. Astfel, A6yog este 
folosit în Amos întotdeauna pentru a reda sensul literal de „cuvânt” 
(vv. 1,15 3,1; 4,1; 5,1.10; 6,13; 7,10.16; 8,11.12). La fel eAeyyxew, care în 
filozofie ajunge să aibă sensul de „a respinge logic” (şi care a dat termenul 
tehnic Eheyxoc pentru a denumi acea parte din dialogurile lui Platon în care 

se respinge o afirmaţie), în Amos are înţelesul simplu de „a mustra, a 
admonesta” (v. 5,10). Cuvântul ww înseamnă, în Am. 2,14.15, „viaţă”, 
traducând ebraicul nepheş „suflare de viaţă”. 

Limba ebraică are o paletă largă de termeni sacrificiali: 'olăh „ardere de 
tot”, min“hăh „prinos din cereale”, şelem „jertfă de pace/impăcare”*. Tra- 
ducătorul LXX al lui Amos nu a făcut întotdeauna distincţie între tipurile de 
jertfe: de pildă, min“hâh este tradus de două ori prin Ovoto (vv. 5,22.25), 
însă Ovota traduce şi termenul generic z“bhah în v. 44. 


31, Pentru alte exemple, vezi J.A. Arieti, op. cit., p. 343. 
32. Pentru exemple de hapax, vezi ibidem, pp. 343-345, 
33. Pentru echivalările greceşti, vezi şi Septuaginta, vol. |, Glosar, pp. 621 şi urm. 

Concluzie: în textul lui Amos, vocabularul LXX dovedeşte fidelitate 
faţă de textul ebraic, însă, după cum am văzut, uneori, alegerea termenilor 
este variabilă, iar în alte cazuri, mai ales acolo unde limba ebraică este mai 
bogată ca semnificaţie, LXX nu poate reda înţelesul deplin al termenilor, 
Există şi cazuri în care LXX „adaugă” înțelesului original sau, prin folosi- 
rea repetată a unui termen, caută să ofere anumite invariante de traducere, 


V. Unitatea textului lui Amos în Septuaginta 


În studiul său despre această carte a LXX, George Howard a formulat 
Sugestia că o scurtă secțiune din Amos, wv. 8,12-9,10, ar reprezenta o 
traducere independentă de restul textului”, Convenţional, autorul notează 
porțiunea 1,1-8,11 cu „A”, porțiunea 8,12-9,10 cu „B”, iar 9,11-15 cu „C”, 
Prima observaţie pe care o face Howard este că traducătorul primei secțiuni 
manifestă mari carenţe în privința cunoştinţelor geografice: de pildă, în 
v. 2,2 numele orașului Qerioth este tradus ca un nume comun prin 16 
n6Aeowv arii „ale cetăților ei”, iar în v. 5,5 Beer-Şebha este tradus prin 
„Fântâna Jurământului”, Spre deosebire de acesta, autorul secțiunii B, pre- 
Supus independent, este exact în redarea locurilor geografice, printre care și 
acesta din urmă, transliterat în v. 8,14, ca şi în restul LXX, Bnpoafee. Se 
poate obiecta aici că două ocurențe nu sunt suficiente ca argument; pe de 
altă parte, nerecunoaşterea unor toponime şi traducerea lor cu Substan- 
tive comune apare în multe alte locuri în LXX. În plus, după cum arată 
T. Muraoka, cetatea Qerioth nu este foarte cunoscută, localizarea ei fiind 
disputată“, În acelaşi timp este greu de crezut că străvechea Beer-Șebha nu 
ar fi fost cunoscută de traducătorul lui A mos. 

În al doilea rând, Howard atrage atenţia asupra modului diferit în care 
este tradus cuvântul 'aharirh „rest, capăt”, în prima secțiune şi în cea de-a 
doua. Astfel, în v. 4,2, 'aharith“khen este tradus 10, ue0'1 


vuâv „pe cei 
dimpreună cu voi”, iar în v. 8,10, 'aharithăh, prin Toi pe6'owrâv „pe cei 


SĂ, G, Howard, Bare Noles on the Septuagini of Amos, Vetus Testamentum, vol. 20, 
Fasc. 1 (ianuarie 1970), pp. 108-112. 

35. T. Muraoka, „Is the Septuagint Amos VIII 12-1X 10 a Separate Unit?”, Vetus Testa- 
mentum, 20, Fasc. 4 (octombrie 1970), pp. 496-500. Totodată, Muraoka remarcă faptul 
că împărţirea lui Howard violentează firul natural al cuvintelor profetului deoarece 
paragraful care constituie prima parte a secțiunii „B” începe cu expresia „Iată, vin zile”, 
în v. |l,nu 12. 

dimpreună cu el”. În schimb, în v. 9,1, cuvântul 'aharitham este tradus 
corect prin ros KaraAoinowg avtâv „pe cei rămaşi dintre ei”. Spre deose- 
bire de Howard, Muraoka consideră că diferenţa nu este dovada unor tradu- 
cători diferiţi, ci este condiționată de contextul în care apar diferitele forme. 

Un alt aspect adus în discuţie de Howard este presupusa diferenţă stilis- 
tică între secţiunile A şi B, vizibilă în modul în care este tradusă construcția 
infinitivului absolut. În opinia sa, opțiunea din secțiunea B reprezintă un 
caz foarte rar pentru LXX de a conferi construcţiei ebraice nuanţă intensivă. 
Muraoka vede în cele două redări o simplă variaţie stilistică, nu amprenta 
unor traducători deosebiți. 

O ultimă observaţie a lui Howard se referă la afinitatea dintre secțiunile 
A şi C: ele ar fi caracterizate prin incorectitudine şi calitate similară a tradu- 
cerii, în timp ce secţiunea B ar manifesta un standard înalt de acuratețe. 

Deosebirile pe care le subliniază cercetătorul nu sunt decisive pentru a 


lua serios în considerație ipoteza unor traducători diferiți pentru cele două 
secţiuni? C 


PN N a CI 


36. Cf. şi ibidem, p. 499. 

Traducere din limba greacă de CRISTIAN GAŞPAR 
Introducere şi note de OTNIEL VEREȘ 


Introducere la Michea 


Cartea profetului Michea este a şasea din grupul celor doisprezece pro- 
feţi mici, după canonul ebraic, şi a treia, după Septuaginta!, urmând cărților 
lui Osea şi Amos. 


|. Autor şi datare 


Structura și organizarea materialului narativ al lui Michea ridică unele 
probleme criticilor de text şi exegeţilor care nu se pretează la soluţii uşoare 
sau definitive. Aspectele cele mai nevralgice privesc unitatea cărții şi modul 
în care a fost alcătuită. Concluzia cu privire la cele două aspecte determină 
şi opinia cu privire la autorul cărţii şi la perioada redactării. În viziunea lui 
Brevard S. Childs, comentariile actuale la Michea ilustrează o criză a meto- 
dologiei exegetice — astfel că, în ciuda multelor detalii şi observaţii folosi- 
toare, nu se detaşează posibilitatea unui consens general cu privire la forma 
sau funcţia cărți “A 

Abordarea critico-istorică a Cărţii lui Michea a început în secolul 
al XIX-lea, odată cu ridicarea problemei unităţii acestei profeţii. Trebuie 
menționat şi faptul că această problemă a apărut pe fondul abordării cărților 
profetice pornind de la presupoziţiile iluministe, care includeau şi negarea 
profeţiei supranaturale. Primul profet a cărui carte a căzut victimă suspiciu- 
nilor în ceea ce priveşte lipsa de coerență a fost Isaia?. În cazul Cărţii lui 
Michea, cea mai disputată parte o reprezintă capitolele 4—7. Heinrich Ewald 
a fost printre primii care au negat unitatea iniţială a cărții, susținând, în 1867, 
că ultimele două capitole (6—7) presupun un context ulterior (şi diferit) față 


La e Pa e 
1. Diferenţele dintre TM şi LXX vor fi semnalate şi comentate în note. 

de primele cinci“. În 1878, Wellhausen a argumentat că vv. 7,7-20 este un 
text postexilic, înrudit cu a doua parte a Cărţii lui Isaia (începând de la 
capitolul 40). In 1871, Oort a susținut că Mich. 4,1-7.11-13 a fost inserat 
de un profet ulterior, aflat în dezacord cu ideologia lui Micheaf. 

Punctul de cotitură în critica literară a lui Michea a avut loc odată cu 
articolul lui Bernhard Stade din 1881, în care acesta a atribuit capitolele 
4-5 integral perioadei postexilice, negând astfel orice unitate a cărții”. La 
începutul secolului XX, exegeții se arătau, în general, de acord asupra fap- 
tului că numai primele trei capitole pot fi atribuite cu siguranță profetului 
(în afară de vv. 2,12-13), capitolele 4-5 şi pericopa 7,7-20 aparţinând unor 
perioade ulterioare, după unii chiar postexilice, în timp ce textul cuprins 
între 6,4 şi 7,7 rămânea supus criticii, întrucât nu exista o datare certă?. 

Mulţi alți critici şi comentatori (Schmidt, Lindblom, Giinkel, Lescow, 
Jeremias, Mays, Renaud, Willis) au înaintat diferite ipoteze de-a lungul 
secolului XX. Singurul principiu major asupra căruia au căzut de acord cei 
mai mulţi dintre ei a fost că profeția lui Michea este o lucrare alcătuită în 
cursul unei lungi perioade de timp, nefiind terminată decât în perioada post- 
exilică, aşadar produsă de mai mulţi autori. Dincolo de acest acord de prin- 
cipiu, ipotezele comentatorilor oferă o imagine divergentă. 

În tratarea unor aspecte atât de importante precum cele referitoare la 
autor şi datare, presupoziţiile de la care pornim sunt esenţiale. În ce priveşte 
cărţile profetice, există un curent, oarecum dominant într-o anumită peri- 
oadă, caracterizat de respingerea profeţiei anticipative şi, prin urmare, de 
datarea predicţiilor în timpul împlinirii lor, sau mai ales după aceasta. În 
cazul unei cărți precum Michea, compusă din numeroase oracole, dintre 
care multe nu par să se afle într-o legătură ideatică sau logică, această 
presupoziţie nu contribuie decât la intensificarea dificultăţilor cu privire la 
cronologia şi autorul cărții, nicidecum la soluţionarea ei. 

Nu este aici locul să privim, în detaliu, fiecare pericopă a cărții pentru a 
vedea argumentele celor care susțin unitatea şi ale celor care se opun 

erp ie root ep me de plaga a ag i 
primele trei capitole (mai precis, cea mai 
mare parte a acestora) profetului Michea, iar restul textului, unor scriitori 
anonimi din perioade ulterioare. Partea minoritară a criticii o reprezintă cei 
care acceptă unitatea cărții sub pana lui Michea, ca autor şi editor al tuturor 
oracolelor. Astăzi s-a ajuns totuși la un echilibru, şi cei care detectează mai 
multe straturi redacţionale nu pornesc neapărat de la premisa că nu există 
profeție anticipativă, argumentele ţinând mai degrabă de adresabilitatea 
textului către contemporani şi de criterii de ordin lingvistic sau literar. 

Conform textului biblic, autorul profeţiei este Michea (v. 1.1). În TM, 
profetul este prezentat sub forma abreviată a numelui său, Mikhâh, forma 
completă — sugerată de LXX — fiind Mikhăâyăh. În textul canonic al VT mai 
există un singur profet cu acest nume, Michâyâh, fiul lui Yim“ lăh, care şi-a 
desfăşurat activitatea în timpul regelui Ahab (cca 874-852 î.H.) şi al cărui 
nume apare în IRg. 22,8-28 (TM) şi 2Par. 18,3-27. Numele profetului 
înseamnă: „Cine este ca YHWI?”. Se poate spune că profetul îşi inserează 
numele şi în textul cărții, la v. 7,18, în imnul final al profeţiei, unde vor- 
beşte despre unicitatea lui Dumnezeu ca iertător şi „Dumnezeu de cuvânt” 
(îşi ține făgăduinţele). Michea mai este menţionat o singură dată în VT, în 
Cartea lui leremia, cap. 26,17-19 (TM). 

Profetul este numit hammoraşti, apelativ care indică locul său de obâr- 
şie, toponimul complet fiind Moreşeth-gath (cf. v. 1,14). Această locali- 
tate a fost identificată cu Tell el-Judeyeh, aflat la poalele dealurilor din 
sud-vestul ludeei!!. Este numit adesea „profetul celor sărmani”, condamnaţi 
la sărăcie de către cei bogaţi (cf. vv. 2,1-5.6-11)”. 

Primul verset al cărţii plasează activitatea profetului în secolul al 
VIII-lea î.H., mai exact în timpul regilor lui Iuda loatham (750-732 î.H.), 
Achaz (732-716 î.H.) şi Ezekias (715-686 î.H.). Prin urmare, activitatea lui 
s-a suprapus cu a profetului Isaia şi chiar locul natal al lui Michea nu se afla 

departe de al lui Isaia. Referirea la distrugerea Samariei (v. 1,6) plasează 
începutul activităţii lui Michea undeva înainte de această dată (722/721 î.H), 
în timp ce ler. 26,18 (TM) citează Mich. 3,12 ca oracol transmis în timpul 
domniei lui Ezekias. Probabil cea mai timpurie referință istorică identifica- 
bilă în textul lui Michea se află la 1,10-16, care, cel mai probabil, descrie 
invazia lui Sennaherib în luda din anul 701 î.H. Criticii sunt însă împărțiți şi 
în privința acestui aspect!?. Dacă fragmentul este opera lui Michea — după 


cum credem noi! —, înseamnă că el a profeţit cel puţin până la sfârşitul 
secolului al VIII-lea î.H. 


II. Formă, structură şi caracteristici literare 


Aspectul care a pus cele mai multe probleme exegeţilor este aparenta lipsă 
de coerenţă a textului, forma sa mai degrabă liberă. Aceasta i-a determinat 
pe cei mai mulți comentatori să atribuie anumite pasaje unor autori din 
perioade diferite. 

Nu se poate trece cu vederea „flexibilitatea” stilului lui Michea. Însă 
acest fapt nu trebuie să ne conducă la concluzii pripite sau definitive. Re- 
dăm cuvintele lui Luther!“ cu privire la stilul oratoric al profeților Vechiului 
Testament: „Au un mod ciudat de a discuta, asemenea oamenilor care, în 
loc să procedeze într-o modalitate ordonată, divaghează de la un lucru la 
altul aşa încât nu poți să-ți dai seama unde este începutul sau sfârşitul şi nici 
să vezi unde vor să ajungă”. Această remarcă pare deplin justificată când 
abordăm textul lui Michea. 

Ipotezele cu privire la modul de formare a textului, în forma sa defi- 
nitivă, variază considerabil, în ciuda acordului de principiu conform căruia 
textul final constituie produsul redactării de-a lungul unei perioade extinse 
de timp. Cartea lui Michea se înfăţişează ca o colecţie de oracole şi mesaje 
de judecată şi speranţă, îndemnuri, tânguiri, rugăciuni, un imn şi o procla- 
mare a epifaniei lui Dumnezeu'*. Apare evident că profetul nu a rostit aceste 
mesaje într-o singură perioadă de timp, aşa încât textul reprezintă o antolo- 
gie de profeții coextensive cu toată activitatea sa'€. De aceea, în examinarea 


13. Pentru ipotezele criticii cu privire la datarea evenimentelor descrise de Michea, vezi 
nota la pasaj. 

structurii textului, aspectul cronologic nu joacă rolul principal!”. Într-adevăr, 
dacă am urma direcţia analizei cronologice, am găsi mai multe dificultăți 
decât soluţii. 

O ipoteză definitivă cu privire la structura cărții este greu de formulat, 
fapt demonstrat de însăşi multitudinea de teorii emise de critici. Chiar şi 
numărul pericopelor face obiect de dispute. Pe de altă parte, aceasta nu 
înseamnă că nu putem discerne totuşi o anumită structură în textul lui 
Michea: aceste mesaje, cândva independente, au fost aşezate împreună şi 
puse în legătură prin anumite cuvinte-cheie şi particule logice'$. Aceste 
conexiuni logice şi lingvistice sunt perceptibile mai ales în textul ebraic. 

Ceea ce deosebeşte profeția lui Michea de alte cărți profetice este modul 
de compoziție, mai precis faptul că structura se abate de la schema recurentă: 
oracole împotriva lui Israel, împotriva neamurilor, oracole de speranţă pen- 
tru Israel'?. Michea alternează mesajele de pedeapsă şi judecată cu cele de 
speranță și le repetă în câteva cicluri. Criticii şi exegeţii au dezbătut înde- 
lung modul în care această alternanță determină structura cărții. Brevard S. 
Childs vorbeşte despre „un tipar clar de secţiuni alternante de judecată şi 
mântuire”"2. Există, grosso modo, trei ipoteze majore în ce priveşte structura 
cărții. Cei mai mulți exegeți decupează textul în trei părți: 1-3 (judecată), 
4-5 (speranță), 6-7 (judecată). O variantă a acestei ipoteze este împărțirea 
ultimei secțiuni în două substructuri, prima (6,1-7,6) fiind un mesaj de 
ameninţare şi judecată, a doua (1,7-20), un mesaj de speranță şi mântuire” . 
Alţii comentatori, cum ar fi Ewald, Mays, Lescow, împart cartea în două 
secţiuni: cap. l-5 şi 6-7. 

Ipoteza cel mai bine susținută de text este cea a lui John T. Willis şi 
Lesslie C. Allen, reluare şi dezvoltare a analizei prezentate de C.F. Keil în 
introducerea la comentariul la Cartea lui Michea?. Conform analizei res- 
pective, structura cărții este următoarea: 1,2-2,13; 3,1-5,15 şi 6,1-7,20. 
Cele trei secţiuni se disting în mod limpede prin modul în care sunt 
introduse: acelaşi cuvânt apare în toate: şim“ “a, „ascultaţi”. În acelaşi timp, 

conţinutul lor apare marcat prin repetarea aceluiaşi tipar: trece de la 
mustrare și ameninţare spre promisiune şi speranță”. În acest caz pasajul 
2,12-13 nu mai poate fi considerat o inserţie ulterioară, deoarece, conform 
acestei ipoteze, versetele ocupă un loc normal în economia textului. Mai 
mult, trebuie remarcat faptul că fiecare mesaj de speranţă din cele trei 
secțiuni dezvoltă motivul lui YHWH ca păstor al poporului Său, ceea ce 
sporeşte unitatea cărții”. În acest fel reiese mai bine legătura internă dintre 
secțiuni. „În prima predomină amenințarea judecății; în a doua, anunţarea 
mântuirii mesianice; în a treia urmează îndemnul la pocăință şi smerire sub 
mâna Domnului pentru a avea parte de mântuirea anunțată de Michea.”* În 
mod evident, această soluţie nu reprezintă o dezlegare a tuturor „enigmelor” 
pe care le conțin multe dintre pericopele celor trei secțiuni, dar prezintă 
avantajul de a scoate în evidență coerenţa textului. 

În ceea ce priveşte stilul, Cartea lui Michea ne oferă un text viu, dinamic 
şi variat. Autorul foloseşte multe procedee retorice și literare, cum ar fi 
metafora, comparația, paronomaza, dialogul, exortaţia, imnul, jocul de cu- 
vinte şi imagini. Reprezentative pentru stilul Cărţii lui Michea sunt mai ales 
două texte: vv. 1,10-16, care prezintă înaintarea lui Sennaherib în Iuda, 
atestată din punct de vedere istoric, unde profetul îşi arată măiestria prin 
jocurile de CUVINE realizate între diferitele toponime şi blestemele care cad 
asupra locurilor:S. Al doilea text, deosebit din punct de vedere estetic, este 
4,1-5. Acest fragment a fost supus intens analizei exegeților, datorită ase- 
mănării extraordinare cu Is. 2,2-4, asemănare pe baza căreia unii afirmă 
întâietatea lui Isaia, alţii a lui Michea, în timp ce o a treia categorie susține 
o sursă liturgică comună ambilor profeţi”. 


III. Conţinut, mesaj şi receptare neo-testamentară 


Textul începe cu imaginea lui Dumnezeu ca suveran peste întregul pământ 
şi chemarea la judecată a poporului, pentru neascultare. Israel este ame- 
nințat cu pedeapsa prin exil din pricina păcatelor şi a necredinței sale. Dar 

anunțarea pedepsei scoate la orizont şi speranța mântuirii, prin rămăşița 
care va supraviețui şi va fi condusă de Regele ei (vv. 2,12-13). 

A doua secțiune urmează aceeaşi structură, a alternanţei judecată/pe- 
deapsă — speranță/mântuire, Capitolul 3 conţine trei oracole ale judecății: 
vv. 1-4.5-8.9-12. Însă, după amenințări, FHWH promite că va înălța lerusa- 
limul mai presus de toate popoarele (vv. 4,1-5) şi-i va aduna pe cei rămaşi 
sub stăpânirea Sa (vv. 4,6-8). Poporului îi este promisă, apoi, naşterea unui 
cârmuitor care îi va elibera de toți asupritorii şi sub conducerea căruia cei 
rămaşi vor fi adunați şi conduşi spre victorie (vv. 4,9-5.14). Tiparul structu- 
ral este respectat, chiar dacă ultima parte din această secţiune (vv. 5,9-14) 
se referă la judecarea poporului ales şi a neamurilor care nu au ascultat 
cuvântul lui Dumnezeu. Dar această judecată este în sine o făgăduință, 
deoarece ea constituie, de fapt, o purificare a poporului pentru a reprezenta 
ceea ce așteaptă YHWH de la el. 

A treia secțiune revine, din nou, la prezentul plin de crize religioase, 
morale şi sociale. YHWH este judecătorul suprem care cere socoteală 
poporului pentru nelegiuirile lui şi rosteşte sentința (vv. 6,1-7,7). Încă o 
dată însă poporul nu rămâne fără speranţă, astfel că profeția se încheie 
într-o notă de optimism şi de slavă adusă puterii lui Dumnezeu (vv. 7,8-20). 
În general, ultimul pasaj al cărții e considerat un imn liturgic alcătuit din 
patru strofe, ultimele două reprezentând o rugăciune către Dumnezeu (vv. 
7,14-17) şi o preamărire a suveranităţii şi unicității Sale (vv. 7,18-20). 

Chiar dacă e posibil ca Michea să fi folosit materiale narative ori litur- 
gice provenite din tradiţii anterioare şi chiar dacă admitem că există în text 
fragmente ulterioare profetului — chiar postexilice —, nu se poate pune la 
îndoială unitatea teologică a Cărţii lui Michea. „Dacă Michea a folosit mate- 
riale mai timpurii, le-a modelat în conformitate cu teologia lui. Dacă un 
discipol de mai târziu al lui Michea a pus materialele acestea împreună, a 
făcut-o în spiritul teologiei predecesorului său.?$ 

Privind profeția lui Michea în ansamblu, se poate observa că tema cea 
mai recurentă şi cea mai proeminentă a cărții o constituie aceea a judecății. 
YHWH este prezentat ca judecătorul suprem care vine să pedepsească nele- 
giuirile poporului. Trebuie remarcată aici imaginea grandioasă a lui YHWH 
de la începutul cărții (vv. 1,2-4). Vina poporului este rezumată prin doi 

termeni care apar de mai multe ori în textul cărții: infidelitatea și păcatul. 
Acestea iau, în practică, forme variate, de la idolatrie la jefuirea celor săraci 
şi la crimă. Judecata se manifestă, şi ea, sub diferite forme: distrugerea 
Samariei, asediul lerusalimului, pierderea averilor celor bogați, pedepsirea 
celor nelegiuiți, mincinoşi şi înşelători, a profeților falşi. De asemenea, 
toate neamurile pământului (păgânii) sunt supuse judecății lui Xa) WH. 

Michea oferă o perspectivă consistentă asupra lui Dumnezeu. Caracte- 
rul oracolelor şi al mesajelor profetului îşi are sursa în concepția lui Michea 
despre natura lui Dumnezeu. Am menţionat imaginea lui YHWH de la 
începutul cărții. Ea nu este singulară: YHWH apare măreț şi atotputernic pe 
întreg, parcursul cărții, iar finalul Îi proclamă puterea şi unicitatea. Astfel, 
suveranitatea lui YHWH încadrează profeția lui Michea şi oferă contextul 
larg pentru esența mesajelor acestuia. 

După cum am spus însă, alături de teologia judecății, Cartea lui Michea 
cuprinde şi o teologie a speranţei. De fapt, speranța pentru „poporul lui 
Dumnezeu” îşi are sursa tocmai în suveranitatea Lui. Deoarece YHWH este 
suveran şi atotputernic, El îşi manifestă puterea de iertare şi mila prin 
eliberarea poporului Său atât de duşmanii din jur, cât şi de păcate. 

Profeţia lui Michea şi-a găsit o împlinire istorică în timpul activităţii lui 
şi în anii care au urmat, prin exilul celor din regatul lui luda. Dar mesajul 
profetului transcende timpul acestuia şi îi transpune pe ascultători şi pe 
cititori într-un alt timp. Judecarea şi mântuirea „poporului lui Dumnezeu” 
sunt atât evenimente trecute, cât şi viitoare. Prin modul în care a fost struc- 
turată cartea, autorul oferă un tipar pentru a înțelege felul în care acţionează 
Dumnezeu față de poporul Său%. 

În cheia receptării creştine a profeţiei, orizontul se lărgeşte şi mai mult. 
Textul cel mai bine cunoscut de creştini este Mich. 5,1-3, interpretat ca o 
profeție a venirii lui Mesia. Autorul Evangheliei după Matei citează acest 
fragment în relatarea despre naşterea Mântuitorului (v. 2,6). Spre deosebire 
de Isaia, în profeția lui Michea, Regele mesianic nu apare în primul rând ca 
mântuitor al poporului, ci ca suveran, biruitor al dușmanilor „celor rămaşi”. 

Alături de fragmentul amintit, un alt pasaj căruia i s-au atribuit, în 
creştinism, semnificaţii eshatologice este vv. 4,1-5, care prezintă făgăduinţa 
lui Dumnezeu de a înălța Ierusalimul deasupra tuturor popoarelor. Textul e 

semnificativ, în cheie creştină, şi datorită expresiei prin care este introdus: 
„în zilele de pe urmă”. Chiar dacă toxarog nu înseamnă aici eschatonul”!, 
realizarea deplină a profeţiei lui Michea nu va avea loc decât în eschaton, 
atunci când Dumnezeu Își va aduce la îndeplinire/va desăvârși toate făgă- 
duinţele şi va crea un cer nou şi un pământ nou, Ierusalimul ceresc. „Primul 
stadiu al împlinirii acestei profeţii a avut loc odată cu întoarcerea din 
Babilon şi reconstruirea celui de-al doilea templu. Următorul, mult mai măreț, 
s-a realizat când lisus Hristos s-a înălțat în sanctuarul ceresc [...]- Al treilea 
stadiu, momentul de apogeu, se va împlini în cerul şi pământul nou, când 
împărații pământului îşi vor aduce slava în noul Ierusalim coborât din cer 
(Ap. 21,1.10.22-27).»? 





31. Vezi notele la pasajul respectiv. 
32. Waltke, apud Dillard, Longman III, op. cit-, p. 402. 


IOEL 


Traducere din limba greacă de CRISTIAN GAŞPAR 
Introducere şi note de MARGUERITE HARL, CECILE DOGNIEZ, LAURENCE 
BROTTIER, MICHEL CaAsEVvITZ, PIERRE SANDEVOIR şi CRISTIAN GAŞPAR 


Pentru Introducere şi note s-a utilizat ediţia La Bible d 'Alexandrie, 
vol. 23, Les Douze Prophetes 4-9: Joel, Abdiou, Jonas, Naoum, 
Ambakoum, Sophonie, Les Editions du Cerf, Paris, 1999. Autorii 
volumului francez au pregătit împreună notele la cele şase cărți, 
după cum urmează: Roselyne Dupont-Roc pentru Joel şi Sophonia, 
Therese Roqueplo pentru Jona şi Marguerite Harl pentru Avacum şi 
Sophonia. Michel Casevitz s-a ocupat de verificarea observaţiilor de 
natură filologică și lexicală, Pierre Sandevoir de cea a comparaţiilor 
cu textul ebraic; Laurence Brottier s-a ocupat de comentariile patris- 
tice. Pentru redactarea finală a introducerilor şi notelor au fost res- 
ponsabile Cecile Dogniez și Marguerite Harl, care au adunat laolaltă 
contribuţiile tuturor membrilor echipei şi s-au îngrijit de alcătuirea 
volumului francez. 

Selecţie, traducere, adaptare şi adăugiri de Cristian Gaşpar. 


Introducere la Ioel 


Cartea profetică a lui loel se deschide cu imaginea unui dezastru agricol 
ce afectează deopotrivă natura şi oamenii. De Ia bun început, pe parcursul 
mai multor versete, într-o descriere amănunțită și tot mai tensionată, remar- 
cabilă prin realismul şi forța ei literară, ni se înfăţişează năvălirea lăcus- 
telor, urmată de secetă. Dar în acelaşi timp este evocată și o temă biblică 
frecventă, aceea a „Zilei Domnului”, dezvoltată aici în toată amploarea sa, 
într-o manieră cu totul originală. Fie că e vorba de o invazie reală de lăcuste, 
în care profetul a văzut o pedeapsă trimisă de Dumnezeu asupra poporului 
Său, urmată de căinţa tuturor locuitorilor țării, în nădejdea că nenorocirea 
abătută asupra lor va fi curmată, fie că avem de-a face cu prevestirea 
năvălirii asupra lui luda a unor războinici străini, peste care va veni curând 
răzbunarea lui Dumnezeu, ori chiar cu prezentarea simbolică a judecății 
(eshatologice sau apocaliptice) la care vor fi chemate neamurile toate şi 
care se va sfârşi cu mântuirea poporului lui Dumnezeu, profetul asociază 
strâns această catastrofă naturală cu vestirea „Zilei Domnului”. Cele două 
teme nu sunt străine una de alta, motivul pedepsei divine fiind parte inte- 
grantă a scenariului „Zilei Domnului”. Năvălirea lăcustelor premerge această 
Zi, vestind clipa când Domnul Îşi va pedepsi poporul, dar prevesteşte şi 
aspectul eshatologic al acelei Zile, acela de zi a judecății. 

Martor ocular al unei catastrofe întâmplate cu adevărat ori vestitor al 
unei nenorociri viitoare (nu putem ști cu siguranță), Ioel îşi întemeiază 
profeția pe acest eveniment însemnat, în care vede în același timp o mani- 
festare concretă a pedepsei divine și o prefigurare a spaimelor şi cutremu- 
rului pricinuite de catastrofele naturale ce se vor abate peste întreaga 
omenire în „Ziua Domnului”. 

Traducătorul în greacă al Cărţii lui loel, rămânând cât se poate de 
aproape de originalul ebraic, s-a priceput de minune să redea această însem- 
nătate teologică a imaginii catastrofei naturale de la începutul cărții. Textul 
grec păstrează întocmai tensiunea discursului profetic, trăsăturile poetice 
ale descrierii, imprecizia temporală şi uneori chiar neclarităţile originalului; 

în acelaşi timp însă, libertăţile pe care şi le-a luat traducătorul în mai multe 
rânduri atât în privinţa echivalențelor stilistice și lexicale, cât și în cea a 
nuanțelor teologice fac din versiunea LXX a Cărţii lui Ioel un text profetic 
bine individualizat. 


I. Datarea și structura Cărţii lui Ioel în Biblia ebraică 


Nesiguranța specialiştilor în privința datării profetului Ioel este totală: 
despre acest personaj nu se ştie absolut nimic. Drept urmare, în privința 
datei când a fost alcătuită profeția lui, părerile sunt cât se poate de împăr- 
țite, oscilând între extreme ce se întind din secolul al IX-lea până în secolul 
al II-lea î.H. Întemeindu-se pe cele câteva aluzii la evenimente istorice sau 
pe unele caracteristici lexicale şi stilistice, majoritatea comentatorilor preferă 
să plaseze compunerea Cărţii lui Ioel în epoca preexilică. Astfel, W. Rudolph 
şi A.S. Kapelrud socotesc că loel a trăit în vremea regelui Sedekias, în jurul 
anului 597 î.H., în timp ce C.-A. Keller preferă perioada 630-600 î.H., 
văzând în Ioel un profet al Templului, care a aflat inspiraţie pentru profeția 
sa în Sărbătoarea Anului Nou. Alţi specialişti însă, precum J.A. Bewer în 
ICC, comentatorii BJ şi E. Dhorme înclină către o datare târzie, în perioada 
postexilică, în epoca dominaţiei perse, către anul 400 î.H. În orice caz, în 
vremea lui lisus ben Sirah, în secolul al II-lea î.H., corpusul Celor Doispre- 
zece Profeţi era complet. 

Mai multe argumente ar susține datarea preexilică: asemănările lexicale 
şi tematice între Cartea lui Ioel şi textele profeților anteriori sau contem- 
porani exilului, precum „Ziua Domnului” evocată și de Isaia, Sofonia şi 
lezechiel, imaginea invaziei lăcustelor, folosită şi de Naum. În schimb, lipsa 
din text a figurii regelui, catastrofele pomenite în capitolul 4, condamnarea 
Egiptului şi a Edomului în v. 4,19, care ar putea trimite la invazia edomi- 
ților din 575 î.H., contextul religios şi cultic foarte apropiat de cel din epoca 
celui de-al doilea Templu (inaugurat în 515), precum şi ceea ce par a fi tri- 
miteri la textele profeților postexilici, de pildă la Abdias (loel 3,5), consti- 
tuie tot atâtea indicii în sprijinul unei datări postexilice a textului!. 

În TM, profeția lui Ioel este împărțită în patru capitole, dintre care al 
treilea nu cuprinde decât cinci versete; totuşi, unele ediții ale TM au spații 


1. Pentru toate aceste ipoteze, vezi dosarul alcătuit de S. Romerowski. Les Livres de Joăl 
et d'Abdias, Editac, Vaux-sur-Seine, 1989, pp. 20-35, 

goale şi înaintea vv. 1,13; 49 şi 4,18. În general, cartea este împărțită în 
două părți principale. Fiecare dintre acestea conţine câte o aluzie la „Ziua 
Domnului”, trimițând însă la două subiecte diferite: ameninţarea primejdiei 
simbolizate de năvălirea lăcustelor în primul caz şi judecarea neamurilor în 
cel de-al doilea. Hotarul dintre cele două părţi nu este uşor de trasat: a doua 
poate începe fie cu v, 2,18, care trimite la îndurarea lui Dumnezeu, fie la 
v. 3,1 [2,28 în LXX, ed. Ziegler], cu cuvintele „după acestea”, care separă 
destul de limpede capitolul 3 de pericopa precedentă, deosebind între ziua 
dintâi, ziua urgiei divine, și cea de-a doua, ziua judecății. 

Unitatea Cărţii lui Ioel a fost adesea pusă în discuţie, mai cu seamă din 
cauza deosebirii dintre cele două evenimente principale pe care le pome- 
neşte, năvălirea lăcustelor şi judecarea neamurilor. Pornind de la această 
deosebire fundamentală, aluziile la „Ziua Domnului” cuprinse în prima parte 
a textului şi partea a doua în întregul ei au fost socotite adaosuri ulterioare. 
Indiferent dacă au existat sau nu interpolări ulterioare pornind de la un nu- 
cleu original, dacă avem în vedere forma finală a cărţii, e lesne de observat 
că aceasta se întemeiază pe o structură complexă cu trăsături literare bine 
individualizate. În fiecare din cele două secțiuni găsim aceleași motive: 
„Ziua Domnului” şi adunarea, mai întâi a lui Iuda, apoi a tuturor neamu- 
rilor, dezvoltate însă în maniere diferite. În discursul divin, care alternează 
de-a lungul textului cu vocea profetului, apar aceleași chemări, aceleași 
descrieri ale nimicirii şi prăpădului, aceleași vestiri ale judecății şi mân- 
tuirii. Tocmai aceste corespondențe între cele două părți ale cărţii sub formă 
de recurențe, paralelisme şi incluziuni conferă cărții unitate literară şi de sens. 

Partea întâi a primit interpretări diverse: fie descrierea năvălirii lăcus- 
telor corespunde unei catastrofe istorice prin care a trecut poporul evreu, ale 
cărui reacţii şi ritualuri sunt descrise de profet conform regulilor genului 
literar al „plângerii” (doliu, căință, rugăciune), fie avem de-a face cu o des- 
criere simbolică a invaziei unei armate străine ori a unei crize politice sau, 
în fine, a oștirii eshatologice a Domnului. În acest caz, năvălirea lăcustelor 
n-ar face decât să prevestească şi să pregătească sosirea într-un viitor 
apropiat a zilei când Domnul Îşi va dezlănțui mânia împotriva Sionului. Cât 
despre partea a doua, cei mai mulţi exegeţi văd în ea o descriere în termeni 
eshatologici, apocaliptici chiar, a sosirii „Zilei Domnului”, la sfârşitul tim- 
purilor, când Acesta Îşi va nimici potrivnicii şi-l va reaşeza pe Iuda în moş- 


tenirea sa. 

II. Textul grec al Cărţii lui loel 


În TM, Cartea profetului Ioel este a doua din corpusul Celor Doisprezece, 
fiind aşezată între Osea Şi Amos. În LXX, în schimb, ea se găseşte după 
Osea, Amos şi Michea, trei profeţi din veacul al VIII-lea ale căror texte pot 
fi datate cu relativă siguranţă, şi înaintea lui Abdias şi lona, împreună cu 
care alcătuieşte un trio al cărui context istoric face încă obiectul unor 
dispute îndârjite între specialişti?. 


1. Structura textului grec 


Ediţia Rahlfs, pe care o urmăm în traducere, ca și TM, înfăţişează textul 
împărțit în patru capitole. În ed. Ziegler, urmată de editorii BA, textul Cărții 
lui Ioel este împărțit în trei: capitolul 2 numără cu totul 32 de versete, în 
vreme ce în ed. Rahlfs el se încheie cu v. 27, iar vv. 2,28-32 formează 
capitolul 3, la fel ca în textul ebraic. În ciuda acestei asemănări formale, în 
LXX capitolul 2 se împarte altfel în unităţi de sens decât în TM: odată cu 
v. 18, unde se exprimă îndurarea Domnului, în greacă începe un nou para- 
graf. În plus, în textul grec, cele cinci versete [LXX Ziegler 2,27-32 = 
Rahlfs 3,1-5] care vorbesc despre „revărsarea Duhului” lui Dumnezeu peste 
popor slujesc drept concluzie primei părți a Cărţii lui loel, înscriindu-se astfel 
într-o perspectivă istorico-profetică, nu într-una eshatologică, așa cum se 
întâmplă în ebraică, unde versetele cu pricina sunt legate mai degrabă de a 
doua parte a cărții. În v. 49 39 Ziegler], textul grec deschide un nou para- 
graf pentru a vorbi despre năvălirea armatelor străine, dar nu face acelaşi 
lucru în v. 4,18 [3,18 Ziegler], unde în TM începe un pasaj nou, ce pune în 
antiteză prosperitatea de care se va bucura luda şi prăbuşirea dușmanilor. 


2. Tematica profetică în versiunea greacă a Cărţii lui Ioel: 
„Ziua Domnului” 


Această temă nu este nicidecum nouă în Biblie (vezi Deut. 32,35), dar apare 
foarte des mai cu seamă în cărţile profetice: vezi, de pildă, Am. 5,18-20; 
8,9-14; loel 1,15; 2,11; 3,3-4; 4,14-15; Abd. 15; Sof. 1,7-8.14-16; 2,23; 





2. În privinţa locului cărții lui Ioel în corpusul profetic al Celor Doisprezece, vezi şi ipo- 
teza lui P.-M. Bogaert, „L'organisation des grands recueils prophetiques”, în J. Vermeylen 
(ed.), Le Livre d'Isaie, Leuven University Press, Leuven, 1989, pp. 148-149. 

Zah. 14,1-21 şi Mal. 3,2.19-24, precum şi Is. 2,12-17; 13,6-10; 34,2.5.8; 
61,2; ler. 26 [46 TM],10; lez. 7; 30,3; Plâng. 2,22. Din studierea pasajelor 
biblice reiese că tema „Zilei Domnului” a cunoscut o anumită evoluţie. La 
început, ea avea o accepţiune politică: în perioadele de criză, de nedreptăţi 
sociale şi de nesiguranţă atât în plan intern, cât şi în afară, poporul evreu, 
deziluzionat de prezent, îşi întorcea speranţele exclusiv către un viitor mai 
prielnic. Amintindu-şi de vremurile din vechime, când Domnul obişnuia să 
Se implice alături de el împotriva duşmanilor, de fiecare dată când se lovea 
de noi primejdii poporul aştepta ca Domnul să-i ia din nou apărarea şi să-i 
nimicească duşmanii. Acestei concepții populare a „Zilei Domnului” văzută 
drept prilej de implicare a lui Dumnezeu într-un război sfânt împotriva 
duşmanilor lui Israel, profeţii i-au opus o nouă viziune, transformând „Ziua 
Domnului” într-o zi a pedepsirii lui Israel, chemat să dea socoteală Domnu- 
lui pentru păcatele săvârşite. 

În varianta greacă a Cărţii lui loel, traducătorul a prezentat „Ziua Dom- 
nului” într-o progresie temporală uşor diferită de cea din textul ebraic. 
Astfel, venirea ei este anunţată mai întâi ca o ameninţare pentru viitor, însă 
o amenințare neîndoielnică: ea „va să vină”, „va sosi” iife (v. 1,15; TM are 
aici o formă verbală de aspect imperfectiv, „e pe cale să vină”, „vine”, expri- 
mând durata venirii zilei). Apoi, la un moment dat, traducătorul se referă la 
sosirea „Zilei Domnului” ca la un fapt împlinit: „[iată], a venit” năpeonwv 
(v. 2,1; aspectul perfectiv al verbului din TM, „a sosit”, „este venită” indică 
faptul că „Ziua Domnului” a trecut, dar acţiunea ei se simte în prezent). 
Realitate viitoare sau prezentă, această zi este întotdeauna „aproape” Eyyvc 
(wv. 1,15; 2,1; 4,14; vezi şi Abd. 15; Sof. 1,7.14), iar sosirea ei este însoțită 
de manifestări înspăimântătoare: e o zi „măreaţă şi strălucită” ueyăin ko 
emoovhs (vv. 2,11; 3,4; vezi şi Mal. 3,22; Sof. 1,14), o zi a „nenorocirii” 
radcunopia (v. 1,15), însoțită de frământări cosmice caracteristice teofa- 
niilor: „zi de întunecime şi de negură, zi noroasă și cețoasă” (v. 2,2; aceiași 
termeni în Sof. 1,15) şi de tulburări ale astrelor (vv. 3,4 şi 4,15). 

În Cartea lui Ioel nu este totuşi vorba de o zi a mâniei, precum în 
Sof. 1,15.18; 2,2-3, nici de o zi de suferință şi de groază ca în Sof. 1,15; 
Na. 1,7 şi Av. 3,16. Dimpotrivă, pentru a asigura coeziunea internă a cărţii, 
această temă este prezentată aici într-un chip original, atât dintr-o per- 
spectivă pozitivă, cât şi dintr-una negativă: sosirea ei provoacă pedepsirea 
lui luda (vv. 1,15; 2,1.15), precum în Am. 5,8 şi Is. 2,12-17, şi judecarea 
neamurilor (vv. 2,2; 4,14), ca în lez. 30,3 şi Is. 13,6, dar, în acelaşi timp, 

aduce cu sine şi o judecată în favoarea poporului lui Dumnezeu (Un&p rog 
1005 pov, v. 4,2), precum și făgăduinţa restaurării şi mântuirii acestuia 
(vv. 3,5; 4,16). 

Se înscrie oare „ziua Domnului” din varianta grecească într-un timp 
istoric ori într-unul eshatologic? Expresiile de tipul „în zilele acelea” 
(vv. 3,2; 4,1), „în vremea aceea” (v. 4; vezi şi Sof. 3,16.20) ori „în ziua 
aceea” (v. 4,18; vezi şi Sof. 1,9.10.12; 3,11) sunt îndeajuns de vagi în 
greacă pentru a permite ambele interpretări. Ca și în TM, ele nu se referă 
neapărat la sfârşitul lumii, ci, poate, doar la o etapă temporală diferită, astfel 
că descrierea „Zilei Domnului” poate privi atât clipa de faţă, cât şi lumea 
aceasta. 


3. Judecata lui Dumnezeu în Cartea lui Ioel 


Întreg capitolul 4 (3 în ed. Ziegler) priveşte împlinirea judecății lui Dumne- 
zeu în „Ziua Domnului” împotriva neamurilor şi în favoarea lui ISrael. În 
greacă, traducătorul a exprimat acest context judiciar cu ajutorul a doi ter- 
meni, verbul Soxpivew „a da o sentinţă, a hotărî” (v. 4,2.12) şi substan- 
tivul Sin „dreptate”, folosit aici, se pare, cu un înțeles special şi oarecum 
abstract, „judecată”, ce trimite atât la sentinţa finală („a face dreptate”), cât 
şi la procesul în sine, deşi în textul ebraic apare un termen destul de concret, 
hărăf „tocător” (v. 4,14). Domnul face dreptate într-o vale ce poartă numele 
lui losaphat (v. 4,2). 

Procesul judiciar cuprinde toate fazele obişnuite. EI începe cu prezen- 
tarea învinuirilor ce motivează exercitarea dreptății divine împotriva neamu- 
rilor; în Cartea lui Ioel acestea sunt de două feluri: strâmbătăţile (ăia, 
V. 4,19) săvârşite împotriva lui Israel, adică împrăştierea, prostituarea și 
vinderea fiilor acestuia (v. 4,2-3) şi vărsarea de sânge nevinovat (v. 4,19), 
dar şi împotriva lui Dumnezeu, adică împărţirea ţării Sale (v. 4,2), tragerea 
la sorţi a poporului Său (v. 4,3) şi jefuirea comorilor Sale (vv. 4,2-6). 
Urmează apoi verdictul, care va fi pe măsura nelegiuirilor; pentru a sugera 
acest fapt, traducătorul foloseşte de două ori o expresie destul de greu de 
redat în româneşte, &vranoâtow ră vran65opa „voi plăti răsplata [dato- 
rată]” (vv. 4,4.7; vezi şi Abd. 15), şi repetă în două rânduri o altă expresie, 
Gv8' 6 „[ca plată] pentru”, „în schimbul” (vv, 4,5.19). Pedepsele orânduite 
de dreptul Judecător, anume vinderea fiilor neamurilor către fiii lui Iuda, 
captivitatea (v. 4,8) şi nimicirea lor (&$avou6g, v. 4,19), vor împlini 

dreapta răzbunare a lui Dumnezeu (ExGikhoo „am să-Mi răzbun”, în 
v. 4,21; vezi şi Na. 1,2). 

Însă dreptăţii pe care Dumnezeu o înfăptuieşte asupra neamurilor în 
„Ziua Domnului” îi corespunde o judecată binevoitoare în privinţa lui Israel 
cel nedreptăţit (v. 4,2). Dumnezeu îi va întoarce din robie pe captivi (v. 4,1) 
şi, în îndurarea Sa (v. 4,16), îi va întări pe fiii lui Israel (v. 4,16) şi le va 
dărui bunăstare (v. 4,18). Asociată adesea acestei judecăţi, mântuirea lui 
Israel este afirmată explicit în Cartea lui Ioel (v. 3,5) pentru cei care vor 
chema numele Domnului, așa cum glăsuieşte o formulă din Deuteronom 
(12,5.11.21). Dar, spre deosebire de textul ebraic, unde „Ssupravieţuitorii” 
(Sridhim, v. 3,5) ce vor fi mântuiţi sunt identificați cu „rămăşița” lui Israel, 
în versiunea greacă această legătură dispare, ei fiind numiţi altfel: „cei care 
aduc vestea cea bună” (evayyehub6uevo). 


III. Textul grec al Cărţii lui Ioel în comparaţie cu TM 


1. Diferențe de text 


Traducerea greacă a Cărţii lui loel este destul de fidelă textului ebraic 
original. Adaosurile sunt puţine: cuvinte în plus în v. 1,5 („cu vinul lor” şi 
„veselia şi bucuria”), o traducere dublă în v. 1,8 („către Mine”), un alt 
adaos în v. 1,14 („cu putere”). Alte plusuri mai însemnate se datorează 
dorinţei de a armoniza textul grec cu cel al unor pasaje biblice similare; 
astfel avem „numeros” în v. 2,5; „măreață” în v. 2,11; „Dumnezeul vostru” 
în v. 2,12 şi „toate” în v. 4,12. 

Diferenţele calitative sunt, de asemenea, puţin numeroase; ele se dato- 
rează fie unui decupaj diferit al textului ebraic (vezi în vv. 1,10 şi 2,20), fie 
unor interpretări diferite ale structurii sintactice a originalului (v. 1,12) sau 
unei vocalizări diferite a acestuia (v. 1,11), confundării unor rădăcini verbale 
(ca, de pildă, în wv. 1,7; 1,18 şi 2,8) ori adaptării contextuale a unor cuvinte 
rare sau hapax-uri (vv. 1,20; 2,7), unui substrat ebraic dificil (vv. 1,17; 2,6) 
sau neînțeles (vv. 1,18; 1,20). Trebuie remarcat însă că niciodată soluţiile 
traducătorului nu sunt absurde și se integrează perfect în noul context pe 


care şi-l creează. 

2. Diferenţele de interpretare teologică 


În general, în Cartea lui Ioel sunt păstrate aproape peste tot trăsăturile 
antropomorfe cu care apare PHWH în Biblia ebraică (vv. 1,7; 2,13; 4,12; 
4,16); cu toate acestea, se întâmplă ca uneori traducătorul în greacă să le 
atenueze oarecum, ca în w. 1,15 şi 4,11, unde „domoleşte” voința de 
nimicire şi intervenţiile războinice ale lui Dumnezeu, sau în v. 2,11, unde 
micşorează rolul poporului ca agent al puterii divine. În v. 3,2, textul grec, 
fie ca urmare a unei intervenții intenționate a traducătorului, fie din 
întâmplare, limitează revărsarea Duhului lui Dumnezeu asupra oamenilor, 
adăugând prepoziţia &n6 „din” înaintea cuvântului nvedua „duhul” (pentru 
însemnătatea acestui adaos, vezi infra, p. 225). În unele pasaje, traducătorul 
a introdus în versiunea greacă noţiuni absente din TM, ca de pildă aceea a 
„celor ce vor aduce vestea cea bună”, evoyyeduţ6uevoi (în v. 3,5; vezi şi 

supra). Alteori, el a ales să expliciteze unele imagini din textul ebraic, aşa 

cum a făcut în v. 4,16, unde a tradus cu două verbe („va cruța”, „va da 

putere”) substantivele concrete din TM („adăpost”, „întăritură”), modifi- 

când asttel şi perspectiva asupra relaţiei dintre Dumnezeu şi poporul Său. 


IV. Receptarea Cărţii lui Ioel în tradiţiile exegetice antice 


1. Înterpretările iudaice 


Fragmente din Cartea lui Ioel sunt asociate în cinci rânduri pericopelor din 
Torah citite în ritualul sinagogal. Astfel, loel 3,3-4,16 sau 18 se citeşte în 
legătură cu Ex. 7,8 sg. (minunea toiagului lui Aaron); loel 1,1-14 sau 2,14 
asociate cu Os. 14,7 se citesc în legătură cu rânduielile privitoare la cult 
cuprinse în Ex. 27,20, loel 3,13-21 se citește în legătură cu Lev. 23,9, ca un 
mesaj de mângâiere pentru Israel; Ioel 2,16 sau 3,1 se citesc în legătură cu 
Num. 11,16 cu privire la „revărsarea Duhului”, iar loel 4,18, în legătură cu 
Num. 25,l. 

Între fragmentele citite la sărbători pomenite în Mişna (Megilla 3:5-6), 
adică înainte de anul 70 î.H., dar nu în secolele III-Il î.H., loel 2,1 sq. era 
citit alături de Lev. 23,23 la sărbătoarea Anului Nou (Ro 'ș-haș-șana), numită 
şi sărbătoarea „Zilei judecății”. 

În ce priveşte Targumul Cărţii lui Ioel, interpretarea dată de acesta tex- 
tului ebraic este identică în câteva locuri cu cea a traducătorului LXX: vezi, 

de pildă, notele la vv. 2,17 şi 4,11 în ediţia de faţă. Targumul îşi adaptează 
interpretarea în funcţie de context (v. 1,20), chiar şi atunci când descifrarea 
originalului este din cale afară de dificilă (ca în v. 1,17). Expresiile meta- 
forice ale originalului, care au părut adesea prea îndrăznețe, sunt de multe 
ori eliminate (vv. 1,10.12; 4,13). În comparaţie cu traducerea LXX, care 
este în general fidelă originalului ebraic, varianta targumică este caracte- 
rizată de o tendinţă permanentă de a elimina orice urmă de limbaj antro- 
pomorfic aplicat dumnezeirii (vv. 1,7; 2,13.14.19; 4,11.12.16). În plus, 
rugăciunea, a cărei importanţă cultică este la fel de mare ca aceea a jertfelor 
şi a libaţiilor, este menţionată adesea, iar o imagine problematică din punct 
de vedere teologic precum aceea a „răzgândirii” lui Dumnezeu (v. 2,14) 
este intenționat preschimbată în „pocăirea” păcătosului. 


2. Interpretările creştine antice: Cartea lui Ioel în Noul Testament 


Câteva versete din Cartea lui loel apar, cu o funcţie importantă, în propo- 
văduirea apostolică. Astfel, Apostolul Petru, în Fp. 2,17-21, citează cele 
cinci versete ale capitolului 3 din Ioel (vv. 2,28-32 în ed. Ziegler) privitoare 
la „revărsarea Duhului”. Textul este redat în totalitate (cu excepția celei 
de-a doua părţi a v. 3,5) şi într-o versiune aproape identică cu aceea a LXX, 
cu câteva deosebiri impuse, în parte, de necesitatea de a adapta fragmentul 
citat unui context nou; astfel, în Fapte citim „în zilele din urmă” în locul 
unui banal „după acestea” în original; „bătrânii” sunt pomeniţi după „tineri”, 
nu înaintea lor, ca în LXX; „vor profeţi” se repetă la sfârşitul v. 2,18; „sus” 
şi „jos” precizează în v. 2,19 expresia „în cer şi pe pământ” din LXX şi 
„semne” se adaugă „minunilor” făgăduite de loel. Apostolul a citat pe larg 
aceste versete spre a-i combate pe cei ce se îndoiau de minunea petrecută în 
ziua Cincizecimii: apostolii care au grăit în limbi nu erau nicidecum beţi, 
ci prin ei s-a împlinit profeția veterotestamentară: „voi revărsa din Duhul 
meu [...] şi vor profeţi”. Profeţia lui Ioel este menită să autentifice poves- 
tirea minunii din Fp. 2.4: „şi s-au umplut toți de Duhul Sfânt şi au început 
să vorbească în alte limbi”. 

Apostolul Pavel, în epistola către Romani (10,13), citează principiul 
enunțat în loel 3,5: „Oricine va chema numele Domnului se va mântui” 
pentru a sublinia caracterul universal al speranței ce însoţeşte credința în 
Hristos: Domnul este unul pentru toţi, nemaiexistând nici o diferență între 
iudei şi greci. 

Autorul Apocalipsei se referă în câteva rânduri la textul profeţiei lui 
Ioel, fără însă a-l cita în mod direct: în vv. 6,12-13.17, minunile care înso- 
țesc vedenia celei de-a şasea peceţi sunt aceleaşi ca în loel 3,3-4: soarele se 
întunecă şi luna se însângerează; „ziua cea mare” din Apoc. 6,17 şi 16,14 
trimite la loel 2,11 şi 3,4; de asemenea, în textul Apocalipsei sunt folosite 
două imagini metaforice similare celor din textul profetic, aceea a lăcus- 
telor, în Apoc. 9,3.7-9 şi aceea a secerii, în Apoc. 14,14-18, asemănătoare 
celei utilizate în 10el 4,137. 

În sfârşit, „Ziua Domnului” apare de mai multe ori în corpusul paulin: în 
1Cor. 1,8; 5,5; 2Cor. 1,14; Flp. 1,6.10; 2,16 expresia aceasta denumeşte 
ziua reîntoarcerii lui Hristos, adică ziua mântuirii celor nevinovați. 

În alte pasaje din NT (ca, de pildă, 1Tes. 5,2; 2Pt. 3,10-12) ea se referă 
la sfârşitul lumii, ziua care „va veni ca un fur” sau la ziua judecării 
oamenilor (ca în Fp. 17,31; Rom. 2,16 şi 2Pt. 2,9). 


3. Cartea lui Ioel în exegeza patristică 


Atunci când Părinţii citează câte un fragment izolat din Cartea lui loel, în 
cele mai multe cazuri este vorba despre pasajul referitor la „revărsarea 
Duhului” lui Dumnezeu (v. 3,1-5), creștinat deja de Apostolul Petru în 
discursul său din Fp. 2,17-21, unde profeția lui loel era pusă în legătură cu 
pogorârea Sfântului Duh asupra apostolilor în ziua Cincizecimii. 

Puţine alte versete din Cartea lui Ioel sunt citate în exegeza patristică în 
sprijinul unor interpretări. Astfel, mănunchiul de mărturii biblice reunite de 
Ciprian al Cartaginei cu privire la imaginea lui Hristos, Mire al Bisericii, se 
deschide cu un citat din loel 2,15-16 (4d Quir. 2,18). Alţi comentatori au 
văzut în unele versete ale profeţiei aluzii la botez ori la euharistie (Chiril al 
Alexandriei despre vv. 1,10 şi 2,23). 

În marile comentarii patristice care tălmăcesc vers cu vers Cărţile Celor 
Doisprezece apar mai multe interpretări ale profeției lui loel; acestea se 
referă mai ales la cele trei teme principale ale textului: năvălirea lăcustelor, 
„Ziua Domnului” şi revărsarea Duhului. În vreme ce unii Părinţi au năzuit 
să clarifice cuvintele profetului pentru a arăta cum s-au împlinit ele în 
cursul istoriei, alţii au căutat soluții exegetice adaptate unor lecturi în cheie 
spirituală, hristologică sau eshatologică. 


3. Vezi P. Prigent, L 'Apocalypse de Saint Jean, Delachaux et Niestl€, Lausanne — Paris, 
1981, passim. 

Toţi comentatorii s-au întrebat, întâi de toate, dacă Ioel a prevestit în 
sens concret o năvălire a lăcustelor. leronim a notat cu oarecare uimire că 
textele istorice ale Bibliei o trec sub tăcere, deşi de obicei nu le scapă 
asemenea evenimente devastatoare, Pe de altă parte, comentând v. 2,20, el a 
observat că, în realitate, un roi de lăcuste precum cel menţionat de profet 
n-ar fi putut sosi asupra Israelului adus de un vânt din nord, ci doar de unul 
din sud. Theodor al Mopsuestiei, ca şi Hesychios din Ierusalim, nici nu ia în 
seamă posibilitatea unei năvăliri reale, în vreme ce Chiril al Alexandriei (în 
legătură cu v. 2,8.20) şi Theodoret al Cyrului (la vv. 1,4 şi 2,25), mânați de 
respectul pentru litera textului biblic, se străduiesc să păstreze măcar posi- 
bilitatea istoricităţii unui astfel de eveniment. Aceştia din urmă scrutează 
descrierea profetică în căutarea unor amănunte care s-ar potrivi unei adevă- 
rate năvăliri a lăcustelor (Theodoret la v. 2,9) sau subliniază asemănările 
între pustiirea adusă de roiul de lăcuste şi atacul unei oştiri duşmane 
(Theodoret la v. 2,4; Chiril al Alexandriei la v. 2,5; Theodoret, leronim şi 
Chiril la v. 2,7). 

Dar până şi acei Părinţi care au admis posibilitatea unei năvăliri reale a 
Jăcustelor au recurs la o interpretare simbolică a profeţii, căutând să le 
identifice pe acestea cu posibili duşmani ai lui Israel. Însă Părinţii sunt 
departe de a cădea de acord asupra identităţii acestor duşmani într-un verset 
sau altul. Nici măcar în cadrul aceluiaşi comentariu identificările nu rămân 
consecvente, numele duşmanilor schimbându-se de la un verset la altul; 
astfel, în vv. 1-6 din cap. 4, Chiril îi regăseşte pe babilonieni, Theodoret şi 
Theodor al Mopsuestiei, pe Gog şi Magog, leronim, pe romani; în 
comentariul său, Theodoret îi identifică pe duşmani când cu Sennacherim 
(vv. 2,17.20), când cu babilonienii (vv. 1,6; 2,27; 4,1), când cu Gog şi 
Magog (vv. 4,2-3). 

În ceea ce priveşte „Ziua Domnului”, prevestită în mai multe rânduri 
în Cartea lui Ioel (vv. 1,15; 2,1-2.10-11; 3,4), interpretările patristice sunt la 
fel de variate. Pentru acei Părinţi care cuprind ziua aceasta într-un con- 
text istoric, ea se referă la momentul plecării evreilor în exilul babilonic 
(leronim comentând vv. 2,I-1l; Chiril, la v. 1,15) sau la cucerirea lerusa- 
limului de către romani (loan Gură de Aur, În Act. 4p. 5,1, care vede în 
istorisirea lui Flavius losephus despre această cucerire o confirmare a îm- 
plinirii cuvintelor profetului; Chiril comentând v. 3,4). 

Din cauza tulburărilor cosmice amintite de profet, unii scriitori patris- 
tici (Origen, de pildă) vor identifica ziua aceasta cu ziua pătimirii lui 

Hristos (v. notele la vv. 2,10 şi 3,4). Însă și această prevestire i-a pus pe 
exegeţi dinaintea unei probleme asemănătoare cu cea creată de năvălirea 
lăcustelor. Este oare vorba de prefaceri cosmice reale (ca, de pildă, o 
eclipsă), ori de simple imagini, metafore şi hiperbole ce traduc în limbaj 
poetic impresiile subiective ale unor privitori îngroziți? Şi aici interpretările 
Părinților sunt împărțite, unii preferând o lectură istoricizantă, alții, una 
alegorică (vezi notele la vv. 2,10 şi 3,4). 

Când nu văd în ea un eveniment istoric concret, comentatorii aşteaptă 
„Ziua Domnului” ca pe ziua judecății celei de pe urmă (astfel Origen, 
Hesychios, Ieronim, Chiril, Theodoret) şi a intrării în veşnicie (Vasile al 
Cezareei şi Grigore al Nyssei comentând v. 2,11). În tradiţia patristică, 
vestirea celei de-a doua veniri a lui Hristos este asociată cu cuvintele rostite 
de Domnul în Mt. 24,29 („lar îndată după strâmtorarea acelor zile, soarele 
se va întuneca şi luna nu-şi va mai da lumina, iar stelele vor cădea din cer și 
puterile cerurilor se vor zgudui”), în aşa măsură încât Vasile al Cezareei 
(În Hex. 6,4) ajunge să citeze inexact din Evanghelie („Soarele se va 
însângera şi luna nu-şi va mai da lumina”), amestecând v. 3,4 din Cartea lui 
loel („Soarele se va întuneca şi luna se va însângera”) cu varianta din 
Mt. 24,29. Origen a alcătuit un dosar substanţial de referinţe biblice privitoare 
la „Ziua Domnului” (Am. 5,18-20; Ioel 1,14-15; 2,1-5.11; Sof. 1,7.14-18; 
Is. 13,9.13) în sprijinul propriei interpretări, care vede în ea o zi a judecății, 
echivalentul „zilei mâniei” amintite în Rom. 2,5-6. 

Alți comentatori au extras fragmente din Cartea lui Ioel pentru a le aplica 
unor împrejurări concrete din viața comunităţilor creştine. Acest tip de lec- 
tură actualizantă a profeţiei biblice a dat naştere unei tradiţii însemnate în 
literatura patristică. Anumite versete din Cartea lui Ioel îi furnizaseră deja 
câteva imagini autorului Apocalipsei (vezi supra). Formule împrumutate 
din Cartea lui Ioel apar în scrierile Părinților pentru a da glas emoţiilor, unor 
suferinţe puternice sau pentru a conferi autoritate discursului pastoral ori 
polemic. Vasile al Cezareei se foloseşte de Ioel 1,5 pentru a le înfăţişa epis- 
copilor apuseni suferințele comunităților pro-niceene din Răsărit în vremea 
conflictelor cu arienii, mai ales închiderea bisericilor lor (Ep. 243,2). 
Reminiscenţe din textul lui Ioel se întrevăd şi în cuvintele lui Grigore din 
Nazianz când evocă vremurile împăraţilor persecutori lulian şi Valens: 
„Focul a mistuit pajiștile înflorite ale pământului locuit” (Or. 42,3). Modi- 
ficând formula profetică „pajiștile înflorite ale pustiei” (v. 1,20) în „pajiştile 
înflorite ale pământului locuit”, iscusitul retor creştin a creat o echivalență 

implicită între imaginea deşertului şi cea a lumii locuite pustiite de perse- 
cuţiile imperiale. In plus, verbul „a mistuit” din textul poetic I-a împins pe 
Grigore să-şi întărească prima imagine cu o a doua, inspirată din Ioel 1,4, 
unde însă a inversat cosaşul cu tăciunele: „Ce-a rămas de la omidă a mâncat 
lăcusta şi ce-a rămas de la lăcustă a mâncat tăciunele. Şi după aceea a venit 
cosaşul”. 

Chemările profetului către „preoții ce slujesc la altar” (v. 1,13) şi către 
bătrâni (vv. 1,14; 2,16) au fost înțelese de Grigore din Nazianz (Or. 2,59) şi 
de Chiril al Alexandriei (Ep. pasch. 7,2; 138-146) drept îndemnuri către 
păstorii din vremea lor, episcopul din Nazianz neascunzându-şi teama prici- 
nuită de amenințările profetului (Or. 2,57). Fără să citeze ad lirteram textul 
Cărţii lui Ioel, retorul creştin şi-a întrețesut descrierea doliului cu expresii 
culese din patru versete ale profeţiei (vv. 1,9.13.14; 2,16; cf. Or. 2,59). 

Profeţia lui loel a mai fost citită şi ca o expresie figurată a luptei ce se dă 
zi de zi în sufletul creştinului şi în sânul Bisericii împotriva păcatului, re- 
plică pământeană a necurmatei lupte cereşti între îngeri şi diavoli. Aceasta 
este una din direcţiile exegetice principale ale unor interpreţi precum Hesychios 
din Ierusalim, leronim și Chiril al Alexandriei. Aplicate la condițiile prac- 
tice ale luptei împotriva păcatului, cuvintele profetului le-au dat comenta- 
torilor patristici prilejul să vorbească despre adevăratul post, cel însoţit de 
pocăință (Didymos cel Orb, loan Gură de Aur, Severian al Gabalei Şi 
leronim comentând v. 1,14; loan Gură de Aur şi Theodoret la vv. 2,12-13), 
sau despre adevărata bătrâneţe, cea însoțită de sfințenie (Didymos şi lero- 
nim la v. 2,15 şi Chiril la v. 3,2). 

Din Cartea lui loel s-au putut extrage şi o seamă de formule folosite în 
discursul pastoral. Astfel, Ciprian al Cartaginei (De lapsis 29 şi 36) a folosit 
Ioel 2,12-13 pentru a da mai multă greutate îndemnului său la pocăință. 
Vasile al Cezareei (Hom. dicia tempore famis 8) a căutat să-şi întărească 
propriile chemări la dragoste creștină şi milostenie reluând îndemnurile pro- 
fetului din v. 1,2. Scrisoarea festală, o specie literară menită să-i îndemne 
pe credincioşi să se pregătească sufleteşte pentru sărbătoarea Învierii, se 
potrivea foarte bine cu chemările profetului la post şi pocăință. Astfel, în 
scrisorile sale, cu ajutorul a două versete din Cartea lui loel (vv. 1,14 şi 
2,15), Chiril al Alexandriei şi-a sfătuit poporenii să se sfințească prin post şi 
să cinstească numele lui Dumnezeu (Ep. paschales 7,2; 138-146 şi 9,1; 
38-41). Acestora le-a adăugat uneori şi îndemnul de a suna din trâmbiţă 
(v. 2,1.15; Ep. paschales 1,2; 115-116; la fel şi Atanasie al Alexandriei, 

Ep. fest. 1,4, păstrată în coptă), acelaşi cu care şi-a început şi Ep. paschales 
8,1. Indemnul la trezie din loel 1,5 este îndreptat către iudei (Ep. paschales 
6,7, 16-17), către creştini (Ep. paschales 7,2; 49-51) şi către arieni deopo- 
trivă (Chiril, De Trinitate dial. 478, 8). 

In sfârșit, referirile la dezbinări, frământări şi jafuri în loel 4,3-6 au fost 
înţelese de Ieronim, Hesychios şi Chiril ca aluzii la erezii, iar lupta „celui 
blând” din v. 4,11 a fost pusă în legătură cu campaniile contra ereticilor 
(Chiril, De Trinitate dial. 545, 14), unele versete ale Cărţii lui Ioel slujind 
chiar drept arme împotriva acestora. Astfel, lui Irineu al Lyonului, versetele 
privitoare la „revărsarea Duhului” (vv. 3,] sq.) i s-au părut numai bune pentru 
polemica sa împotriva gnosticilor care contestau locul Vechiului Testament 
între Scripturile creștine, el argumentând că acelaşi Duh a lucrat atât prin 
profeții vechiului legământ, cât şi în sânul primelor comunități creştine 
(Adv. haer. 3,12,1 şi 17,1). Cât despre Epifanie, acesta nu numai că a citat 
aceleaşi versete împotriva pneumatomahilor (Panarion 3,1; haer. 74,4) 
pentru a demonstra existența celui de-al treilea ipostas, dar a folosit preci- 
zarea profetului „peste tot trupul” (Ioel, 3.1) spre a-i combate pe dimoeriți, 
care puneau la îndoială întruparea Domnului (Panarion 3,2; haer. 77,10). 


4. Interpretarea vv. 3, 1-2 în Biserica antică 


În ziua Cincizecimii, Apostolul Petru a afirmat că pogorârea Duhului Sfânt, 
manifestată prin înmulţirea limbilor, venea să împlinească cele făgăduite 
pentru „zilele de pe urmă” (Fp. 2,17; vezi şi supra); el dădea astfel glas 
convingerii că trăia un răstimp eshatologic început deja din vremea Întru- 
pării şi Învierii lui lisus, confirmat apoi de darul Duhului, un răstimp al 
Bisericii deschise tuturor neamurilor, răstimpul Bisericii Cincizecimii. 

Acesta este înțelesul care s-a dat pasajului din Ioel 3,1-5 în Biserica 
antică. Alte versete sunt citate pentru a evoca prezența Duhului asupra 
Mântuitorului: Is. 42,1; 61,1 şi arătarea Sa asupra lui lisus la vremea 
Botezului în Iordan: Mt. 3,16; In. 1,32-33; Fp. 10,38. 

Trimițând la revărsarea universală a Duhului, vv. 3,1-5 din profeția lui 
Ioel sunt citate de Iustin (Dia?. 87,6), Irineu (4dv. haer. 3,12,1 şi 17,1; vezi 
şi Dem. 89) şi adesea de alți Părinți. După părerea lui Origen, cuvintele 
profetului care vestesc revărsarea Duhului „peste tot trupul” înseamnă că 
pentru Israel, prigonitorul profeților, profeția a luat sfârşit şi a trecut „asu- 
pra tuturor neamurilor”, „în Bisericile ieşite din sânul neamurilor” (Com. in 
Mat. 10,18). Şi Eusebiu al Cezareei a insistat asupra faptului că „tot trupul” 


INTRODUCERE LA IOEL 225 


înseamnă, de fapt, „întregul neam omenesc” (Com. Is. 2,58 la v. 66,23). 
Augustin (De civ. 18,30), rezumând contribuţia fiecărui profet la învățătura 
Bisericii, va reţine din loel tocmai vv. 3,1-2. 


5. Origen despre răspândirea treptată a Duhului 
(sensul prepoziției ro în Ioel 3,1) 


Origen a folosit v. 3,1 pentru a demonstra răspândirea treptată a Duhului lui 
Dumnezeu printre oameni. Deşi susținea că acelaşi Duh a lucrat prin Moise, 
prin ceilalți profeţi și prin apostoli, Origen a crezut că există o deosebire 
între felul în care se va răspândi Duhul lui Dumnezeu „în zilele de pe 
urmă”, zilele venirii lui Hristos, şi darul profeţiei prezent printre oameni în 
vremurile mai vechi: „Pogorârea Duhului Sfânt asupra oamenilor s-a făcut, 
după zisa Scripturii, mai cu seamă după Înălțarea lui Hristos la cer, în mai 
mare măsură decât înainte de venirea Lui” (Princ. 2,7,2). Mai mult chiar, 
întemeindu-se pe un studiu amănunțit al unui detaliu din textul grec al v. 3,| 
din loel, care atestă versiunea „voi revărsa din Duhul Meu” (Exxtw G&no 
70% nvevuaT6g uov), Origen a distins între o revărsare parţială a Duhului 
lui Dumnezeu şi una completă. 

Într-adevăr, verbul Er. EKXEO „a revărsa” este construit aici nu cu un 
complement direct în acuzativ, ca în majoritatea ocurenţelor biblice (vezi, 
de pildă, Zah. 12,10; Mal. 3,10; lez. 39,29; Is. 42,1 şi 44,3), ci cu prepoziția 
Gn6 „din, de la” urmată de genitiv. În greacă, această prepoziţie este pluri- 
valentă, indicând punctul de plecare, separarea, proveniența sau întregul din 
care s-a luat o parte, astfel că expresia comentată de Origen poate fi înțe- 
leasă fie „voi revărsa dintru Duhul Meu”, fie „voi revărsa [o parte] din 
Duhul Mev”. 

Prezenţa acestei prepoziţii în versiunea greacă este problematică: de 
obicei, construirea unui verb grec cu ân6 în LXX reprezintă un ebraism, 
oglindind construcţia echivalentă din ebraică cu particula min, care indică 
originea, dar poate avea şi un sens partitiv (vezi, de pildă, în Gen. 28,11: 
„Iacob a luat o piatră din cele care erau acolo” &nă râv Ai00v). Însă în 
textul ebraic al v. 3,1 particula min nu apare, substantivul răah „Duh” fiind 
precedat numai de articol. Să fi avut oare traducătorul lui Ioel un min în 
original? Sau poate va fi încercat să redea astfel o valoare anume a 
articolului? Greu de crezut, de vreme ce Aquila şi Symmachos (după măr- 
turia Syrohexaplară) au un acuzativ simplu: 70 nveduă nov „Duhul Meu”. 
Să fi avut traducătorul o intenție anume când a tradus cu o construcție atât 

de insolită? Ori va fi fost influențat de un pasaj similar din Num. 11,17 
(„voi lua din duhul care se află asupra ta şi-l voi pune asupra lor” ei 
an0 700 nvevuharoş)? Un răspuns limpede la aceste întrebări este cu 
neputinţă de dat. Cu siguranță, în greacă, folosirea verbului ExxEo „a 
revărsa” prefixat cu Ex- „din, dintru” sugerează foarte bine imaginea unei 
substanțe vărsate „dintr-un recipient”, al cărui conţinut nu este golit în 
întregime. Cu toate acestea, construcţia din Ioel 3,1 este ciudată şi o parte a 
tradiţiei a respins-o (astfel lustin, Dial. 87,6, care citeşte: „voi revărsa 
Duhul Meu”), căci, aşa cum bine a băgat de seamă Origen, dând prepoziţiei 
un înțeles emfatic partitiv, se ajunge inevitabil la o interpretare restrictivă a 
revărsării Duhului, la fel cum, de altfel, a şi procedat scriitorul creştin în 
pasajul citat mai sus. 

Pentru Origen, revărsarea Duhului asupra omenirii se deosebeşte de 
revărsarea universală şi completă a rațiunii-Cuvântului (A6y0q), despre care 
se spune limpede în Scriptură: „din plinătatea lui (Ex 7od nAnpouarog 
avT09) noi toți am luat” (In. 1,16). Este posibil deci ca revărsarea Duhului 
asupra oamenilor profețită în loel 3,1 să fie una limitată, în vreme ce despre 
lisus loan Botezătorul a spus: „Dumnezeu nu dă Duhul cu măsură (EK 
uETpov)” (In. 3,34) sau, după mărturia unui alt manuscris citat de Origen, 
„Dumnezeu nu dă Duhul în parte (Ex uEpovg)”. Un fragment origenian 
dedicat acestui verset pune în antiteză preaplinul Duhului în Hristos şi 
dăruirea parţială a Duhului (după cum sugerează această versiune a verse- 
tului 3,1 din Ioel) celorlalți oameni inspirați: aceştia n-au avut Duhul decât 
„în parte (Ex u&povs)”, după cum a mărturisit chiar Domnul când a spus: 
„Voi revărsa din Duhul Meu peste tot trupul”. 

În afara lui Origen, şi loan Gură de Aur pare să recunoască valoarea 
partitivă a prepoziţiei &n6 atunci când pune în antiteză dăruirea parțială a 
Duhului pomenită în loel 3,1 şi dăruirea desăvârşită, totală, în clipa Botezului 
lui Hristos, despre care vorbeşte pasajul din In. 3,34: „dar acolo [la Botez], 
nu din Duh s-a pogorât, ci Duhul cu totul” (n Ps. 44,9). loan Gură de Aur 
va mai cita acest pasaj şi în altă parte (In Ac. Ap. 4,1 şi 5,1), comentând 
pogorârea Duhului la Cincizecime, fără a insista însă asupra acestei distincții. 

De cealaltă parte, tradiția comună, care nu dă nici o atenție prepoziţiei 
cu pricina, nu vede nici o incompatibilitate între profeția lui Ioel şi afirmaţia 
din Evanghelia după loan conform căreia Dumnezeu „nu dă Duhul cu 
măsură” (v. 3,34). Astfel, Chiril al lerusalimului apropie cele două texte 
pentru a sugera că dăruirea desăvârşită a Duhului se petrece o dată cu 

venirea lui Hristos; el vede în verbul „a revărsa” o aluzie la „un dar îm- 
belşugat” (Careheza 17 despre Duhul Sfânt, par. 19; cf. Tit 3,6: Dumnezeu 
a revărsat peste noi Duhul Sfânt „din belşug”). 

De altfel, citatul din Ioel 3,1-2 (ambele versete sau numai unul) va 
pătrunde în florilegiile veterotestamentare privitoare la Duhul Sfânt ce par 
să se fi alcătuit în secolul al IV-lea d.H. (Chiril al Ierusalimului, Car. 16,29; 
Grigore din Nazianz, Or. 41,13). Cu toate acestea, citatul respectiv nu 
aduce nimic nou din punct de vedere teologic şi nu joacă un rol prea im- 
portant în elaborarea unei gândiri teologice propriu-zise privitoare la Sfântul 
Duh şi la locul său în interiorul Treimii, fiind rareori pomenit în tratatele 
teologice despre Sfântul Duh ale vremii: nu apare nici la Vasile al Cezareei, 
nici la Chiril al Alexandriei, deşi îl aflăm în De principiis al lui Origen şi în 
tratatul Despre Sfântul Duh (cap. 49) alcătuit de Didymos cel Orb. 


6. Cartea lui Ioel în context liturgic 


În cărțile de cult ale Bisericii Răsăritene, în ciuda locului relativ redus 
ocupat de pasajele scripturale în comparaţie cu materialul imnografic, apar 
două fragmente din Ioel de citit în Biserică în zilele de post din Săptă- 
mâna Brânzei: îndemnul la post din vv. 2,12-26 şi judecarea neamurilor din 
ww, 412-214 

În liturghia sărbătorilor Bisericii Romane, loel ocupă un loc privilegiat 
faţă de ceilalți profeți mici. Până în 1970, figurau în lecţionare trei texte din 
Ioel: chemarea la pocăință din 2,12-19, pentru Miercurea Cenușii, vedenia 
belşugului din 2,23-24.26-27 şi revărsarea Duhului Sfânt din 3,1-5, pentru 
vinerea şi, respectiv, sâmbăta „celor patru anotimpuri” de la Rusalii. Noul 
lecţionar alcătuit după Conciliul Vatican II a păstrat două pasaje din Ioel, 


suprimând vedenia belşugului. 


Anexă: Numele insectelor pomenite în v. 1,4 


În Ioel 1,4, textul ebraic conţine patru termeni despre care nu se ştie cu 
siguranță dacă denumesc patru specii diferite de lăcuste sau patru stadii evo- 
lutive diferite ale aceleiaşi insecte. In consecință, unii traducători moderni 


E a e AD a 
4. În această privință, vezi A. Kniazetf, » 
ment dans le rite bzyantin”, în Mgr. Cassien, 


1963, pp. 215, 244. 


La lecture de l'Ancien et du Nouveau Testa- 
B. Botte, La Pricre des Heures, Cerf, Paris, 

ai TM transcriu pur şi simplu aceste nume, cu excepţia celui de-al doilea, 
care e de obicei tradus cu „lăcustă”. În funcție de rădăcinile cu care sunt 
puşi în legătură, cei patru termeni înseamnă, în ebraică, „tăietor” (găzâm), 
„roitor” ('arbeh), „lingător” (yeleq) şi „retezător” (hăsi]). 

Primul termen apare doar în loel 1,4; 2,25 şi în Am. 4,9, fiind tradus cu 
gr. Kâunn „omidă”; al doilea, 'arbeh, este numele obişnuit al lăcustei (23 de 
apariţii în VT) şi este tradus în greacă cel mai adesea cu pi „lăcustă” (în 
18 cazuri), dar şi cu Bpoxoc, pe care l-am echivalat în traducerea de față cu 
„cosaş” (3Rg. 8,37); al treilea, yeleq, este de obicei redat prin Bpobxos, * 
„Cosaş” ori „lăcustă” (aici şi în v. 2,25, precum şi în Ps. 104,34; Na. 3,16), 
dar şi prin âxpig „lăcustă” (Na. 3,15; ler. 28 [51],14.27). 

Deşi în Cartea lui Ioel traducătorul este consecvent în echivalările cu 
Bpobxos şi âkpig, în Naum, de pildă, cei doi termeni par a fi interşanjabili; 
mai mult chiar, în Na. 3,17 &xpig este folosit pentru a denumi un al treilea 
tip de lăcustă, ghobh, care nu apare în Cartea lui Ioel. 

Ultimul termen ebraic, hăsil, este tradus în loel 1,4 cu EpvoiBn „tăciune, 
rugină”, ca în 3Rg. 8,37 şi Ps. 77,46. Cuvântul grec desemnează, într-ade- 
văr, un parazit, dar denumeşte şi „rugina” şi „tăciunele”, o boală a grâului 
numită în altă parte nvpooig şi îxrepog (Am. 4,9) sau Eunvpiou6c (3Rg. 
8,37). În pofida acestor echivalări, termenul grec este atestat uneori şi ca 
nume al unei insecte; astfel, în Deut. 28,42, epvoifn corespunde unui cu- 
vânt ebraic care denumeşte „lăcusta zumzăitoare”, iar lexicograful Hesychios 
(secolul al V-lea d.H.) îl glosează cu oxwioBarnş „gărgăriță”S. 

Chiar dacă echivalentele alese de traducătorul în greacă nu corespund 
întru totul realităților din textul ebraic, se prea poate ca alegerea să-i fi fost 
inspirată de dorința de a găsi cuvinte cu o sonoritate apropiată de cea din 
ebraică şi de intenţia de a crea o aliteraţie similară efectului ritmic din ori- 
ginal, lucru ce pare să-i fi reuşit destul de bine, căci în textul grec este, 
într-adevăr, prezent un asemenea efect aliterativ: ră KaTOAOINA TG KĂUNNG 
*xartdayev în &kpic [...] o Bpodxos [...] n epvoifn. 

Cei patru termeni apar întotdeauna în contextul unor catastrofe naturale: 
cel mai elocvent exemplu ar fi una din plăgile abătute asupra Egiptului (Ex. 
10,1-20; cf. Ps. 104,34-35). Ei mai pot însă evoca şi năvala unei oştiri 

duşmane, ca în Na. 3,15-17 şi ler. 26(46],23 şi 28[51],14, unde călărimea 


5. Vezi M. Casevitz, „Note sur Epvoin (ă propos des exemples du mot chez les 
Septante)”, RP 70, 1996, pp. 211-215. 

duşmană este asemuită unui roi de lăcuste, comparaţie preluată şi de autorul 
Apocalipsei (9,1-7). Imaginea lăcustelor este cât se poate de potrivită pentru 
evocarea expresivă a nimicirii complete a unei țări ca pedeapsă trimisă de 
Dumnezeu. 

Echivalările prezente în traducerea românească au fost impuse de mai 
mulți factori: sensul nesigur al termenilor originali ebraici, folosirea destul 
de neconsecventă a cuvintelor greceşti cu care au fost traduşi în LXX şi, în 
fine, nevoia de a diferenția între cele patru tipuri de insecte în ciuda rela- 
tivei sărăcii a vocabularului românesc corespunzător. Neavând la îndemână 
bogăţia lexicală a originalului ebraic şi neputând reda bogatele jocuri de 
cuvinte şi aliteraţiile din TM şi LXX, am ales patru cuvinte româneşti refe- 
ritoare la dăunători („„omidă”, „lăcustă”, „cosaș”, „tăciune”) în stare să 
sugereze cel puţin impresia de distrugere totală provocată de năvala enig- 
maticelor insecte. 


ABDIAS 


Traducere din limba greacă de CRISTIAN GAŞPAR 
Introducere şi note de MARGUERITE HARL, CECILE DOGNIEZ, LAURENCE 


BROTTIER, MICHEL CASEVITZ, PIERRE SANDEVOIR şi CRISTIAN GAȘPAR 


Pentru Introducere şi note s-a utilizat ediția La Bible d'Alexandrie, 
vol. 23, Les Douze Prophetes 4-9: Jotl, Abdiou, Jonas, Naoum, 
Ambakoum, Sophonie, Les Editions du Cerf, Paris, 1999. Autorii 
volumului francez au pregătit împreună notele la cele șase cărți, 
după cum urmează: Roselyne Dupont-Roc pentru Joe! şi Sophonia, 
Therese Roqueplo pentru Jona şi Marguerite Harl pentru Avacum și 
Sophonia. Michel Casevitz s-a ocupat de verificarea observaţiilor de 
natură filologică și lexicală, Pierre Sandevoir de cea a comparațiilor 
cu textul ebraic; Laurence Brottier s-a ocupat de comentariile patris- 
tice. Pentru redactarea finală a introducerilor şi notelor au fost res- 
ponsabile Cecile Dogniez şi Marguerite Harl, care au adunat laolaltă 
contribuţiile tuturor membrilor echipei şi s-au îngrijit de alcătuirea 
volumului francez. 

Selecţie, traducere, adaptare şi adăugiri de Cristian Gaşpar. 


Introducere la Abdias 


1. Cartea lui Abdias! în Biblia ebraică 


Cea mai scurtă din toată Biblia (nu are decât douăzeci şi unu de versete), 
Cartea lui Abdias este în acelaşi timp şi una din cele mai obscure, aşa cum 
socotesc mai toţi comentatorii, citându-l pe Ieronim: guanto breuius est, 
tanto dificilius „pe cât este de scurtă, pe atât de dificilă”. Cartea e alcătuită 
în principal dintr-o prevestire a judecății împotriva Edomului, vinovat de a 
nu fi sărit în ajutorul Ierusalimului la ceas de primejdie, urmată în ultimele 
versete de o scurtă vestire a mântuirii poporului Domnului. Unitatea textu- 
lui a fost deseori pusă la îndoială, într-atât de diferite sunt elementele care-l 
compun, iar mesajul său anti-edomit, mustind de ură şi de răzbunare, a 
părut adesea din cale-afară de nemilos. În plus, e greu de spus dacă textul 
evocă anumite realităţi istorice, înfăţişează o viziune eshatologică ori îm- 
bină ambele elemente, trecând de la o împrejurare istorică anume (nimicirea 
unui neam duşman al Domnului şi al poporului ales) la evocarea judecății 
întregului univers. Pedepsirea lui Edom poate fi atât un exemplu al judecății 
divine, cât şi o parte din judecata tuturor neamurilor pământului în vremea 
de apoi, în ultimul caz Edom nefiind decât o întruchipare simbolică a nea- 


murilor. 


————— 


1. Editorii volumului 23.4-9 din BA au optat pentru varianta Abdiou (pron. Abdiu) a 
baza unor savante considerații filologice (pentru care, vezi Intro- 
ducerea lor la Cartea lui Abdias, pp. 85-86). În fapt, transcrierea Abdiou, reprezentată în 
majoritatea manuscriselor greceşti ale LXX, este mai apropiată de forma ebraică a 
numelui profetului ('Sbadyâh) decât varianta sa elenizată Abdias. Cu toate acestea, în 
traducerea de faţă am folosit tocmai această variantă elenizată a numelui profetului 
(atestată totuşi de unele manuscrise bizantine) spre a nu introduce o formă exotică 
Abdiou, foarte îndepărtată de cea consacrată la noi de tradiţie (Avdie sau Avdia 


numelui profetului pe 


precum 
în trad. Anania). 

1. Data alcătuirii Cărții lui Abdias 


Specialiştii nu au căzut încă de acord în privinţa datării Cărţii lui Abdias: 
deşi se raportează cu toții la v. 11, unde e pomenită năvălirea unui neam 
străin, nu există un consens cu privire la evenimentul istoric concret la care 
se referă acest verset. Poate fi vorba de un atac al filistenilor şi al arabilor 
împotriva regatului lui Iuda sub domnia lui loram (847-842 î.H.) sau, mai 
degrabă, de cucerirea Ierusalimului în 587 î.H, de către Nabucodonosor, 
deşi în acest caz autorul cărții a trecut sub tăcere nimicirea cetății, incen- 
dierea templului şi exilarea locuitorilor țării. În fapt, edomiţii au tras folos 
de pe urma căderii regatului lui luda în mâinile chaldeilor şi s-au dat de 
partea duşmanilor lui: în lez. 35,5 TM se spune că muntele Seir, adică 
edomiții, i-au dat pe fiii lui Israel „în puterea sabiei în clipa nenorocirii lor, 
în clipa când nelegiuirea lor a luat sfârșit”, iar în Ps, 136,7-8 Dumnezeu este 
rugat să-Şi amintească de „fiii lui Edom în ziua Ierusalimului, care ziceau: 
«Pustiiţi-l, pustiiți-l până-n temelii!»”. 

Istoricii preferă să dateze redactarea finală a Cărţii lui Abdias între anii 
550 şi 450 î.H., adică înainte de alcătuirea Cărţii lui Ioel, plasată îndeobşte 
de specialişti în perioada de după exilul babilonic şi care citează, în v. 3,5, 
v. 17 din profeția lui Abdias. În plus, tema „zilei Domnului” însoțită de 
făgăduinţa mântuirii, aşa cum apare în a doua parte a Cărţii lui Abdias 
(vv. 15a; 16-21), poate data din perioada postexilică, la fel ca și cea din 
Cartea lui loel. 


2. Conţinutul şi structura Cărţii lui Abdias 


Cartea lui Abdias prezintă cuvântul Domnului împotriva Edomului după 
schema tradițională a profețiilor împotriva unui neam străin: amenințările 
inițiale la adresa duşmanului sunt urmate de „mântuirea” poporului lui 
Dumnezeu în „ziua Domnului”. Cu toate acestea, mulți comentatori au 
îndoieli serioase în privinţa structurii unitare a textului literar, care nu este 
chiar atât de uşor perceptibilă. 

Prima parte (vv. 1-14) prevesteşte căderea Edomului şi lămureşte moti- 
vele acesteia (v, 10), însă alternanţa formelor verbale din ebraică (îndepli- 
nit/neîndeplinit) nu îngăduie întotdeauna să distingem între amintirea unei 
pedepse aplicate cândva, în trecut (v. 2), pentru nelegiuiri săvârşite odinioară 
(v. 11), şi amenințarea cu o pedeapsă cu care Domnul îi va lovi pe vinovaţi 

cândva, în viitor (v. 8), pentru nelegiuri nesăvârşite încă (vv. 12.13.14). În 
fapt, Cartea lui Abdias transpune în viitor fapte deja săvârşite, conform unui 
procedeu discursiv specific profețiilor biblice, prin care nelegiuirile sunt 
mai întâi enumerate pentru a-i da apoi profetului prilej să îndemne la nesă- 
vârşirea lor. 

Versetul următor (v. 15) este versetul-cheie al întregii cărți şi cuprinde 
un cuvânt de judecată în doi timpi, aşezaţi, după câte se pare, în ordine 
inversă: sfârşitul versetului vestește împlinirea legii talionului împotriva 
Edomului (pomenit doar cu ajutorul pronumelui personal „tu”) și serveşte 
drept încheiere pentru prima parte a cărții; începutul versetului, în schimb, 
evocă „ziua Domnului” ce va să vină pentru toate neamurile (şi nu doar 
pentru Edom), slujind drept introducere la a doua parte a Cărţii lui Abdias. 

Conţinutul celei de-a doua părți este ceva mai eterogen: aici vom găsi 
ameninţarea cu nimicirea adresată lui Edom (vv. 18.21) şi tuturor neamuri- 
lor (v. 16), inclusiv lui Israel (vv. 16.18), întrețesută cu făgăduinţa reaşeză- 
rii în drepturi a lui Iuda (vv. 17.21). Partea a doua cuprinde şi două versete 
dificile, o listă a teritoriilor pe care le vor moşteni cei din luda (vv. 19.21), 
socotită îndeobşte drept o lămurire cu caracter istoric a vv. 17 şi 18. 

Studierea trăsăturilor stilistice şi ritmice specifice textului ebraic al 
Cărţii lui Abdias (paralelisme sintactice, repetiții, expresii sinonime) le-a 
îngăduit unor cercetători să se pronunțe în favoarea caracterului unitar al 
cărții, aceştia văzând în ea un poem liric măiestrit alcătuit şi menit a fi 
cântat?. Pentru alţii, chiar tema răsplății celei îndreptățite, adică a legii 
talionului, este firul conducător al întregului text”. Pentru alţii, în fine, 
motivul care dă unitate diferitelor părți componente ale cărţii este cel al 


PRI: sd 
„zilei Domnului” . 





2. Astfel A. Condamin, „L'unite d” Abdias”, Revue biblique, 9, 1900, pp. 261-268. 

3. Vezi W. Rudolph, Jogl, Amos, Obadia, Jona, Gerd Mohn, Giitersloh, 1971, p. 296 şi 
S. Romerowski, Les Livres de Joel et d 'Abdias, Edifac, Vaux-sur-Seine, 1989, p. 227. 

4. Vezi S.D. Snyman, „Cohesion în the Book of Obadiah”, ZAW 101 (1989), pp. 59-71 
şi „Yom (YHWH) in the Book of Obadiah”, în K.-D. Schunck, M. Augustin (ed.), 
Goldene Âpfel in silbernen Schalen. Collected Communications to the XIII" Congress of 
the International Organization for the Study of the Old Testament, Leuven 1989, 
Frankfurt am Main, 1992, pp. 81-91. 

II. Cartea lui Abdias în Biblia greacă (LXX) 


1. Locul Cărții lui Abdias între cei Doisprezece Profeți 


În TM, aşezarea Cărţii lui Abdias imediat după cea a lui Amos este justificată 
de o aluzie cuprinsă în v. 9,12 al acesteia din urmă la o viitoare ocupare a 
pământurilor lui Edom de către Iuda, despre care se vorbeşte şi în Abd. 19.21, 
Dar în LXX, această legătură între cele două cărți s-a pierdut odată cu dis- 
pariția din textul grec al Cărţii lui Amos a referinței la Edom: LXX citeşte 
„rămăşița oamenilor” în loc de „rămăşiţa lui Edom”, cum apare în TM. 

În textul grec, dacă urmăm organizarea tripartită a ciclului profetic al 
Celor Doisprezece propusă de P.-M. Bogaert”, Cartea lui Abdias deschide a 
doua secțiune, care este alcătuită din patru cărți îndreptate fiecare împotriva 
unui neam anume: Abdias împotriva lui Edom, Ilona şi Naum împotriva 
niniviţilor, iar Avacum împotriva chaldeilor. Potrivit acestei structuri tripar- 
tite, care nu există decât în Biblia greacă, secțiunea întâi a culegerii Celor 
Doisprezece se alcătuieşte din trei cărți (Osea, Amos şi Michea), referitoare 
mai cu seamă la Israel și Iuda, în vreme ce a treia secţiune (cuprinzându-i 
pe Aggeu, Zaharia şi Malachia) oferă făgăduinţa refacerii, iar profeţii Ioel şi 
Sophonia, vestitori ai „zilei Domnului” şi ai pedepsirii neamurilor, asigură 
trecerea între prima şi a doua secţiune, respectiv între a doua şi a treia. 


2. Profetul Abdias 


Mai multe personaje biblice poartă numele Abdias (respectiv Abdiu — vezi 
supra, n. 1) în LXX: de pildă, în 3Rg. 18,3 („Abdiu” — în TM *Obadhyăhă — 
economul regelui Achaab), în 2Par. 17,7 („Abdias” — în TM *Obadhyâh - 
căpetenie a lui losaphat) şi în 2Par. 34,12 („Abdias” — în TM *Obadhyâhi — 
supraveghetorul lucrărilor în vremea lui Losia). 

Hesychios din Ierusalim şi leronim, care cunoşteau etimologia ebraică 
potrivit căreia Abdias ('Gbadhyăh) este „slujitorul” ('ebhedh) Domnului — 
etimologie cuprinsă şi în manuscrisul biblic grecesc 613 (secolul al XIII-lea, 
nr. 209 din biblioteca mănăstirii Sf. loan Teologul din Patmos): 'Afâlos 
Sovhevov Kvpie —, l-au identificat pe profet cu personajul pomenit în 3Rg&. 
18,3, care s-a rugat lui Ilie, a fost mântuit şi a profeţit până la moartea sa. 


Se PE ME St 
5. P.-M. Bogaert, „L'organisation des grands recueils prophstiques”, în J. Vermeylen 


(ed.), Le Livre d 'Isaie, Leuven University Press, Leuven, 1989, pp. 148-149. 

Jeronim vorbeşte chiar de un pelerinaj ce se desfășura în vremea sa la 
mormintele lui Abdias, Elisei şi loan Botezătorul la Sebasta, vechea 
Samarie. În realitate, despre profetul Abdias nu se ştie nimic, astfel că el nu 
poate fi identificat cu certitudine cu nici unul din celelalte personaje cu 
acest nume. 


3. Subtitlul: „ Vedenia lui Abdias " 


Spre deosebire de celelalte Cărţi ale Celor Doisprezece, subtitlul cărții de 
față, „Vedenia lui Abdias”, este cât se poate de laconic atât în greceşte, cât 
şi în ebraică, nefiind însoţit de nici o altă precizare cronologică, geografică 
ori genealogică. Cuvântul „vedenie” (gr. Spaois, dar la Symmachos Ek6Ta01$ 
„extaz, ieşire din sine”) mai apare şi în subtitlurile Cărţii lui Naum („Cartea 
vedeniei lui Naum”) şi a lui Isaia („Vedenia pe care a văzut-o Isaia”), evo- 
când un „extaz vizual”, o „viziune” sau un vis”. Însă în Cartea lui Abdias 
urmarea textului nu insistă deloc asupra aspectului vizual, ci asupra celui 
auditiv al profeţiei (vezi, de pildă, expresia „Am auzit vestire” în v. 1). De 
fapt, aşa cum bine a tălmăcit Theodor al Mopsuestiei, „vedenia” (Ex010916) 
este aici un echivalent al „cuvântului Domnului” (A6yoc Kwptowv; vezi şi ex- 
presia „aşa zice Domnul” în v. 4), percepută de profet ca o revelaţie divină. 


4. Structura textului grec 


În unele ediţii moderne ale LXX, cele douăzeci şi unu de versete ale Cărţii 
lui Abdias apar uneori într-o singură bucată. Astfel, H.B. Sweete, care 
reproduce textul din codicele Vaticanus, le-a tipărit nedespărțite, cu un 
spaţiu înainte de v. 1], care marchează întoarcerea în trecut, şi de v. 17; 
care introduce tema mântuirii. Rahlfs şi Ziegler, în schimb, împart textul 
cărții în trei paragrafe: întâiul (vv. 1-10), care vorbeşte despre judecata lui 
Dumnezeu şi decăderea Idumeei ca pedeapsă pentru nelegiuirea ei săvârşită 
otriva lui Iacob; al doilea (vv. 11-16), unde se vesteşte viitoarea jude- 
şi a tuturor neamurilor; al treilea 
tele Sion, de noile 


împ 
cată a lui Dumnezeu împotriva Edomului 
(vv. 17-21), în care este vorba despre mântuirea pe mun 
aşezări ale lui Israel şi de împărăția Domnului. 

Un studiu amănunțit al alternanţei timpurilor verbale şi al particulelor 
care leagă între ele versetele cărţii în varianta LXX face cu putință expri- 
marea unor ipoteze privind modul cum aceasta se împarte în câteva unităţi 


semantice distincte. 

Astfel, mesajul propriu-zis al Domnului este exprimat în vv. 1-4, în 
fragmentul încadrat de cele două formule „așa zice Domnu!” (râde A&yei 
Kwpog), în v. 8, unde apare aceeaşi formulă, şi în v. 16, unde vorbitorul 
spune „muntele Meu cel sfânt”. 

Restul textului este alcătuit din comentariile pe care aceste cuvinte ale 
lui Dumnezeu i le-au inspirat profetului. Cel dintâi (vv. 5-7) este încadrat de 
cele două părți ale mesajului divin şi dă glas indignării provocate de aro- 
ganța inconştientă a Idumeei, precum şi admiraţiei pentru prevederea lui 
Dumnezeu. De la v. 9 încolo, profetul îşi reia comentariul menit să preves- 
tească urmările nimicitoare ale pedepsei divine (vv. 9-10), lucru subliniat de 
prezenţa lui „şi” (kat) introductiv la începutul fiecărei propoziţii, în vreme 
ce fragmentul precedent e caracterizat de lipsa oricărei conjuncţii coordona- 
toare. Profetul revine apoi asupra trecutului (v. 11) pentru a-i sublinia urmă- 
rile (vv. 12-14) într-un fragment marcat din nou de prezența unor particule 
Care, repetate insistent, articulează fraza (ai un de trei ori şi un6e€ de cinci 
ori, pe care le-am redat în româneşte prin „şi să nu... nici să nu...”), insis- 
tând asupra interdicțiilor pe care Idumeea ar fi trebuit să le respecte. Verse- 
tul 15, introdus prin 567 „căci”, este cel dintâi care oferă o scurtă explicaţie, 
anunțând apropierea „zilei Domnului” într-o formulare ce răspunde ca un 
ecou cuvintelor lui Dumnezeu din v. 8 şi care se leagă printr-un nou 857. 
de o altă vestire a cuvântului Domnului (v. 16). „Ziua Domnului” are două 
aspecte: pe de o parte, nimicirea Idumeei (v. 16, care răspunde vv. 9-10), pe 
de alta, mântuirea lui Israel (vv. 17-21), în opoziţie cu soarta neamurilor 
(marcată de particula adversativă 6£ „însă”). Mântuirea aceasta se 
înfăţişează sub forma unei suite de întâmplări benefice, introduse fiecare de 
câte un kat „şi”. Propoziția incidentă cu caracter explicativ din v. 18 („căci 
Domnul a grăit”) este menită să amintească cititorului că vorbele profetului 
nu fac decât să înfățişeze pe larg cuvântul lui Dumnezeu. 


III. Edomul în LXX 
1. Numele ţării lui Edom în LXX 


În varianta grecească, prevestirea lui Abdias este rustită „în privința 
Idumeei”, în vreme ce în ebraică ea e îndreptată „împotriva lui Edom”. 
Numele grecesc Idumeea ('15ovuata) apare pentru prima oară în epoca 
ptolemaică şi e folosit de Diodor din Sicilia (19,98) spre a denumi sudul 


ludeei. 

În LXX, țara lui Edom capătă mai multe num 
prima oară în Gen. 36,16, în formă adjectivală, 
meu”, apoi doar ca substantiv începând cu lis. Na 
în textul LXX apare când numele elenistic Idumeea, când numele ebraic 
transliterat în forma Edom (E5wu), în vreme ce în cărţile profetice nu este 
folosit decât Idumeea, cu puţine excepții”, În urma identificării lui Edom cu 
Esau (Gen. 36,1 — „Esau, adică Edom”), țara lui Edom, aflată la extremi- 
tatea SAdIVA a teritoriului ocupat de evrei, poartă numele lui Esau atât în 
greacă, cât şi în ebraică, mai ales în pasajele ce fac referire la pizma lui 
Esau împotriva fratelui său Iacob (vezi Gen. 25,21-34; 27,38-41; 36,40-43), 
dar Şi aici, în Abd. 6, şi în pasajul paralel din ler. 30,4 Rahlfs (49,10 în TM) 
şi în Mal. 1,2-3. În afară de aceasta, cum Esau, adică Edom, locuiește în 
Seir (Gen. 36,8), expresia „muntele Seirului” va denumi şi țara lui Edom, 
de pildă în profeția împotriva lui Edom din lez. 35, tot aşa cum expresia 
„muntele lui Esau” din textul Cărţii lui Abdias (8.9.19.21) şi „casa lui Esau” 
(folosită doar în Abd. 18) sunt sinonime cu „Edom””. 


€. Idumeea apare pentru 
în expresia „ţinutul idu- 
v. 15,1. În cărțile istorice, 


2. Tradiţia prevestirilor împotriva lui Edom 


În Biblie, duşmănia dintre cei doi frați gemeni, Esau şi lacob, simbolizează 
conflictul dintre Israe! şi Edom. Edomul, după ce şi-a câştigat independența 
în vremea lui loram, regele lui luda (4Rg. 8,20-22), apoi a fost învins de 
regele Amessias (4Rg. 14,7), a devenit din nou independent în vremea lui 
Achaz (4Rg. 16,6; 2Par. 28,17). Ca urmare, înfruntările dintre edomiţi şi 
evrei vor marca întreaga istorie a lui Israel până când Edomul a căzut sub 
loviturile nabateenilor în anul 552 î.H. (vezi Is. 63,1 şi Mal. 1,3-5). Dispă- 
rută pentru moment, Idumeea va reapărea sub forma unei provincii siriene, 
ca să dispară apoi definitiv după anul 70 î.H. Arhetip al dușmanului care a 
ocupat teritorii ale iudeilor, a refuzat să le dea înapoi şi va fi pedepsit pentru 
aceasta, Edomul îşi va face din nou apariţia în tradiţia rabinică sub formă de 
denumire cifrată a Romei, ocupantul nedrept al ludeei. 

Această atitudine polemică anti-edomită, care constituie tema unică a 
Cărţii lui Abdias, se regăsește şi în alte cărţi biblice tot sub forma unor 
prevestiri împotriva Edomului. Astfel, în Am. 1,11-12; Is. 21,11-12 (doar în 





6. Is. 63,1 şi Ier. 9,25, unde apare Edom, şi Plâng. 4,21-22, unde se vorbeşte când de 


„fiica Idumeei”, când de „fiica Edomului”. STA 
7. Vezi şi comentariul la v. 9 cu referire la Thaiman, un alt sinonim pentru Edom. 

varianta LXX: „vedenia Idumeei”, căci în TM apare „prevestire despre 
Dumah”); în ler. 30,1-10 Rahifs (49,7-16 în TM), pasajul cel mai asemă. 
nător cu cel din Cartea lui Abdias?; apoi în lez. 25,12-14 şi în Ps. 59,11-12, 
În plus, aluziile biblice la Edom sunt numeroase, mai cu seamă în textele 
profetice şi în Psalmi, edomiţii fiind pomeniţi mai întotdeauna ca obiect a] 
mâniei divine” şi câteodată laolaltă cu o aluzie la duşmănia dintre Esau şi 
lacob'9, ori cu amintirea zilei când edomiţii, în loc să sară în ajutorul lui 
Israel, s-au alăturat lui Nabucodonosor, ajutându-l în 587 î.H. să distrugă 
Templul din lerusalim!!, 


IV. Diferenţele între TM şi LXX 


Traducerea greacă a Cărții lui Abdias este, neîndoielnic, cea mai fidelă 
textului ebraic dintre toate Cărţile Celor Doisprezece. Există doar un adaos 
în v. 16 şi două omisiuni, una în v. 16, cealaltă în v. 7. Pasajele dificile în 
ebraică rămân tot astfel şi în greacă (v. notele la vv. 19-20). Se pot observa 
totuşi câteva diferenţe, datorate, poate, unor interpretări intenționate, unor 
erori de traducere sau unei lecturi diferite a textului ebraic original, lipsit de 
semne de punctuație şi scris fără spații între cuvinte. Pentru trei diferenţe 
mai însemnate, toate în v. 1, v. notele la versetul respectiv. 


V. Receptarea Cărţii lui Abdias în tradiţiile exegetice antice 


Trei pasaje din Cartea lui A bdias erau citite în practica liturgică sinagogală: 
vv. 1-21 în legătură cu Gen. 32,4, unde se povesteşte întâlnirea lui Iacov cu 
Esau, şi cu Num. 20,14, unde se relatează cum regele Edomului i-a interzis 
lui Moise să treacă prin țara lui, precum şi v. 21 în legătură cu Deut. 272, 


8. Între cele două texte există asemănări importante, astfel că unii exegeţi s-au gândit la 
o posibilă influenţă a unuia dintre profeţi asupra celuilalt, fără a cădea însă de acord cine 
pe cine a influenţat. În textul grec al LXX însă, asemănările dintre cele două texte sunt 
aproape inexistente, cu excepţia temei în sine şi a unui vocabular tipic textelor poetice. 
Aceasta este încă o dovadă că traducătorul celei de-a doua părți din Ieremia (ler, 29,1- 
—51,35), aşa-numitul Ieremia B, nu este identic cu cel care a tradus în greacă prima parte 
din Ieremia, leremia A (ler. 1,1-28,64), acelaşi care a tradus şi Cei Doisprezece Profeţi. 
9. Ioel 3,19; Is. 34,5-7; 63,1; lez. 35,1-15 şi Plâng. 4,21-22. 

10. Am. 1,11-12; Mal. 1,3-5 şi, aici, Abd. 9. 

11. Aici, Abd. 11 şi Ps. 136,7-8. 

unde este amintit muntele Seir. În comparaţie cu LXX, Targumul se înde- 
părtează simţitor de textul din TM, mai cu seamă din dorința de a face 
textul mai inteligibil, ceea ce duce la pierderea multora dintre trăsăturile 
stilistice ale originalului. În afară de aceasta însă, schimbările introduse de 
autorii Targumului au fost motivate şi de preocupări teologice caracteristice 
literaturii de acest gen; astfel, de pildă, pentru a nu spune că Dumnezeu 
vorbeşte sau făptuieşte, autorii Targumului recurg la Memra, „Cuvântul” lui 
Dumnezeu, care acționează ca agent sau intermediar al divinității. 

In Noul Testament nu există nici o aluzie la textul Cărţii lui A bdias, care 
nu pare să-i fi inspirat în mod deosebit nici pe Părinţi (vezi notele de la 
w.] şi 16). 

In cele trei mari comentarii patristice complete la Cărțile Celor Doispre- 
zece se pot distinge câteva filoane exegetice principale. Theodor al Mopsues- 
tiei, Theodoret al Cyrului şi Chiril al Alexandriei dau un loc de cinste lecturii 
istoricizante, care explicitează păcatul Idumeei şi rolul ei în istoria lui Israel. 
Chiril al Alexandriei, de pildă, dedică lămuririlor istorice o bună parte a 
introducerii comentariului său pentru că „este de folos celor ce se vor apleca 
asupra conținutului cărții să ştie lămurit [...] ce e cu Idumeea şi prin ce a 
trecut ea” (Com. vol. 1, p. 546). În introducerea sa (PG vol. 81, col. 1710), 
Theodoret al Cyrului, înainte de a purcede la comentariul amănunțit, verset 
cu verset, schițează diferitele faze ale duşmăniei dintre Idumeea şi Israel: 
atitudinea fratricidă a lui Esau față de Iacov, greutățile pe care i le-au făcut 
edomiţii lui Moise atunci când a voit să-i ducă pe israeliți prin Idumeea, 
alianța încheiată de ei cu asirienii şi cu babilonienii împotriva lui Israel, 
asupra căreia stăruie îndelung şi Theodor al Mopsuestiei (Com., pp. 157-159). 

Această explicaţie istoricizantă, prezentă încă din introducerile celor trei 
exegeţi, se va continua şi în cursul lecturii verset cu verset. Idumeea s-a 
aliat cu vecinii săi (v. 7: „oamenii cu care aveai un legământ”) pentru a 
împiedica reconstrucţia Israelului la întoarcerea evreilor din captivitate 
(Chiril al Alexandriei), dar Israel a ieşit victorios asupra Idumeei în bătălia 
de la losaphat (v. 6, Chiril). Din acea clipă, aliații edomiţilor trec în tabăra 
cealaltă (v. 7, Theodor al Mopsuestiei, Theodoret, Chiril), manifestând o 
atitudine asemănătoare cu aceea a edomiţilor, care trecuseră peste înrudirea 
lor cu Israel pentru a îmbrăţişa cauza babilonienilor (vv. 11-14, Theodor, 
Theodoret, Chiril). Astfel, „ziua Domnului” se dovedeşte a fi ziua bătăliei 
de la losaphat (v. 15, Chiril). Situaţia se răstoarnă cu totul şi perşii se vor 
purta față de babilonieni şi de edomiţi la fel de neomenos cum aceştia se 
purtaseră cu Israel (v. 15, Theodor). 

Interpretarea istoricizantă este însoţită şi de o componentă parenetică. 
Caracterul monstruos al duşmăniei edomiţilor împotriva fraţilor lor este 
subliniat în prefeţele celor trei comentatori: edomiţii sunt plini de „ură” 
(Ex9pa, Theodor), de „ranchiună” (uvnoiwaxta, Theodoret), „neomenoși” 
(ânâvEpwnoi, Chiril). De aceea, ei devin contramodele potrivite pentru 
discursul parenetic. Chiril al Alexandriei, de pildă, îi va pomeni în Epistola 
festală 11, care conţine îndemnuri pentru vremea Postului Mare, spre a-și 
îndemna credincioşii să dea dovadă de mai multă iubire față de aproapele. 
Ca să-i facă să priceapă mai bine importanța acestei atitudini, Chiril li-i dă 
drept pildă pe edomiți şi pe babilonieni, care nu numai că nu s-au îndurat de 
suferințele altuia, ci s-au bucurat în chip necuviincios. 

De asemenea, profeția lui Abdias a putut sluji drept temei şi exegezei 
alegorizante. Aceasta este, de exemplu, orientarea generală a Scholiilor lui 
Hesychios din Ierusalim, care identifică în toți termenii profeţiei referințe la 
lupta încununată de izbândă a lui Hristos împotriva diavolului, întruchipat 
de Edom. 

Folosirea profeției lui Abdias împotriva ereticilor, dominantă în comen- 
tariul latin al lui Ieronim, apare doar rareori la Părinţii greci. Astfel, 
Epifanios (Panarion 3,1; haer. 76,16,1) vede „înfumurarea” Idumeei (v. 3) 
renăscută în atitudinea lui Aetios, unul dintre dascălii anomeenilor, care 

pretindeau că pot scruta şi cuprinde cu gândul esența divinității. 

Traducere din limba greacă de CRISTIAN GAŞPAR 

vol. 23, Les Douze Prophetes 4-9: Jotl, Abdiou, Jonas, Naoum, 
Ambakoum, Sophonie, Les Editions du Cerf, Paris, 1999. Autorii 

după cum urmează: Roselyne Dupont-Roc pentru Joe! şi Sophonia, 
Therese Roqueplo pentru lona şi Marguerite Harl pentru Avacumn şi 
Sophonia. Michel Casevitz s-a ocupat de verificarea observațiilor de 
natură filologică şi lexicală, Pierre Sandevoir de cea a comparaţiilor 
cu textul ebraic; Laurence Brottier s-a ocupat de comentariile patris- 

volumului francez. 

Selecţie, traducere, adaptare şi adăugiri de Cristian Gașpar. 


Introducere la Iona 


]. Titlul, conţinutul şi datarea Cărţii lui lona 


Formula cu care se deschide Cartea lui Iona, „Şi a fost un cuvânt al Domnului 
către lona”, ține loc de titlu acestei cărți profetice de dimensiuni relativ re- 
duse. Formula este oarecum neobișnuită pentru că ea nici nu-l identifică pe 
Iona drept „profet”, nici nu prezintă cartea lui ca pe o „viziune”, aşa cum se 
întâmplă, de pildă, în cazul lui Abdias şi Naum, ori măcar ca un „oracol”, 
precum la Naum, Avacum sau Malahia. 

Cartea lui lona se deosebeşte în mai multe privințe de cărțile celorlalți 
profeți minori: ea nu se înfăţişează cititorului ca o culegere de oracole, ci ca 
o relatare a misiunii primite de lona de la Dumnezeu; subiectul ei nu este 
poporul ales al lui YHWH, ci un neam păgân, cel al niniviţilor, şi pocăința 
acestuia; din cauza „dublei sale greșeli” (E. Bickerman), neascultarea porun- 
cii lui Dumnezeu şi mânia de care e încercat Ilona văzând bunătatea Aces- 
tuia, personajul principal nu este un erou propriu-zis, ci, mai curând, un 
anti-erou. În sfârşit, Dumnezeu Însuşi nu este înfăţişat aici ca un Dumnezeu 
răzbunător sau binevoitor doar față de Israel; dimpotrivă, Dumnezeul lui 
Iona e liber să-Şi reverse mila asupra cui vrea şi ia aminte la El, chiar Şi 
asupra păgânilor, dându-i astfel profetului, cu ironie bonomă, o pildă de 
îndurare şi universalism. 

Putem totuşi recunoaşte cu uşurinţă în Cartea lui lona teme ce apar 
frecvent în Biblie, precum amenințarea cu pedeapsa divină şi şovăiala profe- 
tului de a împlini misiunea încredințată lui, asemenea lui Moise (Ex. 4,10- 
-13) sau Ilie (3Rg. 19,3-4). 

Împărțirea Cărţii lui lona în patru capitole şi în tradiția masoretică, şi în 
LXX reflectă foarte bine subiectul ei. În capitolul 1, lona primeşte poruncă 
de la Dumnezeu să meargă şi să avertizeze poporul din Ninive, dar şovăie 
în faţa acestei însărcinări şi încearcă să fugă pe mare la Tharsis. Furtuna 
care se abate amenințătoare asupra corăbiei pe care se îmbarcase lona nu se 
potoleşte decât atunci când marinarii îl aruncă peste bord pe profet. În 
capitolul 2, la porunca Domnului, lona e înghiţit de o namilă de peşte şi, 

după ce înalță o rugăciune către Domnul, este eliberat şi ajunge din nou pe 
uscat (v. 2,11). În capitolul 3, Iona pleacă în sfârşit la Ninive spre a vesti 
distrugerea cetăţii, dar locuitorii acesteia se pocăiesc până la unul şi Dum- 
nezeu Se răzgândeşte în privinţa lor. În capitolul 4 îl întâlnim pe Iona, 
furios din pricina aparentei inconsecvenţe divine, rugându-se Domnului 
să-Și ducă la bun sfârşit planul de nimicire. În final, Dumnezeu îi lămureşte 
profetului motivul milostivirii Sale. 

Întreaga carte prezintă o unitate compozițională remarcabilă, în ciuda 
introducerii în mijlocul textului narativ în proză, probabil de către un 
interpolator tardiv, a rugăciunii lui lona (vv. 2,3-10), text poetic. 

În privinţa datării originalului ebraic, unii biblişti au înclinat să-l identi- 
fice pe Iona cu „Iona, fiul lui Amathi, profetul din Gethchober” pomenit în 
4Rg. 14,25 şi, în consecință, să plaseze compunerea Cărţii profetului lona 
în prima jumătate a secolului al VIII-lea î.H., în vremea regelui leroboam 
al II-lea. De altminteri, cei doi lona fuseseră identificaţi încă din Antichi- 
tate, de pildă de Flavius losephus (4/ 9.205). Alții însă l-au situat pe Ilona în 
vremea când Ninive, capitala Asiriei, mai era încă o metropolă însemnată, 
înainte să cadă în stăpânirea medului Cyaxares în 612 î.H. În fine, alți cărtu- 
rari au socotit că lona a trăit probabil cu mult după căderea Ninivei, întemein- 
du-se tocmai pe indiciile oferite de textul cărții profetului, care sugerează că 
naratorul vorbeşte de timpuri de mult apuse; astfel, în v. 3,3 putem citi că 
Ninive „era” o cetate măreaţă, iar în v. 3,6 autorul îl pomeneşte pe regele 
acesteia fără a-i da însă numele. Cu toate că pentru iudaismul postexilic 
niniviții au ajuns un simbol al duşmanilor lui Israel, datarea cea mai credi- 
bilă a compunerii textului este una destul de târzie, după exil, nu mai înainte 
de anul 400 î.H. În partea cealaltă, nu putem însă cobori mai jos de epoca 
elenistică, de vreme ce Cartea lui Tobit, alcătuită fără îndoială în secolul 
al II-lea î.H., îl pomeneşte în v. 14,4 pe lona ca prevestitor al căderii Ninivei!. 


II. Locul Cărţii în canonul biblic 


În TM, Cartea lui lona este aşezată între Abdias şi Miheea, în vreme ce în 
LXX ea apare între Abdias şi Naum, probabil ca urmare a intenţiei redac- 
torilor de a grupa la un loc textele referitoare la Ninive. În mod excepţional, 


|. Cel puţin în varianta din manuscrisele Vaticanus şi Alexandrinus, căci în Sinaiticus e 
pomenit Naum. 

un manuscris qumranic, 4Q76 (4QXII*), așază Cartea lui lona după cea a lui 
Malahia (cf. O.H. Steck, „Zur Abfolge Maleachi-Jona in 4Q76 [AQXIIŢ, 
ZAW 108, 1996, pp. 249-253). Într-un pasaj din Midrash Rabbah, Cartea lui 
Jona e socotită de sine stătătoare în canonul Scripturii, despărțită de ceilalți 
profeți minori (Rabbah la Num. 18,21). 

În LXX, Cartea lui Iona este împărțită în patru capitole, la fel ca în tra- 
diția iudaică. Ediţiile Rahlfs şi Ziegler, al căror text este identic cu excepţia 
v. 2,10, prezintă textul narativ în proză continuă, iar psalmul sub formă de 
stihuri; am păstrat această înfăţişare a textului şi în ediţia de față. Cântarea 
lui lona (vv. 2,3-10) este transmisă de două ori, o dată aici şi încă o dată ca 
a şasea din cele nouă cântări extrase din textele biblice și adăugate de Bise- 
rica greacă Psalmilor începând cu secolul al V-lea d.H. Diferenţele de text 
între cele două versiuni sunt puţine şi vor fi menţionate în notele prezentei 
traduceri. 

Textul grec al Cărţii lui lona a ajuns până la noi fragmentar şi în sulul 
celor Doisprezece Profeţi descoperit la Nahal Hever (8Hev), care păstrează 
următoarele porțiuni: 1,14-2,7; 3,2-5; 3,7-4,4. Cartea e aşezată, ca în TM, 
după cea a lui Miheea, iar numele profetului e atestat în v. 4,1 sub forma 
Iova. Textul e identic cu cel din LXX, cu excepția unor corecturi ocazionale, 
toate menite să-l (re)apropie de originalul ebraic (vezi, de pildă, 3,3.4.8.9). 


III. Traducerea în greacă 


Aşa cum intuise încă de mult H.St.J. Thackeray şi cum au demonstrat mai 
pe urmă J. Ziegler şi T. Muraoka, traducerea în greacă a Cărţilor celor Doispre- 
zece Profeți a fost făcută de un singur autor, probabil acelaşi care a tălmăcit 
şi Isaia, ler. 1-28, lez. 1-27 şi 40-48, într-o epocă ulterioară traducerii Pen- 
tateuhului. Versiunea greacă a Cărţii lui lona îi aparţine deci acestui tradu- 
cător anonim, căruia textul ebraic, de-a dreptul facil aici în comparaţie cu 
pasajele obscure şi uneori imposibil de descifrat ce abundă în cărțile celorlalți 
profeți minori, nu i-a creat mari probleme de înțelegere. Doar textul 
rugăciunii lui lona, dificil în TM, pare să-i fi pus la încercare iscusința. Deşi 
în unele pasaje e limpede că tălmăcitorul a interpretat greşit textul original, 
aceasta nu l-a împiedicat să recompună un text poetic propriu de o frumu- 
seţe aparte, cu ajutorul unor adaosuri personale (cuvinte, efecte poetice). 
Versiunea din LXX este o traducere fidelă modelului, de care diferă foarte 
puţin. Diferenţele cantitative sunt rare: „plusuri” în 1,11.12; 2,3.10; 3,2; 

4,3.4 şi „minusuri” în 1,4; 3,9; 4,7. Cele mai însemnate diferenţe calitative 
privesc schimbarea afirmației din TM „Tu ai ridicat...” într-o rugăminte în 
LXX: „Să se ridice...”; păsuirea acordată niniviţilor, trei zile în loc de 
patruzeci ca în TM (v. 3,4), şi atitudinea lui Ilona față de îndurarea lui 
Dumnezeu: întristare în loc de mânie, aşa cum citim în TM (vw. 41.4). 
Trebuie, de asemenea, pomenită şi opţiunea interesantă pentru gr. Kfirog 
„monstru marin”, în traducerea noastră „0 namilă de peşte”, spre a reda ebr. 
dagh gădhol „peşte mare”, dagh fiind tradus de obicei cu ix0w „peşte” 
(v. 2,1). Merită reţinută şi identificarea ebr. gigăyân drept koA6xvvba „vrej 
de dovleac”, în vreme ce majoritatea traducerilor moderne ale TM preferă 
aici „ricinul” (v. 4,6). Alte diferențe sunt lesne de explicat prin lecturi 
greşite sau diferite ale originalului (vezi exemple în wv. 1,9; 2,3.6.7 şi 
notele ad Joc.), printr-o segmentare a textului diferită de cea a masoreților 
(vv, 2,3.6.10; 3,8) ori prin amintirea altor texte biblice (v. 1,2, unde „strigă- 
tul”, absent din TM, trimite la „strigătul împotriva Sodomei şi Gomorei” 
din Gen. 18,20). 

Textul a fost tălmăcit într-o greacă limpede, cu ebraismele obişnuite 
(vv. 2,5.7; 3,4.10; 4,2.8.10), dar şi cu multe echivalări care vădesc o preo- 
cupare deosebită de a adapta limbii greceşti expresii idiomatice din ebraică; 
cu foarte puţine hapax-uri (vezi totuşi vv. 1,3; 4,8.10) şi cu rare calcuri 
semantice. Deşi n-a reprodus întotdeauna bogăţia lexicală a originalului, 
traducătorul a introdus ici şi colo diferențieri inspirate probabil de preocu- 
pări teologice. Astfel, dacă TM foloseşte un singur verb pentru „a se înspăi- 
mânta” în vv. 1,5 şi 1,10 (cu referire la marinarii temători pentru vieţile lor) 
şi în v. 1,9 (când vorbeşte de Iona care se teme de Domnul), în LXX tra=- 
ducătorul a folosit șofeopou, cu sens neutru în primul caz, dar o£fouou, cu 
sens specific sacral (tradus de noi „a se închina”) în cel de-al doilea. Tot 
astfel, deşi în TM acelaşi cuvânt descrie „mânia” Domnului (v. 3,9) şi 
„mânia” lui Iona (v. 4,1), traducătorul LXX distinge cu grijă reacția Divi- 
nităţii (Opyn) de sentimentul omenesc (ovvexv8n „s-a tulburat”). 

Stilul narativ al traducerii este specific Cărţii lui Ilona, singura dintre 
cărțile Celor Doisprezece care are o tramă narativă continuă, bine articulată 
în original prin folosirea din belşug a conjuncției „şi” (ebr. waw). Tona- 
litatea epică orală, evidentă în TM, a fost sesizată de traducătorul LXX, 
care a redat-o foarte nimerit în greacă, folosind din abundență frazele legate 
prin „şi” at, chiar şi acolo unde în limbile moderne s-ar impune folosirea 
altei conjuncţii. Am încercat pe cât s-a putut să păstrăm în româneşte acest 

stil oral-narativ, care dă întregii cărți o atmosferă fermecătoare de basm, 
traducând cât se poate de aproape de LXX, unde chiar prima frază a 
povestirii începe cu un asemenea „şi” narativ: „Și a fost un cuvânt al 
Domnului...” (v. 1,1). i 

Inserată în această povestire cu caracter oral, rugăciunea lui lona este 
un text poetic ce aparține genului antologic, fiind, de fapt, alcătuită din 
numeroase pasaje care preiau sau imită stilul Psaltirii (vezi, de pildă, 
vv. 2,3.4.6.7.10). În TM, ea este chiar structurată asemenea Psalmilor: ver- 
setele sunt alcătuite fiecare din câte două stihuri (unul singur în v. 2;9), 
care-și răspund unul altuia cu ajutorul unor paralelisme sau al unor antiteze. 
Textul din LXX păstrează urme ale acestei forme poetice: astfel, în v. 2,3 
„ai ascultat” (fxovoag) îi răspunde lui „mi-a dat ascultare” (etotkovoev), 
deşi TM are două verbe diferite, iar stihurile sfârşesc, la fel ca în ebraică, cu 
două forme ale pronumelui de persoana 1 („meu... mie”, pov... ov). 

În interiorul stihurilor, traducătorul s-a străduit să împace traducerea 
literală cu grija pentru ritm; de aceea, s-a folosit de forme ale pronumelui 
personal mai des decât ar fi cerut logica limbii greceşti, mai des chiar decât 
a făcut-o originalul ebraic (în v. 2,3 de cinci ori faţă de trei ocurenţe în TM, 
creând un efect ritmic remarcabil: „În strâmtorarea mea, strigat-am către 
Domnul Dumnezeul meu şi mi-a dat ascultare mie/ Chemarea mea din pân- 
tecele iadului ai ascultat-o, glasul meu”). La fel se întâmplă în vv. 3,4.5.6, 
deşi nu a fost întotdeauna posibil să redăm în românește asemenea subtili- 
tăți stilistice, În fine, în v. 2,8, „ruga-mi” este sugestiv încadrată între „pân” 
la Tine” şi „templul Tău”, iar stihul 10a începe, ca în ebraică, cu „eu” şi se 
sfârşeşte cu „Ție”. 

Constrâns să scrie cu mijloace proprii un nou poem, traducătorul Cărţii 
lui lona a reușit, se pare, să făurească un text de o muzicalitate originală şi 
perfect potrivită semnificației spirituale a rugăciunii profetului. 


IV. Receptarea Cărţii lui lona în exegeza iudaică şi creştină 


Cartea lui Iona s-a bucurat de o atenţie deosebită atât din partea comen- 
tatorilor evrei, cât şi din partea Părinților, şi de aceea secțiunea dedicată 
exegezei în introducerea de față este cu mult mai întinsă decât în cazul 
celorlalți profeți minori. 

Interpretările date Cărţii lui lona sunt, în mare măsură, împărtăşite de 
cele două tradiţii exegetice; astfel se întâmplă, bunăoară, cu explicaţia dată 

fugii lui lona (v. 1,3), cu faptul că profetul era conştient de convertirea 
iminentă a păgânilor (v. 4,1), cu simbolismul psihologic atribuit furtunii 
(v. 1,4), cu transformarea corăbiei în tribunal (v. 1,8) şi cu atitudinea lui 
lona după ce și-a rostit profeția către niniviți (vv. 4,1 şi 4,5). Cu toate aces- 
tea, aluzia lui lisus la lona cuprinsă în evanghelii a determinat apariţia unei 
lecturi tipic creştine, care priveşte povestea lui lona ca pe o prefigurare 
tipologică a morţii și învierii lui Hristos. Cele două tradiţii exegetice se mai 
deosebesc şi în privința importanţei pe care o acordă mântuirii niniviţilor. 

E cu neputinţă a rezuma aici în câteva pagini documentația imensă 
strânsă de Y.-M. Duval în jurul Comentariului la Cartea lui lona compus de 
leronim şi prezentată în cele două tomuri ale studiului său intitulat Le Livre 
de Jonas dans la litterature chretienne grecque et latine (Institut d'Etudes 
Augustiniennes, Paris, 1973), precum şi în notele ediţiei sale a textului iero- 
nimian (SC 43, 1956). Duval a reunit într-un studiu savant şi temeinic un 
număr uriaş de texte iudaice şi creştine, greceşti şi latinești, compuse înainte 
şi după Ieronim, prezentând, comentând şi sintetizând o seamă de lucrări 
mai puţin cunoscute privitoare la această carte biblică de dimensiuni reduse. 
Urmându-i pe editorii BA în dorinţa lor de a-i dărui cititorului măcar puţin 
din această bogăţie spirituală, am preferat să traducem aici în întregime 
secţiunea referitoare la exegeza Cărţii lui Iona, care cuprinde trimiteri nu 
doar la obişnuitele comentarii patristice greceşti la profeții minori, ci şi la o 
mulţime de interpretări iudaice şi creştine, inclusiv la cea ieronimiană, care 
se inspiră adesea din Părinţii greci. Cititorii interesați de un studiu mai 
aprofundat al subiectului vor găsi în paragrafele ce urmează trimiteri con- 
stante la discuțiile detaliate din studiul lui Duval. 


1. Tradițiile iudaice 


În aceste tradiţii, Cartea lui Iona ocupă un loc aparte, de vreme ce nu 
cuprinde nici o referire la poporul ales, ci priveşte soarta unei cetăți păgâne, 
Ninive. Cu toate acestea, Iona este cel mai bine cunoscut între cei Doispre- 
zece Profeţi, iar profeția sa a fost chiar socotită de unii drept o carte biblică 
aparte (vezi supra). Învățătura morală şi religioasă pe care o cuprinde pri- 
vind datoria de a da ascultare cuvântului divin, îndemnul la pocăință şi în- 
crederea în mila Domnului au făcut ca această carte să fie pomenită adesea 
de rabinii primelor veacuri şi să fie chiar introdusă în uzajul liturgic sinago- 
gal, unde era citită în întregime în după-amiaza sărbătorii de Yom Kippur, 
zi a pocăinței şi a mărturisirii păcatelor. 

Flavius losephus, care, în general, se arată puţin interesat de profeţii 
biblici, a consacrat o atenţie cu totul excepțională lui Iona în Arichităţile 
iudaice (9,205-14), rezumând textul ebraic din TM, în care vede nu o 
narațiune cu caracter legendar, ci o pagină din istoria politică a lui Israel: 
astfel, el îl identifică pe Iona cu profetul care a profeţit împotriva regelui 
leroboam (vezi supra) şi reţine din profeția sa mai cu seamă prevestirea 
sfârşitului cetăţii Ninive?. | 

Omilia pseudo-philoniană la Cartea lui Iona, atribuită de tradiţie lui 
Philon din Alexandria, deşi acesta nu pomeneşte nicăieri povestea profetu- 
lui, la fel cum nu se referă la nici unul din Cei Doisprezece (cu excepția 
citării anonime a trei pasaje din Osea şi Zaharia), este probabil un produs al 
predicatorilor iudei din epoca elenistică”. Din acest text aflăm că profetului 
Iona i se dezvăluise dinainte că Ninive va fi mântuită. Omilia cuprinde, de 
asemenea, câteva teme ce vor apărea mai târziu şi în alte texte iudaice şi 
creştine: lona este un exemplu tipic al dreptului care rămâne nevătămat în 
mijlocul furtunii; salvarea sa este o dovadă a învierii trupului (par. 25); 
niniviţii sunt o prefigurare a neamurilor care vor aduce mulţumiri lui Dum- 
nezeu şi se vor împărtăşi de aceeaşi mântuire pe care Atotputernicul, în 
iubirea Sa de oameni, o dăruieşte tuturor făpturilor. 

Interpretarea targumică a Cărţii lui lona este caracterizată de câteva 
trăsături importante: o insistență aparte asupra rugăciunii în vv. 1,5.6.14; 
2,3.10 şi 3;8, pasaje unde TM vorbeşte doar de strigătul după ajutor al pro- 
fetului, precum şi asupra faptului că în v. 3,9 nu poate fi vorba de „răzgân- 
direa” lui Dumnezeu, ci de pocăința păcătoşilor, ceea ce se potriveşte bine 
cu contextul penitențial al citirii Cărţii lui Iona în liturghia sinagogală (vezi 
supra). Merită, de asemenea, amintită evitarea intenţionată a referirilor 
antropomorfice la divinitate în textul biblic (de pildă, în vv. 2,5 şi 2,10) prin 
introducerea conceptului de „Memra divină”. Targumul modifică în acelaşi 
sens referirea din v. 1,5 la „dumnezeii” cărora li s-au închinat marinarii, 
înlocuind-o cu o trimitere la „idolii” acestora, despre care o glosă adaugă că 
„ei au văzut că erau neputincioşi”. În v. 2,6, Targumul identifică „Marea 
Trestiilor” (în LXX: „genune fără fund”) cu Marea Roşie, urmând astfel o 
tradiţie midraşică potrivit căreia Dumnezeu i-ar fi arătat lui lona drumul 
urmat de evrei atunci când, la ieşirea din Egipt, au trecut prin Marea Roşie. 





2. Pentru amănunte, vezi L.H. Feldman (1992, pp. 1-29). 
3. Vezi Duval, op. cit., pp. 77-82; textul Omiliei s-a păstrat în armeană şi a fost tradus în 
latină de J.B. Aucher în 1826. 

În legătură cu povestea lui lona aruncat în mare (v. 1,15), un text inte- 
resant din Targumul palestinian la Deuteronom (Neofiti 1) precizează, 
pornind de la Legea care este „aproape” de om (Deut. 30,11-14), că nu e 
nevoie de un Moise care să o caute „suindu-se la cer”, nici de un Iona care 
să o aducă la suprafață „cufundându-se în adâncurile Mării celei Mari”, 
Comentatori au arătat că la această tradiție iudaică, ce îi pune în paralel pe 
Moise și pe Iona, unul „suindu-se la cer”, iar celălalt „cufundându-se în 
adâncuri”, a făcut probabil aluzie Apostolul Pavel în Ef. 4,8-9%. 

Nu lipsite de interes sunt şi interpretările iudaice tardive ale poveștii lui 
Iona ca, de pildă, aceea din culegerea Pirge Rabbi Eliezer (secolul al VIII-lea), 
cap. 10; aici povestea profetului e plasată în epoca venirii lui Mesia, când 
morții vor învia şi neamurile, reprezentate de cei şaptezeci de marinari de 
pe corabia cu care călătoreşte Iona, se vor converti. În cap. 43, niniviţii sunt 
amintiți drept exemplu de pocăință: mulțumită postului lor de trei zile, 
Dumnezeu „Se răzgândeşte” în privinţa lor şi Îşi ține-n frâu mânia vreme de 
patruzeci de ani, după care, cum niniviţii se reîntorc la vechile lor răutăţi, îi 
pedepseşte, cufundându-i în Şeol, „Sălaşul Morților”. Mântuirea universală 
nu este aşadar cu putință?. În Midraş-ul Cărţii lui Iona (secolul al IX-lea) 
găsim şi interpretări mai vechi de sorginte filozofică şi elenistică, păstrate 
mai târziu în tălmăcirea mistică a Zohar-ului medieval, care seamănă în 
mod surprinzător cu interpretarea creştină a lui Irineu al Lyonului: povestea 
lui Iona e o alegorie a sufletului omenesc, furtuna — o pedeapsă cu intenție 
pedagogică, salvarea lui lona — o dovadă a învierii trupului ete.€ 

Toate aceste mărturii dovedesc că interpretările creştine nu au apărut 
într-un vid exegetic, ci pe fundalul unor tradiţii interpretative iudaice mai 
vechi, pe care uneori le-au preluat şi transformat, sau în raport cu care s-au 
definit polemic. 


2. „Semnul lui lona” în Noul Testament 


În Noul Testament nu găsim citate literale din Cartea lui Iona, deşi există 
mai multe versete din ceilalți profeţi minori. Expresia „sufletul meu e întris- 
tat până la moarte” (Mt. 26,38), prezentă şi în lona 4,9, este mult prea 





4, Vezi Duval, op. cit., pp. 75-76, cu trimiterile bibliografice de rigoare. 

5. Vezi ibidem, pp. 98-103 şi Pirqu€ de Rabbi E.liczer, trad, fr. M.-A. Ouaknin şi 
E. Smilcvitch. 

6. Vezi Duval, op. cit., pp. LO3-111, 

curentă pentru a fi socotită un citat propriu-zis. În schimb, aluzia lui lisus la 
povestea lui lona, însoţită de comentariile privitoare la contemporanii Săi, 
joacă un rol important în tradiţia exegetică creştină a cărţii profetului. 

Când cărturarii şi fariseii l-au cerut lui lisus un semn, Acesta le-a răs- 
puns că „unui neam preacurvar și viclean” nu i se va da alt semn decât 
„semnul profetului lona” (Mt. 12,38-39; Le. 11,29-30). După Matei, lisus 
Şi-a lămurit spusele printr-o comparaţie: „Căci, după cum lona «a stat trei 
zile şi trei nopți în pântecele peştelui», tot așa şi Fiul omului va sta trei zile 
şi trei nopți în inima pămîntului” (Mt. 12,40). Versetul următor lămureşte şi 
mai bine motivul citării lui lona drept exemplu: niniviţii s-au pocăit atunci 
când lona a ieşit din pântecele peştelui şi le-a vestit pieirea cetății, astfel că 
la Judecata de Apoi ei vor fi acuzatorii generaţiilor care nu se vor pocăi 
urmându-le pilda, deşi, odată cu venirea Fiului Omului, „iată, mai mult decât 
Iona [este] aici!” (Mt. 12,41). Aceeaşi explicaţie apare în textul evangheliei 
după Luca (vv. 11,30-32). 

lisus S-a referit la povestea lui Iona din două motive: întâi, pentru a 
vesti moartea, îngroparea şi învierea Sa, a cărei dată este fixată de preciza- 
rea „trei zile şi trei nopţi” pentru „a treia zi” (aşa cum şi în Os. 6,2 e vorba 
tot despre „a treia zi”, dar în alt context). Asfel, Pavel va scrie în 1Cor. 154 
că lisus a înviat a treia zi „după Scripturi”. Pe de altă parte, lisus le adresează 
contemporanilor Săi un avertisment aspru: aceştia trebuie să se pocăiască 
asemenea niniviţilor, de vreme ce semnul pe care-l primesc este cu mult 
mai însemnat decât cel dat de lona oamenilor din vremea sa. 

Cuvintele acestea nu lasă loc de îndoială pentru cititori: neamul care a 
primit „semnul” lui lisus (adică învierea Sa) trebuie să se pocăiască aseme- 
nea niniviţilor. Profetul devine aşadar prefigurarea tipologică a Mântuito- 
rului, dar numai în ceea ce priveşte povestea lui (i.e. efectul produs asupra 
contemporanilor la ieşirea din pântecele peştelui), nu însă şi prin persoana 
sa. Cuvintele lui lisus („mai mult decât lona [este] aici!”) dau de înțeles că 
moartea şi învierea Sa sunt mai presus decât experiența profetului. Părinţii au 
înţeles prea bine cât de limitată este asemănarea dintre profet şi Mântuitor, 
atrăgând atenţia că experiențele trăite de cei doi trebuie deosebite cu grijă. 
În acest sens au scris Origen (Contra Cels. 1,57), Chiril al lerusalimului 
(Cat. 14,17-20, o comparație amănunțită între cei doi), Atanasie al Alexan- 
driei, care nu reţine dintre apropierile între lisus şi lona decât pe cea privind 
cele „trei zile” rpuhuepov (Contra Arianos 3,22-23), şi Theodoret al Cyrului, 
care opune moartea cea adevărată a lui Hristos celor trei zile petrecute „în 


296 INTRODUCERE LA IONA 


umbra morții” de lona. Vasile al Cezareei, străbătând mărturiile profeților 
pentru a le aduna pe cele referitoare la Hristos, va declara că n-a aflat nimic 
în Cartea lui lona, deși aceasta trebuie totuşi citată de vreme ce lisus Însuşi 
a folosit cuvintele profetului în comparaţia celor „trei zile şi trei nopţi” 
(Eclogae propheticae 3,16). 


3. Interpretările creştine ale Cărţii lui Iona 


Interpretările Cărţii lui Iona datorate Părinților Bisericii s-au structurat, cum 
era de aşteptat, în jurul aluziei evanghelice la „semnul lui lona”, fără însă a 
se rezuma la aceasta. Numeroase alte teme i-au inspirat pe comentatorii 
patristici: pocăința niniviţilor, fuga lui Iona, rugăciunea sa din adâncuri, 
„răzgândirea” lui Dumnezeu, tristeţea lui lona, precum şi alte elemente ale 
povestirii care se pretau la o interpretare moralizatoare sau simbolică. 

Cea mai veche referire creştină la Cartea lui lona îi aparține lui Clement 
al Romei care, la sfârşitul secolului | d.H., se apleacă mai ales asupra po- 
căinței niniviţilor, „deşi aceştia erau străini de Dumnezeu” (£p. ad Cor. 7,7). 
Şi pentru Iustin pocăința şi mântuirea niniviţilor sunt tema principală a cărții, 
mai cu seamă din perspectiva polemică antiiudaică a operei sale: lustin 
aşază aluzia lui lisus în contextul ei istoric, insistând asupra necredinței 
evreilor contemporani ai Mântuitorului în fața „semnului” care li s-a dat 
prin învierea Lui; spre deosebire de niniviţi, contemporanii lui Hristos nu 
s-au convertit pentru că ei erau „generaţie vicleană” (Dia/. 107-108). 

Procedând cu totul altfel, Irineu apropie povestea lui Iona de destinul 
întregii omeniri, descoperind în ea un mesaj teologic: Iona este o figură a 
„omenirii” (Adam), iar povestea sa înfăţişează de fapt istoria mântuirii 
universale; Dumnezeu a îngăduit ca la început „omenirea” să fie înghițită 
de monstrul marin (i.e. de rău) „nu ca să piară cu totul”, ci „pentru că 
Dumnezeu pregătea dinainte dobândirea mântuirii pe care a înfăptuit-o 
Cuvântul prin mijlocirea «semnului lui lona»”. Deşi Irineu nu o spune 
lămurit, „semnul lui Iona” este neîndoielnic moartea şi învierea lui lisus. 
Mântuirea dăruită de Dumnezeu este „o mântuire nesperată” în urma căreia 
omul se poate dărui slăvirii lui Dumnezeu (4dv. haer. 3,20,1). Irineu pome- 
neşte doar în treacăt pocăința niniviţilor. Interpretarea lui Ilona ca simbol al 
„omenirii” va fi reluată de alţi câțiva exegeți creştini (cum am văzut mai 
sus, ea aparţine și tradiţiei rabinice). Astfel, pentru Metodiu al Olimpului 
(De res. 2,25), povestea lui lona este de fapt povestea căderii lui Adam, călă- 
tor pe corabia vremii, supus ispitelor vieţii pământeşti (pântecele monstrului 

marin), reînviat du i cicluri 3 
) pă cele trei cicluri temporale”. Tot la Irineu găsim şi 


na de către pește şi pogorârea lui 


i adesea în comentarii] isti 
(vezi Adv. haer. 3,6,2; 1843; 19,3; 21,6; 531,1). ntariile patristice 


Cele „trei zile şi trei nopți” 


petrecute de Iona în pântecele monstrului, 
foarte rar interpretate de Părinţi 


: A AA ca o pedeapsă pentru refuzul profetului de a 
vesti cuvantul divin, su fost înțelese ca o prefigurare a morții lui Hristos şi a 
pogorârii Sale la iad. Între multele texte patristice relevante, vezi Vasile al 
Cezareei, Eclogae 3,7, De spiritu sancto 14,32; Chiril al Ierusalimului, Cat. 
1417-18; Grigore al Nyssei, De tridui spatio, GNO vol. 9, pp. 277; 
Hesychios din Ierusalim; Chiril al Alexandriei. Alţii vor adăuga aici şi mo- 
mentul învierii: vezi în special loan Gură de Aur, n Math. 43,1-2; 88,1: 
90,1; In lo. 23,2; In Ep. 1 ad Cor. 383. 

Pentru Chiril al Ierusalimului (Car. myst. 2,4) şi pentru Părinţii capado- 
cieni, cele trei zile ce despart moartea lui Hristos de învierea Sa sunt retrăite 
periodic în triduum-ul pascal. Plasată în context baptismal, coborârea lui 
lona în fundul apelor şi suirea sa din nou la lumină pot, de asemenea, sim- 
boliza ritul botezului; se poate chiar ca tripla cufundare a celui botezat să 
aibă, alături de alte înțelesuri, şi menirea de a aminţi cele „trei zile” petre- 
cute de Iona în pântecele peştelui. Pe de altă parte, unii Părinţi au văzut în 
ieşirea lui lona nevătămat din pântecele monstrului o dovadă ce întăreşte 
credința în învierea trupului: vezi Irineu, Ady. haer. 5,5,2; Tertulian, De car- 
nis resurrectione 32; Metodiu al Olimpului, De resurrectione 2,18; loan 
Gură de Aur, In Ep. 7 ad Cor. 40,2; Chiril al Alexandriei. 

Se cade să stăruim aici în chip aparte asupra interpretării lui Hesychios 
din Ierusalim, pentru că el atestă existenţa, în prima jumătate a veacului 
al V-lea d.H., a unei comparații tipologice amănunțite între lona şi lisus, cu 
o marcată funcţie polemică: întreaga carte profetică e citită ca o prevestire a 
faptelor lui Hristos faţă de Sinagogă şi îndreptate către neamuri. În afara 
gloselor hesychiene ce însoțesc textul verset cu verset, un rezumat siste- 
matic prezintă această tălmăcire: „lona este prefigurarea tipologică a lui 
Hristos; corabia, a sinagogii iudeilor; marinarul de la prova, a lui Moise; 
marinarii, a profeților, marea, a suferințelor cu care El ne-a plătit mântuirea; 


7. Trecutul, prezentul şi viitorul; în această privință, pentru amănunte, vezi Duval, 


op. cit., pp. 150-154. 
8. Ibidem, pp. 252-253 şi n. 68. 

trasul la sorți, a voinţei Tatălui ca Fiul să fie aruncat în marea suferințelor şi 
să intre în pântecele monstrului marin, adică al morții; acolo petrece trei 
zile şi trei nopți. După aceea Îşi vesteşte evanghelia printre neamuri, iar 
acestea, pocăindu-se, sunt mântuite””. Un alt rezumat!”, ceva mai întins, dă 
mai întâi tâlcuirea tradiţională (Iona este „semnul venirii Mântuitorului şi al 
îngropării sale vreme de trei zile, a înmormântării sale şi a ieşirii nevătă- 
mate din monstrul marin”), pentru ca mai apoi să adauge o interpretare 
alegorică a colibei construite de lona, a vrejului de dovleac şi a umbrei pe 
Care acesta i-o ține (v. 4;5, ie. Sinagoga şi Legea), a viermelui (v. 4,7, ie. 
neamurile ce vin în zori) şi a întristării lui lona-lisus (v. 4,9, i.e. lisus ar fi 
dorit ca şi ea, adică Sinagoga, să aibă parte de mântuire). 

Omiliile 12 şi 13 alcătuite de Vasile al Seleuciei la mijlocul secolului 
al V-lea d.H. şi închinate interpretării Cărţii lui lona!! sunt centrate mai ales 
pe tema „iubirii de oameni” (0iavBpuwnia) a lui Dumnezeu. Câteva dintre 
părerile autorului au o dimensiune teologică. Astfel, în Or. 13,1 citim că 
Iona, care nu-L vesteşte pe Hristos prin cuvinte, ci prin întâmplările din 
viaţa sa: înghiţit vreme de trei zile, apoi ieşit din nou la lumină nevătămat, 
ne învață că „moartea este începutul nemuririi”, iar „viața încolţeşte încă 
din mormânt”. În v. 13,2, cufundarea în mare şi suirea la lumina zilei în- 
truchipează dublul gest al botezului, totodată moarte şi înviere. În v. 13,3, 
Vasile al Seleuciei se opreşte îndelung asupra mântuirii dobândite de toate 
neamurile ca urmare a îngropării lui Hristos (prefigurată de înghiţirea lui 
Iona), stăruind asupra multelor neplăceri pe care le îndură profetul spre a 
vesti această mântuire universală. 


4. Problema fugii lui Iona (v. 1,3) 


Neascultarea lui lona față de Dumnezeu a pus multe probleme cititorilor 
textului biblic, fie ei iudei ori creştini; aceştia au justificat fuga lui Ilona 
invocând motive religioase ori psihologice. Astfel, lona fuge pentru că a 
profeți nu este cu putință decât „în fața Domnului”, adică pe pământul lui 
Israel (Ps.-Philon, /Jom. Jon. 44, leronim, Theodor al Mopsusestiei, Theo- 
doret, Chiril al Alexandriei); pentru că nu se poate îinpăca cu gândul 


9. Text tradus după Duval, op. cit., pp. 634 şi 644. 
10. /bidem, p. 644. 
11. /bidem, pp. 474-481. 

mântuirii unei cetăți dușmane (Vasile al Cezareei, Or. 12,2) şi mai ales cu 
posibilitatea de a trece drept mincinos, sau chiar de a suferi violențele unui 
neam barbar (Grigore din Nazianz, Or. 2, 106-109; loan Gură de Aur, De 
statuis 5,5; In Matth. 43,2; Theodor al Mopsuestiei; Chiril al Alexandriei). 
Teama aceasta presupune, fireşte, cunoaşterea dinainte a milostivirii Dom- 
nului față de niniviți (loan Gură de Aur, De paenitentia 2,3) şi chiar a 
decăderii lui Israel în urma mântuirii neamurilor (Grigore din Nazianz, 
ibidem; leronim). Această conştientizare a abandonării lui Israel îi cade atât 
de greu profetului, încât îl sileşte să nu dea ascultare Domnului (Mekhilta 
lui Rabi Ismael la Ex. 12,1, apud Duval, op. cit., pp. 89-91; Ps.-Philon, 
Hom. Ion. 7; Theodor al Mopsuestiei, Chiril al Alexandriei). Fuga aceasta 
este condamnată, ea merită pedeapsa cu moartea (Sifre la Deut. 18,19), iar 
furtuna pe mare e menită să o pedepsească (Origen, Mom. Ez. 6,1-2; loan 
Gură de Aur, De providentia 6,16-19; De paenitentia 5,3). Pentru comen- 
tatorii creştini, episodul fugii este stânjenitor pentru comparaţia lui Iona cu 
Hristos. Totuşi Origen priveşte cu ochi buni refuzul lui lona de a vesti 
nenorociri niniviţilor, asemănându-l şovăielii lui Moise în Ex. 4,13 şi opu- 
nând-o grabei cu care Isaia dă fuga să profeţească în Is. 6,8 (Zorn. Is. 6,1). 
Părinţii subliniază faptul că, până la urmă, lona a dat ascultare poruncii 
divine şi îl vor da drept pildă celor şovăielnici (vezi infra). 

Rugăciunea rostită de lona în burta monstrului (vv. 2,2-10) este înţe- 
leasă de comentatori ca o prefigurare a rugăciunii lui Hristos, rostită nu în 
iad (Chiril al Alexandriei), ci în vremea agoniei Sale (Origen, Com. series 
in Math. 136; Vasile cel Mare, /n Ps. 68,2-3 şi Hesychios din lerusalim). 
Dar, după cum insistă Părinţii, rugăciunea lui Hristos este cu mult mai pre- 
sus decât cea a lui lona. Cuvintele profetului 1 se potrivesc chiar mult mai 
bine Mântuitorului (Ieronim, Chiril al lerusalimului, Theodoret). Rugăciu- 
nea profetului e socotită de tradiţia patristică un exemplu de rugăciune 
rostită cu credinţă şi împlinită, asemenea celei a lui Daniel, alături de care 
Ilona apare adesea în texte şi în iconografia creştină. Asupra €i insistă în 
special Origen în De oratione 13,4: lona e trecut pe lista celor care „s-au 
învrednicit de o binefacere cu ajutorul rugăciunii”, căci ea este un exemplu 
de rugăciune ascultată şi împlinită chiar în pofida unui vrăjmaş atât de 
puternic precum Leviathanul („namila de peşte” care-l înghite pe Ilona, 
identificată cu monstrul marin pomenit în lov 3,8). 

$. O dificultate teologică: „răzgândirea ” lui Dumnezeu (V. 3, 9) 


Problema „răzgândirii” lui Dumnezeu ce apare în vv. 3,9-10 (ca, de altmin- 
teri, şi în Ioel 2,14) le-a dat de furcă atât exegeților, cât şi lui Iona însuşi. 
Chiar în Scriptură ideea unei „răzgândiri” a lui Dumnezeu este clar dezmin- 
țită: astfel în 1Rg. 15,29 şi la profeţi precum Isaia (v. 45,23) şi Malahia 
(v. 3,6), care declară că Dumnezeu nu-Şi ia cuvântul îndărăt nici nu ŞIi-l 
schimbă. Problema aceasta a fost demult discutată de iudei şi de creştini în 
legătură cu o seamă de texte biblice; vezi, de pildă, tratatul lui Philon Quod 
Deus sit immutabilis sau scrieri ale lui Tertulian împotriva marcioniţilor 
precum Adv. Marc. 2,24. Origen citează „răzgândirea” lui Dumnezeu în 
privinţa niniviţilor drept exemplu de limbaj antropomorfic cu intenție 
pedagogică (Hom. Num. 16,4, cu referire la Num. 23,19) şi precizează că 
amenințarea împotriva Ninivei fusese pronunțată nu de Dumnezeu, ci de 
lona. De asemenea, Origen folosește Omilia 18 la Cartea lui leremia în 
bună parte ca să demonstreze că termeni precum „Ccăință” sau „răzgândire” 
dovedesc adaptarea limbajului divin la măsura oamenilor spre a determina 
convertirea acestora. Limbajul acesta cu intenţie pedagogică poate lua 
forma unei înşelăciuni menite să-i convertească pe oameni, aşa cum Origen 
explică în omilia următoare, citând tocmai exemplul amenințărilor împo- 
triva niniviţilor. Pentru a explica de ce acestea nu s-au împlinit, Origen 
recurge nu la ideea unei „răzgândiri” divine, ci la aceea a unei stratageme 
cu scop pedagogic: „cel care spune: «încă trei zile și Ninive va fi nimicită» 
(lona 3,4) vorbea astfel [...] pentru a păcăli printr-o stratagemă care să 
determine convertirea”. De altminteri, ameninţarea s-ar fi împlinit oricum, 
dacă nu aici, atunci pe cealaltă lume, dacă niniviţii nu s-ar fi convertit 
(Hom. ler. 19,15). Aceeaşi interpretare la Theodoret: Dumnezeu nu-Şi 
schimbă gândul, scopul amenințării Sale era convertirea. 


6. Pocăinţa niniviţilor în omiletica creştină 


În literatura creştină veche, Cartea lui lona a slujit mai cu seamă drept 
exemplu de pocăință și convertire. După părerea lui J. Allenbach, cele 
dintâi texte creştine care se ocupă de povestea profetului şovăielnic par a fi 
făcut parte dintr-o tradiție omiletică elementară menită să-i îndemne pe 
creştini la botez (vezi Duval, op. cit., pp. 101-107). Într-adevăr, Cartea lui 
Iona le pune la îndemână tuturor comentatorilor creştini exemplul pocăinţei 

niniviţilor, model paradigmatic de convertire, chiar dacă mesajul baptismal 
al textului bibe nu este tocmai evident; cu toate acestea, Clement din 
Alexandria, în Protrepticul său, îi pomeneşte pe niniviţi (care prin „pocăința 
lor sinceră” s-au învrednicit de „mântuire”) chiar într-un pasaj ce conţine un 
îndemn către „primirea apei celei înțelegătoare”, adică a botezului. 

Situația niniviţilor a fost adesea amintită de comentatorii creştini în legă- 
tură cu împrejurări istorice concrete: exemplul lor trebuia să-i încurajeze pe 
creştini să se întoarcă spre Dumnezeu în vremuri de restrişte (secetă: Vasile 
al Cezareei, Hom. dicta tempore famis 3; grindină: Grigore din Nazianz, 
Or. 16,14). loan Gură de Aur citează curajul de care au dat dovadă locui- 
torii Ninivei rămânând în cetate şi străduindu-se să îmblânzească mânia lui 
Dumnezeu; pentru predicatorul creştin, acest exemplu ar fi trebuit să-i facă 
pe concitadinii săi antiohieni să se ruşineze atunci când, după revolta 
împotriva lui Theodosius I în 387, erau gata să fugă din oraș, înfricoşaţi de 
posibilele represalii poruncite de împărat (vezi Hom. de statuis 5,5; 13,1; 
16,1). Îndemnându-şi contemporanii să se pocăiască, loan Gură de Aur le 
aminteşte cât de scurt a fost răgazul îngăduit niniviţilor pentru pocăință, 
ceea ce ar trebui să-i convingă pe creştini să nu-şi piardă nicicând nădejdea 
în bunăvoința lui Dumnezeu (4d Theodorum 1,16; Hom. de statuis 5,2; De 
paenitentia 1,2; 5,2). Şi aceasta cu atât mai mult cu cât creștinilor li s-a dat 
un răgaz mai îndelungat spre a se pocăi, în special în vremea postului mare 
(n Gen. hom. 24,6-8; 27,6; De paenitentia 7,4; De beato Philogonio 4). 

Omiliştii creştini au mai găsit în povestea lui Iona şi alte exemple pe 
care să le ofere credincioşilor ca modele de viață creştină. Astfel, lona, deşi 
la început a dat îndărăt nevoind să-şi îndeplinească misiunea încredințată, 
până la urmă s-a supus (exemplu citat de Athanasie spre folosul lui Dracon- 
tius, care fugea de preoție: Ep. ad Drac. 1,5). lona, care a primit să se 
sacrifice pentru salvarea tovarăşilor săi de drum, serveşte drept model de 
comportament în vremea tulburărilor ecleziastice, adevărate furtuni ce pri- 
mejduiau corabia Bisericii (Grigore din Nazianz, Ep. 135,4; loan Gură de 
Aur, Sermo cum iret in exsilium 2). 


7. Cartea lui Iona în context liturgic 


Mărturiile Părinților atestă folosirea Cărţii lui lona în contexte liturgice care 
se potrivesc cu cele două mari teme profetice ale textului biblic reținute 
de Biserică: învierea lui Hristos şi îndemnul la pocăință. Cum am văzut 
deja, Chiril al Ierusalimului a comentat pe larg Cartea lui Iona în folosul 


302 INTRODUCERE LA IONA 


catehumenilor ce urmau să se boteze de Paşti, în ziua învierii lui Hristos 
(Car. 14,17-20). Lecţionarele bizantine atestă citirea Cărţii lui Iona, în parte 
(vv. 2,1-11) sau în întregime, în contextul priveghiului pascal'?. Pe de altă 
parte, lona este pomenit în vremea postului mare, răstimp al pocăinței: aşa 
cum la slujba de Yom Kippur evreii citeau Cartea lui Iona pentru caracterul 
exemplar al pocăinței niniviților, Părinţii se referă adesea la acelaşi text în 
omiliile lor destinate postului mare, mai cu seamă pentru a-şi îndemna ascul- 
tătorii să postească (Vasile al Cezareei, De ieiunio 1; loan Gură de Aur, 
Hom. de statuis 3,4; In Gen. hom. 24,6). Constituţiile apostolice (8,9,9) inclu- 
seseră deja acest text în liturghia sinagogală, pe care o adaptau, aşezându-l 
la momentul trimiterii afară a penitenților, care astfel erau asimilați ninivi- 
ților; Ambrozie al Milanului confirmă, de asemenea, citirea Cărţii lui lona 
în Joia Mare în legătură cu reprimirea penitenţilor (£p. 20,25-26). 


V. Cartea lui Iona în iconografia creştină 
şi în manuscrisele ebraice 


Cât de importantă a fost citirea Cărţii lui lona în Biserica antică e lesne de 
văzut în numeroasele reprezentări iconografice ale poveştii profetului. Trei 
scene mai ales — marinarii aruncându-| pe lona în gura monstrului, monstrul 
care-l varsă pe Iona pe uscat şi lona tolănit sub vrej — s-au bucurat de o 
popularitate considerabilă începând deja din secolul al II-lea d.H. în toate 
genurile artistice (frescă, mozaic, sculptură funerară, orfevrărie)!?. Trebuie 
amintită în special prezenţa lui lona pe numeroase sarcofage, unde repre- 
zentarea profetului ieşind nevătămat în chip miraculos din gâtlejul mon- 
strului marin era menită să dea speranță în învierea defunctului, Tolănit la 
umbra vrejului, Iona este reprezentat în arta creştină timpurie cu trăsăturile 
lui Endymion dormind la umbra unui arbore somnul veşniciei. Profetul este, 
de asemenea, reprezentat în postură de orant, cu brațele ridicate în 
rugăciune: el devine astfel un simbol al mântuirii alături de alți rugători care 
s-au învrednicit de ajutorul lui Dumnezeu, într-o asociere stereotipă ce 
corespunde listelor pe care le regăsim în izvoarele scrise: Iona, Daniel în 
mijlocul leilor şi cei trei tineri evrei în flăcările cuptorului din Babilon 


12. Vezi H.R. Drobner, Gregor von Nyssa. Die drei Tage zwischen Tod und A uferstehnung 
unseres Herrn Jesus Christus, Brill, Leiden, 1982, p. 203. 
13. Vezi Duval, op. cit., pp. 19-39, cu o bogată bibliografie. 

fuseseră deja asociați în tradiţia iudaică (vezi Duval, op. cit., pp. 96-97 şi 
3Mac. 6,6-8; Ps.-Philon, Hom. Ion. 25; rugăciunea sinagogală preluată de 
Const. Ap. 7,35.37), aşa cum vor fi şi în textele creştine: Irineu 5,5,2 (lie, 
Jona și cei trei tineri sunt dovada că Dumnezeu poate învia trupul); Clement 
din Alexandria, într-o aluzie din Quis diues 41,6 (Dumnezeu dă ascultare 
celor aflați „în flăcări” şi celor ce 1 se roagă „din pântecele peştelui”; vezi 
Sir. 51,4b-5a), Strom. 2,103-104 (ca exemplu de tărie şi curaj); Origen, De 
oratione 13,2-4:; Grigore din Nazianz, Or. 24,10; Grigore al Nyssei, De 
oratione dominica 1, GNO vol. 7.2, p. 9. Iona întruchipează mai curând pe 
rugătorul a cărui rugăciune, rostită cu curaj şi credință în mijlocul suferin- 
elor, este ascultată, mai degrabă decât pe creştinul botezat. Uneori, trilogia 
reprezentărilor lui Iona este completată cu încă o figură, lona gânditor, 
aşezat pe o stâncă, poate pentru a ilustra atitudinea lui lona în v. 4,5, aşa 
cum o interpretează unii Părinți. 

Am prezentat mai întâi iconografia creştină a lui lona pentru că aceasta 
apare încă din Atiohitajsi în vreme ce reprezentări iudaice ale lui nu există 
pentru această perioadă'*. Atunci când primele imagini ale lui lona apar, 
târziu, în manuscrise ebraice medievale (secolele XIII-XV), ele rămân totuşi 
rare şi au aceleaşi subiecte ca şi echivalentele lor creştine: profetul alun ai 
în mare, lona ieşind din gura monstrului şi lona tolănit la umbra vrejului!5. 
Se poate însă ca unele din detaliile ce apar în aceste ilustraţii să fie inspirate 
de legendele iudaice: peştele rămâne nemişcat pentru ca lona să se poată 
ruga, aşa cum se spune în Pirge Rabbi Eliezer, cap. 10, iar vrejul este 
înfățişat mai curând ca un arbore uriaş, aşa cum e descris în Midraş Ilona. 


14. Ibidem, p. 29, n. 84. 
15. Vezi G. Sed-Rajna, La Bible hebraique, Office du livre, Freiburg, 1987, p. 135, cu 
ilustraţii la pp. 161-165. 

Traducere din limba greacă de CRISTIAN GAȘPAR 
Introducere şi note de MARGUERITE HARL., CECILE DOGNIEZ, LAURENCE 
BROTTIER, MICHEL CASEVITZ, PIERRE SANDEVOIR ȘI CRISTIAN GAŞPAR 


Pentru Introducere și note s-a utilizat ediția La Bible d'Alexandrie, 
vol. 23, Les Douze Prophetes 4-9: Joel, Abdiou, Jonas, Naoum, 
Ambakoum, Sophonie, Les Editions du Cerf, Paris, 1999. Autorii 
volumului francez au pregătit împreună notele la cele șase cărți, 
după cum urmează: Roselyne Dupont-Roc pentru /oe/ şi Sophonia, 
Therese Roqueplo pentru Iona şi Marguerite Harl pentru Avacun şi 
Sophonia. Michel Casevitz s-a ocupat de verificarea observaţiilor de 
natură filologică şi lexicală, Pierre Sandevoir de cea a comparaţiilor 
cu textul ebraic; Laurence Brottier s-a ocupat de comentariile patris- 
tice. Pentru redactarea finală a introducerilor şi notelor au fost res- 
ponsabile Cecile Dogniez și Marguerite Harl, care au adunat laolaltă 
contribuţiile tuturor membrilor echipei şi s-au îngrijit de alcătuirea 
volumului francez. 

Selecţie, traducere, adaptare şi adăugiri de Cristian Gaşpar. 

|. Cartea lui Naum în Biblia ebraică: datare, structură, conținut 


Opera unui necunoscut, cu siguranță cel mai iscusit poet dintre Cei Doispre- 
zece profeţi, Cartea lui Naum este însă foarte dificilă, cu o structură complexă 
şi nu foarte lesne identificabilă, iar interpretările ce i s-au dat în decursul 
timpului sunt numeroase şi contradictorii. 

Între ipotezele privitoare la geneza textului, amintim aici pe aceea mai 
veche propusă de P. Humbert şi $.J. de Vries, care au văzut în el un frag- 
ment liturgic asociat ritualului Templului din lerusalim, mai exact o cântare 
de slavă celebrând căderea Ninivei!. Dimpotrivă, K. Seybold e de părere că 
la originea textului a stat un cântec laic, alcătuit probabil în mediul militar 
şi rescris mai apoi dintr-o perspectivă religioasă?. Tot la o rescriere s-a gân- 
dit şi H. Schulz, care a socotit însă că avem de-a face cu un mănunchi de 
texte de provenienţă diferită, reorganizate într-o structură coerentă de către 
un autor postexilic, care a luat drept model textele cultice din perioada celui 
de-al Doilea Templu”. M.A. Sweeney, acceptând ipoteza unor origini dife- 
rite ale diverselor fragmente alcătuitoare ale cărţii, a văzut totuşi în ea o 
profeție coerentă, adresată în același timp lui Iuda şi asirienilor pentru a le 
arăta atotputernicia lui Dumnezeu“. În fine, o altă interpretare, datorată lui 
A.S. van der Woude, preferă să considere textul o scrisoare adresată de 


1. P. Humbert, „Essai d'analyse de Nahoum 1,2-2,3”, ZA W 44, 1926, pp. 266-280 şi „Le 
probleme du livre de Nahoum”, RHPR 12, 1932, pp. 1-15; $.J. de Vries, „The Acrostic 
of Nahum in the Jerusalem Liturgy”, V7 16, 1966, pp. 476-481. 

2. K. Seybold, Profane Profetie: Studien zum Buch Nahum, SBS 135, Stuttgart, 1989; 
vezi şi Nahum, Habakuk, Zephanja, ZBKAT 24.2, Zurich, 1991. 

3. H. Schulz, Das Buch Nahum: Eine redaktionskritische Untersuchung, BZAW 129, 
Berlin şi New York, 1973; vezi şi B. Renaud, „La composition du livre de Nahum. Une 
proposition”, ZA W 99, 1987, pp. 198-219. 

4. M.A. Sweeney, „Concerning the Structure and Generic Character of the Book of 
Nahum”, ZAW 104, 1992, pp. 364-377. 

poetul aflat în exil în vremea stăpânirii asiriene poporului asuprit din ludas 
Recentul comentariu al lui K. Spronk“ merge în aceeaşi direcție, precizând 
chiar că profetul, un scrib talentat al regelui, şi-ar fi scris profeția, folo- 
sindu-se de opere anterioare citite în biblioteca regală din lerusalim, pentru 
a încuraja poporul din Iuda, care gemea sub jugul asirian. 

In privința datării Cărţii lui Naum, unii comentatori au încercat să iden- 
tifice evenimentele istorice la care textul ar face, după părerea lor, aluzie; 
astfel, alcătuirea profeţiei a fost plasată fie în 663 î.H., îndată după cuceri- 
rea Thebei de către armatele lui Assurbanipal, fie înainte ori puţin după 
căderea Ninivei (în 612 î.H.) ca urmare a atacului conjugat al babilonieni- 
lor şi mezilor. Cercetări mai recente au exclus însă ipoteza unei profeții ex 
eventu, aşezând prevestirile cuprinse în text în perioada 650-630 î.H., în 
anii de declin ai Imperiului Asirian. Astăzi, cea mai mare parte a cercetăto- 
rilor sunt de acord să plaseze compunerea Cărţii (sau a nucleului original al 
Cărţii) lui Naum în contextul frământărilor din ultimii ani ai domniei lui 
Assurbanipal, care aveau să ducă în cele din urmă la prăbuşirea Imperiului 
(Neo-)Asirian. Astfel, Naum şi-a rostit profeția fie în ultimii ani ai domniei 
lui Manasses, regele lui Iuda (686-642 î.H.; vezi 4Rg. 21,1-18), fie sub efe- 
merul rege Amon, fiul lui (642-640 î.H.; vezi 4Rg. 21,19-25), fie în primii 
ani ai lui losias (640-609 î.H.; vezi 4Rg. 22,1 sq.). 

Nici caracterul religios al profeţiei nu mai este azi unanim acceptat de 
cercetători: pentru ]. Smith, de pildă, textul profetic este mai curând expre- 
sia îngust naționalistă a încrederii în răzbunarea divină, căreia i s-a dat glas 
atunci când Imperiul Asirian începe să dea semne de decădere”. A. Haldar 
s-a gândit chiar la un document de propagandă politică alcătuit în cercurile 
religioase iudaice cu puţin înainte de căderea Niniveis, în vreme ce P. Humbert 
(citat supra, n. 1) e de părere că textul, de factură liturgică, a fost conceput 
în 612 î.H. tocmai spre a celebra, la sărbătoarea Anului Nou, recenta pră- 
buşire a cetăţii asupritoare. Pentru A.S. van der Woude, profeția lui Naum 
cuprinde nu expresia unei bucurii răutăcioase, ci un mesaj de mângâiere 
pentru deportații din ludeea, cărora le vesteşte, cu deplină încredere în 





5. A.S. van der Woude, „The Book of Nahum: A Letter Written in Exile”, în Instruction 
and Interpretation, OTS 20, Leiden, 1977, pp. 108-126. 

6. K. Spronk, Nahum, HCOT 3, Kampen, 1997, p. 1. 

7. Părere exprimată în comentariul său din vol. ICC, Edinburgh, 1911, p. 281. 

8. Studies in the Book of Nahum, Uppsala, 1947. 

atotputernicia lui Dumnezeu, salvarea ce va să vină”. În fine, B. Renaud 
atribuie mesajului profetic o dimensiune universalistă, socotind că acesta se 
referă la pedepsirea tuturor păcătoşilor şi la răsplătirea celor drepți în Ziua 
lui YHWH, Dumnezeul răzbunător şi învingător al răului", Interpretări mai 
recente dau un sens politic (în sensul de teologie politică!) cuvintelor 
profetului: admițând că el a profețit sub domnia lui Manasses, toate pasajele 
antininivite ale cărții pot fi la fel de bine citite ca o critică virulentă a regi- 
mului acestui rege-marionetă și a potentaţilor iudei din vremea sal. 

Interpretările acestea de multe ori contradictorii stau mărturie pentru 
nedumerirea, rămasă adesea fără răspuns, a multor comentatori moderni, a 
căror iscusință exegetică a fost pusă la grea încercare de structura (ori, mai 
bine zis, de aparenta lipsă de structură!) destul de enigmatică a textului 
Cărţii lui Naum!?. În fapt, mai multe genuri literare se întrepătrund în cu- 
prinsul cărții: psalmul, prevestirea, vedeniile, tânguirea funebră se îngână 
şi-şi răspund, cu treceri bruște de la o persoană la alta, astfel încât identi- 
ficarea locutorului şi a destinatarului/destinatarilor devine o întreprindere 
riscantă. Puşi dinaintea unei asemenea provocări exegetice, unii comentatori 
moderni au adăugat, cu de la sine putere și rareori în acelaşi chip, indicații 
„regizorale” („către Ninive”, „către Iuda”) în deschiderea celor câteva seg- 
mente distincte ale discursului, precizând astfel destinatarul acestora, şi au 
deplasat anumite versete pentru a recompune textul într-o ordine mai satis- 
făcătoare din punct de vedere logic”. 





9. A.S. van der Woude, op. cit. p. 125. 

10. Renaud, op. cit. 

11. Vezi, de pildă. W. Dietrich, „Der Eine Gott als Symbol politischen Widerstandes: 
Religion und Politik im Juda des 7. Jahrhunderts”, în W. Dietrich şi A. Klopfenstein 
(ed.), Ein Got allein? JHWH- Verehrung und biblischer Monotheismus im Kontext der 
israelitischen und altorientalischen Religionsgeschichie, Universitătsverlag Freiburg, 
Freiburg, 1994, pp. 463-490. 

12. Pentru o trecere în revistă amănunțită a celor mai noi teorii privind originea şi sensul 
Cărţii lui Naum, vezi bine documentatul studiu al lui Michael Weigl, „Current Research 
on the Book of Nahum: Exegetical Methodologies in Turmoil?”, Currents in Research: 
Biblical Studies 9, 2001, pp. 81-130, cu o abundentă bibliografie a lucrărilor apărute 
între 1990 și 2000. 

13. „Indicaţii regizorale” apar în traducerile moderne mai ales pentru fragmentul 1,9— 
—23. În BJ se sugerează că ar fi mai potrivită plasarea v. 2,2 imediat înaintea v. 2,4, în 
vreme ce J]. Smith, în ICC, preferă să plaseze 2,1.3 după 1,12-13 şi 2,2 cu 2,4-14. 

Nici împărțirea în trei capitole nu se suprapune structurii logice a textu- 
lui, ale cărui unităţi de sens sunt destul de anevoie de delimitat. În Principiu, 
Cartea lui Naum poate fi împărțită astfel: titlul (v. 1,1), care indică limpede 
că este vorba de o prevestire îndreptată împotriva Ninivei, urmat de un 
poem (așa-zisul „psalm acrostih alfabetic”)'* întru slava lui Dumnezeu 
răzbunătorul, în chip de introducere (vv. 1,2-8) şi de o suită de prevestiri 
destul de obscure (vv. 1,9-14). Versetul următor (1,15 [ed. Ziegler] sau 2,1 
[ed. Rahlfs]) anunță sosirea unui sol purtător de veşti bune şi-l îndeamnă pe 
luda să-şi „sărbătorească sărbătorile”; versetul acesta poate constitui fie o 
concluzie a primei părți a cărții (ca în ed. Ziegler), fie o introducere pentru 
următoarea (în ed. Rahlfs). O dublă justificare (v. 2,3) precedă descrierea 
amănunțită a căderii Ninivei, cuprinsă în ultimele două capitole ale cărții 
(2,2-3,19). 

În Biblia ebraică, cele trei capitole ale Cărţii lui Naum se prezintă ca un 
întreg, fără vreo punere în pagină deosebită care să indice caracterul lor 
versificat. Accentele speciale introduse în text de masoreţi, deşi nu sunt 
accente poetice propriu-zise, asemenea acelora pe care le întâlnim în Psalmi 
sau în Cartea lui lov, marchează însă cât se poate de limpede o anumită îm- 
părțire a textului în unități ritmice ce sugerează că profeția lui Naum a fost 
citită ca un text poetic. De altminteri, procedeele specifice poeziei ebraice 
(paralelisme, antiteze, aliteraţii, asonanțe) apar frecvent în textul cărţii. De 
aceea, multe din traducerile moderne ale textului ebraic al lui Naum (BJ şi 
TOB, de pildă) îi sugerează cititorului, printr-o punere în pagină specială, 
că se află în fața unui text poetic, reproducând, de fapt, împărțirea creată de 
semnele masoreţilor. 

La drept vorbind, o asemenea opțiune editorială, pe care am reprodus-o 
şi în traducerea de faţă, nu se poate susține cu certitudine decât pentru 





14. Socotită multă vreme un psalm-acrostih, această parte a Cărţii lui Naum a provocat 
dispute aprinse între specialişti, care nu s-au putut pune de acord în privinţa întinderii 
acrostihului, o mulțime de emendări ale textului TM fiind necesare pentru a reface ordi- 
nea primelor 11 litere ale alfabetului ebraic, pe care mulţi au crezut a le regăsi în struc- 
tura vv. 1,2-8. Astăzi cercetătorii sunt din ce în ce mai sceptici în privința posibilității de 
a identifica un asemenca acrostih în structura textului, o contribuţie recentă susţinând 
chiar, cu argumente destul de convingătoare, că această ipoteză ar trebui abandonată 
cu totul (vezi M.H. Floyd, „The Chimerical Acrostic of Nahum 1:2-10%, JBL 113, 1994, 
pp. 421-437 şi K. Spronk, „Acrostics in the Book of Nahum”, ZAW 110, 1998, pp. 209- 
-215 pentru o prezentare detaliată a disputelor în jurul acestui subiect controversat). 

prima parte a cărții (psalmul-acrostih alfabetic). Cum însă în VT graniţa 
dintre discursul poetic şi cel în proză nu este întotdeauna uşor de trasat 
rămâne greu de spus dacă profeția lui Naum este în întregime un text poetic 
propriu-zis ori dacă avem de-a face cu un psalm înrămat de o povestire sau, 
în fine, dacă putem vorbi mai curând de proză poetică. Oricum, între Cărțile 
Celor Doisprezece, Cartea lui Naum este fără îndoială cea mai bogată în 
trăsături ritmice şi literare specifice poeziei ebraice. 


II. Cartea lui Naum în Biblia greacă 


În LXX, Cartea lui Naum se găseşte între lona şi Avacum, alcătuind, alături 
de acestea şi de Abdias, un grup omogen de patru profeții îndreptate îm- 
potriva unor neamuri anume (Abdias împotriva Edomului, Iona şi Naum 
împotriva Ninivei, Avacum împotriva caldeenilor)'5. Această grupare este 
proprie Bibliei greceşti, în TM profeția lui Naum apărând între Cărţile lui 
Mikhah şi Habaquq. 


1. Forma de prezentare a textului 


Deși ediţiile moderne ale LXX nu practică aceeaşi împărțire în unităţi 
metrice adoptată de unele traduceri moderne ale Bibliei ebraice pornind de 
la semnele speciale introduse de masoreți, în ediția de față am socotit 
înțelept a-i urma pe editorii BA, care, întemeindu-se pe sistemul masore- 
ților, şi-au prezentat traducerea sub forma unor „strofe” cuprinzând versete 
împărţite în emistihuri, spre a sugera cât mai bine caracterul poetic aparte al 
textului original. Fireşte, s-ar putea obiecta că o asemenea practică intro- 
duce în textul biblic un element străin, absent din structura Bibliei greceşti. 
Însă, până şi în LXX, mai bine de jumătate din versetele textului grec (mai 
exact, 26 din 47) au o structură regulată, fiind formate din patru emistihuri 
bine individualizate, multe din versetele mai lungi fiind, de asemenea, 
alcătuite din grupuri regulate de câte patru, trei sau două cuvinte purtătoare 
de sens. În plus, structura aceasta corespunde, de cele mai multe ori, aproape 
perfect aceleia a textului ebraic, aşa cum este ea delimitată de accentele 
masoretice. Acestea îmbină semnele de cantilaţie cu cele de punctuație, 


15. Pentru mai multe amănunte privind structura ciclului Celor Doisprezece în LXX, 
diferită de cea a Bibliei ebraice, vezi Introducerea la Abdias. 

urmând aproape întocmai diviziunea sintactică a originalului. Deşi Sistemul 
semnelor introduse de masoreţi, în forma lui actuală, a apărut probabil mai 
târziu decât LXX, corespondenţa destul de strânsă dintre decupajul textului 
în unități ritmice în Biblia greacă şi cea ebraică sugerează că o împărţire a 
textului pe principii de cantilaţie similare, dacă nu identice, va fi existat 
încă din vechi timpuri, ea fiind atestată şi în manuscrisele de la Qumrani€, 
Fireşte, segmentarea textului grec diferă pe alocuri de cea din TM (aceste 
diferențe sunt indicate în notele la versetele cu pricina), iar interpreţii epocii 
patristice au practicat propriul lor decupaj, ținând mai puțin seama de 
probabilele unităţi metrice ale textului, cât de nevoia concretă de a găsi o 
brumă de sens într-un discurs profetic din cale-afară de obscur. De multe 
ori însă chiar decupajul Părinților este identic cu acela al masoreţilor. 
Având în vedere toate aceste elemente, şi mai ales nevoia de a sugera 
într-un fel caracterul poetic al unuia dintre cele mai frumoase şi mai dense 
texte profetice din Biblie, am urmat sugestia traducătorilor BA, prezentând 
şi traducerea românească într-o formă cât mai sugestiv poetică. Împărţirea 
noastră diferă pe alocuri de cea a ediţiei franceze, ţinându-se aproape de 
textul ediţiei Rahlfs, conform principiilor generale ce stau la baza prezentei 
traduceri româneşti a Septuagintei. 


2. Structura textului grec al Cărţii lui Naum 


Cartea lui Naum, în varianta LXX, poate fi împărţită după cum urmează: 
titlul (v. 1,1); un psalm întru slava lui Dumnezeu răzbunătorul evocând 
manifestările cosmice ale puterii Sale (vv. 1,2-8); un fragment eterogen cu- 
prinzând învinuiri şi ameninţări împotriva duşmanilor Domnului (vv. 1,9-14, 
cu o posibilă diviziune după 1,11); prevestirea — destul de enigmatică, din 
pricina obscurităţii textului — a sosirii unui sol purtător de veşti bune pentru 
luda şi Israel (vv. 2,1-3 ed. Rahlfs); prezentarea căderii Ninivei (vv. 24 
—3,19), subîmpărțită în felul următor: descrierea bătăliei (vv. 2,4-6), a efec- 
telor acesteia (vv. 2,7-11), prezentarea metaforică a pustiirii cetăţii şi a mâniei 
Domnului împotriva ei (vv. 2,12-14); o tânguire pentru soarta cetăţii (3,1-3); 
o altă înfăţişare a Ninivei sub formă de prostituată, însoțită de exprimarea 





16. Vezi E.]. Revell, „Biblical Punctuation and Chant in the Second Temple”, JS 7, 
1957, pp. 181-198; D. Barthelemy, Les Devanciers d'Aguila, E.J. Brill, Leiden, 1963, 
pp. 165-166; şi E. Tov în ed. 8llev, pp. 9-12. 

mâniei divine împotriva ei (vv. 3,4-7); comparaţia cu soarta cetății Theba 
(vv. 3,8-10); o nouă imagine a nimicirii Ninivei prin foc (vv. 3,11-17); o 
exclamaţie finală privind soarta puternicilor regelui Asiriei şi caracterul 
definitiv al pedepsei dumnezeieşti abătute peste cetate (vv. 3,18-19). 


3. Relaţia dintre textul grec şi cel ebraic al Cărții lui Naum 


Fără îndoială, unui cititor grec (ca şi cititorului român de astăzi, de altmin- 
teri), traducerea Cărţii lui Naum i se va fi părut, la prima vedere, bolovă- 
noasă, obscură, chiar de neînțeles, căci cuvintele se înşiruie unul după altul 
aparent fără nici o legătură logică, vorbitorul şi cei cărora li se adresează nu 
sunt întotdeauna precis identificabili în text, iar subiectele verbelor se 
schimbă pe neaşteptate. Din acest punct de vedere, varianta LXX nu diferă 
aproape deloc de TM, care este, la rându-i, enigmatic și dificil. Putem 
spune, așadar, că avem de a face cu o traducere foarte fidelă a originalului, 
până-ntr-atât încât şi gruparea cuvintelor din original în unități sintactico- 
-semantice este redată întocmai în greacă, ce-i drept, cu unele excepții. 

Între diferenţele cantitative dintre cele două texte se cuvin pomenite aici 
două „plusuri” însemnate (LXX adaugă în v. 1,9 „pentru acelaşi lucru”, 
glosă explicativă, iar în v. 2,6 „vor fugi vreme de [multe] zile”, o propoziție 
absentă atât din TM, cât şi din 8Hev) şi un „minus” în v. 1,12 (LXX omite 
„şi va trece” din TM). Alte adăugiri sunt neînsemnate şi vor fi semnalate în 
notele respective. Caracterul literal al traducerii este vădit şi de grija cu care 
traducătorul a echivalat fiecare cuvânt ebraic cu unul grec, astfel că numă- 
rul cuvintelor din cele două texte este aproape identic. În plus, traducătorul 
a păstrat, de cele mai multe ori, şi ordinea cuvintelor din ebraică, modifi- 
cându-le câteodată funcţia sintactică (vezi notele la vv. 1,9; 2,2; 2,6; 3,18). 

Grija traducătorului a trecut însă dincolo de aspectul cantitativ al tex- 
tului, multe din trăsăturile caracteristice ale originalului ebraic fiind păstrate 
cu sfințenie în greacă, ceea ce dă versiunii LXX un aspect exotic. Astfel se 
explică folosirea abundentă a conjuncţiei ai „şi”, redarea sistematică a 
infinitivului absolut din ebraică printr-o construcţie cu participiu (în româ- 
neşte cu gerunziul), străină spiritului limbii greceşti (vezi, de pildă, „zgu- 
duindu-se, au fost zguduiți” în v. 2,3), păstrarea tuturor expresiilor ce-i 
atribuie lui Dumnezeu trăsături antropomorfe (vv. 1,2-3) sau traducerea 
literală a unor metafore din textul ebraic (în v. 1,13 „toiagul”, i.e. „puterea”; 
„numele” ce rodeşte „sămânţă” în v, 1.14; „sabia” care „înghite” în v. 2,14; 
excepție face numele Belial, simbol al răului, neînțeles astfel în vv. 1,11.15). 

Am păstrat întocmai în traducerea românească (fireşte, pe cât s-a putut!) 
toate aceste traduceri literale ce dau limbii LXX un caracter specific, recu- 
noscut ca atare şi imitat adesea de Părinţi, care au făurit, plecând de la ase- 
Menea expresii „necioplite”, un adevărat stil biblic grecesc, perpetuat apoi 
prin tălmăciri în multe din limbile creştinătăţii răsăritene şi prezent până 
astăzi în discursul ecleziastic. 

In fine, chiar dacă, din motive obiective, o redare fidelă a trăsăturilor 
poetice ale textului ebraic era imposibilă, traducătorul s-a străduit şi, în bună 
măsură, a şi reuşit să recreeze în greacă armoniile ritmice, efectele stilistice 
şi sonore, precum şi paralelismele ce caracterizează textul poetic ebraic al 
Cărţii lui Naum. Astfel, paralelismele (lexicale, semantice, sonore, gramati- 
cale sau antitetice) din original sunt păstrate în greacă (în vv. 1,2.3.5,6; 
2;3.11 şi în multe alte locuri) sau chiar sporite, prin crearea unor efecte 
poetice suplimentare (traducătorul şi-a ales cu grijă termenii, astfel că unele 
concepte-cheie ale textului sunt subliniate de traducerea consecventă şi 
insistentă cu același cuvânt a unor termeni ebraici diferiţi: ovvrehea „nimi- 
cirea” şi verbul corespunzător, repetate în vv. 1,8.9; 0Aîwy1g „strâmtorare” în 
vv. 1,9 şi 2,2 ş.a.). Traducătorul a păstrat cel mai adesea chiasmele folosite 
din belşug în textul ebraic (ww. 1,2.4.6.13; 2,13; 3,1.8), creând chiar unele 
noi prin modificarea structurii sintactice a originalului (în vv. 1,3 şi 3,18). 
Am încercat, pe cât s-a putut, să păstrăm această trăsătură a textului şi în 
română. În note vom discuta, pe urma editorilor BA, şi alte exemple de 
păstrare în traducerea LXX a efectelor stilistice din original (aliteraţii, 
asonanţe, jocuri de cuvinte, repetiţii), precum şi cele câteva locuri unde 
traducătorul şi-a creat propriile efecte poetice, pornind de la un original mai 
puţin sugestiv. 

În fine, imaginile originalului au fost trecute în LXX fără schimbări 
însemnate: astfel, comparaţia cu vrejul şi paiele uscate în v. 1,10; imagi- 
nea făcliilor şi fulgerelor din v. 2,5; frumoasa comparație cu porumbiţele în 
v. 2,8 şi comparaţia cu insectele din v. 3,5. Printre rarele pierderi se cuvine 
amintită compararea mâniei lui Dumnezeu cu focul în v. 1,6, dispărută din 
textul grec, folosirea metaforică în TM (v. 1,7) a „fortăreţei” ca nume al 
Domnului, nereprodusă în LXX, şi explicitarea unor metafore din original, 
transformate în comparații în LXX prin adăugarea unui Gs „ca, precum” în 
vv. 2,11 („ca oalele cernite”) şi 3,13 („ca nişte muieri”). 

Dacă deosebirile cantitative față de TM sunt, cum am văzut, destul de 
neînsemnate, în privința sensului traducătorul s-a îndepărtat adesea şi chiar 

în chip simţitor de presupusul original, în aşa măsură încât J.A. Harrison!” a 
putut vedea în aceste deosebiri o dovadă de incompetenţă lingvistică şi de 
nepricepere interpretativă. Dar acest verdict acesta atât de necruţător nu a 
fost acceptat de toți specialiştii şi, în condiţiile în care identificarea exactă a 
textului ebraic de care s-a slujit traducătorul este azi aproape imposibilă, e 
poate mai înțelept să admitem că „erorile” se datorează, în fapt, pe de-o 
parte, unei interpretări diferite a unui original scris fără spaţiu între cuvinte 
şi nevocalizat şi, pe de alta, unor schimbări intenționate ale originalului 
operate de traducător din dorinţa de a-i da un nou sens, mai potrivit contex- 
tului istoric şi spiritual în care trăia. Schimbările introduse în tălmăcirea 
LXX ca urmare a unor decupaje textuale a originalului ebraic diferite de 
cele din TM, în urma unor vocalizări diferite sau a confundării unor con- 
soane ori a interpretării diferite a rădăcinilor cuvintelor, precum şi a neîn- 
ţelegerii unor cuvinte dificile sau obscure ori a unor opțiuni interpretative 
deliberate vor fi discutate în note la pasajele relevante. 


III. Sensul profeției lui Naum în varianta LXX 


În versiunea greacă, profeția lui Naum este, în acelaşi timp, un imn de 
preamărire a victoriei lui Dumnezeu asupra Ninivei şi o prevestire a mân- 
tuirii lui luda/Israel. Mai exact, textul se referă la pedepsirea unei cetăți 
precis identificate (Ninive) pentru toate nelegiuirile ei: idolatria (v. 1,14), 
jaful (vv. 2,12-14), desfrânarea (vv. 3,4-5) şi răutăţile necurmate săvârşite 
împotriva altora (v. 3,19). Pedepsirea Ninivei aduce cu sine eliberarea lui 
luda/Israel din „lanţurile” (v. 1,13) impuse de cetatea asupritoare. 

În versiunea LXX, aşadar, profeția lui Naum nu are conotaţii eshatolo- 
gice şi universale imediat vizibile; acestea nu apar decât dacă alegem să 
interpretăm imaginea cetăţii Ninive ca pe o referire simbolică la duşmanii 
lui Dumnezeu, în general, ori la duşmanii lui Israel, în special. În ciuda 
descrierii teofaniei din primele versete, însoţită de tulburări ale ordinii cos- 
mice asemănătoare cu cele prezente în alte texte de factură eshatologică, e 
greu de crezut că aceste versete ar cuprinde reprezentarea unei „confruntări 
eshatologice între YHWH şi adversarul său”, așa cum a propus B. Renaud!$. 





17. J.A. Harrison, „The Unity of the Minor Prophets in the LXX: A Reexamination of 
the Question”, B/OSCS 21, 1988, pp. 55-72. 
18. Renaud, op. cir., p. 216. 

În fapt, deşi numele adversarului lui Dumnezeu apare în TM sub forma 
Belial, nu este deloc sigur că el denumeşte acelaşi personaj satanic atestat în 
scrierile pseudo-epigrafice târzii şi în NT!?. În orice caz, identitatea adver- 
sarului a dispărut din textul grec, unde numele propriu a fost redat de două 
ori (vv. 1,11 şi 2,1) printr-un substantiv comun. 

Dacă versiunea greacă prevesteşte într-adevăr sosirea unui izbăvitor 
pentru Israel, pe care îl „va scăpa din necaz” (v. 2,2), în vreme ce TM 
vorbeşte despre un personaj care „scutură/împrăştie” cetatea Ninivei, nu 
este deloc sigur că schimbarea din textul grec s-ar datora unei perspective 
mesianice, personajul cu pricina putând fi foarte bine o simplă căpetenie 
militară ori chiar un vestitor al căderii cetății (v. 2,1). 

În greacă, alinarea făgăduită lui luda/Israel este specifică şi limitată, 
referindu-se doar la ridicarea (poate chiar temporară) a jugului asirian, în 
timp ce, în TM, aceasta dobândeşte un caracter mai direct şi mai cuprin- 
zător, YHWH făgăduind poporului Său: „nu te voi mai asupri!” (v. 1,12 în 
TM). Spre deosebire de TM, în LXX nu regăsim nici una din făgăduinţele 
Domnului că mândria lui Iacob şi Israel va fi reaşezată la loc de cinste 
(v. 2,3 în TM), că rămășiţa poporului se va întoarce la lerusalim ori va intra 
în Împărăţia lui Dumnezeu, aşa cum putem citi în alte profeţii biblice. 
Textul grec, obscur şi ambiguu aici, vorbeşte de VBpig „dispreţ, aroganță, 
înfumurare”, neprecizând însă fără echivoc dacă sentimentul acesta îi apar- 
ține lui lacob/Israel ori a fost suferit de el (aşa cum am interpretat în tra- 
ducerea de față) și dacă Dumnezeu îl respinge ori îl face să reînvie (vezi 
nota la v. 2,3). 

În acelaşi timp, căderea cetăţii Ninive este limpede pusă pe seama acţiu- 
nii divine („Nimicirea EI Însuşi o va împlini”, v. 1,9), într-o perspectivă 
teologică ce-l atribuie lui Dumnezeu răspunderea pentru întreaga istorie a 
lui Israel şi rolul de stăpân al universului, aşa cum sugerează simbolistica 
puterii universale prezentă în imaginile din vv. 1,3-6. Numai că, deşi unii 
dintre Părinţi au întrezărit aici un mesaj eshatologic, nimic în textul grec nu 
presupune o asemenea dimensiune a profeţiei lui Naum, care nu vorbeşte de 
venirea Zilei Domnului într-un viitor îndepărtat şi într-un spaţiu nedefinit, 
ci de o răzbunare divină împlinită hic er nunc, ca manifestare a atotputer- 
niciei lui Dumnezeu, Care-i înfrânge pe asirieni spre a-l ocroti pe Iuda. 
Cu toate acestea, versiunea LXX cuprinde două trăsături originale, ce o 





19. Sweeney, op. cit., pp, 365, 367. 

înzestrează cu un mesaj teologic specific. Una din ele este insistența asupra 
aspectului „juridic” al răzbunării divine: în LXX, Dumnezeu „Îşi face 
dreptate” (Ex&kEw revine stăruitor în deschiderea textului), pedepsind 
încălcarea unui drept legitim, nu „Se răzbună”, ca în textul ebraic, unde 
verbul năgam îşi mai păstrează încă sensul primar de acţiune violentă, 
exercitată arbitrar, sub impulsul geloziei. Cea de-a doua trăsătură originală 
este prezenţa sentimentului religios de aşteptare plină de încredere în v. 1,7, 
acolo unde TM vorbeşte doar de Domnul, care este „mai bun decât o for- 
tăreaţă la vreme de primejdie”. Aşteptarea ce răzbate din textul grec nu este, 
probabil, una mesianică ori eshatologică, însă exprimă credinţa nestrămu- 
tată a aceluia care aşteaptă, la vreme de restrişte, ajutorul lui Dumnezeu. 


IV. Cartea lui Naum în tradițiile exegetice antice 


|. Interpretări ale profeției lui Naum în iudaismul antic 


În serviciul liturgic sinagogal, pasaje din Cartea lui Naum sunt citite ca 
haphtarah în două rânduri: pentru seder-ul 32, Naum 1,12, în legătură cu 
Gen. 33,18 sq. şi pentru seder-ul 53, Na. 1,7 (şi, probabil, 1,9), alături de 
Mich. 7,15, în legătură cu Ex. 11,1 sg. În traducerea LXX însă, nici unul 
dintre cuvintele-cheie care în TM permiteau legarea pasajelor din textele pro- 
fetice de pericopele din Pentateuh nu mai apar, pierzându-se prin traducere. 

Comentariul (Peşer) Cărţii lui Naum descoperit la Qumran', păstrat 
doar în fragmente (corespunzătoare vv. 1,3b-6 şi 2,12b-3,12), aplică textu- 
lui profetic o lectură actualizatoare, descoperind în războaiele menţionate în 
fragmentele respective referiri la situaţii contemporane redactării comenta- 
riului, mai precis la conflictul dintre Alexandros Yannai, regele hasmoneu 
al ludeei (126-76 î.H.), şi saduchei, pe de-o parte, şi Demetrios al III-lea 
Eukairos (96-88 î.H.), unul dintre ultimii monarhi seleucizi din Siria, şi 
fariseii răsculați, care-l chemaseră în ajutor, de cealaltă parte (cca 88 î.H.). 
Peşerul aplică tot ceea ce se spune despre Ninive la autorităţile evreieşti din 
Ierusalimul din vremea lor, ocupat de romani şi devenit, cu complicitatea 
fariseilor, un adevărat „sălaş al leilor” (v. 2,12). 

Flavius losephus, care trece sub tăcere majoritatea profeților mici în 
Antichitățile iudaice, face o excepție remarcabilă în cazul lui Iona şi al lui 


20. J.M. Allegro, 40Nahum Pesher, Discoveries in the Judaean Desert V, pp. 37-42, 
pl. XII-XIV. 

Naum. Din cartea acestuia din urmă, istoricul evreu citează, parafrazând 
destul de liber, şi comentează vv. 2,9-14, pornind, probabil, de la un texț 
mai apropiat de TM decât de LXX. EI oferă şi o datare precisă a lui Naum 
(acesta ar fi profeţit în vremea lui Yotham/loatham, regele lui Iuda între 746 
şi 736 î.H.), nemaiîntâlnită nicăieri în tradiția antică. Tot Flavius losephus 
datează, împotriva evidenţei, şi căderea Ninivei, care s-ar fi produs la „o 
sută cincisprezece ani” după rostirea profeţiei lui Naum. Datele oferite de 
el, în ciuda aparentei precizii, sunt înşelătoare şi nu pot fi luate în seamă 
decât, poate, ca indicaţii ale agendei propagandistice a autorului?! 

Targumul la Cartea lui Naum practică acelaşi tip de lectură actualiza- 
toare, văzând în Israel atât destinatarul bunăvoinţei divine (v. 1,7), cât şi 
ținta răutății neamurilor (v. 1,10). Asemenea interpreţilor moderni, Targu- 
mul identifică adesea destinatarul unei profeţii sau al alteia, nespecificat în 
text (astfel, la v. 1,14 adaugă: „0, rege al Asiriei!”). Nelegiuirile opresorilor 
menționate în TM sunt adesea identificate cu evenimente concrete recente 
şi dureroase din istoria lui Israel; astfel, la v. 1,8, referirea abstractă la 
„duşmani” este explicitată în Targum: „cei care au nimicit Templul”, iar 
v. 1,9 („Nu Se va răzbuna de două ori pentru acelaşi lucru la vreme de 
restrişte...” în TM) este completat cu »+.-pentru voi ca şi pentru casa lui 
Israel”, o aluzie la cele două căderi ale Ierusalimului sub stăpânire străină, 
mai întâi a babilonienilor, apoi a romanilor?, 


2. Interpretări ale Cărţii lui Naum în exegeza creştină antică” 


Profeţia lui Naum nu este citată ca atare în NT, dar descrierea Ninivei ca o 
„curvă frumoasă și încântătoare” (v. 3,4) a stat probabil la baza descrierii 





21. Pentru o interpretare recentă a acestor date, vezi C. Begg, „Josephus and Nahum 
Revisited”, REJ 154, 1995, pp. 5-22. După părerea lui Begg, interpretarea lui losephus 
este determinată, pe de o parte, de dorinţa sa de a flata puterea stăpânitoare (romanii), 
identificându-i pe niniviţi cu duşmanii contemporani ai Imperiului, şi, pe de altă parte, 
de a întreţine speranţele ascunse ale evreilor, pentru care „asirienii” din Cartea lui Naum 
nu erau alții decât aceiaşi romani, puterea străină asupritoare, despre a căror prăbuşire 
apropiată vorbea, în această interpretare, textul profetic. 

22. Vezi K.J. Cathcart, R.P. Gordon, The Targum of the Minor Prophets 
Bible” 14, T & T Clark, Edinburgh, 1989, pp. 41-45. 

23. Vezi D. Christensen, „The Book of Nahum: A History of Interpretation”, în 
J.W. Watts şi P.R. House (ed.), Forming Prophetic Literature: Essays on Isaiah and the 
Twelve in Honor of John D.W. Waus, JSOTSup 235, JSOT Press, Sheffield, 199, 


, The Aramaic 

Babilonului, „Desfrânata cea Mare” în Ap. 14,8; 172.5; 18,3; 19,2, aşa cum 
o dovedesc asemănările lexicale dintre aceste pasaje”. 

Şi citatele răzlețe din Cartea lui Naum sunt destul de rare în operele Părin- 
ților, cel mai des fiind amintit v. 2,1, care prevesteşte sosirea „celui ce aduce 
veste bună şi vesteşte pacea”, concurat însă de pasajul similar din Is. 52,7 în 
forma citată în Rom. 10,15. Didymos cel Orb apropie totuşi, într-un context 
eshatologic, „apele multe” din v. 1,12 de potopul din Gen. 7 (In Gen. 192- 
-193). După părerea lui Chiril al Ierusalimului, atunci când Și-a trimis 
„Duhul” asupra apostolilor la Cincizecime, lisus a împlinit cele prevestite 
în Na. 2,2: „„A urcat, suflându-ți în faţă, scăpând[u-te] de strâmtorare” (Cat. 
17,12). Origen s-a folosit de Na. 1,9 pentru a-și susține părerea (controver- 
sată şi criticată în Comentariul lui Ieronim) că Dumnezeu nu pedepseşte de 
două ori peniru aceeaşi faptă (Hom. Ez. 1,2; Hom. Lev. 11,2 şi 14,4). 

Autorii marilor comentarii verset cu verset ale Cărţii lui Naum (Theodor 
al Mopsvestiei, Theodoret al Cyrului, Chiril al Alexandriei şi Ieronim) s-au 
aplecat cu stăruință vrednică de admiraţie asupra textului în întregimea lui, 
încercând să stoarcă un înţeles din versetele de multe ori obscure și încâlcite 
ale acestei cărți profetice. Felul cum au înţeles ei structura sintactică şi 
vocabularul textului oferă un sprijin preţios pentru exegeții moderni, multe 
din soluţiile şi notele prezentei traduceri fiind îndatorate lecturilor patris- 
tice. Cât de grea le-a fost sarcina comentatorilor antici se vede foarte bine 
din interpretările contradictorii care s-au putut isca în jurul aceluiaşi verset: 
de pildă, îndemnul „Fii cu ochii pe cale!” (v. 2,2) este adresat, după unii, 
niniviților, după alții, locuitorilor ludeei, după alții, trimişilor Domnului. 
Tot astfel, Părinţii nu s-au putut pune de acord în privința personajelor 
istorice evocate de o anume imagine din text: în v. 2,5, „Înfăţişarea lor, 
precum făcliile de foc” a fost aplicată fie niniviţilor de odinioară, fie perşi- 
lor contemporani comentatorului. 

Marile comentarii oferă, înainte de toate, în prologuri, o interpretare de 
ansamblu a profeției lui Naum, bine ancorată într-o anumită filozofie a 
istoriei. Peripeţiile războinice pomenite în text devin parte a economiei 
divine: pentru Părinţi, asirienii au fost, la vremea lor, uneltele folosite de 


pp. 187-194 şi E. Ball, „« When the Towers Fall»: Interpreting Nahum as Christian 
Scripture”, în J.W. Watts şi P.R. House (ed.), In Search ofTrue Wisdom: Essays in Old 
Testament Interpretation in Honour of Ronald E. Clements, JSOTSup. 300, JSOT Press, 
Sheffield, 1999, pp. 211-230. 

24. P. Prigent, L "Apocalypse de Saint Jean, Delachaux et Niestl€, Paris, 1981, passim. 

Pronia dumnezeiască împotriva lui Israel, care se îndepărtase de Dumnezeu 
şi nu s-a încrezut decât în propriile puteri. La rândul lor, perșii au devenit 
instrumentele prin care economia divină s-a împlinit împotriva asirienilor, 
care, orbiţi de orgoliu şi neluând seamă la rolul modest ce le fusese rezer. 
Vat, s-au crezut mai presus de dumnezeire. Pentru a contura cât mai clar 
acest mesaj, Chiril al Alexandriei va invoca în comentariul său şi alte exem- 
ple din istorie, iar leronim şi Theodoret vor căuta să lămurească, cu date 
istorice şi geografice, aluzia destul de misterioasă din text la cetatea Theba 
din Egipt (wv. 3,8-10). 

Pentru Părinţi, cetății Ninive i s-a atribuit un rol exemplar, ea simbo- 
lizându-i pe toți cei care, nerecunoscând atotstăpânirea lui Dumnezeu, s-au 
trezit văduviți de ajutorul Său, orice apărare şi alianță omenească fiindu-le 
apoi în zadar (astfel crede, de pildă, Ieronim, punând în legătură v. 2,7 cu 
Ps. 126,1 şi tot aşa Chiril, comentând vv. 3,13-14). În acest context, unii 
comentatori patristici au citit anumite pasaje din text în cheie ironică; astfel, 
Theodor al Mopsuestiei a văzut în „Încinge-ţi șalele!” din v. 2,2 o invitaţie 
ironică adresată Ninivei de a se mai opinti o dată (în van!) cu toată puterea 
sa de odinioară, de care acum este lipsită. Tot așa, pentru Theodoret şi 
Theodor al Mopsuestiei, în v. 3,14, „Scoate-ți apă, pentru-ncercuire” nu 
poate fi decât un îndemn ironic, de vreme ce nici un şanţ de apărare nu-i 
mai poate fi de folos cetății asupra căreia se va prăvăli urgia lui Dumnezeu. 

Pentru a decripta anumite pasaje enigmatice ale profeției, comentatorii 
patristici au recurs şi la cunoștințele lor de istorie naturală, de pildă în 
privința năravurilor lăcustelor (Theodor, Theodoret şi Chiril comentând 
vv. 3,17-18), sau de tehnică a vânătorii şi a stupăritului (vezi comentariile 
lui Theodoret şi Chiril despre folosirea fumului la v. 2,13). 

Comentariul lui Chiril este alcătuit cel mai adesea dintr-o perspectivă 
pronunţat antiiudaică: el (răs)tălmăceşte sistematic în defavoarea lui Israel 
prevestirile antininivite din textul profetic (astfel, în v. 1,2, duşmanii Dom- 
nului sunt identificați cu cărturarii şi fariseii, iar în v. 3,1 „cetatea [vărsă- 
rilor] de sânge” este aceeaşi cu Ierusalimul care L-a ucis pe Domnul). 
Acelaşi ton se regăseşte şi în scoliile lui Hesychios din Ierusalim, pentru 
care întreg capitolul 3 este o descriere profetică a decăderii vechiului Israel, 
autorul forțând multe din amănuntele textului pentru a susține o aseme- 
nea interpretare: în v. 3,10, cea care pleacă în exil este Sinagoga, iar 
„Cătuşele” cu care vor fi legaţi mai-marii ei sunt o prefigurare a Sfintei 
Cruci; în vv. 3,16-17, lăcustele sunt simboluri ale prozeliților care părăsesc 

necredința iudeilor, iar smochinul scuturat din v. 3,12 = o întruchipare 
simbolică a Sinagogii sărăcite. 

În stârşit, interpretările Părinților au aflat în text şi un sens care se 
înscrie lesne în teologia creștină a mântuirii. Înfrângerea şi căderea Ninivei 
este, după părerea lor, o prefigurare a înfrângerii lui Satana: Theodoret, de 
pildă, comentând v. 2,1, crede că luda reprezintă pământul întreg salvat din 
ghearele diavolului; Hesychios din lerusalim citeşte verbul aveBn „s-a suit” 
din v. 2,2 ca pe o prevestire a „ridicării” lui Hristos de la lad; Chiril al 
Alexandriei explică „jaful” pomenit în v. 2,10 în sensul „despuierii” diavo- 
lului de adepți, „furaţi” de propovăduirea lui Hristos şi a apostolilor. De 
asemenea, cu excepția lui Theodor al Mopsuestiei, toți comentatorii identi- 
fică „suflarea” eliberatorului din v. 2,2 cu Duhul pe care lisus înviat ÎI suflă 
asupra ucenicilor Săi în ziua Cincizecimii. 

Cu toate că, așa cum am văzut mai sus, textul grec al Cărţii lui Naum nu 
oferea prea multe puncte de sprijin pentru o interpretare consecvent eshato- 
logică a mesajului profetic, Hesychios din lerusalim şi, adesea, leronim au 
forțat o asemenea interpretare cu preţul unor acrobaţii hermeneutice remar- 
cabile. Încercarea lor, meritorie, poate, ca intenţie, a rămas totuşi izolată în 
contextul exegezei patristice antice, cu care cei doi se găsesc, din acest 
punct de vedere, în contradicţie. Astfel, ei au plasat unele elemente indivi- 
duale ale textului în context eshatologic: în v. 1,3, cuvântul „cutremur” pre- 
vesteşte cataclismul universal de la sfârşitul lumii; „mânia” lui Dumnezeu 
descrisă în vv. 1,4-7 trimite la Judecata de Apoi; „porţile râurilor” din v. 2,7 
sunt, de fapt, porţile Iadului. Apoi, Hesychios şi leronim au văzut în pro- 
feția lui Naum în ansamblul ei o descriere a confruntării dintre Hristos şi 
vrăjmaşul Său, Satana: în v. 1,13, „toiagul” frânt este sceptrul diavolului, 
iar în v. 2,3, lacob/Israel cel repus în drepturi de Dumnezeu este Hristos. 
Cât despre oameni, aceştia aleg una dintre tabere (în v. 2,9, cei care fug sunt 
cei botezați, care se îndepărtează de diavol) sau pe cealaltă („prada leului” 
din v. 2,12 sunt sufletele necredincioşilor). În vw. 2,4-5, cei doi interpreți 
regăsesc în expresia „bărbaţii cei puternici care se jucau cu focul” o descriere 
a demonilor. În plus, Hesychios din Ierusalim descoperă cu multă uşurinţă 
în text până şi referiri la botez: „apele multe” (v. 1,12) şi „iazul cu apă” (v. 2,9). 
Tot lui îi aparține performanţa exegetică de a extrage din context imagini şi 
expresii inserate apoi într-un contex! spiritual diferit, care le denaturează 
înţelesul original până într-atât, încât ele ajung să capete un înţeles diame- 
tral opus celui din Cartea lui Naum. Astfel, procesiunea sclavelor din v. 2,8, 

în care toţi ceilalţi comentatori (Theodor, Theodoret, Chiril) au Văzut, cum 
era de aşteptat, o imagine dezolantă a Ninivei şi a aliaților săi înfrânți, 
reprezintă, pentru Hesychios, alaiul triumfal al lui Hristos, învingător al 
Iadului, urmat de sfinţii Săi. În fine, pentru Hesychios, acelaşi element din 
text poate căpăta cu uşurinţă, în funcție de context, înţelesuri antitetiGe; 
Ninive, înțeleasă de obicei ca o deghizare metaforică a Satanei, devine dă 
odată întruchiparea Bisericii triumfătoare provenite dintre neamurile păgâne 
(ca în v. 2,9, de pildă). 


AVACUM 


Traducere din limba greacă de CRISTIAN GAŞPAR 
Introducere și note de MARGUERITE HARL, CEciLE DOGNIEZ, L.AURENCg 
BROTTIER, MICHEL CasEvITZ, PIERRE SANDEVOIR Şi CRISTIAN GAȘPAR 


Pentru Introducere şi note s-a utilizat ediţia La Bible d 'Alexandrie, 
vol. 23, Les Douze Prophetes 4-9: Joel, Abdiou, Jonas, Naoum, 
Ambakoum, Sophonie, Les Editions du Cerf, Paris, 1999. Autorii 
volumului francez au pregătit împreună notele la cele șase cărți, 
după cum urmează: Roselyne Dupont-Roc pentru /oe/ și Sophonia, 
Therese Roqueplo pentru Jona şi Marguerite Harl pentru Avacum și 
Sophonia. Michel Casevitz s-a ocupat de verificarea observaţiilor de 
natură filologică şi lexicală, Pierre Sandevoir de cea a comparațiilor 
cu textul ebraic; Laurence Brottier s-a ocupat de comentariile patris- 
tice. Pentru redactarea finală a introducerilor şi notelor au fost res- 
ponsabile Cecile Dogniez și Marguerite Harl, care au adunat laolaltă 
contribuţiile tuturor membrilor echipei și s-au îngrijit de alcătuirea 
volumului francez. 

Selecție, traducere, adaptare şi adăugiri de Cristian Gaşpar. 


Introducere la Avacum 


Cartea profetului Avacum! (în TM, Habaqquq”) ocupă acelaşi loc atât în 
canonul LXX, cât şi în cel al Bibliei ebraice, după Cartea lui Naum. La fel 
cum aceasta prevesteşte căderea Ninivei, cartea de față anunţă prăbuşirea 
altei mari puteri, cea a caldeenilor. Alcătuită din trei capitole, Cartea lui 
Avacum se împarte în două secţiuni bine individualizate de prezența unor 
titluri distincte; astfel, primele două capitole sunt reunite sub titlul „Preves- 
tirea pe care a văzut-o Avacum profetul” (v. 1,1), în vreme ce ultimul 
capitol poartă un titlu aparte, „Rugăciunea lui Avacum” (v. 3,1). Această 
poziție oarecum specială a celui de-al treilea capitol i-a făcut pe mulți exe- 
geți moderni să creadă că el nu făcea parte iniţial din structura cărţii, deşi 
există suficiente motive pentru a-l lega, aşa cum au făcut-o de altminteri toţi 
comentatorii antici şi bună parte din cei moderni, de restul textului. 


I. Cartea lui Habaqquq în Biblia ebraică 


|. Identitatea profetului 


Despre profetul Habaqquq nu se ştie nimic sigur, deși un personaj cu acest 
nume figurează în câteva tradiţii legendare asociate textului biblic. Astfel, 
în adaosul grec la povestea lui Daniel (Bel 33-39) apare un anume Avacum 
(AuBaxowu) care, pe când se pregătea să ducă de mâncare secerătorilor la 
câmp, € transportat de un înger în chip miraculos din ludeea la Babilon 
pentru a-l hrăni pe Daniel în groapa cu lei. Episodul acesta va fi reluat, 
alături de altele, la fel de legendare, în biografia lui Habaqquq din colecția 
târzie a Vieţilor profeților (Vitae prophetarum). În acest text, lui Habaqquq 





1. Am optat, în traducerea de faţă, pentru numele Avacum, cel mai curent şi firesc în 
românește, conform normelor noastre de redactare. , 

2. În cele ce urmează, Avacum trimite la textul grec al LXX, iar Fabagqug la textul 
ebraic al cărţii profetice. Su 

3. Cf. Prophetarum uitae fabulosae, ed. T. Scherman, Leipzig, 1907, p. 33. 

i se atribuie atât o viziune profetică a nimicirii Templului din Ierusalim de 
către Nabucodonosor, cât şi una care vestește distrugerea Templului de 
către „un popor de la apus” (i.e. romanii). Ne aflăm, fără îndoială, dinaintea 
unei lecturi tardive a datelor biblice, care îmbină o interpretare în Cheie 
istoricizantă cu una actualizatoare, ce rescrie trecutul adaptându-l unui 
context istoric diferit, întocmai cum se întâmplă în Peşerul de la Qumrani, 


2. Titlul cărții 


Cât priveşte titlul cărții profetice, acesta cuprinde, ca şi în cazul Cărţilor lui 
Naum și Malachia, cuvântul ebr. massă”, tradus în greacă Aîiuua (vezi nota 
la v. 1,1). Titlul cărții de faţă adaugă însă precizarea „pe care a văzut-o 
(hăzâh) Habaqquq”, o formulă neîntâlnită în alte cazuri, dar care o apropie 
de cele intitulate „viziune” (hăzân, vezi Abdias, Naum). Într-adevăr, în 
v. 2,3 Domnul chiar vesteşte o „vedenie”, iar în v. 1,5 sosirea dușmanului 
este precedată de îndemnul „vedeţi” și în v. 2,1 profetul însuşi caută „să 
vadă” ce-i va spune Domnul. Habaqquq este deci un profet vizionar. În 
plus, titlul cărții îl numește „profetul” (hannăbhi”), asemenea lui Aggeu şi 
Zaharia. Spre deosebire însă de Cărţile lui Osea, Amos, Michea ori 
Sophonia, nici un fel de indicii nu ne sunt oferite cu privire la familia 
profetului, la destinatarii profeţiei, la împrejurările rostirii ori la scopul ei. 


3. Structura textului 


Textul ebraic al Cărţii lui Habaqquq nu poate rivaliza în privința complexi- 
tății şi elaborării poetice cu acela al Cărţii lui Naum, cu excepția notabilă a 
„Rugăciunii lui Habaqquq”, socotită îndeobşte una din capodoperele poeziei 
ebraice. El este însă adesea la fel de obscur. Dificultăţilor de stabilire a 
textului li se adaugă disputele între exegeţii moderni privitoare la unitatea 
lui structurală”. Este puțin probabil însă ca traducătorii din vechime să fi 
fost încercaţi de aceleași îndoieli care-i bântuie pe unii cărturari moderni în 
privinţa originii diferitelor părți componente ale cărții, astfel că este, poale, 





4. Pentru alte legende privitoare la profetul Habaqquq, vezi M.A. Sweeney, „Habakuk”, 
în The Anchor Bible Dictionary, Doubleday, New York, 1992, vol. 3, pp. 1-6. 

5. Pentru un inventar al opiniilor critice, vezi P. Jăcken, Das Buch Habakuk. Darstellung 
der Geschichte seiner Xritischen Erforschung mit einer eigenen Beurteilung, Peter Hanstein 
Verlag, K5ln-Bonn, 1977 şi, pentru literatura mai recentă, Oskar Dangl, „Habakkuk in 
Recent Research”, BS 9, 2001, pp. 131-168. 

mai înțelept să socotim, așa cum a făcut-o şi traducătorul LXX, că ne aflăm 
dinaintea unui text unitar. 


4. Genul literar 


Textul Cărţii lui Habaqqug aparține genului „plângerii” (mai cu seamă 
w. 1,2-4.12-17). Profetul vorbeşte doar aparent în nume propriu, cuvintele 
sale, adesea transformate într-un reproș la adresa lui Dumnezeu, dând glas 
durerii unui întreg popor aflat în suferință. Pe de altă parte, textul este strâns 
legat de poezia Psalmilor, atât prin cap. 3, adesea considerat un psalm de 
sine stătător, cât şi prin numeroase teme şi modalități de exprimare speci- 
fice discursului psalmic$. Cu toate că prezența unor forme psalmice este de 
netăgăduit în cântările din Naum 1, Habaqquq 3 şi în pasaje din Ioel, se 
cade totuşi să distingem între materialul psalmic de origine cultică şi 
feluritele refolosiri poetice ale acestuia într-un context diferit, mai curând 
istoric decât liturgic”. 


5. Datarea 


Cartea lui Habaqquq nu cuprinde nici un indiciu care să permită datarea sa 
exactă. Identitatea celor două personaje principale, „cel fără credință” şi 
„cel drept” (v. 1,4), nu este mai precis conturată dincolo de aceste nume 
generice, care au o conotaţie general-morală prezentă şi în Psalmi. Nedrep- 
tăţile şi suferințele împotriva cărora protestează profetul în vv. 1,2-4 pot fi 
plasate în oricare din perioadele de criză ale istoriei israeliților, ele fiind le- 
gate de una din temele discursului profetic atestate încă în Cartea lui Amos, 
cel mai vechi din textele profetice ale Celor Doisprezece. Istoricii care-l 
plasează pe Habaqquq la sfârşitul veacului al VIl-lea î.H. se sprijină pe sin- 
gura identificare sigură din text, aceea a năvălitorilor numiţi kas“dim „chal- 
dei” în v. 1,6. Într-adevăr, după căderea Ninivei (în 612 î.H.) şi după ce 
asirienii şi-au pierdut puterea de odinioară, noii puternici ai zonei, babilo- 


a 


nienii („chaldeii”), s-au făcut cunoscuţi ca „năvălitori” în urma expedițiilor 





6. Aceste asemănări l-au făcut pe S. Mowinckel (The Psalms in Israel's Worship, trad. 
engl., Blackwell, Oxford, 1967, vol. 2, pp. 55-58, 93, 147 et passim) să susţină existența 
unei funcţii profetice autonome (mai cu seamă în cazul lui Naum şi Habaqquq) asociate 
Templului, similară celor îndeplinite de rege, de preoți şi de leviţi. Teoria sa are puţini 
Susținători astăzi. 

7. Aşa cum socoteşte W.H. Bellinger, „Psalmody and Prophecy”, JSOT Suppl. 27, 1984. 

de pradă în Siria şi Iudeea (între 605 şi 602 î.H. ei suferind O primă 
înfrângere importantă abia în 601 î.H.). Dacă descifrăm imaginea sufe. 
rințelor înfăţişate în vv. 1,2-4 ca pe o aluzie la ocuparea ludeei de către 
asirieni, atunci € cu putință ca vv. 1,5-10 să se refere la căderea puterii 
asiriene sub loviturile babilonienilor, iar vv. 2,5-20, la prăbuşirea acestora 
din urmă, condamnaţi la rândul lor să îndure jafuri şi năpaste. Dacă, dimpo- 
trivă, socotim că nedreptăţile şi suferințele cu pricina sunt cauzate de fră- 
mântări lăuntrice ale societății iudaice, aşa cum fac cei mai mulţi exegeţi 
moderni, referirea concretă la evenimente istorice databile dispare. O ase- 
menea interpretare a propus de curând R.D. Haak?, pentru care cei doi anta- 
gonişti din profeție sunt doi din regii lui luda, mai exact regele nelegitim 
loakim („cel fără credință”), pus pe tron de egipteni, vinovat de proasta 
guvernare a regatului şi denunțat de profet, şi regele loachas („cel drept”), 
trimis în exil în Egipt'%. Conform acestei interpretări, textul profeției lui 
Habaqquq ar fi fost alcătuit la Ierusalim între anii 605 şi 603 î.H. în cercuri 
apropiate Templului, ca reprezentant al unui curent pro-babilonian: venirea 
„chaldeilor”, voită de Dumnezeu, urma să-l scoată din joc pe regele „cel 
fără credință”, repunându-l în scaun pe „cel drept”. 


II. Cartea lui Avacum în Biblia greacă 


Versiunea greacă a Cărţii lui Avacum este la fel de obscură și anevoie de 
interpretat ca şi originalul ebraic. Deşi, în general, textul reproduce întoc- 
mai gruparea cuvintelor din original, adeseori interpretarea dată de traducă- 
torul LXX diferă destul de mult de TM. Faptul că versiunea greacă păstrată 
fragmentar în sulul găsit la Nahal Hever (8Hev) conţine o revizuire de tip 
kaiye a textului LXX motivată de nevoia de a-l aduce mai aproape de un 
original ebraic dovedeşte că diferențele acestea existau deja încă de timpu- 
riu. În sulul 8Hev s-au păstrat porțiuni însemnate din versiunea greacă revi- 
zuită a Cărţii lui Avacum, mai exact vv, 15-11; 1,14-2,8; 2,13-20 şi 3,9-15. 


8. Astfel procedează M.D. Johnson în articolul „The Paralysis of Torah in Habakkuk 
1,4”, VT 35.3, 1985, pp. 257-266, 

9. R.D. Haak, Habakhuk, ST 44, Brill, Leiden, 1992. 

10. Pentru evenimentele anilor 609-598 î.H. vezi 2Rg. 23—24. 

|. Structura cărții 


Manuscrisele LXX şi ediţiile moderne prezintă primele două capitole ale 
profeţiei împreună, sub un singur titlu, în vreme ce a treia poartă un titlu 
propriu. Analiza editorilor BA, pe care am urmat-o în volumul de față, 
distinge însă în interiorul textului mai multe unităţi structurale şi de sens, 
după cum urmează. 

Versetele 1,2-4 cuprind o primă plângere a profetului împotriva domniei 
nedreptății şi impietăţii. Din versiunea greacă răzbate imaginea unei socie- 
tăți măcinate de abuzuri judiciare şi de impietate. Versetele 1,5-6 aduc un 
prim răspuns al lui Dumnezeu sub forma unui oracol ce vesteşte năvălirea 
caldeenilor. În v. 1,5, o primă diferență însemnată între TM („Priviţi printre 
neamuri!”) şi cel al LXX („Vedeţi, voi, disprețuitorii!”) îi identifică pe 
destinatarii prevestirii, acei locuitori din Iuda care dispreţuiesc legile c:ne- 
neşti şi Legea lui Dumnezeu. În vv, 1,7-10 citim o descriere a năitiirii 
dușmanilor şi a nimicirii „celor fără credință” drept pedeapsă pentru impie- 
tatea lor. Versetul 1,11, la fel de obscur şi în ebraică, şi în greacă, mar- 
chează o schimbare a situaţiei (amândouă încep cu un cuvânt ce înseamnă 
„atunci”). Însă folosirea ambivalentă a unor termeni precum „duhul” şi „a 
se schimba” face ca sensul exact al versetului să fie anevoie de desluşit. În 
vv. 1,12-14 profetul dă glas încrederii sale în Dumnezeu, deplângând în 
acelaşi timp tăcerea Lui. În greacă, a doua jumătate a celui de-al doilea emi- 
stih, greu inteligibilă, pare să-i atribuie profetului o misiune pedagogică 
neatestată în TM. Versetele 1,15-17 trec brusc la imaginea unu! cuceritor 
neidentificat care va nimici totul în cale-i şi se va închina la propriile unelte 
de distrugere. 

Capitolul al doilea se deschide cu un verset de tranziție (2,1) care ni-l 
înfăţişează pe profet stând la pândă să primească o nouă prevestire de la 
Dumnezeu. Vocabularul folosit trimite, atât în LXX, cât şi în TM, la ima- 
ginea unei judecăţi între Domnul şi profetul Său. Versetele 2,2-4 cuprind 
această a doua prevestire ce anunță o „viziune” ulterioară, păstrată pentru 
„Sfârşit”. În textul grec, un amănunt al traducerii (folosirea pronumelui per- 
sonal masculin „el” în v. 2,3) va înlesni comentatorilor creştini o citire în 
cheie mesianică a întregii prevestiri, deși nu se poate şti cu siguranță dacă o 
asemenea interpretare a stat și la baza traducerii iniţiale. Versetele următoare 
(2,5-19) vorbesc iarăşi despre un năvălitor, asupra căruia se va abate însă o 
pedeapsă dreaptă, el urmând să sufere aceleaşi rele pe care le-a făcut poporului 
lui Dumnezeu. Acest pasaj este marcat de oscilaţia între descrierea indirectă 

a invadatorului (la persoana a III-a singular în vv. 2,5.7.9.12-15.18-19) şi 
adresarea directă la persoana a II-a singular (în vv. 2,7-8.10.16). Repetarea 
unei imagini din v. 1,6 („să cucerească sălaşuri ce nu sunt ale lui”), aplicată 
caldeenilor, în v. 2,6 („acela care-şi adună [lucruri] ce nu sunt ale lui”) ga 
de înțeles că năvălitorii descrişi aici sunt aceiaşi cu babilonienii din primul 
capitol. Secţiunea de faţă se încheie cu v. 2,20, care afirmă, pe un ton litur- 
gic, prezenţa lui Dumnezeu în Templul Său şi cinstirea Lui pretutindeni. 


2. Înţelesul profeției lui Avacum în versiunea greacă 


Textul din LXX, rezultat în urma unor opțiuni proprii de traducere, dobân- 
deşte o logică proprie, îndeajuns de transparentă. Cele două prevestiri pri- 
mite de profet de la Domnul îi privesc pe locuitorii din Iuda, anunțând, în 
primul caz, pedepsirea, prin intermediul năvălitorilor caldeeni, a fărădele- 
gilor de care poporul s-a făcut vinovat şi, în cel de-al doilea, prăbușirea 
viitoare a puterii acestor năvălitori şi eliberarea iudeilor credincioşi. Profe- 
ţia lui Avacum cuprinde aşadar, într-o primă formă, o ameninţare la adresa 
vinovaţilor („disprețuitorii”, „cei necucernici” în terminologia preferată a 
traducătorului), urmată, într-o a doua fază, de vestirea eliberării viitoare din 
robia năvălitorilor babilonieni. Judecarea şi pedepsirea poporului nu vor fi 
însă necruțătoare („Şi noi de bună seamă nu vom muri!” afirmă profetul 
plin de încredere — v. 1,12), iar tonul acesta încurajator devine încă şi mai 
pregnant dacă îl legăm de „Rugăciunea lui Avacum” (cap. 3), socotită de 
mulți exegeţi cea mai potrivită încheiere pentru întreaga carte datorită 
mesajului ei încrezător în atotputernicia lui Dumnezeu și în victoria finală. 

Spre deosebire de TM, versiunea greacă insistă mai mult asupra funcţiei 
profetului; dacă în ambele texte el se plânge (v. 1,2) şi rosteşte reproşuri la 
adresa Divinităţii (v, 1,13), stând la pândă să prindă răspunsul acesteia 
(v. 2,1), în LXX funcția lui de mediator între popor şi Dumnezeu este mult 
mai evidentă. Profetul este un fel de învățător (acesta este sensul probabil al 
expresiilor din v. 1,12), însărcinat să le explice locuitorilor din luda de ce se 
abate asupra lor pedeapsa lui Dumnezeu. 


3. Relaţia dintre textul grec şi cel ebraic 


Din punct de vedere strict formal, traducerea greacă a Cărţii lui Avacum 
oglindeşte aproape perfect textul originalului ebraic, care nu pare a se fi 
deosebit prea mult de actualul TM. În același timp, în LXX avem de a face 
cu o recitire şi o transformare adesea creativă a originalului. 

Varianta greacă păstrează cu sfințenie structura versetelor din ebraică, 
împărțindu-le constant în emistihuri ce corespund aproape fără excepție 
unităţilor delimitate de semnul arnah din TM, deşi câteodată lungimea 
inegală a versetelor creează unele dezechilibre. În același timp, unităţile 
şintactice în care se împarte textul grec presupun de multe ori o grupare a 
emistihurilor în unități semantice diferite de cele din ebraică, după cum 
ne-o dovedeşte felul în care comentatorii antici au decupat textul primelor 
două capitole din Cartea lui Avacum (vezi notele la vv. 1,3-4 şi 1,11-12). 
Dorinţa de a păstra neschimbată structura formală a originalului ebraic este 
evidentă şi din modul cum traducătorul LXX a respectat, cel mai adesea, 
numărul şi ordinea cuvintelor din ebraică. „Plusurile” şi „minusurile” sunt 
relativ puţine: cuvintele „şi pieriți” din v. 1,5, inexistente în TM; o dublă 
traducere care lungeşte v. 1,7 şi creează un alt ritm al frazei în greacă; 
sintagma „inima sa” (fără corespondent în TM) adăugată în v. 1,15 ca 
subiect al verbului „se va bucura”; un cuvânt ebraic („decât el”) omis în 
v. 1,13: ebr, hinnzh „iată!” netradus în v. 2,4. Identitatea aceasta formală 
remarcabilă între textul original şi traducerea LXX presupune prezenţa, în 
ebraică, a unei împărțiri a textului în unități ritmice şi semantice de care 
traducătorul LXX era conştient într-o vreme când semnele de cantilaţie, 
menite să marcheze asemenea unităţi, nu existau încă. Grija cu care aceste 
diviziuni formale, precum şi paralelismele şi chiasmele din textul ebraic au 
fost reproduse în greacă este un indiciu al probabilei lor importanţe rituale, 
sporită de caracterul misterios şi puternic expresiv al textului. Traducerea 
de față, urmând sugestia editorilor BA, a păstrat pe cât posibil şi în română 
diviziunile sintactico-semantice din greacă, precum şi împărțirea textului în 
versete şi emistihuri, evidenţiată de punerea în pagină a textului românesc. 

Reproducerea fidelă a structurii formale a originalului ebraic de către 
versiunea LXX nu este totuși însoţită şi de o identitate semantică a celor 
două texte. Diferențe privind îmbinarea cuvintelor şi vocabularul folosit se 
regăsesc aproape în fiecare verset'!. Acestea se datorează fie unei decupări 
diferite a textului ebraic şi recompunerii frazei în greacă în funcție de noul 
context (ca, de pildă, în v. 1,3), fie unei traduceri duble a originalului 
(v. 1,7), fie unei asocieri diferite a cuvintelor din TM şi modificării sensului 
întregii fraze în consecință (v. 1,9), fie modificării conştiente a structurii 


11. Pentru discuţii detaliate ale exemplelor ce urmează, vezi notele la versetele res- 


pective. 

sintactice din original (v. 2,4). Traducătorul a citit uneori textul ebraic altfe] 
decât apare el în TM, vocalizându-l în alt chip (vw. 1,9; 1,15; 2,15) 
confundând între ele unele consoane (v. 2,19) sau traducând aproximativ 
termeni tehnici ori expresii rare pe care nu le cunoştea (wv. 2,11; 2,13). în 
fine, unele schimbări par a fi fost intenţionate, izvorâte din dorința de Ki 
lămuri un text obscur prin comparația cu un context biblic similar (jugul» 
adăugat în v. 2,6 ca în IRg. 12,4) ori de a crea o corespondență lexicală 
între două contexte diferite (în v. 2,1 „stâncă” e o traducere „evocatoare» a 
ebr. măzăr „Întăritură”, care permite identificarea profetului cu Moise, pe 
Care în Ex, 33,21 Dumnezeu l-a aşezat „pe stâncă”) ori, în fine, din încer. 
carea de a unifica semantic un anumit pasaj (în v. 1,3 LXX are „judecă. 
torul” în loc de „cearta, neînțelegerea” din TM într-un pasaj dominat de 
terminologie juridică). 


4. Efectele stilistice proprii textului grec 


Pe lângă efectele ritmice și paralelismele sintactice reproduse cu grijă din 
textul ebraic, versiunea LXX şi-a creat propriile efecte stilistice cu ajutorul 
unor asonanţe sau al unor expresii rare, al unor termeni tehnici aleşi cu grijă 
şi al unor cuvinte neobişnuite şi deosebit de expresive. Drept exemplu, se 
cuvin amintite aici trăsături specifice precum terminologia „juridică” din 
vv. 1,3 şi 2,1; cuvintele ce compun o descriere foarte sugestivă a năvă- 
lirii cuşmane în v. 1,8; termenii din limbajul pescăresc în vv. 1,14-17 şi 
medical în v. 2,15; cuvintele asociate noțiunilor de „dispreț” şi „Impietate/ 
necucernicie” (vv. 1,3.5.13; 2.5), laitmotive ale textului profetic; rarităţi 
lexicale expresive precum gEâidouau „a sălta” ori eEwnnă&touau „a încă- 
leca” (v. 1,8) şi multe altele. De remarcat, de asemenea, utilizarea religioasă 
a unor cuvinte precum Vnou&vo „a aştepta [răbdător şi plin de încredere)” 
în v. 2,3 și evăaBtouoi „a se închina cucernic” în v. 2,20, tipică pentru 
traducătorul Cărţilor Celor Doisprezece. 


III. „Rugăciunea lui Avacum” — un psalm 


Capitolul 3 al Cărţii lui Avacum poartă, atât în textul grec, cât şi în ebraică, 
un titlu propriu: „Rugăciunea (TM fphillâh, LXX npooevyn) lui Avacum 
profetul”, urmat de o indicație ('a/ şighyânăth) al cărei sens este încă 
nelămurit în ebraică, dar care a fost tradusă în greacă prin peră âfG „Cu 
cântare” (v. 3,1). Textul rugăciunii este întretăiat, asemenea celui al 

psalmilor, de „opriri” (TM selăh, LXX 5âyaAna) după primul emistih al 
vv. 3,3 şi 3,9 şi la sfârşitul v. 3,13, purtând de asemenea, la sfârşit, o 
indicație muzicală (doar în TM). Toate aceste elemente, alături de limba 
textului, dovedesc că „rugăciunea” profetului este, de fapt, un psalm. 

Cărturarii moderni nu s-au putut pune de acord nici în privința structurii 
textului rugăciunii, nici în privinţa locului pe care-l ocupă ea în Cartea lui 
Avacum. Astfel, unii cred că psalmul este alcătuit din fragmente diverse de 
origine orientală, asemănătoare poemelor cananeene întru slava lui Baal 
triumfător asupra haosului, cuprinzând descrierea unei teofanii asociate fur- 
tunii'?. Alţii însă au identificat corespondențe şi ecouri în structura internă a 
capitolului care sugerează că ne aflăm dinaintea unui text unitar!?, În pri- 
vința relației „rugăciunii” cu restul Cărţii lui Avacum, anumiţi cercetători 
moderni sunt de părere că psalmul este mai curând un text arhaic, care a 
circulat mai întâi separat, fiind ulterior alipit celorlalte două capitole. 
Astfel, potrivit lui T. Hiebert, inserarea „rugăciunii” s-a produs târziu, după 
căderea Ierusalimului şi exilul babilonic, într-un climat profetic diferit, mar- 
cat de începuturile apocalipticii iudaice, şi ar fi avut un sens eshatologic!!. 
Majoritatea comentatorilor însă preferă să vadă în „rugăciunea” finală o 
concluzie cât se poate de firească a primelor două capitole ale profeţiei!s, 
deşi este greu de spus dacă psalmul acesta al biruinței, alcătuit întru slava 
lui Dumnezeu, i se datorează cu adevărat profetului însuşi. 

În orice caz, textul grec al „rugăciunii” cuprinde o seamă de puncte de 
legătură între cap. 3 şi precedentele, elemente tematice şi lexicale (vezi in/ra, 
notele la vv. 3,2-3), care dovedesc că, în secolul al II-lea î.H., traducăto- 
rul Cărţii lui Avacum nu se îndoia de apartenenţa acestui capitol la textul 
profeţiei. Aşa se explică, probabil, traducerea interpretativă, în funcție de 
context, a indicaţiei muzicale din v. 3,19, care astfel dispare din LXX, deşi 


12. Vezi W.F. Albright, „The Psalm of Habakkuk”, în Studies in Old Testament Prophecy, 
Dedicated to Th.H. Robinson, ed. H.H. Rowley, T & T Clark, Edinburgh, 1950, pp. 1-18 
(cu trimiteri la surse ugaritice) şi U. Cassuto, „Chapter III of Habakkuk and the Ras 
Shamra Texts”, Biblical and Oriental Studies, vol. 2, lerusalim, 1975, pp. 3-15. 

13. Vezi P. Humbert, Problemes du livre d'Habacuc, Secretariat de l'Universite, 
Neuchâtel, 1944. 

14. T. Hiebert, God of My Victory: The Ancient Hymn in Habakkuk 3, Scholars Press, 
Atlanta, 1986. 

15. Vezi, de pildă, M. Delcor, „La geste de Yahve au temps de l'Exode et l'esperance du 
psalmiste en Habacuc III”, în Miscel/anea Biblica B. Ubach, Montisserrati, Montserrat, | 


1954, pp. 287-302. 

alte indicaţii similare sunt corect identificate şi traduse în versiunea 
a Psalmilor. 

„Rugăciunea lui Avacum” ni s-a păstrat fragmentar (3,9-15) în Sulul d 
la Nahal Hever, dar lipseşte din textul cărții comentat în Peşerul detcoreră 
la Qumran (1 QpHab), datat la jumătatea secolului 1 î.H. Aceasta nu înseamnă 
neapărat că la acea dată capitolul 3 lipsea din structura cărţii, ci doar că el 
nu prezenta nici un interes pentru interpretarea actualizantă pe care o făceau 
membrii comunităţii de la Qumran. La o dată necunoscută, „Rugăciunea lui 
Avacum” a pătruns între textele destinate lecturii liturgice sinagogale, fiind 
citită în a doua zi a Sărbătorii Săptămânilor în legătură cu Deut. 16,9%, în 
Targum, ea s-a bucurat de o atenţie deosebită, textul fiind rescris şi îmbogă- 
it, între altele, cu elemente de legătură cu restul Cărţii lui Avacum. Începând 
din secolul al V-lea d.H., „Rugăciunea lui Avacum” a fost copiată (cu un 
text aproape identic cu cel transmis în Cărţile Celor Doisprezece) în manu- 
scrisele greceşti ale LXX în colecţia specială de „Ode” adăugate Psaltirii, 
ocupând fie locul al patrulea, fie al şaselea între celelalte „rugăciuni”. 
„Rugăciunea lui Avacum” lipseşte însă din lista „Cântărilor” alcătuită de 
Origen şi e pomenită abia în secolul al V-lea la scriitori creştini precum 
Niceta din Remesiana şi Hesychios din lerusalim, care i-a şi dedicat, de 


altfel, o serie de glose!”. 


Breacă 


1. Structura „„ Rugăciunii lui Avacum” 


Asemenea altor psalmi biblici, nici cele nouăsprezece versete ale cap. 3 din 
Cartea lui Avacum nu au o structură limpede, cu subiecte bine diferenţiate, 
ci se caracterizează mai degrabă printr-o serie de imagini legate de o 
teofanie viitoare, descriind venirea Domnului ce va aduce atât răsturnări 
cosmice şi nenorociri pentru neamuri, cât şi izbăvire pentru „unşii” Lui. 
Ultimele cuvinte ale profetului îi afirmă cu tărie încrederea în puterea lui 
Dumnezeu „Mântuitorul”, pe tonul unei cântări de biruinţă. În traducerea de 
față, am urmat împărțirea în unități semantice sugerată de editorii BA, după 
cum urmează: vv. 3,2-5 joacă rolul de introducere a teofaniei, ultimul verset 





16. Vezi Ch. Perrot, „The Reading of the Bible in the Ancient Synagogue”, în Mikra: 
Text, Translation, Reading and Interpretation of the Hebrew Bible in Ancient Judaism 
and Early Christianiwy, ed. M. Mulder şi H. Sysling, Fortress, Philadelphia, 1988, 


pp. 137-159, mai alcs pp. 146-147 şi 251-254. 
17. Editate de V. Jagic în Supplementum Psalterii Bononiensis, Viena, 1917, pp. 301-320. 

marcând dezlănţuirea cataclismelor cosmice; vv. 3,6-15 cuprind descrierea 
propriu-zisă a acestora însoțită de expresia credinței profetului în „mân- 
tuirea” poporului (v. 8), a „celor unşi” (v. 13) şi în pieirea nelegiuiţilor 
(vv. 12-13) ww. 3,16-17 înfăţişează biruinţa lui Dumnezeu asupra celor 
puternici, iar vv. 3,18-19 dau glas bucuriei triumfătoare a profetului. 


2. Trăsături caracteristice ale textului grec 
al ,„ Rugăciunii lui Avacum ” 


Dacă traducătorul Cărţii lui Avacum a arătat o grijă deosebită pentru redarea 
caracteristicilor formale ale textului ebraic în LXX, aşa cum am arătat mai 
sus, în cazul „Rugăciunii” se poate spune că el a făcut chiar exces de zel, 
probabil recunoscând calitatea poetică aparte a acestui text. Unităţile for- 
male ale originalului, grupuri de câte trei cuvinte, sunt reproduse cu stric- 
tețe în greacă, la fel cum se întâmplă cu paralelismele şi efectele sonore 
datorate repetiţiilor de consoane, într-o echivalare formală aproape fără 
cusur. În traducere, ne-am străduit să păstrăm —, fireşte, atât cât s-a putut — 
toate aceste efecte poetice. 

Pe de altă parte, în ciuda oglindirii perfecte a elementelor formale, ver- 
siunea greacă a „Rugăciunii” se deosebeşte adesea, din punctul de vedere al 
înţelesului, de forma actuală a TM. Deosebirile acestea erau deja numeroase 
şi simţite ca atare la vremea când s-a alcătuit traducerea revizuită (în stil 
xaiye) atestată în 8Hev, unde citim, pentru cele şapte versete păstrate, nu 
mai puțin de douăzeci şi două de corecturi (semnalate de noi în notele la 
versetele respective). Astfel, în ciuda identității formale, textul LXX se 
îndepărtează simţitor de cel al Bibliei ebraice în privința sensului, lucru ce 
trebuie pus pe seama libertăţii creatoare a traducătorului LXX, care s-a 
crezut îndreptățit să extragă din textul pe care-l tălmăcea un înţeles potrivit 
contextului istoric şi spiritual al epocii sale. 

Abaterile de la structura versetelor şi emistihurilor din original sunt 
puține (vv. 3,2.12.14), ele datorându-se uneori structurii opace a textului 
de bază (vv. 3,5-6.7.10-11). Alte diferenţe de detaliu vor fi semnalate în 
note. Toate acestea creează un text grec pe alocuri din cale afară de dificil 
(vv. 3,5.6.9), uneori dincolo de pragul înţelegerii omeneşti, ca în cazul 
v. 3,2, unde apare expresia celebră „între două făpturi vii”, prilej de caznă 
pentru nenumărați exegeţi antici şi moderni. Deosebirile față de textul 
ebraic se datorează câteodată unor inovaţii lesne identificabile ale tradu- 
cătorului. Astfel, în v. 3,4 se vorbeşte de iubirea” lui Dumnezeu, absentă 

din TM; în v. 3,5 traducătorul a introdus în text un „Cuvânt” (ASos) în 
locul „Ciumei” din original, favorizând astfel interpretările hristologice; în 
v. 3,13 însă, „unsul” din TM a devenit „unşii” (rods xporovc), eliminâng 
posibilitatea unei interpretări hristologice similare; în v. 3,16, „Poporul 
unde-am pribegit” în loc de „poporul care ne atacă” transformă ameninţarea 
din original în făgăduinţa mântuirii pentru poporul Domnului, întărită în 
v. 3,18 de pomenirea lui Dumnezeu „Mântuitorul” în loc de Dumnezeul 
»Mântuirii”. 

Înzestrată cu noi înţelesuri şi cu o coerență aparte ca urmare a acestor 
opțiuni exegetice inovatoare și binecuvântată cu o perfecțiune formală şi 
frumuseţe stilistică remarcabile, versiunea grecească a „Rugăciunii lui Ava- 
cum” avea să se bucure peste veacuri de atenţia a numeroşi comentatori 
antici, în tradiţia iudaică, precum şi în cea creştină. 


IV. Receptarea Cărţii lui Habaqqug/Avacum 
în tradiţiile exegetice antice 


|. Interpretările iudaice 


În Comentariul (Peșer) la Habaqquq descoperit la Qumran găsim pentru 
prima oară o interpretare actualizatoare a primelor două capitole din cartea 
profetului, pe care autorii le citeau într-un text ebraic premasoretic. „Cel 
necucernic” (vv. 1,4 şi 2,15), asupritor al „celui drept”, este identificat cu 
„preotul cel necredincios” de la Ierusalim, blestemat pentru că i-a asuprit pe 
„săraci” (cf. vv. 2,5.6.17), nume pe care şi-l dădeau membrii comunității de 
la Qumran. În plus, potrivit acestui document, „chaldeii” pomeniţi de profet 
în v. 1,6 nu sunt alții decât romanii, care vor năvăli în Iudeea spre a-i 
pedepsi pe preoţii necredincioşi şi a le jefui bogăţiile adunate în chip 
necinstit (v. 2,8), cucerind şi Ierusalimul (v. 2,17). 

Targumul Cărţii lui Habaqquq este mai apropiat de TM decât de ver- 
siunea LXX şi oferă interpretări marcate de preocupări teologice pe care le 
regăsim şi în cazul celorlalte Cărţi ale Celor Doisprezece: eliminarea limba- 
jului antropomorfic referitor la Dumnezeu (în vv. 1,2.13), interpunerea unor 
entități mediatoare între oameni şi Dumnezeu (ș“khinăh „Prezenţa/Locui- 
rea” şi memra „Cuvântul” lui Dumnezeu în vv. 1.12-13). 

2. Cartea lui Avacum în Noul Testament şi în apologetica creştină 


Două versete din Cartea lui Avacum sunt citate în NT, fără pomenirea 
numelui profetului. Acest fapt atestă folosirea timpurie a textului în slujba 
interpretării ce-L identifica pe lisus cu Mesia, Mântuitorul a cărui venire 
fusese prevestită în VT. 

Astfel, în Fp. 13,41, apostolul Pavel citează „ceea ce s-a zis în prooroci: 
«Vedeţi, dispreţuitorilor, miraţi-vă şi pieriţi, căci Eu făptuiesc o faptă în 
zilele voastre, o faptă pe care nu aţi crede-o când v-ar povesti-o cineva”, 
reproducând Av. 1,5 într-o versiune uşor diferită de cea a LXX, pentru 
iudeii adunaţi la sinagoga din Antiohia Pisidiei, mustrându-i pentru necre- 
dința lor faţă de „fapta” minunată vestită de profet, adică venirea lui 
Hristos. 

Versetele 2,2-4 sunt citate, tot anonim şi legate de o expresie din Isaia, 
în Evr. 10,37-38 ca „făgăduință” a venirii lui Hristos. Textul profetic pre- 
zintă în forma citată unele deosebiri față de LXX, dintre care cea mai 
însemnată este introducerea unui articol masculin înainte de &px6uevoş 
(nearticulat în Av. 2,3), care devine astfel „Cel care vine”, favorizând inter- 
pretarea în cheie hristologică a pasajului profetic. Formula din v. 2,4 
(„dreptul din credință va trăi”) este invocată în Gal. 3,11 şi Rom. 1,17 în 
contextul dezbaterii despre însemnătatea credinţei pentru mântuire. În 
consecință, formula se va bucura de numeroase interpretări şi în tradiția 
iudaică, şi în cea creştină datorită importanţei sale doctrinare în proble- 
matica credinţei şi a aşteptării mesianice. 

Întregul pasaj a fost comentat îndelung, în versiunea citată în Evr. 10,37- 
-38 (cu articolul adițional), de Eusebiu al Cezareei (DE 6,4), care se opreşte 
şi asupra controversatelor vv. 3,2-5 („Între două făpturi vii fi-vei cunoscut”) 
în DE 6,15, interpretându-le tot în cheie hristologică. 

De fapt, enigmatica expresie (Av. 3,2) citată mai sus, care poate fi 
interpretată și „Între două vieţi fi-vei cunoscut” (vezi nota ad loc.), a dat 
naştere la interpretări pe cât de numeroase, pe atât de diverse. Theodor al 
Mopsuestiei, preocupat de sensul istoric al cărţii profetului, a căutat să 
aşeze „Rugăciunea lui Avacum” în continuarea celor două profeții expri- 
mate în capitolele iniţiale ale cărţii, socotind că Dumnezeu se va arăta „între 
două făpturi vii”, adică între iudei şi babilonieni. La fel a procedat şi 
Theodoret al Cyrului. Origen însă a dat o interpretare teologică pasajului: 
Dumnezeu se manifestă între Fiul şi Sfântul Duh, la fel cum, în interpretările 

iudaice ale capacului împăcării (Ex. 25,17; Num. 7,89), EI se arată „între 
cei doi heruvimi” (De princ. 1,3,4 şi, în greacă, Com. Rom. 5). Părinții vor 
combate această interpretare din cauza poziției inferioare pe care 1-9 
atribuie Fiului, dar ideea unei apropieri de exegeza privitoare la capacul 
împăcării cu heruvimii săi va reveni la Chiril al Alexandriei. Cele două 
„făpturi vii” au mai fost interpretate ca referiri la cei doi tâlhari între care a 
fost răstignit lisus (Hesychios din Ierusalim). Augustin enumeră chiar trei 
interpretări diferite: Dumnezeu se va arăta între Noul şi Vechiul Legământ, 
între cei doi tâlhari sau între Moise şi Ilie (Civ. 18.32), ultimele două posi- 
bilități fiind pomenite şi de Beda Venerabilul (PL vol. 9I, col. 1238BC). 
Ieronim inventariază toate aceste interpretări, adăugându-le încă una, pe 
care o preferă; aceasta consideră cele două „făpturi vii” întruchipări alego- 
rice ale celor două Biserici, „cea dintâi, născută din tăierea împrejur şi a 
doua, adunată laolaltă din cei cu prepuţ [netăiat]”. În fine, evlavia populară 
a văzut în cele două „făpturi vii” cele două animale, asinul şi boul, între 
care s-a născut Hristos!” 

Alţi Părinţi au ales varianta teofaniei „între cele două vieţi”, gândindu-se 
la venirea Mântuitorului „între viața omenească şi viața dumnezeiască”, adică 
între „dumnezeirea şi umanitatea Sa” (Eusebiu al Cezareei, DE 6,1 5,2). Cele 
„două vieţi” au fost de asemenea citite ca figuri ale celor două Testamente 
(Chiril al Alexandriei, Augustin) sau ale vieţii prezente şi ale celei veşnice 
(Theodoret, Chiril al Ierusalimului, Cat. 12,20). 

Părinţii n-au perceput nici un fel de cezură între primele două capitole 
ale cărții şi „Rugăciunea lui Avacum”, aşa cum fac mulți comentatori mo- 
derni. Eusebiu al Cezareei, bunăoară, atribuie rostirea acestei rugăciuni (DE 
6,15,2) — care priveşte misiunea lui Hristos — unui impuls primit de profet 
pentru că a auzit, sub inspirația Duhului Sfânt, vestea minunată privind 
venirea Mântuitorului (v. 2,3: „Căci [E1,] de venit va veni şi nu va-ntârzia” 
şi v. 2,4: „dreptul din credința [lui] față de Mine va trăi”). Pentru Chiril al 
Alexandriei, profetul, în cap. 3, dă glas profeţiei anunțate în v. 2,3 („încă O 
vedenie pentru clipa hotărâtă”), care nu este alta decât vestea cea bună a 


întrupării Domnului. 





18. J. Scherer, Le Commentaire d'Origâne sur Rom. III,5-V,7, Institut Francais 
d' Archsologie Orientale, Cairo, 1957, p. 160. 


19. Cf, Is. 1,3 şi ]. Ziegler în Miinchener Theologische Zeitschrift 3, 1952, pp. 385-402. 

3. Marile comentarii patristice la Cartea lui Avacum 
în veacurile al IV-lea şi al V-lea d.H. 


Părinții care s-au aplecat asupra textului profeţiei lui Avacum au căutat să 
descopere, ca de obicei, pe lângă un context istoric propriu-zis, şi o semnifi- 
caţie teologică. Astfel, din cap. 1 și 2 comentatorii din epoca patristică au 
dedus că în vremea profetului poporul lui Dumnezeu (sau cel puţin o parte a 
acestuia) trăia în necredință; acestui popor păcătos profetul îi vesteşte pe- 
deapsa pe care i-o vor aplica babilonienii, instrumente ale mâniei divine. 
Aceştia vor avea, la rândul lor, parte de pedeapsă pentru violența excesivă 
de care au dat dovadă, iar iudeii vor fi în cele din urmă eliberați de sub 
stăpânirea lor. Semnificația teologică a cărții a fost identificată în v. 2,4, 
mai exact în versiunea acestuia citată în NT: „dreptul” îşi va afla viaţa în 
„credința” (Ex niorewş) sa faţă de Dumnezeu, în „aşteptarea” venirii Lui 
mântuitoare (v. 2,3). 

Theodor al Mopsuestiei, în prologul Comentariului său, schițează un 
plan al Cărţii lui Avacum, pe care o vedea alcătuită din două părți distincte, 
identice ca structură cu Psalmul 9 (Ps. 9 şi 10 în TM). O primă parte 
cuprinde plângerea împotriva puternicilor zilei, asupritori ai săracilor (vezi 
Ps. 9,22-23 = Ps. 10,1-2 TM); păcatul acesta va atrage asupra lor mânia 
divină şi pedeapsa înfăptuită prin mijlocirea babilonienilor. A doua parte 
este un rechizitoriu adresat babilonienilor cuceritori ai lerusalimului, a căror 
trufie nu va rămâne nepedepsită. Apropierea între textul profetic şi Ps. 9 
este întemeiată pe prezența în textul psalmic a „săracilor” asupriţi, deşi 
aceştia nu sunt pomeniţi nicăieri în mod explicit în Cartea lui Avacum. Între 
Părinţi, Theodor al Mopsuestiei este singurul care face o asemenea legă- 
tură, deşi o idee similară apare şi în Peşerul de la Qumran (vezi nota la 
vv. 2,5.17), ceea ce ar putea însemna că exegetul creştin cunoştea o tradiție 
interpretativă (iudaică) pentru care asuprirea săracilor era una din ideile 
centrale ale mesajului profetic din Cartea lui Habaqquq. 

Pentru Chiril al Alexandriei, însemnătatea (oxon6q) cărţii este deopo- 
trivă istorică şi spirituală: blestemele din cap. 2 se pot referi fie la Nabuco- 
donosor, fie la Satana. Profetul a încercat să-i înveţe pe fiii lui Israel că 
exilul, înfrângerile şi robia ce vor veni „în clipa hotărâtă” sunt toate rân- 
duite de Dumnezeu. Domnul îi amenință pe „cei ce disprețuiesc năvălirea 
babilonienilor” (v. 1,5), dar se întoarce şi împotriva cruzimii năvălitorilor 

din Babilon, numindu-i „disprețuitori” pe cei care au incendiat Templul, 
orașul sfânt şi vasele sfinţite (v. 1,13). Chiril îi identifică astfel pe iudei și 
pe babilonieni, ambii destinatari ai profeţiei lui Avacum, numindu-i „dis- 
prețuitori”. Pentru el, profetul vesteşte, de asemenea, cucerirea Babilonului 
de către Cyrus şi eliberarea „în clipa hotărâtă” a iudeilor ce fuseseră duşi în 
robie. Eliberarea aceasta e văzută ca o prefigurare a eliberării tuturor, pe 
care o va împlini Hristos, învingându-l pe Satana. Chiril interpretează 
„Rugăciunea” din cap. 3 în strictă legătură cu „taina lui Hristos”. „Domnul” 
căruia | se adresează profetul este, de fapt, Hristos; Lui Îi sunt închinate 
toate laudele din text (vv. 3,2-4), EI se va arăta prin întruparea Sa, spre 
„Împăcare” (vezi supra, interpretarea dată de Chiril expresiei „între două 
făpturi vii” şi notele la vv. 3,5.13). 

Theodoret a scos în evidenţă mai cu seamă însemnătatea filosofică a de- 
mersului contestatar al profetului: „tăcerea” lui Dumnezeu față de victoria 
nedreptăţii îl face pe profet să se îndoiască, cel puțin aparent, de eficiența 
providenţei divine. 

Augustin, în schimb, rămâne la interpretarea tradițională (Civ. 18,32): 
Av. 2,2-3 este o vestire a venirii lui Mesia; „Rugăciunea lui Avacum” tre- 
buie înțeleasă în legătură cu misterele lui Hristos: astfel, în v. 3,4 „coar- 
nele” se referă la braţele crucii pe care Acesta a fost răstignit. 

Hesychios din Ierusalim a citit profeția lui Avacum ca pe 0 prevestire 
a triumfului creştinismului răspândit printre neamuri asupra tuturor celor- 
lalte religii şi, în acelaşi timp, ca pe o ilustrare alegorică a înfruntării exem- 
plare dintre Hristos şi diavol. 

leronim a închinat acestei cărți profetice un comentariu detaliat, nu mai 
puțin important decât cel la Cartea lui Iona, deşi mult mai puţin studiat 
decât acela. Interpretările sale se apropie adesea de cele păstrate în glosele 
lui Hesychios din Ierusalim, cu urme ale exegezei lui Origen. Este întru 
totul remarcabil procedeul interpretativ al lui leronim în comentariul la 
Habaqqug: după ce dă o traducere proprie bazată pe textul ebraic şi o 
interpretare „istorică” a acestui text, el se adresează versiunii LXX pentru a 
descifra în ea sensul „alegoric” al textului, i.e. vestirea misterului creştin 
(vezi notele la vv. 1,8.11). 

Anexa | 
Versiunea Barberini a „„ Rugăciunii lui Avacum ” 


Capitolul 3 al Cărţii lui Avacum ni s-a păstrat şi într-o traducere greacă 
independentă de cea a LXX, acesta fiind singurul text din Cărţile Celor 
Doisprezece pentru care există o asemenea traducere paralelă. Nu se ştie cu 
siguranţă nici la ce dată s-a făcut traducerea, nici cine îi este autorul, nici ce 
a motivat o asemenea întreprindere. Această enigmatică versiune „Barberini”, 
intitulată astfel după numele unuia din cele şase manuscrise grecești în care 
se păstrează traducerea', a stârnit interesul interpreților moderni, care ali 
emis felurite ipoteze cu privire la geneza şi scopul ei. H.St.]. Thackeray”! a 
văzut în ea o dovadă pentru existența unor iniţiative de traducere parţială în 
greacă a Bibliei ebraice înainte de LXX, motivate probabil de necesități 
liturgice. O ipoteză asemănătoare a formulat și H. B&venot, care s-a întrebat 
dacă textul Av. 3 nu a fost tradus „spre a fi recitat într-un cadru mai mult 
ori mai puţin solemn în sinagogile iudeilor elenizaţi”??. În orice caz, versiu- 
nea Barberini se apropie în multe locuri de cea a LXX (wv. 3,2. 6), probabil 
ca urmare a contaminării celor două tradiții textuale. E.M. Good” a studiat 
textul acestei traduceri greceşti, pe care o socoteşte de bună calitate, destul 
de liberă, cu multe cuvinte rare şi o seamă de dublete și parafraze bazate, 
poate, pe un text ebraic premasoretic. După părerea sa, textul este într-ade- 
văr de origine liturgică şi a fost tradus în Egipt, fie în secolul al II-lea d, Ela 
fie în prima jumătate a secolului următor. În fine, N. Fernândez Marcos? „a 
demonstrat că tehnica traducerii păstrate în versiunea Barberini prezintă ase- 
mănări importante cu cea folosită de traducătorii din cercul lui Symmachos, 
tălmăcirea datorându-i-se probabil unui discipol al acestuia şi putând fi deci 
datată în secolul al II-lea d.H. 


20. Manuscrisul Barb. Gr. 549 a fost publicat de J. Ziegler în ediția sa a Cărţilor Celor 
Doisprezece, Duodecim prophetae, ed. a Il-a revăzută, Vandenhoeck & Ruprecht, Gâtiingen, 
1967, pp. 273-275; vezi şi introducerea lui Ziegler în acelaşi volum, pp. 137-138, cu 
bibliografia mai veche, precum şi D. Barthelemy, CTAT 3, pp. CLXIV-CLĂVII. 

2]. The Septuagint, pp. 48-51. 

22. H. Bevenot, „Le Cantique d'Habacuc”, RB 42, 1933, pp. 499-525. 

23. E.M. Good, „The Barberini Greek Version of Habakkuk III”, V79, 1959, pp. 11-30. 


24. W. Fernândez Marcos, „El texto Barberini de Habacuc III reconsiderado”, Sefarad 36, 
1976, pp. 3-36. 


SOPHONIA 


Traducere din limba greacă de CRISTIAN GAŞPAR 
Introducere şi note de MARGUERITE HARL, CECILE DOGNIEZ, LAURENCE 
BROTTIER, MICHEL CaAsEvITZ, PIERRE SANDEVOIR şi CRISTIAN GAŞPAR 


Pentru Introducere şi note s-a utilizat ediția La Bible d'Alexandrie, 
vol. 23, Les Douze Prophetes 4-9: Jotl, Abdiou, Jonas, Naoum, 
Ambakoum, Sophonie, Les Editions du Cerf, Paris, 1999. Autorii 
volumului francez au pregătit împreună notele la cele șase cărți, 
după cum urmează: Roselyne Dupont-Roc pentru Joe! şi Sophonia, 
Therese Roqueplo pentru Iona şi Marguerite Harl pentru Avacum şi 
Sophonia. Michel Casevitz s-a ocupat de verificarea observaţiilor de 
natură filologică şi lexicală, Pierre Sandevoir de cea a comparaţiilor 
cu textul ebraic; Laurence Brottier s-a ocupat de comentariile patris- 
tice. Pentru redactarea finală a introducerilor şi notelor au fost res- 
ponsabile Cecile Dogniez și Marguerite Harl, care au adunat laolaltă 
contribuţiile tuturor membrilor echipei şi s-au îngrijit de alcătuirea 
volumului francez. 

Selecţie, traducere, adaptare şi adăugiri de Cristian Gaşpar. 


Introducere la Sophonia 


Cartea lui Sophonia vestește, asemenea profeției lui Ioel, „ziua Domnului”, 
o zi a mâniei, a pedepsei şi a judecății. Prevestirea aceasta se îndreaptă când 
către luda şi Ierusalim, care au ajuns să se închine la idolii neamurilor 
păgâne dimprejur, când către toți locuitorii pământului („neamurile”), avân- 
du-i în vedere mai ales pe asirieni şi capitala acestora, Ninive. Ameninţările 
cuprinse în prima parte a cărții sunt urmate de îndemnurile şi făgăduințele 
privitoare la luda şi Ierusalim („rămăşița poporului lui Dumnezeu”), însoțite 
de prevestirea unor vremuri când toate „insulele neamurilor” (v. 2,11 LXX) 
se vor închina dinaintea Domnului şi-L vor sluji „sub un singur jug” (v. 3.9 
LXX). Aceste formule universaliste se îmbină cu făgăduielile concrete şi 
limitate la poporul lui Dumnezeu, la cei câțiva supraviețuitori meniţi să 
alcătuiască „un neam blând şi smerit” (v. 3,12 LXX). Cartea se încheie cu 
un cânt de bucurie pentru izbăvirea Ierusalimului (vv. 3,14-17), strângerea 
laolaltă a celor risipiţi în toate zările şi reînnoirea slavei lor printre toate 
neamurile pământului (vv. 3,18-20). 

Una din problemele majore legate de interpretarea Cărţii lui Sophonia 
este tocmai identificarea importanței pe care o au în text asemenea pre- 
vestiri şi făgăduințe cu caracter universal. Spre deosebire de tradiţia iudaică, 
ce a stăruit cu precădere asupra făgăduințelor privitoare la refacerea lui 
Israel, interpreţii creştini vor extrage din text mai ales referirile la răspândi- 
rea universală a cultului pe care „toate neamurile” I-l vor închina Dumne- 
zeului unic și atotputernic. Părerile exegeților moderni sunt împărțite, în 
mare, între două opțiuni, în funcţie de aprecierea anumitor părți ale textului 
ca fiind originare sau postexilice (de pildă, vv. 3,8-20). Evident, traducă- 
torul LXX, precum şi cititorii săi (iudei sau creştini) de-a lungul veacurilor, 
nu şi-au pus această problemă. 

|. Cartea lui Sophonia în Biblia ebraică: datare, structură, conținut 


Atât în TM, cât şi în LXX, Cartea lui Sophonia ocupă locul al nouălea, între 
Habaqquq (Avacum) şi Haggai (Aggeu). 

Sophonia ne este înfățișat încă din titlul cărţii profetice care îi poartă 
numele (v. 1,1) cu o descendență întinsă, pe linie paternă, pe patru gene- 
raţii, până la un anume Ezekias, care ar putea fi regele contemporan cu 
profetul Isaia (vezi 4Rg. 16,20), deşi acest lucru nu este nicidecum sigur. În 
orice caz, o identificare atât de amănunțită sugerează că profetul se trăgea 
dintr-un neam însemnat. Unii exegeţi moderni au încercat să identifice, 
pornind de la numele tatălui profetului (ebr. Kâși „Etiopianul”), o posibilă 
origine africană a acestuia, care ar justifica interesul deosebit arătat de 
Sophonia Etiopiei (v. 2,12). 

Titlul din v. 1,1 ne oferă şi o datare aproximativă: „în zilele lui losias”, 
rege al lui luda (Regatul din Sud) între 640/639 şi 608 î.H. (vezi 4Rg. 22,1- 
-23.30 şi 2Par. 34-35). Pentru cei mai mulţi dintre comentatorii moderni?, 
activitatea profetică a lui Sophonia ar fi avut loc în contextul reformelor 
religioase iniţiate de regele losias odată cu (re)descoperirea miraculoasă a 
„Cărţii Legii” (probabil în 622/621 î.H.; vezi 4Rg. 22,3 şi nota aferentă) 
care a dus la nimicirea tuturor locurilor de cult idolatric din Ierusalim şi 





1. Vezi G. Rice, „The African Roots of the Prophet Zephaniah”, Journa! of Religious 
Thought 37, 1979, pp. 21-31; vezi şi R.W. Anderson, Jr., „Zephaniah ben Cushi and the 
Cush of Benjamin: Traces of Cushite Presence in Syria-Palestine”, în S.W. Holloway, 
L.K. Handy (ed.), The Pitcher is Broken: Memorial Essays for Gâsta W. Ahistrăm, 
JSOT Sup 190, Sheffield, 1995, pp. 45-70, şi R.A. Bennett, „The Book of Zephaniah”, 
în L.E. Keck er al. (ed.), The New Interpreters” Bible, vol. 7, Introduction to Apocalyptic 
Literature, Daniel, The Twelve Prophets, Abingdon, Nashville, 1996, pp. 657-704. 

2. Vezi, de pildă, W. Rudolph, Micha, Nahum, Habakuk, Zephanja, KAT 13.3, Gerd 
Mohn, Giitersloh, 1975, sinteză reprezentativă pentru comentariile de tip tradiţional 
(documentar-istoric) practicate de-a lungul secolului al XIX-lea şi în prima jumătate a 
secolului XX. Aceeaşi datare la B. Renaud, „Le livre de Sophonie: Le jour de YHWH, 
theme structurant de la synthâse redactionelle”, RSR 60, 1986, pp. 1-33 şi în comentariul 
său, Michee, Sophonie, Nahum, Gabalda, Paris, 1987; T. Sz6les, Wrath and Mercy: A 
Commentary on the Books of Habakkuk and Zephaniah, ITC, Grand Rapids, 1987; 
J.J.M. Robenis, Nahum, Habakkuk, and Zephaniah: A Commentary, Westminster/John 
Knox, Louisville, 1991. Câţiva comentatori au preferat o datare mai târzie, sub domnia 
lui loakim (609-598 î.H.): vezi, de pildă, D.L. Williams, „The Date of Zephaniah”, JBL 
82, 1963, pp. 77-88. 


INTRODUCERE LA SOPHONIA 425 


luda, eveniment „prevestit” — poate, ex eventu — de profet (vv. 1,4-5). Mate- 
ria primă pentru ceea ce avea să devină Cartea lui Sophonia se va fi născut 
aşadar în jurul anului 630 î.H, deşi forma actuală a textului pare să dateze, 
după cum socotesc mulți cărturari ai zilelor noastre, din perioada postexi- 
lică!. Potrivit acestei datări, Sophonia ar fi puţin anterior lui Naum, Habaqquq 
şi leremia. Profeţia sa presupune un context istoric dominat încă de asirieni, 
al căror declin apropiat se întrevede însă: profetul prezice căderea Ninivei şi 
a puterii asiriene (vv. 2,13-15), ce avea să se petreacă într-adevăr sub lovitu- 
rile babilonienilor în 612 î.H. EI anunţă totodată şi pedeapsa ce se va abate 
asupra lui luda și a Ierusalimului (vv. 1,4-18), dar nu specifică identitatea 
celor care vor sluji ca unelte ale mâniei divine. Ar putea fi vorba aici fie de 
ultimele expediţii de pradă asiriene, fie de incursiunile sciţilor pomenite de 
unii istorici anticis. 

Nu există la ora actuală un consens al specialiştilor în privința poziției 
sociale a profetului, a împrejurărilor redactării şi a scopului profeţieis. 

Lipsa acestui consens interpretativ se manifestă şi în privinţa structurii, 
etapelor compunerii şi a mesajului inițial al Cărţii lui Sophonia. Aici exege- 
ţii moderni se împart în două tabere, în funcţie de tipul de lectură pe care-l 
practică. O mare parte a acestora citesc Cartea lui Sophonia (ca şi alte cărți 
profetice, de altfel) din perspectivă diacronică, urmărind a identifica nucleele 
„originare” ce i-ar putea fi atribuite profetului şi ar reflecta preocupările 
religioase din vremea regelui losias, distingându-le de adaosurile ulterioare, 


3. E. Achtenmeier a propus chiar date diferite pentru cele trei capitole ale cărții: 1 şi 2 ar 
fi fost fost alcătuite la scurtă vreme după începutul domniei lui losias (640 î.H.), iar 
vv. 3,1-17 după căderea Ninivei, în 612-609 î.H. (vezi Nahum, Malachi, John Knox 
Press, Atlanta, 1986). 

4. Astfel K. Seybold, Nahum, Habakuk, Zephanja, ZBAT 24.2, Theol. Verl,, Ziirich, 1991, 
care situează elaborarea formei actuale a cărții în perioada exilului babilonian sau ime- 
diat după aceasta, legând-o de sentimentele provocate de distrugerea Ierusalimului în 


587/586 î.H. 
5. Herodot, /st. 1,104-106; vezi H. Cazelles, „Sophonie, Jeremie et les Scythes”, RB 74, 


1967, pp. 24-44. 

6. Concluzie exprimată de E. ben Zvi, A Historical-Critical Study of the Book of 
Zephaniah, BZAW 198, De Gruyter, Berlin, 1991 şi de M.A. Sweeney, „Zephaniah: A 
Paradigm for the Study of the Prophetic Books”, Currents in Research: Biblical Srudies 
7, 1999, pp. 119-145 (o foarte bună sinteză a contribuţiilor critice privind Cartea lui 
Sophonia apărute între 1970 şi 1999, cu o bogată bibliografie; prezentarea de față îi este 


îndatorată în bună măsură). 

datorate unuia sau mai multor redactori, plasați de obicei în vremea exilului 
sau în perioada postexilică şi dominate de o viziune eshatologic-universa- 
listă. Interpretările de acest tip, cu puţine excepții, presupun o structură 
tripartită a cărţii, corespunzând, în mare, celor trei capitole ale acesteia. 
Astfel, profeția lui Sophonia ar fi alcătuită dintr-o primă parte cu amenințări 
împotriva lui luda şi lerusalimului (vv. 1,2-2,3), o a doua parte cu prevestiri 
împotriva neamurilor (vv. 2,4—3,1), şi o ultimă parte conținând făgăduințe 
de mântuire (wv. 3,8-20). Această structură tripartită, pe care mulți comen- 
tatori o socotesc tipică şi pentru alte cărţi profetice (Isaia, leremia LXX şi 
lezechiel), ar reflecta o anumită înţelegere (în trei timpi) a istoriei în sânul 
comunităţii iudaice postexilice: judecata lui Dumnezeu împotriva lui Israel 
şi luda, urmată de o judecată universală cu pedepsirea tuturor neamurilor şi 
de recunoaşterea finală a suveranităţii universale a Domnului”. Aceeaşi 
structură tripartită ar putea fi, în principiu, aplicată şi versiunii LXX, aşa 
cum a făcut, de altminteri, între exegeţii antici, Theodoret al Cyrului, care 
distingea în Cartea lui Sophonia o prevestire a nenorocirilor ce se vor abate 
asupra lui luda şi a Ierusalimului, o descriere a pedepsirii „Străinilor” şi asi- 
rienilor şi, în fine, o chemare finală la convertire şi făgăduinţa mântuirii 
universale. 

Însă, cum bine au văzut unii critici moderni, o asemenea perspectivă 
simplifică neîngăduit de mult realitatea textului. Ea se bazează pe câteva 
principii metodologice demonstrabil false. Între acestea, convingerea că 
numai stratul cel mai vechi ar cuprinde cuvintele autentice ale profetului, 
singurele care au valoare şi, pentru a ajunge la ele, trebuie îndepărtate adao- 
surile ulterioare. Ținând seama de caracterul iniţial oral al „oracolelor” 
profetice primitive, operează cu unităţi textuale şi semantice de dimensiuni 
atât de restrânse, încât recuperarea lor duce la o interpretare atomizantă, 
care se apleacă asupra unor cuvinte sau expresii izolate, neglijând textul în 
sine ca structură coerentă. A doua „axiomă” metodologică pe care se înte- 
meiază interpretările de acest tip este caracterul eshatologic al perspectivei 
redactorului sau redactorilor care au dat forma finală a cărții în perioada 
postexilică. Or, sunt greu de delimitat a priori orizontul mental al autorului 
şi al redactorilor ulteriori de valenţele multiple ale textului. 


7. Vezi W. Zimerli, „Vom Prophetenwort zum Prophetenbuch”, TLZ 104, 1979, pp. 481- 
-496 şi B.S. Childs, Introduction to the Old Testament as Scripture, The Fortress Press, 
Philadelphia, 1970, p. 458. 

În plus, cât de AREVOIDaSĂ Este identificarea vorbelor autentice ale profe- 
tului în forma actuală a Cărții lui Sophonia o dovedesc încercările multiple 
şi contradictorii de a decupa unități structurale şi semantice în text şi de a le 
data. Astfel, W. Rudolph reţine ca autentice doar wv. 1,4-6.8-12 şi 3,1-48, 
G. Krinetzki identifică nu mai puţin de 13 oracole „autentice” întinse pe tot 
parcursul carierei profetice a lui Sophonia (cca 639-612 î.H.), în vreme ce 
restul versetelor ar fi fost adăugate în două redactări separate, în secolul 
al VI-lea î.H. şi în jurul anului 323 î.H K. Seybold, în schimb, preferă 
structura clasică tripartită, socotind că redactarea finală a cărţii s-ar fi făcut 
la începutul perioadei postexilice, fiind influențată de distrugerea lerusali- 
mului în 587/586 î.H. B. Renaud şi-a structurat interpretarea în jurul temei 
comune a cărții („ziua Domnului”), care apare în toate cele trei secțiuni 
identificate de el (vv. 1,2-18; 2,1-3,8 şi 3,9-20) sub trei aspecte diferite: 
ziua judecății universale, ziua mântuirii şi a supravieţuirii „rămăşiței” 
poporului şi ziua convertirii neamurilor şi a păcii!!. În fine, un studiu foarte 
recent revine la o perspectivă atomizantă, împărțind Cartea lui Sophonia, pe 
baza comparației cu pasaje din Ieremia, cărora le-ar fi servit drept inspi- 
rație, în opt fragmente „autentice”, patru adaosuri poetice, un adaos în proză 
şi două interpolări târzii şi „misterioase” referitoare la Etiopia'?, 

Nu e de mirare că, nemulțumiți de asemenea „disecţii” ale textului, puțin 
productive, alţi interpreți moderni au ales să privească textul Cărţii lui 
Sophonia dintr-o perspectivă sincronică, renunțând la identificarea unor 
etape compoziționale databile istoric, şi privind cartea în întregul ei ca pe o 
unitate de sens, a cărei structură retorică şi literară trebuie comentată por- 
nind de la principiul unităţii textului profetic"?. Asemenea interpretări din 


8. W. Rudolph, op. cit. 

9. G. Krinetzki, Zefanjastudien: Motiv- und Tradilionskritik + Kompositions- und 
Redaktionskritik, Lang, Frankfurt am Main, 1977. 

10. K. Seybold, op. cit. 

11. B. Renaud, op. cit. 

12. W.L. Holladay, „Reading Zephania with a Concordance: Suggestions for a Redaction 
History”, JBL 120, 2001, pp. 671-684. 

13. Tipice pentru această nemulțumire sunt cuvintele Adelei Berlin: „Cartea, aşa cum 
arată astăzi, oricând va fi fost ea întocmită (de un singur autor cu un singur prilej sau de-a 
lungul mai multor ani de mai mulţi inşi), se prezintă ca o operă unitară din punct de vedere 
retoric şi structural (poate cu excepţia titlului) şi, în forma ci canonică, a fost menită să 
fie interpretată întocmai” (Zephaniah, Anchor Bible 25A, New York, 1994, p. 20). 

perspectivă retorică, literară şi a teoriei receptării s-au înmulțit începând din 
anii '70 ai secolului trecut!*, Chiar dacă, de obicei, rețin structura tripartită 
întâlnită şi în interpretările de tip redacțional-istoric, cercetătorii care au 
adoptat un punct de vedere sincronic insistă asupra unității şi coerenței 
textului în jurul unor motive precum „ziua Domnului”, respingând imaginea 
tradițională a profetului sibilinic, care apare brusc pentru a declama câte un 
verset obscur și apoi dispare, înlocuind-o cu aceea a profetului specialist în 
comunicare, care-şi alcătuieşte mesajul cu grijă, urmărind să-l facă, pe cât 
se poate, convingător pentru un public anume, de ale cărui nevoi, temeri şi 
nădejdi (dorinţa de pace şi siguranţă într-un context politic nesigur) ţine 
seama!'5, Din aceeași perspectivă sincronică, chiar dacă respinge ipoteza 
structurii tripartite a cărții, studiul lui Sweeney" propune interpretarea Cărţii 
lui Sophonia în termenii unui îndemn adresat de către profet poporului din 
luda şi lerusalim pentru a-i chema să sprijine mişcarea reformatoare a 
regelui losias. După părerea acestui comentator, cartea s-ar alcătui din două 
secțiuni mai importante: vv. 1,2-18, o prevestire a zilei Domnului însoțită 
de o descriere a consecințelor nefaste pentru cei care nu se vor întoarce 
către Domnul, şi vv. 2,1-3,20: îndemnul propriu-zis (vv. 2,1-3) însoţit de o 
descriere a planului lui Dumnezeu ce presupune pedepsirea neamurilor şi 
mântuirea Ierusalimului și a lui luda (vv. 2,4-—3,20). 

Odiseea hermeneutică a Cărţii lui Sophonia este departe de a se fi în- 
cheiat. Recent, o nouă direcție de cercetare a abordat textul profetic din 
perspectiva locului şi menirii sale în Cartea Celor Doisprezece considerată 
ca unitate redacțională şi este de aşteptat ca rezultate interesante din această 


direcţie să apară în anii ce vin!”. 


14. Pentru o discuţie detaliată şi critică a acestora, vezi Sweeney, 1999, pp. 130-138. 

15. Pentru o asemenea interpretare, vezi S. Kapelrud, The Message of the Prophet 
Zephaniah: Morphology and Ideas, Universitetsforlaget, Oslo, 1975. 

16. M.A. Sweeney, „A Form-Critical Reassessment of the Book of Zephaniah”, CBQ 
53, 1991, pp. 388-408. 

17. Pentru 0 prezentare sumară a literaturii pe această temă, vezi Sweeney, 1999, 
pp. 138-140, şi studiile reprezentative ale lui J.L. Nogalski, Literary Precursors to the 
Book of the Twelve, BZAW 217, Berlin, 1993 şi Redactional Processes in the Book 
ofthe Twelve, BZAW 218, Berlin, 1993. 

11. Cartea lui Sophonia în Biblia greacă 


1. Structura 


Structura de ansamblu a textului din Biblia ebraică, ce constă într-o alter- 
nanță de cuvinte ale lui Dumnezeu şi de cuvinte ale profetului, se regăseşte 
în LXX fără schimbări însemnate în ordinea secțiunilor cărții. Totuşi, în 
interiorul acestor secţiuni, în LXX textul este uneori împărțit altfel decât în 
TM, urmându-şi logica proprie şi unităţile de sens specifice, care diferă 
adesea de împărțirea în capitole şi versete pe care, de altfel, Biblia ebraică a 
primit-o ulterior!8. În traducerea de față, deşi am păstrat numerotarea tradi- 
ţională, am împărțit textul în unitățile structural-semantice specifice LXX, 
urmând sugestiile editorilor BA. 

Într-adevăr, manuscrisele greceşti conţin semne anume ce despart textul 
în zece paragrafe, pe care le respectă şi ediţiile moderne (Rahlfs, Ziegler şi 
Swete), marcând zece alineate. Acestea se suprapun aproape întru totul 
peste împărțirea tradițională în trei capitole, cu o deosebire: TM 2,15 devine 
în LXX 3,1; numerotaţia specifică LXX este adoptată în ed. Ziegler, în 
vreme ce Rahlfs o păstrează pe cea a textului ebraic. Această diferență co- 
respunde unei dificultăți de interpretare a versetului respectiv (vezi notele la 
vv. 2,15—-3,1). 

Cele zece paragrafe ale Cărţii lui Sophonia alternează cuvintele Domnu- 
lui şi rostirile profetului, după cum urmează: prevestirea nimicirii tuturor 
ființelor vii, amenințări împotriva lui Iuda şi a lerusalimului (vv. 1,2-6); 
vestirea „zilei jertfei Domnului” şi alte prevestiri ale nimicirii (vv. 1,7-13); 
evocarea „zilei Domnului” (vv. 1,14-18); îndemn către toți „cei smeriţi ai 
pământului” (vv. 2,1-3); prevestiri împotriva a patru cetăți ale filistenilor 
(vv. 2,4-7); prevestiri împotriva moabiţilor şi amoniţilor (vv. 2,8-11); pre- 
vestiri împotriva etiopienilor, asirienilor şi Ninivei (vv. 2,12-15 Rahlfs = 
vv. 2,12-3,1 Ziegler, urmată de BA); ameninţări împotriva „cetăţii porum- 
biţă” (i.e. lerusalimul; wv. 3,1-7 Rahlfs = vv. 3,2-7 Ziegler), cuvinte de 
mângâiere pentru „rămăşiţa” lui Israel (vv. 3,8-13); proclamarea bucuriei 


18. Pentru acestea, vezi D. Barthâlemy, „Les traditions anciennes de division du texte 
biblique de la Torah”, în G. Dorival, O. Munnich (ed.), Selon les Septante. Hommage ă 
Marguerite Harl, Cert, Paris, 1995, pp. 27-51 şi idem, CTAT 3, pp. CXVII-CXXIV şi 
CCXXXVI. 

mântuirii şi vestirea slavei celor odinioară asupriţi şi alungaţi (vv. 3,14-17 
şi 18-20). | 

În interiorul acestor paragrafe, unitățile semantice ale textului grec nu 
corespund întotdeauna versetelor din "TM, sintaxa greacă pretinzând uneori 
continuarea ideii dintr-un verset la începutul versetului următor. Toate 
aceste schimbări permit traducerea textului grec după logica lui proprie, 
care dă un sens coerent, pe alocuri diferit de cel din ebraică. 

Cu excepția acestor diferenţe, versiunea greacă reproduce aproape întoc- 
mai structura textului ebraic la nivelul fiecărui emistih, marcat în TM de 
prezența semnului atnah sub ultimul cuvânt al jumătăţii fiecărui verset. 
Prezentarea grafică a traducerii de față respectă aceste emistihuri, justi fica- 
rea pentru alegerea emistihului ca unitate „de lucru” fiind influenţată şi de 
modul de lucru al comentatorilor patristici, care operează nu cu versete, ci 
cu emistihuri (izolate sau în grupuri de două, trei ori chiar mai multe, în 
funcţie de structura semantică a pasajului). 


2. Diferențe față de Biblia ebraică 


În notele Ia fiecare verset cititorii pot găsi amănunte în privinţa tuturor 
diferenţelor între LXX şi TM, oricât de mici şi aparent nesemnificative. În 
cele ce urmează, vom prezenta câteva din diferențele majore între cele două 
texte, izvorâte, ca şi în cazul celorlalţi profeți, fie din dificultățile întâmpi- 
nate de traducător în descifrarea unui text ebraic adesea obscur, fie cauzate 
de faptul că textul premasoretic citit de el era lipsit de unele adaosuri şi glose 
încorporate mai apoi în TM (wv. 1,3b; 1,4), fie dintr-o decizie conştientă a 
traducătorului de a modifica structura sintactică a frazei (vv. 2,7; 3,19). 

Cât priveşte deosebirile cantitative, diferențele dintre LXX şi TM în 
Cartea lui Sophonia sunt relativ neînsemnate: „minusurile” sunt rare şi limi- 
tate la câteva cuvinte (vv. 1,2.3.4-5; 2,2.10; 3,5.10), „plusurile” nefiind nici 
ele mai des întâlnite (vezi, totuşi, în vv. 2,7 şi 3,19). 

Diferenţele calitative între cele două texte se datorează uneori citirii 
diferite a aceluiaşi text-bază din cauza confundării frecvente a unor litere 
ebraice asemănătoare (reș şi dalerh în vv. 1,10; 2,8; 3,9.17 sau yod şi waw 
în v. 3,7). Între celelalte cauze ale diferenţelor lexicale se cuvin amintite 
vocalizarea diferită a originalului ebraic consonantic (vv. 2,11; 3,1.6.8 etc.), 
decuparea diferită a cuvintelor (v. 3,19), confundarea a două verbe omo- 
nime (v. 2,3), necunoaşterea sensului unui termen rar (v. 2,1) sau nedu- 
merirea pricinuită de un text obscur, dinaintea căruia nici exegeţii moderni 
nu s-au arătat mai pricepuţi (v. 1,14). 

În câteva rânduri însă avem de-a face, după toate probabilitățile, cu 
schimbări introduse intenţionat de traducătorul LXX. Ele pot afecta doar în 
mică măsură sensul câte unui pasaj, din cauza selectării unor sinonime par- 
țiale cu termenul din TM: „pripăşiţi” (i.e. colonişti) (v. 2,5) sau „pământ” 
(v. 2,14) în loc de „neam”. Alteori însă, modificările acestea provoacă 
schimbări importante ale înțelesului unor pasaje (pentru care, vezi, mai pe 
larg, notele respective): în v. 1,3 traducătorul LXX a ales „nelegiuiţi” în loc 
de „oameni”; în v. 2,8 a tradus „hotarele Mele” în loc de „hotarele lor”; în 
v. 3,6, „neamurilor” s-a prefăcut în „cei trufaşi”; în v. 3,8, „spre mărturie” a 
luat locul lui „pentru totdeauna”. Alte schimbări, discutate în note, au 
consecințe încă şi mai însemnate asupra sensului profeţiei lui Sophonia, 
oglindind, probabil, o opțiune teologică a traducătorului LXX: astfel, „rege” 
în loc de „Molokh” (v. 1,5); forma „Baal” precedată de articolul feminin 
(v. 1,4); preferința, în cazul a două rădăcini omofone, pentru una cu sens 
teologic pregnant („„răscumpărată” în loc de „necurată” în v. 3,1); adăugarea 
unui pronume personal („te va izbăvi”) în v. 3,17. 

Procedeele de care s-a slujit traducătorul în Cartea lui Sophonia sunt 
aceleaşi pe care le regăsim în toată Septuaginta: explicitarea „pasivului di- 
vin” din ebraică prin adăugarea subiectului: „Domnul” (vv. 1,17 şi 3,16) 
sau, dimpotrivă, eliminarea lui Dumnezeu dintr-o construcție care-i atribuia 
un gest distructiv (v. 1,2). Echivalările cuvintelor nu sunt mecanice, tradu- 
cătorul ştiind să-şi schimbe termenii cu care traduce acelaşi cuvânt ebraic în 
funcţie de context: astfel, ebr. 'âsaph este „a smulge” în v. 1,2, dar „a 
aduna” în v. 3,18; pâqadh e tradus „a-şi face dreptate, a se răzbuna” în 
vv. 1,8.9.12, dar în sens pozitiv („a cerceta”) în v. 2,7. Se poate lesne ob- 
serva şi o tendinţă de a transpune în plan simbolic acele contexte concrete 
pe care traducătorul nu le-a înțeles din cauza unor diferenţe culturale sau 
istorice: astfel, numele preoților cultelor politeiste din v. 1,4, gestul ritual al 
„săritului peste prag” din v. 1,9 sau numele cartierelor din Ierusalimul de 
dinaintea exilului în v. 1,10. În două cazuri, tălmăcirile aproximative de 
acest fel au dat naştere unor noi înțelesuri remarcabile, dovedind cât de 
creator poate fi câteodată tradusul pe ghicite: expresia „a ajunge precum 
Canaan” din v. 1,11b creează o imagine foarte bine potrivită în context, iar 
îndemnurile repetate din v. 3,7b inventează o nouă unitate de sens în 
structura profeţiei. 

3. Limba şi stilul waducerii greceşti 


Sintaxa traducerii o urmează îndeaproape pe cea a limbii ebraice, lucru 
evident mai ales în cazul unor construcţii idiomatice, de tipul „de pieire să 
piară” (v. 1,2), pe care le-am reprodus întocmai în română, din dorinţa de a 
păstra această trăsătură caracteristică a stilului biblic. Mânat de năzuinţa de 
a păstra cu sfințenie ordinea şi numărul cuvintelor din textul ebraic original, 
traducătorul a produs uneori contexte şi expresii care nu au sens în greacă. 
Am păstrat şi în română, pe cât s-a putut, aceeaşi structură a frazei, în ciuda 
efectului uneori bizar, dând în note explicaţiile necesare, mai ales tălmăci- 
rile Părinților, de care se vor fi slujit peste veacuri şi cititorii Bibliei greceşti 
(vezi, de pildă, wv. 2,5; 3,5.6.7.9.11). 

Lexicul traducerii este marcat de prezenţa cuvintelor preferate ale celui 
care a tălmăcit Cărțile Celor Doisprezece, dintre care unele vor fi avut un 
înţeles spiritual şi simbolic deosebit în iudaismul elenistic, din a cărui atmo- 
sferă intelectuală a apărut traducerea LXX. Regăsim astfel, ca şi în celelalte 
cărţi profetice, cuvinte precum eviaBtouon „a cinsti, a se închina, a venera” 
(v. 1,7); ex&ita „a-şi face dreptate” (v. 1,8); koradpovto „a dispreţui, a 
nesocoti” şi xoroțpovnri; „disprețuitor, arogant” (vv. 1,12; 3,4); 6Aup 
„Strâmtorare” (v. 1,15); vrouevo „a aştepta cu încredere” (v. 3,8) etc. Alţi 
termeni folosiți de traducător au făcut carieră în epocile ulterioare datorită 
sensului deosebit pe care l-au căpătat în interpretările iudaice şi creştine ale 
profeţiei lui Sophonia: astfel, âv&oraog „ridicarea” Domnului la judecată, 
dar şi „învierea” lui Hristos şi expresia Svvayoyi EOvâv „adunarea neamu- 
rilor” (v. 3,8) şi xouwito „a reînnoi”, trimițând la ideea reînnoirii creației 
divine în v. 3,17. Inovaţiile semantice, frecvente în traducerea Cărţii lui 
Sophonia, prea multe pentru a fi înşirate aici, vor fi pomenite în notele la 
versetele unde apar. Traducătorului nu i-a scăpat nici caracterul vizibil poetic 
al unor pasaje din textul ebraic, el încercând să le reproducă sau să recreeze, 
atât cât i-au îngăduit resursele specifice limbii greceşti: repetiţii şi exprimări 
forte în vv. 1,2-3 şi 4-6; reluarea expresiei „Şi aşa va fi...” în vv. 1,8.10.13; 
asonanțe şi aliterații, exclamaţii poetice, paralelisme şi chiasme, metafore şi 
formule stereotipe. Efectele poetice deosebite din pasaje precum descrierea 
în culori întunecate a „zilei Domnului” (vv. 1,7 —2,3), echilibrată de bucuria 
şi încrederea ce răzbat din imnul din fina] (ww. 3,14-20), dau mărturie 
despre iscusința traducătorului, vizibilă, de altminteri, şi în celelalte cărți 
ale corpusului. 


INTRODUCERE LA SOPHONIA 433 


III. Principalele teme ale profeției lui Sophonia în LXX 


și EL Bi i VER PN a iza Ali SĂ 
1. „Ziua Domnului”: ameninţarea cu nimicirea întregului pământ 


Profeția lui Sophonia este străbătută, la fel ca aceea a lui Ioel, de tema „zilei 
Domnului”. Formulele folosite pentru a o descrie sunt remarcabil de stabile 
în toate Cărţile Celor Doisprezece, iar vocabularul ce-i descrie efectele dis- 
trugătoare e aproape invariabil, această terminologie standard fiind preluată 
ca atare de autorii NT şi în literatura creştină de limbă greacă. 

Descrierea „zilei Domnului” se întinde pe parcursul a cincisprezece ver- 
sete (vv. 1,7—2,3) şi abundă în termeni expresivi. Ca şi în TM, „ziua” aceasta 
este însuflețită: ea „e aproape” (wv. 1,7.14), „se abate” asupra oamenilor 
(v. 2,2), are „un glas” descris în expresii specifice limbii greceşti (v. 1,14). 
Este „o zi mare” (v. 1,14; cf. Ioel 2,11) şi primeşte un întreg alai de atribute, 
tradiționale sau mai rare în LXX (wv. 1,15-16). E „ziua mâniei” lui Dumne- 
zeu (vv. 1,15; 2,2-3), zi a pedepselor, când Domnul „Îşi va face dreptate” 
(vv. 1,9.12), zi însoţită de jafuri şi măceluri (vv. 1,10.13). 


2. Păcatele pedepsite de Dumnezeu 


Păcatul pentru care „ziua Domnului” se abate asupra lui luda şi asupra 
lerusalimului cu pedepsele ei necruțătoare este identificat în Cartea lui 
Sophonia, mai presus de orice, cu închinarea la idoli (vv. 1,4-5), cu adop- 
tarea cultelor politeiste ale neamurilor dimprejur (vv. 1,4-6.8-9 şi mai ales 
v. 1,11). În afară de aceasta, profetul se ridică şi împotriva nedreptăţilor 
sociale, criticându-i pe mai-mari, judecători, profeți şi preoţi (vv. 3,2-7; 
cf. Av. 1,2-4). Faţă de TM, traducerea LXX accentuează refuzul poporu- 
lui de a primi „educaţia” lui Dumnezeu -— învățătură şi totodată mustrare 
(cf; &nai5evroc, liți. „needucat”, în v. 2,1). 

Păcatul care le cuprinde pe toate acestea într-un singur cuvânt, absent 
din TM, dar introdus de traducerea greacă şi enunțat de la bun început este 
„nelegiuirea” (&vopia, v. 1,3), refuzul de a urma legea lui Dumnezeu. Pen- 
tru aceasta, Domnul îi va smulge de pe faţa pământului pe toți „nelegiuiţii” 
(în vreme ce TM extinde pedeapsa la toți „oamenii”). Introducerea acestei 
perspective moralizatoare în traducerea LXX este evidentă şi în alte locuri: 
în v. 1,12, textul vorbeşte, spre deosebire de TM, de „oamenii ce şi-au dis- 
prețuit rânduielile” şi-şi râd de Domnul, iar în v. 3,6, Dumnezeu ameninţă 

nu „neamurile” (ca în TM), ci pe cei „trufaşi”, aroganţa fiind văzută ca un 
păcat capital şi, în cazul Ierusalimului, comparat în LXX cu păcatul Ninivei 
(v. 3,11). 

Cât priveşte neamurile duşmane poporului ales, acestea se fac vinovate, 
în LXX, mai ales de lipsa măsurii (vv. 2,8.10), exprimată cu ajutorul unui 
termen polisemantic şi greu traductibil din vocabularul tragediei greceşti 
(bBpig „exces, lipsă de măsură, cutezanță, obrăznicie”). Atât luda, cât și 
duşmanii săi sunt învinuiți de aroganță, de abuzul de putere ce izvorăşte din 
disprețul față de Dumnezeu. Lor le opune textul eviafera („evlavia/pie- 
tatea/cucernicia”), virtute de căpătâi a „rămăşiței” poporului, „un neam blând 
şi smerit”, care „se înfioară” dinaintea Domnului (vv. 3,12- 13). În acest 
context trebuie citită şi una dintre cele mai îndrăzneţe inovaţii semantice ale 
traducătorului Celor Doisprezece, care, în v. 3,19, a dat gr. kavănuo (doar 
„făloşenie, înfumurare” în greaca clasică) sensul nou de „mândrie, laudă”, 
dăruită de Domnul „rămăşiței” poporului: ceea ce era un păcat pentru ne- 
credincioşi, devine o virtute pentru cei ce se închină lui Dumnezeu. 


3. „Ziua jertfei Domnului ” (vv. 1,7-8): o expresie neobişnuită 


Atât în greacă, cât și în ebraică, expresia „ziua jertfei Domnului” nu se 
întâlneşte decât în Cartea lui Sophonia: Dumnezeu Şi-a pregătit „jertfa” şi 
„i-a sfinţit pe cei chemaţi”. Versetele acestea au provocat nedumerirea exe- 
geților din vremuri mai vechi sau mai noi, care s-au întrebat nu atât ce 
înseamnă „jertfa” (9voia) aceasta, ci, mai curând, cine sunt cei „chemaţi” 
(inro!), pe care Dumnezeu i-a „sfinţit” (Gmălw). Aşezată în contextul 
„Zilei Domnului”, „jertfa” pare să desemneze, în chip logic, măcelul preves- 
tit (Gf. contextele similare din Is. 34,6: „şi sabia Domnului s-a umplut/ 
săturat de sânge [...] căci [este] jermfă pentru Domnul...” sau ler. 26 
[46 TM],10 şi lez. 39,17-20). Cât despre cei „chemaţi”, unii traducători 
moderni s-au gândit la cei invitaţi la ospăţul ritual ce va urma acestui măcel 
sacrificial, în vreme ce exegeții antici au dat textului un sens strict istoric, 
identificându-i pe cei „chemaţi” cu neamurile invadatoare alese de Domnul 
ca unelte ale pedepsirii păcătoşilor, sau un sens tipologic, gândindu-se la 
apostolii şi ucenicii „chemaţi” de Hristos. 

4. Ziua „ridicării Domnului ” pentru „judecată ” (v. 3,8) 


Modelul ebraic al v. 3,8 din Cartea lui Sophonia i-a prilejuit traducătorului 
exprimarea în greacă a unei prevestiri extrem de importante, terminologia 
folosită de el jucând un rol crucial în receptarea şi interpretarea acestui 
pasaj de către creştini. „Ziua Domnului” este identificată aici cu „ziua ridi- 
cării Domnului” (Muepo &vaorăoeuk), expresie tălmăcită de creştini ca 
„ziua sculării din morți”, i.e. „a Învierii”. Domnul se va ridica „spre mărtu- 
rie” (eic uapTvprov), ca să stea la „judecată” (xpiua) „pentru neamuri” (eig 
ză E8vn), judecată urmată de revărsarea mâniei divine. Versetul acesta 
evocă în puţine cuvinte judecata eshatologică (vezi, mai pe larg, Ioel 3): 
textul grec, deşi corespunde cuvânt cu cuvânt celui ebraic, are elemente 
lexicale proprii (&v&oraoig) şi o legătură sintactică diferită de ebraică 
(prepoziţia eig „în fața” / „către”). În forma sa din LXX, versetul a fost citit 
de interpreții creştini ca o referire la „învierea” Domnului şi la chemarea 
adresată „către neamuri”, ei citind Cartea lui Sophonia în întregime ca pe o 
profeție a mântuirii tuturor neamurilor prin credința creştină!” 


5. Cuvintele de mângâiere pentru Israel: făgăduinţa restaurării 
„rămăşiţei” poporului 
Sfârşitul Cărţii lui Sophonia cheamă Ierusalimul să se bucure și să sărbă- 
torească, în termeni ce amintesc de chemarea din Zah. 2,10-17: „regele” 
este în mijlocul său (v. 3,15) şi-i arată „dragoste” (v. 3,17). Profetul vestește 
de asemenea iertarea păcatelor (vv. 3,11-12), salvarea unui „neam blând şi 
smerit” (v. 3,12a), adunarea celor exilați, care vor ajunge „mândri şi slăviți” 
(vv. 3,17-20), în vreme ce duşmanii vor fi „daţi de ruşine” (v. 3,20). 
„Rămăşiţa” lui Israel este un concept extrem de important în teologia 
veterotestamentară, exprimat printr-o serie relativ bogată de cuvinte ebraice: 
şă'ar sau ş“ 'rith „a rămâne (respectiv, ceea ce rămâne) după ce totul a fost 
înlăturat”, yether „a supravieţui”, sâradh „a scăpa teafăr dintr-o primejdie” 
sau prin forme ale răd. PLZ „a scăpa”, cristalizate într-o adevărată 
terminologie tehnică, deşi nu lipsită de ambiguități ocazionale, în scrierile 
profetice din VT2. Traducătorii LXX au ales, pentru a reda această bogată 


19. Pentru amănunte, vezi M. Harl, „Sophonie 3,7b-13 selon les Septante et dans la 
tradition chretienne ancienne”, în J.-M. Auwers, A. Wenin (ed.), Lectures et relectures 


de la Bible. Festschritt P.-M. Bogaert, Peeters, Leuven, 1999, pp. 199-219. 
20. R. de Vaux, „Le «reste d'Israăl» d'apres les prophătes”, RB 1933, pp. 526-539. 

serie sinonimică, verbul gr. deino „a lăsa (deoparte / în urmă etc.)” cu dife- 
riții săi derivați (karaieiru, Vnoieino, Emeino, nepiieinw) şi cuvintele 
asociate lor: 75 xazădounov, rd karădeiuua, oi ratăhoinoi (Sof. 2,9; Mich. 
2,12; 7,8), oi Enthounoi (Mich. 5,2), rd vn6heuua (Mich. 4,7; 5,6-7) etc. 

Cartea lui Sophonia descrie cel mai bine, şi în ebraică, şi în greacă, 
această „rămăşiţă”; poporul mântuit de Domnul, încrezător în EI, chiar 
atunci când este asuprit şi risipit; e vorba de un popor „călcat în picioare” şi 
„alungat” (v. 3,19), pe care Domnul îl va strânge iarăşi laolaltă (v. 3,18) şi 
căruia îi va reda mândria de odinioară (wv. 3,19-20; cf. şi Mich. 4,6-8 şi 
2,1 1-12 în varianta LXX, diferită aici de TM). 

In legătură cu această „rămășiță”, în profeția lui Sophonia se prevesteşte 
de două ori (în vv. 2,7 şi 3,20) că Domnul „va întoarce robia” (lift. „cap- 
tivitatea”), cu o expresie greacă ciudată, ce o redă întocmai pe cea din 
ebraică (Ia fel în Ps. 13,7; 125,1 şi loel 4,1). Traducătorii moderni o înțeleg 
în sensul „va întoarce pe cei pribegi, pe cei prinşi”, dându-i însă şi un 
înţeles figurat: „a întoarce pe dos o soartă neprielnică”, „a repune la loc”, „a 
îndrepta”. Însă nu putem şti cu siguranță dacă traducătorul din vechime al 
Celor Doisprezece se va fi gândit la o asemenea interpretare figurată atunci 
când a ales să calchieze expresia ebraică: va fi înțeles el oare făgăduinţa 
Domnului în sensul strict istoric al „reîntoarcerii” din exil ori în acela mai 
larg al „restaurării”? Contextul din vv. 3,11-13 (ştergerea greşelilor din 
trecut, lepădarea de trufie, evlavia unui popor „blând şi smerit”), precum și 
cel din vv. 3,18-20 (adunarea laolaltă a celor asupriți, salvarea exilaţilor, 
reîntoarcerea la virtute, recăpătarea renumelui şi mândriei) trimit mai de- 
grabă la sensul de restaurare. Totuşi, pentru un cititor atent la cuvintele 
textului, prezenţa termenului aixuaăooia sugerează în mod necesar capti- 
vitatea: Părinții vor comenta astfel versetul, fie în cheie istorică, fie în cheie 
alegorică (cf şi nota la v. 3,20). 


6. Perspective universaliste în varianta LXX a profeţiei 
lui Sophonia 


Cui i se adresează prevestirile lui Sophonia? Din lectura cărţii reiese destul 
de limpede că acestea au un dublu destinatar: pe de o parte, luda şi leru- 
salimul, iar pe de alta, „neamurile”. Cu toate acestea, multe din expresiile 
folosite lărgesc aria de adresare: astfel, amenințările lui Dumnezeu privesc 
toate ființele vii de pe pământ (vv. 1,2-3), pe „toţi locuitorii pământului” 
(v. 1,18), „neamurile de pe pământ” (v. 2,13); oamenii vor fi „zdrobiţi” 

(. 117) şi „întreg pământul mistuit” (vv. 1,18 şi 3,8). Caracterul acesta 
universal este întărit în traducerea greacă prin folosirea unui singur cuvânt 
(gr. Yi „pământ”) pentru a reda atât ebr. 'ădhămâh, termen general cu 
acelaşi sens, cât şi ebr. 'ereţ, care poate însemna şi „țară” (anume, luda şi 
jerusalimul). 

Nu doar amenințările sunt universale în Cartea lui Sophonia, ci şi 
făgăduințele Domnului: şi în greacă, şi în ebraică, în v. 2,11, „toate insulele 
neamurilor, fiecare din locul său, 1 se vor închina” lui Dumnezeu, care în 
vv, 3.9-10 făgăduieşte o „preschimbare a limbii”, „ca să cheme cu toţii nu- 
mele Domnului” şi „să-L slujească toţi sub același jug”. Versetele acestea, 
socotite de unii adaosuri din perioada postexilică?!, vor căpăta o însemnă- 
tate deosebită pentru interpreții creştini din pricina caracterului universal al 
profeţiei. 

LXX se deosebeşte însă de TM printr-o variantă aparte: în v. 3,9, limba 
făgăduită de Dumnezeu nu este „curată”, ca în TM, ci pentru „descendența 
pământului”, expresie care se referă, probabil, la toate generaţiile viitoare. 
O altă deosebire se găseşte în vv. 3,19-20: deşi în greacă, la fel ca în TM, 
Ierusalimul este slăvit ca loc al mântuirii pentru că Domnul va locui în el, în 
vreme ce TM vorbeşte şi de o acţiune divină împotriva „asupritorilor” leru- 
salimului (v. 3,19a), LXX nu traduce acest cuvânt, insistând doar asupra 
bunăvoinţei lui Dumnezeu față de Ierusalim. Tot aici (vv. 3,19b-20), tradu- 
cerea greacă a dat un alt sens frazei din TM, unde Dumnezeu făgăduieşte 
să-i smulgă pe israeliți dintr-o „țară a ruşinii”, în vreme ce LXX, legând 
altfel cuvintele, atribuie ruşinea duşmanilor (v. 3,20). 

Mai însemnată însă este diferenţa din v. 3,10, unde LXX are „De la 
hotarele râurilor Etiopiei Îmi vor aduce jertfe”: subiectul verbului nefiind 
exprimat, el ar putea fi „popoarele” din versetul precedent, care „vor chema 
toate numele Domnului” şi-L, vor sluji toate „sub acelaşi jug”; în TM însă, 
verbul are subiect (/i/. „închinătorii Mei, fiica celor risipiţi ai Mei”), 
precizând astfel restrictiv cine sunt cei care vor aduce jertfă („„rămăşița lui 
Israel”). În fine, stăpânirea universală a Domnului este explicitată prin tra- 
ducerea cu novTokpâTup „Atotstăpânitor, Atotputernic” (v. 2,10) a cunos- 
cutului atribut divin „Dumnezeul oştirilor”; alături de importanţa acordată 
în Cartea lui Sophonia „neamurilor” şi mântuirii lor (v. 3,8), această expresie 





21. B. Renaud, 1986, p. 21, le pune în legătură cu Mal. 1,11, socotindu-le inspirate din 
Is. 18. 

ne îngăduie să vedem în Cartea lui Sophonia o prefigurare a Aceluia care, 
în Apoc. 15,3, primeşte titlul de „Împărat al neamurilor” (0 fooebc Tv 
£0vâv). 


7. Mesajul moral al profeției lui Sophonia în LXX 


Propovăduirea profetului insistă asupra unor teme exprimate deja în textele 
deuteronomice, cu ajutorul unui vocabular devenit tradiţional: chemarea la 
înlăturarea nelegiuirii (v. 1,3), avertismentul împotriva dispreţuirii porun- 
cilor Legii (v. 1,12), îndemnul de a-L „căuta” pe Dumnezeu (v. 1,6) şi de a 
primi „învățătura/educaţia” Lui (v. 3,2), de „a se apropia” de EI (v. 3,2) şi 
de „a se teme” de EI (v. 3,7). Şi mai ales întâlnim aici două cuvinte favorite 
ale Celor Doisprezece, caracteristice pentru religiozitatea elenistică: „aştep- 
tarea” plină de încredere a lui Dumnezeu (v. 3,8) şi „înfiorarea”, respectul 
sacru în fața Lui (vv. 1,7 şi 3,12), cărora li se adaugă îndemnul la veghere, 
la aşteptarea înfrigurată („Fii gata!” în v. 3,7), interpretat în sens spiritual de 
exegeții creştini. 

O altă lecţiune proprie textului grec al Cărţii lui Sophonia îl pune în 
legătură cu o făgăduință din Cartea profetului lezechiel: printr-o modificare 
a originalului ebraic, textul LXX vestește că Domnul „va înnoi” Ierusalimul 
prin „dragostea” Sa (v. 3,17; ef lez. 11,14-20). 

Şi alte trăsături ale propovăduirii morale sunt accentuate în greacă: dreptul 
săracilor este reafirmat prin denunțarea nedreptăţii sociale (v. 3,5), iar viaţa 
de „evlavie” față de Dumnezeu, fără nedreptate şi înşelăciune, este făgăduită 
poporului „blând şi smerit” (faţă de TM „necăjit şi slab”) — vv. 3,12-13. 


IV. Receptarea Cărţii lui Sophonia în tradiţiile exegetice antice 


1. Tradiţia iudaică 


În liturgia sinagogală, două pericope din Cartea profetului Sophonia se 
citeau ca lecturi însoțitoare (haphrarot) ale textelor din Pentateuh recitate cu 
diverse prilejuri: vv. 3,9-17 (sau 9-19) alături de pasajul din Gen. 11,1 sq. şi 
vv. 3,7 sg. combinat cu pasaje din profeția lui Isaia, alături de textul din 
Num. 4,17-182. În afara acestora, este posibil ca, în tradiția babiloniană, 


22. Pentru amănunte, vezi C. Perrot, La lecture de la Bible dans la Synagogue, 
Gerstenberg, Hildesheim, 1973, şi ]. Mann, The Bible as Read and Preached in the Old 
Synagogue, Jewish Publication Society, Cincinnati, 1971. 

v. 3,20 să fi fost citit, împreună cu „Rugăciunea lui Habaqquq” (Av. 3,3-11), 
alături de Deut. 16,9 sq. şi Ex. 19,1 sq. la Sărbătoarea Săptămânilor”?, 

Cât priveşte Targumul la Cartea lui Sophonia, acesta foloseşte un text 
mai apropiat de TM decât LXX. Cu toate acestea, se întâmplă uneori ca 
tălmăcirile targumice să izvorască dintr-o interpretare a textului ebraic simi- 
lară cu cea care a stat la temelia traducerii în greacă (vezi notele la vv. 1,11; 
3,2a ş.a.). Ca şi în cazul celorlalte cărți din corpusul Celor Doisprezece, 
Targumul la Sophonia se călăuzeşte după câteva principii fundamentale: 
evitarea oricărei intimităţi directe între Dumnezeu şi oameni prin introdu- 
cerea, în tălmăcirea pasajelor problematice, a unor intermediare precum 
„Cuvântul” (Memra) sau „Prezenţa” (Ș"khinăh) (vv. 1,6; 3,2.5.8.11.15) şi prin 
modificarea exprimărilor prea vădit antropomorfe din textul biblic (v. 1,12); 
accentuarea perspectivei moralizatoare a originalului prin îmblânzirea pasa- 
jelor ce vestesc distrugerea tuturor ființelor vii (vv. 1,18; 3,8; cf. şi v. 1.7), 
înlocuite cu nimicirea „celor nelegiuiţi”, insistența asupra făgăduinţelor 
binevoitoare şi îmblânzirea amenințărilor din original (vv. 2,11; 3,7a.10). 

Spre deosebire de alte texte ale profeților mici, profeția lui Sophonia nu 
pare a fi influenţat cărțile comunităţii de la Qumran” şi nu s-a bucurat de 
multă popularitate în tradiția mişnaică şi talmudică. 

În mediile iudaice s-a alcătuit, în limba greacă, un text de factură apo- 
caliptică, din care a ajuns până la noi doar un fragment citat de Clement din 
Alexandria sub numele de Apocalipsa profetului Sophonia (Strom. 5,17,2). 
Această scriere intertestamentară a fost probabil prelucrată de un autor 
creştin sub influența Apocalipsei din NT, 


2. Tradiția creştină antică 


În ciuda descrierii foarte sugestive a „zilei Domnului” pe care o conţine, 
Cartea lui Sophonia nu s-a bucurat de prea mare atenție în NT, care i-a 
preferat imaginile similare din profeția lui loel. În Rom. 2,5 apare totuşi 
expresia „ziua mâniei”, preluată probabil din Sof. 1,15; 2,2-3, aşa cum va fi 
înțeles, poate, Origen, care a inclus în Comentariul său la Rom. 2,4 sa., 
alături de alte citate veterotestamentare legate de tema „zilei Domnului”, şi 


23. Vezi Ch. Perrot, „The Reading of the Bible in the Ancient Synagogue”, în 
M.]. Mulder (ed.), Mikra, Assen-Maastricht, 1988, pp. 146-147. 


24. V. E. ben Zvi, A Historical-Critical Study, pp. 21-38. 
25. Pentru amănunte, vezi A.-M. Denis, Introduction aux pseudepigraphes grecs de 


P'Ancien Testament, Brill, Leiden, 1970, pp. 192-93. 

Sof. 1,7 şi 1,14-18. Alte posibile „citate” identificate de specialişti nu sunt 
decât simple asemănări lexicale, cu excepția notabilă a expresiei „Regele 
lui Israel”, preluată din Sof. 3,15 (unde este însă atestată doar într-o parte a 
tradiției manuscrise greceşti) şi folosită ca titlu al lui Hristos în Mt. 27,42: 
Mc. 15,32 şi In. 1,49. Împrumutul acesta poate fi o dovadă că în tradiția 
iudaică imaginea înscăunării Domnului în mijlocul lui Israel (vv. 3,15-17)a 
fost interpretată în sens mesianic; între exegeții creştini, Hesychios din 
Ierusalim va da o tălmăcire asemănătoare pasajului, privindu-l ca pe o 
imagine simbolică a lui lisus înviat înconjurat de alaiul ucenicilor Săi, 

Inainte de apariţia, în secolul al V-lea d.H., a comentariilor verset cu 
verset la Cărțile Celor Doisprezece (alcătuite de Theodoret al Cyrului, 
Theodor al Mopsuestiei și Chiril al Alexandriei), spre deosebire de ceilalți 
colegi ai săi întru profeție, Sophonia este rar citat de scriitori creştini (vezi 
totuşi o excepţie la Ciprian al Cartaginei, care pomeneşte, în 4d Quirinum, 
v. 1,7 „jertfa Domnului” în cartea a II-a, în legătură cu tainele lui Hristos şi 
vv. 1,2-3.13b-l14a şi 3,8 în cartea a III-a, în contextul învățăturii morale 
creştine). În afara comentariilor sistematice, lecturile patristice ale Cărţii lui 
Sophonia par să se fi concentrat asupra câtorva pasaje anume (vv. 2,11 şi 
3,8-12), care au dobândit, din pricina potenţialului lor mesianic și univer- 
salist, o importanţă deosebită pentru apologetica creştină. Pornind de la 
aceste versete, de la Origen şi Eusebiu al Cezareei încolo, profeția lui 
Sophonia va fi interpretată ca o prevestire a venirii lui Hristos, a victoriei 
Bisericii neamurilor şi a mântuirii „întregului Israel”. Pentru cei doi exegeți 
creştini (ca şi pentru mulți alţii ce le-au călcat pe urme), v. 2,11 („„I se vor 
închina, fiecare din locul său”) şi v. 3,10 („De la hotarele râurilor Etiopiei 
Îmi vor aduce jertfe”), alături de contextul mai larg al vv. 3,8-10 (sau chiar 
9-13), vestesc limpede caracterul universal al cultului creştin. Theodor, 
Theodoret şi Chiril vor tălmăci cele două pasaje în același sens. În Apus, 
Augustin citează v. 2,11 (de douăsprezece ori) ca o prevestire a convertirii 
neamurilor la adevărata credință. Aceste pasaje sunt, de asemenea, singu- 
rele din profeția lui Sophonia asupra cărora s-a oprit loan Gură de Aur, iar 
antologia de locuri din Scriptură (Eclogae propheticae) alcătuită de Eusebiu 
al Cezareei nu reţine din toată cartea profetului decât v. 3,8, interpretându-l 
ca pe o prevestire a învierii Domnului. 

La originea acestei selecţii atât de drastice pare să fi fost opțiunea exege- 
tică a lui Origen, primul care a folosit vv. 3,8-13 (în polemica sa împotriva 
filozofului păgân Celsus) ca argument în sprijinul ideii unei recunoașteri vii- 
toare de către toate neamurile a unui singur Dumnezeu şi a unei legi universal 
valabile (Contra Celsum 8,72). Eusebiu citează v. 2,11 de patru ori În 


INTRODUCERE LA SOPHONIA 441 


Demonstratio evangelica, vorbind de „arătarea” (emoâvea) lui Dumnezeu 
către toate „neamurile” (râv E6vâv) (DE 1,6,42.56; 2,2,8 şi 3,38). Termenii 
folosiţi în LXX îi dau astfel prilejul să-i atribuie lui Dumnezeu un titlu 
foarte popular printre filosofii păgâni ai epocii: „Dumnezeul cel mai presus 
de toate” (6 eri năvrov Bed) (DE 1,6,56), având un caracter universal și o 
întâietate pe care scriitori anticreştini precum Porphyrios ori Împăratul 
Julian se vor strădui din răsputeri să le nege. La fel ca Origen, Eusebiu 
citeşte v. 2,11 în legătură cu v. 3,10 pentru a afirma răspândirea universală 
a creştinismului; o asemenea interpretare se potrivea foarte bine cu traduce- 
rea LXX (toţi... sub un singur jug”), diferită aici de TM, care are „cu buze 
curate” şi limitează semnificativ cultul divin la „risipiţii Mei” (v. 3,10), 
probabil o aluzie la „rămăşița” poporului iudeu. Stăruind în această direcţie, 
Eusebiu va interpreta „poporul blând şi smerit” din v. 3,12 drept o definiţie 
a „acelora dintre cei tăiați împrejur care au crezut în Hristos” şi care vor fi 
mântuiţi laolaltă cu „cei chemaţi dintre celelalte neamuri” (DE 2,3,157-59). 
La Hesychios, poporul acesta este identificat cu ucenicii lui Hristos. Ase- 
menea interpretări ale versetelor din Sophonia se întâlnesc cu teologia 
paulină a Bisericii universale şi eshatologice. 

Interpreţii creştini s-au oprit, mai ales în context polemic şi apologetic, 
asupra v. 3,8, unde apare (numai în versiunea LXX) o expresie încărcată de 
semnificaţii: „aşteaptă-Mă, zice Domnul, în ziua ridicării (âvăoraoig) Mele 
spre mărturie, căci judecata Mea [va fi] pentru adunările neamurilor”. În 
vreme ce în originalul ebraic Dumnezeu vesteşte astfel nimicirea neamu- 
rilor şi a regatelor acestora, sintaxa, destul de dificilă, a LXX îngăduie inter- 
pretarea textului în sensul că judecata lui Dumnezeu va fi „către / pentru 
adunările neamurilor”, versetul devenind astfel o prevestire a „chemării 
neamurilor” (xdioic râv £0vâv), nu a distrugerii lor. Astfel va interpreta 
pasajul Vasile cel Mare în comentariul său la titlul Psalmului 48 (In Ps. 46, 
hom. 1), pe care-l pune în legătură cu Sof. 3,8-9, identificând neamurile 
chemate de Domnul cu „cei chemaţi” (ot kekimuevo) din v. 1,7 al profeţiei. 

Cuvântul &văoraoig (li/f. „ridicare”) poate denumi, fireşte, „scularea” 
Domnului la judecată, aşa cum am şi tradus, de altminteri, în ediția de față. 
Pentru Părinţii vorbitori de greacă însă, el trimitea, în mod aproape automat, 
şi la „Învierea” Domnului, la scularea Sa din morţi în ziua de Paşti. Astfel, 
Chiril al Alexandriei, dând glas unei interpretări ce rămâne majoritară în 
secolul al V-lea d.H., la vremea alcătuirii marilor comentarii patristice la Căr- 
țile Celor Doisprezece, socoteşte că profeția lui Sophonia s-a împlinit deplin 
tocmai în zilele când lisus cel înviat a mijlocit mântuirea tuturor neamuri- 
lor. Înscriindu-se în această paradigmă exegetică, Hesychios din Ierusalim 

va tălmăci sistematic toate amănuntele profeţiei lui Sophonia din perspectivă 
hristologic-soteriologică, legându-le de persoana Mântuitorului şi de activi. 
tatea Lui în folosul oamenilor (vezi notele la vv. 1,7; 2,11.12; 3,8.9.17) şi 
identificând „rămăşița” de care vorbeşte profetul cu ceata ucenicilor lui lisus 
(v. 3,12). Unul din efectele perverse ale acestui tip de hermeneutică a fost 
restrângerea treptată a valorii universale atribuite mesajului profetic, unii 
exegeți bizantini insistând asupra aplicabilității sale doar la comunitatea 
credincioşilor creştini (Biserica), în vreme ce iudeii (simbolizaţi de Sinagogă) 
ar fi excluşi de la mântuire. Va proceda astfel, în secolul al VI-lea d.H,, 
Leontios din Constantinopol, care socoteşte că în ziua Paştilor Dumnezeu a 
dat adunării iudeilor „o scrisoare de despărțire”, în timp ce „adunarea nea- 
murilor” (i.e. Biserica) a primit „un contract nupțial”, „judecata” lui Dumnezeu 
fiind, după părerea comentatorului, „lumina Mea către adunarea neamuri- 
lor'%5. O a doua referire la pasajul din Sof. 3,8 tălmăceşte în acelaşi chip 
cuvântul „judecată”: „Aşteaptă-Mă în ziua judecății, zice Domnul, căci M-am 
hotărât să adun la un loc neamurile”. Fără construcția sintactică ambiguă 
din textul grec al LXX, o asemenea interpretare ar fi fost greu de închipuit. 

Cartea lui Sophonia a lăsat urme şi în opera iscusitului retor creştin care 
a fost Grigore din Nazianz. Acesta s-a folosit de unele crâmpeie ale pro- 
feţiei (vv. 3,6b.7a.16.17a.19b) spre a-şi încuraja enoriașii şi a le întări cre- 
dința la vreme de restrişte, Pentru el, aceste versete dau glas iubirii de 
oameni (0Aav6pornia) a lui Dumnezeu, care, după amenințările aspre din 
deschiderea profeţiei, în cele din urmă le dăruiește muritorilor, în cuvinte 
pline de bunăvoință, o zare de speranţă (vezi Or. 17,3). 

În aceste condiții, nu e deloc de mirare că două pericope din Cartea lui 
Sophonia şi-au aflat loc între textele citite în practica liturgică a Bisericii 
răsăritene, în contextul sărbătorilor pascale. Din Lecționarul georgian, care 
documentează uzanța liturgică din Ierusalimul secolelor VII-VIII d.H., aflăm 
că Sof. 3,6-10 se citea în ziua de Paşti. Potrivit Tipicului Bisericii celei. 
Mari de la Constantinopol, în secolul al X-lea, Sof. 3,8-15 se citea la vre- 
mea Postului Mare?. 


26. Vezi Leontios din Constantinopol, comentând Sof. 3,8, în Hlom. 1,5: Homelies 
pascales (cinqg homelies inedites), ed. M. Aubineau, SC 187, Paris, 1972, pp. 375-376. 
27. Idem, Hom. 2,5, ibidem, pp. 438-439, cu notele ad locum. 

28. Vezi A. Kniazefi, „La lecture de I'Ancien et du Nouveau Testament dans le rite bzyan- 
tin”, în Mgr. Cassien, B. Botte (ed.), La pritre des heures, Cerf. Paris, 1963, pp. 218 şi 221. 


AGGEU 


Traducere din limba greacă de CRISTIAN (IASPAR ia 
Introducere şi note de MicHEL CASEVvITZ, CECILE DOGNIEZ, 
MARGUERITE HARL și IOANA COSTA 


Pentru Introducere şi note s-a utilizat ediția La Bible d "Alexandrie, 
vol. 23, Les Douze Prophetes 10-11: Aggee, Zacharie, Les Editions 
du Cerf, Paris, 2007. 

Selecţie, traducere şi adaptare de loana Costa. 


Introducere la Aggeu 


[. Cadrul istoric 


Aggeu este una dintre cele mai scurte cărți profetice. În pofida dimensiu- 
nilor, aceste treizeci şi opt de versete oferă o bază solidă de studiu pentru un 
moment de răscruce al istoriei israelite: crearea comunităţii celui de-al doi- 
lea Templu. Reperele cronologice ale cărții (vv. 1,1; 2,1; 2,10) fixează com- 
poziţia în răstimpul unui singur an: 520 î.H. 

Multe cărți profetice încep cu o referire la regii din Israel sau din luda 
în timpul cărora şi-a desfăşurat profetul activitatea (e.g. Is. 1,l; ler. 143; 
Os. 1,1; Am. 1,1). Aggeu nu putea folosi un asemenea reper, în condiţiile în 
care nu mai existau regi în Israel. Cu toate acestea, autorul/editorul cărții a 
decis să plaseze în timp compoziţia printr-o referire la domnia unui rege: 
candidatul firesc era Darius, regele pers, care a domnit de la 522 la 486 î.H. 

Darius nu a fost primul rege pers care a influențat soarta evreilor. Cyrus, 
pe care profetul exilic numit convenţional deutero-Isaia îl numea „unsul 
Domnului”, „Mesia” (cf Is. 45,1), dăduse un edict, în 538 î.H., ce permitea 
restaurarea comunităților dispersate de babilonieni. În timpul domniei lui se 
pare că s-au întors din exil mai mulţi iudei, care au început să reconstru- 
iască Templul. Au refăcut mai întâi altarul de jertfă, exterior construcției, şi 
au reluat „jertfa necontenită”. Lipsa de mijloace, opoziţia samaritenilor, 
preocuparea celor întorşi din exil de a-şi reface propriile gospodării au dus 
curând la suspendarea lucrărilor. După moartea regelui pers Cambyses, au 
urmat doi ani de tulburări în mare parte din imperiu, prilejuite de lupta 
pentru succesiune, până când regele Darius a reușit să-şi consolideze stăpâ- 
nirea. Profeţii Aggeu şi Zaharia au văzut aici un prilej de a retrezi elanul 
religios al iudeilor şi, poate, chiar o speranță de refacere a dinastiei davi- 
dice. Şi regele pers va fi văzut cu ochi buni preocuparea pentru recon- 
strucție. Toate datele din Cartea lui Aggeu se referă la anul 520 î.H., an în 
care Darius făcea planuri pentru o campanie împotriva Egiptului şi era 
interesat ca ţinutul ludeei să fie stabil şi în siguranţă. Cartea lui Aggeu se 

referă explicit la cronologia persă: cu toate acestea, e aproape sigur că a fost 
scrisă în luda. S-a emis chiar şi presupunerea că Aggeu însuşi va fi fost 
unul dintre iudeii rămaşi în Ierusalim în timpul exilului babilonian. De 
vreme ce indicaţiile cronologice din carte, foarte precise, se referă în 
totalitate la câteva luni din anul 520 î.H., este greu de presupus că ar fi fost 
pusă în scris mult după acest reper. Întrucât nu este consemnată încheierea 
lucrărilor de reconstrucție, care a avut loc în anul 515 î.H., este plauzibil ca 
ea să fi fost scrisă în interiorul acestor două limite cronologice. 


II. Numele profetului 


Numele profetului Aggeu este atestat în Biblie (fără a se specifica numele 
tatălui său ori locul naşterii) în cartea din seria celor Doisprezece Profeţi 
care îi poartă numele, precum şi în câteva pasaje (puţine la număr) în care 
el este asociat cu Zaharia: în Ezr. 5,1; 6,14 TM, şi în lEzr. 6,1; 7,3 şi 2Ezr. 
5,1; 6,14 LXX; în aceste pasaje, Agpeu şi Zaharia sunt menţionaţi ca fiind 
cei doi profeţi din vremea când Zorobabel și losua/lisus au iniţiat recon- 
struirea Templului. În unele manuscrise greceşti mai este atestată și formu- 
larea „Aleluia! Al lui Aggeu şi Zaharia” ca titlu al Psalmilor (LXX) 110, 
111 şi 145-148 (gr. Adinhova: Ayyarov kai ZaxapLov). 

Numele grecesc Ayyarog corespunde ebraicului Zlaggay (derivat de la 
hag „sărbătoare”), care ar putea avea deci înțelesul „sărbătorile mele”. Nu- 
mele pare să fi fost pus în legătură cu două momente festive în care au fost 
rostite profeţiile: „în [ziua] întâi a lunii” (v. 1,1), vovunvia, şi „În luna a 
şaptea, în ziua a douăzeci şi una a lunii” (v. 2,1), care reprezenta încheierea 
Sărbătorii Corturilor (ce are loc în luna a șaptea şi durează şapte zile, înce- 
pând cu ziua a cincisprezecea)!. 


III. Profetul Aggeu 


Nu dispunem de informaţii biografice referitoare la Aggeu. L.a fel ca alți doi 
profeți minori, Avacum şi Zaharia, el este numit profet (TM hannăbhi”), dar 
este prezentat şi ca „mesager al lui YHWIP" (gr. &yyedoc Kvptov). Unii 
autori creştini antici consideră că era un preot care se născuse în Babilon şi 





|. Vide infra, interpretarea patristică a numelui profetului. 

se întorsese la o vârstă relativ tânără la Ierusalim (sau chiar începuse să 
profețească în Babilon, mai înainte de întoarcerea în lerusalim). 

După tradiția rabinică, Aggeu este unul dintre ultimii trei profeţi, îm- 
preună cu Zaharia şi Malachia; adeseori, rabinii recurg, la autoritatea lui 
Aggeu şi Zaharia pentru a arăta că o prescripţie este de dată foarte veche. 

În Vizae prophetarum, O scriere iudeo-elenistică, transmisă numai prin 
intermediul unor manuscrise creştine, compusă probabil în secolul 1 î.H., 
există un mic text consacrat profetului Aggeu: numit şi Mesagerul, el ar fi 
ajuns din Babilon în Ierusalim la o vârstă încă tânără şi ar fi rostit profeţii 
legate de întoarcerea poporului său şi de reconstruirea Templului. La moar- 


tea sa, Aggeu ar fi fost îngropat, cu toate onorurile cuvenite, alături de locul 
de înmormântare a preoților. 


IV. Compoziţia Cărţii lui Aggeu 


Aggeu este o carte greu de definit. În ediţiile care fac distincţia între proză 
şi versuri (ca NRSV, NETS etc.), Aggeu este în întregime în proză: în 
aceste condiţii, Aggeu şi Malachia ar fi singurele cărţi profetice care nu 
conţin deloc pasaje poetice. 

Cartea, care are doar două capitole dispuse în treizeci şi opt de versete, 
ocupă întotdeauna poziția a zecea în colecția celor Doisprezece Profeți. 
Structura cărții este complexă, în pofida dimensiunilor. Compusă pe trei 
niveluri — naraţiune, cuvintele lui Aggeu şi cuvintele Domnului —, cartea 
înlănțuie discursurile până într-atât încât nu întotdeauna se poate distinge 
naratorul de profet şi nici cuvintele profetului de ale Domnului. Când 
Aggeu începe un discurs, acesta este fie o reluare a mesajului divin, fie se 
împleteşte cu spusele Domnului. În consecință, discursul divin reprezintă 
planul dominant, alcătuit din cinci mesaje principale: patru dintre ele sunt 
introduse, în textul grecesc, prin formula £yEvero A6yog kvpto» (wv. Il; 
1,3; 2,10; 2,20), iar unul începe cu £Adinoe *bproc (v. 2,1). Toate aceste 
mesaje sunt transmise profetului printr-o formulă stereotipă (lirt. „în mâna 
profetului Aggeu”), cu excepţia celor din wv. 2,10 şi 2,20, unde formula 
este simplificată („cuvântul Domnului... către Aggeu profetul”?). 


2. Textul grecesc prezintă aici o armonizare între vw. 2,10 şi 2,20: TM are în v. 2,20 
numai „cuvântul... către Aggeu”. 

Caracteristică pentru Cartea lui Agpeu este încadrarea cronologică. Datele 
înregistrate de text furnizează în egală măsură un cadru istoric precis şi o 
Structură narativă lipsită de ambiguităţi. Datele înseriate de succesiunea 
mesajelor transmise de profet sunt următoarele: 
|. „In anul al doilea al domniei regelui Darius, în luna a şasea, în [ziua] 
întâi a lunii” (v, 1,1): acesta este momentul primei adresări a Domnului 
către Agpeu (= sfârşitul lui august 520 î.H.). 

„în ziua a douăzeci şi patra a lunii a şasea din al doilea an al [domniei] 
regelui Darius” (v. 1,15): Zorobabel a început lucrările la Templu. 
3. „In luna a şaptea, în ziua a douăzeci şi una a lunii” (v. 2,1): a doua 

adresare a Domnului (= jumătatea lui octombrie 520 î.H.). 

4. „În [ziua] a douăzeci şi patra a lunii a noua a celui de-al doilea an al 

[domniei] lui Darius” (v. 2,10): a treia adresare a Domnului (= jumătatea 

lui decembrie 520 î.H.). 

5. „ziua a douăzeci şi patra a lunii a noua” (v. 2,18): ziua aşezării temeliei 

Templului. 

6. „în [ziua] a douăzeci şi patra a lunii” (v. 2,20): a patra adresare a Dom- 
nului. 

Textul este presărat cu expresii recurente, cel mai adesea în formule 
fixe, cum ar fi „Domnul Atotputernic”, în vv. 1,2.5.7.9.14; 2,4.6.7.8.9.11.23; 
expresia idiomatică /i/t. „în mâna lui Aggeu profetul”, în vv. 1,1.12; 22.21; 
menţionarea destinatarilor oracolelor (Zorobabel, preotul lisus/losua, poporul), 
în vv. 1,1.12; 2,2.21; îndemnul „Luaţi seama în sinea voastră la căile voas- 
tre”, în vv. 1,5.7; 2,15.18 (cu opţiuni variate în privinţa verbului, în LXX). 

Textul în proză al Cărţii lui Aggeu este ritmat de aceste expresii repeti- 
tive, de interogaţiile retorice din vv. 1,4.9; 2,3.16, precum şi de două pasaje 
de scriitură mai degrabă apocaliptică, vv. 2,6-9 şi 2,2 1-22. 


to 


V. Textul grecesc al Cărții lui Aggeu 


Editorii textului grecesc al Cărţii lui Aggeu, A. Rahlfs şi J. Ziegler, îl împart 

în patru alineate. În interiorul primului alineat, Rahlfs operează o separare 

după v. 1,11. Un decupaj de acest tip permite analizarea textului grecesc în 

cinci segmente: 

|. ww. LI-Ll: în prima profeție adresată lui Zorobabel şi lisus, Aggeu 
mustră pentru întârzierea în construirea Casei Domnului; le aminteşte 
oamenilor că sărăcia nu va înceta până când nu vor reîncepe să mun- 
cească la Casa Domnului. 

2. wy. 1,12-15 (Rahlfs; vide nota la v. 1,15): pericopa este o inserţie isto- 
rică în care sunt precizate efectele primei profeții: supunerea conducă- 
torilor, teama pe care amenințările divine i-au provocat-o poporului; 
trezirea spiritului oamenilor; începerea lucrărilor la Templu. 

3. vwv. 2,1-9: a doua profeție a lui Aggeu îi încurajează pe cei descurajați de 
înfăţişarea prea puţin glorioasă a noului Templu şi vesteşte venirea 
„celui ales”/„celor alese” de la „toate neamurile”, precum şi o slavă mai 
mare a acestei Case decât cea dintâi. 

4. ww. 2,10-19: a treia profeție porneşte de la o întrebare precisă (de tehnică 
a cultului) adresată preoților; A ggeu reamintește suferințele poporului şi, 
deopotrivă, anunță că reînceperea construirii Templului va aduce bine- 
cuvântarea. 

5. vv. 2,20-23: a patra profeție, rostită, poate (dar vezi nota la v. 1,15), în 
aceeaşi zi ca şi profeția precedentă, i se adresează direct lui Zorobabel, 
vestindu-i alegerea din partea lui Dumnezeu, precum şi nimicirea puteri- 
lor potrivnice. 


VI. Destinatarii profeţiilor 


Profetul Aggeu este un intermediar între Dumnezeu şi cei trei destinatari 
cărora le sunt menite mesajele: Zorobabel, lisus/losua şi poporul. 

Zorobabel, fiul lui Salathiel, este prezentat în Cartea grecească a lui 
Aggeu ca un simplu membru al „tribului lui luda” (v. 1,1); în TM însă, el 
apare ca „guvernator (pehăâh) al lui Iuda”. Ultima profeție a lui Aggeu 
prefigurează viitorul lui Zorobabel ca ales al lui Dumnezeu, el primind titlul 
de „slujitor”, „rob” (gr. 50dA06) al Domnului, așa cum fuseseră Moise şi 
David. 

Personajul este menţionat și în alte pasaje biblice: IPar. 3,17 precizează 
că este un descendent al lui David; 2Ezr. 2,1-2 şi 17,7 (LXX = TM Ezr. 
2,1-2; Neh. 7,7) nu amintesc nimic în legătură cu originea lui Zorobabel, 
dar precizează că, după ce fusese deportat în Babilon, s-a întors la lerusalim 
ca urmare a decretului lui Cyrus, din 538 î.H.; în 2Ezr. 3-5 (LXX) se 
vorbeşte despre rolul important pe care l-a jucat acesta în reconstruirea 
Templului, inspirat de profeţiile lui Aggeu. În capitolele 3-5 ale Cărții 
greceşti 1 Esdra, Zorobabel deţine o poziție şi mai importantă: prezentarea 
lui genealogică este foarte amănunțită, iar el este descris pe larg ca un 
înțelept pios. Cartea lui Zaharia (frecvent asociată cu Cartea lui Aggeu) îl 
evocă pe Zorobabel în repetate rânduri: în Zah. 4,6-10 sunt menţionate 

cuvintele Domnului către Zorobabel; în Zah. 6,12-13 însă, o profeție îl 
desemnează sub un alt nume: gr. ' AvoroAi, ebr. femah „mlădiță, vlăstar”, 
care ar reprezenta numele ebraic al lui Zorobabel, mai bine cunoscut sub 
numele babilonian Zer-Babili „sămânță din Babel”, transcris în ebraică prin 
Zribbăbhel. lisus Sirah (vv. 49,11-12) îl elogiază, alături de Lisus/losua, 
pentru restaurarea Templului. 

Nu există nici un fel de informaţii referitoare la încheierea misiunii lui 
Zorobabel şi nici la moartea lui. 

lisus/losua, fiul lui losedec, primeşte titlul excepţional de „mare preot” 
(6 iepevc 6 p&yac) în Age. 1,1.12.14; 2,2.4. În alte pasaje biblice, el este 
prezentat ca o căpetenie de clan: în 2Ezr. 2,36.40 şi 17,43 se afirmă că 
leviţii provin din casa lui; uide şi 1Ezr. 547.54. În Zah. 3,1-10, lisus, numit 
(ca şi în Aggeu) „marele preot”, apare ca personaj al celei de-a patra 
viziuni, alături de Sărân, 6 &ăpodoc: lisus are menirea de a readuce 
dreptatea în Casa Domnului; în Zah. 6,11, lui şi nu lui Zorobabel urmează 
să-i fie date cununile. 

Poporul este menţionat în repetate rânduri în Cartea lui Aggeu ca 
destinatar al profeţiilor; menționarea se face sub diverse apelative: 6 A00g 
ovrog (v. 1,2), 6 406 (vv. 1,12.13), 6 Aa6g în paralel cu ră Evog (v. 2,14), 
cu precizarea Ti yîc (v. 2,4); cel mai adesea (în vv. 1,12.14; 2,2) cu 
expresia nOvTeg Ol KOTOAOLNOL TOD 400%. 


VII. Cronologia din Aggeu vs Esdra 


Cartea lui Aggeu oferă o cronologie a lucrărilor de reconstrucție a Tem- 
plului. Această etapă istorică este atestată, pe larg, şi în alte pasaje biblice: 
în textul ebraic al Cărţii lui Ezra, căreia îi corespunde în LXX 2 Esdra 
(capitolele 1-10) şi în Cartea grecească 1 Esdra (capitolele 3-6), scriere 
apocrifă, care nu este inclusă în canonul Bibliei ebraice (dar care reprezintă, 
măcar în parte, o traducere a unui text ebraic originar). Urmărirea în paralel 
a pasajelor din Aggeu şi 1-2 Esdra nu oferă o suprapunere mulțumitoare; 
diferenţele se pot datora dimensiunilor cu mult mai restrânse ale Cărţii lui 
Aggeu, care acoperă un segment temporal scurt, din 27 august până în 
decembrie 520 î.H. (faţă de perioada din 1-2 Esdra, care începe cu edictul 
lui Cyrus din 538 î.H.). Cartea lui Aggeu nu oferă informaţii explicite despre 
încheierea lucrărilor la Templu, spre deosebire de Esdra („anul 515, luna 
Adar, ziua a douăzeci şi treia”, în 1Ezr. 7,5, sau „ziua a treia”, în 2Ezr. 6,15). 

VIII. Aggeu vs Zaharia 1-8 


Relația dintre Cărţile profetice Aggeu și Zaharia este interpretabilă în două 
modalităţi opuse, în funcţie de opinia asupra genezei lor editoriale: cele 
două cărţi vor fi format la origine un text unic, editat de un singur redactor 
sau, dimpotrivă, ar putea fi editate în epoci diferite, de redactori diferiţi. 

Oricum, cele două cărți oferă o structură cronologică unică: patru sec- 
țiuni datate în Aggeu, trei secțiuni datate în Zaharia, iar fiecare dintre aceste 
secțiuni se referă la un mesaj divin. 

Cărţile celor doi profeţi contemporani înregistrează o deosebire în siste- 
mul de indicare a lunilor: Zaharia recurge la o dublă denumire, prin nume- 
ral ordinal (în varianta tipică de datare ebraică) și prin numele babilonian al 
lunii respective. Această diferenţiere poate funcționa ca argument în favoa- 
rea plasării redacţionale a celor două cărți în epoci distincte. Dincolo de 
această variaţie, preponderent tehnică, există deosebiri mai importante, de 
ordin literar: în Zaharia, cuvântul divin nu este reprezentat doar de un 
discurs strict, ci capătă forma unei suite de opt viziuni, care alcătuiesc o 
unitate literară consistentă. 

Personajele menţionate în Aggeu se regăsesc în Zah. 1-8. Dumnezeu 
este numit, în ambele cărţi, „Atotputernic” (gr. novrokpâtop, în mai bine 
de patruzeci de ocurențe). lisus/losua este definit prin acelaşi titlu sacer- 
dotal, „mare preot” (Zah. 3,7-8). Zorobabel (Zah. 4,6-10), pentru care genea- 
logia şi titlul de „guvernator al lui luda” nu sunt menţionate nici în textul 
grecesc, nici în cel ebraic, este indicat sub titulatura regală de 'Avaroii 
(Zah. 3,8; 6,12). În sfârşit, al patrulea personaj al Cărţii lui Aggeu, „poporul”, 
apare menţionat sub aceeași titulatură, de „cei rămaşi din popor” (Zah. 
8,6.11.12), dar şi ca „tot poporul țării” (Zah. 7,5). 

În ambele cărți, reconstruirea Templului reprezintă tema dominantă. 
Lexicul construcției este acelaşi, în textul grecesc şi în cel ebraic: oiko- 
5opeo (Zah. 6,12.15) sau 0eueMuow (Zah. 49; 8,9) 7v oikov kvpiov; 
termenul &voko6ouew, cu referire precisă la reconstrucția unui edificiu 
vechi, apare numai în Zah. 1,16. 

Similitudini de lexic se găsesc şi în formulările blestemelor şi binecu- 
vântărilor: asocierea oameni-vite (ăvOponoi, kTivoş), în Agg. 1,11 şi Zah. 
8,10; verbul evioytw în Agg. 2,19 şi substantivul evioyia în Zah. 8,13; 
verbul nepiBidouo în Agg. 1,6 şi Zah. 3,5; roua (6p6oog) pe care cerul 
încetează să o mai dea în Agg. 1,10 şi care este un dar al cerului în Zah. 8,12. 

IX. Reconstruirea Templului şi figura lui Zorobabel 
la Flavius losephus 


Zorobabel ocupă un loc important în opera lui Flavius losephus. Acest 
personaj istoric apare de mai multe ori în cartea a XI-a din Antiquitates 
Iudaicae, în calitate de conducător al iudeilor în vremea reconstrucției celui 
de-al doilea Templu. Zorobabel este numit de două ori prin formula 9 &pxov 
r&v' lovăatov. În XI,32, el apare în rolul conducătorului evreilor aflați în 
robie, râv aixuaidrov' lov5atov îynuov, iar în X1,75, ca „guvernator” 
(En&pxov). În X1,73, Flavius losephus subliniază originea davidică a lui 
Zorobabel, menţiune care lipseşte în Aggeu şi 2 Esdra. În mai multe pasaje 
din Antiguitates Iudaicae, figura lui Zorobabel apare în opoziţie cu cei pe 
care Flavius losephus îi numeşte „samaritenii” (XI, 19.84.88.97), dar care 
sunt numiţi doar „dușmanii lui luda şi Beniamin” în l1Ezr. 5,63 şi 2Ezr. 4,1; 
în X1,84-86 şi 90-95, Zorobabel refuză, în numele poporului iudeu, oferta 
de ajutor a samaritenilor. 

Pentru Flavius losephus, Zorobabel reprezintă o emblemă a înţelep- 
ciunii. În X1,32, istoricul subliniază prietenia care îl leagă de regele Darius, 
Zorobabel fiind considerat demn de a face parte din garda de corp a regelui. 
În X1,49-64 este evocat banchetul oferit de Darius, în timpul căruia Zoro- 
babel rosteşte un discurs (despre femei şi despre adevăr) şi este elogiat de 
asistenţă şi de rege pentru calităţile oratorice, pentru înțelepciune şi subtili- 
tate (069og şi ovver6c). Zorobabel primeşte de altfel titlul onorific de „rudă 
a regelui” ovyyevis. Pentru misiunea de reconstruire a Ierusalimului, a 
Templului şi de regăsire a obiectelor de cult, Darius îi pune la dispoziție lui 
Zorobabel o escortă care să-l conducă la Ierusalim; în momentul în care 
pleacă de la rege, Zorobabel rosteşte o rugăciune de mulțumire, arătându-se 
astfel ca un om evlavios. 

Flavius losephus exploatează din plin Cartea grecească 1 Esdra, care nu 
făcea parte din canonul Bibliei ebraice. Cartea profetului Aggeu este însă 
mult mai puţin folosită de istoric în conturarea personajului Zorobabel. 


X. Comparaţia textului grecesc cu cel masoretic 
al Cărţii lui Aggeu 


Ca şi în cazul altor cărți din colecţia celor Doisprezece Profeţi, textul gre- 
cesc al lui Aggeu pare a fi o reproducere fidelă a modelului său ebraic. 

Există însă, ca în toate situaţiile similare, o serie de plusuri sau minusuri 
faţă de textul masoretic, precum și alte diferențe de natură calitativă. Cele 
mai importante dintre ele sunt indicate în notele la traducere. 

Versiunea din Septuaginta a acestei cărți prezintă trăsăturile unei bune 
utilizări a limbii greceşti; este însă marcată în mod evident de stilul ebraic. 
Există construcții sintactice proprii originalului calchiate în greacă, ca, de 
pildă, „semiprepoziţiile”, alcătuite dintr-o prepoziție urmată de numele unei 
părți a corpului: An0 npoownov „în fața” (vv. 1,12; 2,14); &v xerpi „prin 
mâna” (vv. 1,1.3; 2,1). Pe de altă parte, traducătorul în limba greacă reu- 
şeşte uneori să se desprindă de modelul său şi nu mai traduce literal expresii 
precum „sub ochii voştri” (v. 2,3) sau „în fața mea” (v. 2,14), ci le echi- 
valează prin Evontov, o prepoziţie inexistentă în perioada clasică a limbii 
greceşti, dar bine atestată în papirusuri. 

Pe lângă tiparele sintactice preluate din ebraică, traducătorul s-a străduit 
să reproducă într-o manieră cât mai fidelă şi trăsăturile stilistice ale textului 
pe care îl avea în faţă: el menţine (cu singura excepţie a v. 2,19) toate inte- 
rogaţiile din ebraică: vv. 1,4; 2,3; 2,16. Păstrează ecourile lexicale ebraice, 
de pildă în v. 1,4 (utilizând eEnphuorar „stă pustie”) și v. 1,9 (Epnuoş 
„pustie”), însă nu redă jocul de cuvinte pe tema uscăciunii, ci înlocuieşte, în 
v. 1,11, „seceta” cu „sabia”, creând astfel o imagine originală. 

Lexicul grecesc al lui Aggeu înregistrează puţine cazuri de hapax LXX: 
termenul din vocabularul arhitecturii, roA0o7a0uog, în v. 1,4; Ken, în 
v. 2,16; doi termeni ce aparţin vocabularului tehnic al unităţilor de greutate 
(6&rov şi uerpnrns, în v. 2,16). La acestea se adaugă câteva cuvinte rare, 
cum ar fi: nepinoinorc, în v. 2,9; compusul vnoinvtov, v. 2,16; chiar un 
neologism care nu mai este atestat nici în afara LXX (fiind aşadar un hapax 
absolut), &veuoțopia, în v. 2,17. 

Textul grecesc al lui Aggeu conţine o serie de termeni predilecţi, care se 
regăsesc şi la ceilalți profeţi din grupul Celor Doisprezece. În această clasă 
intră epitetul divin novrokp&rwp, care nu este atestat mai înainte de LXX, 
prezent aici în paisprezece ocurențe; verbele &cko, în sensul de „a alerga, 
a se agita” (ca echivalent al ebr. ră/ numai în v. 1,9, Am. 6,12 şi Av. 2,2), şi 
6apoto (în v. 2,5, dar şi în loel 2,21.22; Sof. 3,16; Zah. 8,13.15), expresia 
eic utnv, în v. 1,6, folosită şi în Ioel 1,5. 

XI. Receptarea Cărţii lui Aggeu în Biserica primelor secole 


În Biblia ebraică şi în tradiţia iudaică, Agpeu este, alături de Zaharia, profetul 
reconstrucției Templului şi cel care subliniază responsabilitatea lui Zorobabel 
pentru a începe o epocă nouă, de mântuire (Agg. 2,19: „Din ziua aceasta 
[le] voi binecuvânta!”). Comentatorii creştini actualizează acest mesaj de 
speranță: Templul este o prefigurare a Bisericii; Zorobabel ÎI prefigurează 
pe Hristos. Părinţii greci ai Bisericii susțin această semnificație profetică, 
atestată și la Părinţii latini, ca, de pildă, la Augustin: acesta, în Comentariul 
la Ps. 146, spune că Aggeu şi Zaharia erau profeți în vremea captivităţii 
Ierusalimului, care purta „umbra” cetăţii cereşti. Ei au profeţit o cetate nouă, 
pornind de la reconstruirea celei vechi, după ce poporul avea să fie eliberat. 

Cartea lui Aggeu, de mici dimensiuni, a avut un ecou mai mic decât 
cartea lui Zaharia. Chiar dacă în Epistola către evrei este citat versetul cel 
mai important pentru creştini (Agg. 2,6), ca reînnoirea definitivă prin Noul 
Legământ adus de lisus (Evr. 12,18-29), lectura pe deplin mesianică a Cărţii 
lui Aggeu nu îşi găsește locul în textele Părinților greci din primele trei 
secole. Există doar un mic număr de citate, fără relevanţă teologică; ele 
atestă faptul că Aggeu era un text cunoscut, chiar dacă nu a fost folosit 
pentru „demonstrarea” adevărului creştin. 

Personajul Aggeu, asociat cu Zaharia, le este bine cunoscut Părinților 
greci, care îl plasează în perioada întoarcerii din exil, în vremea lui Zoroba- 
bel şi a lui lisus. Informaţiile biografice provin (în afara Cărții lui Aggeu) 
din Esdra şi de la istoricii evrei, cu precădere din Antiquitates Iudaicae 
(cartea a XI-a) a lui Flavius losephus (tributar el însuşi Cărţii lui Esdra). 

Clement Alexandrinul, trecând în revistă istoria lui Israel comparativ cu 
istoria altor popoare, îi plasează pe profeţii Aggeu şi Zaharia în vremea lui 
Darius I, în al doilea an, constatând astfel anterioritatea lor faţă de cei 
mai vechi dintre înţelepţii grecilor, Pitagora şi Thales (Stromate 1,21], 
122.127.129). 

Origen îl citează pe Aggeu ca pe unul dintre profeţii care, după anii de 
exil, prin bunăvoința divină, a înălțat iarăşi spiritele încovoiate de cei şapte- 
zeci de ani de robie (Omiliile la Iez. 1,2). 

Eusebiu al Cezareei, socotind cele „şapte săptămâni” din capitolul 9 al 
Cărţii lui Daniel, îi aminteşte pe Aggeu şi Zaharia ca profeţi din vremea lui 
Zorobabel şi lisus/losua având menirea de a îndemna poporul să recon- 
struiască Templul (DE VIII,1,14, p. 354 şi 2,65, p. 379). În mai multe 

rânduri, el îi asociază lui Zorobabel Şi lisus (în comentariile sale la Isaia, de 
exemplu la w. 30,18-19), situând în epoca lor începutul împlinirii făgă- 
duinţelor făcute lui Israel de a avea o viață paşnică în Sion. După tradiţia 
iudaică, îl consideră pe Aggeu unul dintre ultimii trei profeţi, alături de 
Zaharia şi Malachia (PE X,14,8). 

Didymos cel Orb îl plasează pe Aggeu în rândul deportaților, în momen- 
tul hotărâtor al întoarcerii la Ierusalim: du 


A pa pă cum, în războaie, împreună cu 
oștirile sunt trimişi şi medici pentru a- 


i îngriji pe răniți, tot astfel au existat în 
surghiun înţelepţi „folositori” pentru a încuraja poporul (cf Com. Zah. 11,8). 

Hesychios al Ierusalimului face câteva observații biografice asupra pro- 
fetului Aggeu: numele lui înseamnă „care sărbătoreşte” (£oprătwv); se 
născuse în Babilon, aparținând tribului lui Levi: la o vârstă încă tânără, a 
mers de la Babilon la Ierusalim şi a profeţit cu limpezime convertirea 
(EnoTpo$)) poporului; a apucat să vadă, în parte, reconstruirea Templului; 
a murit la lerusalim şi a fost înmormântat cu cinste lângă locul de îngro- 
păciune al preoților, fiind el însuşi de neam preoţesc (pp. 53-54). 

La aceste mărturii se adaugă cele ale lui leronim, care a transpus pentru 
cei din Occident informaţii preluate de la Părinţii greci. El nu se mulţu- 
meşte, ca Hesychios, să dea numai etimologia numelui lui Aggeu, ci o 
transformă, printr-o simbolistică amplă, în firul conducător al unei lecturi 
continue a Cărții lui Aggeu, în ordinea în care se succed profțiile, introduse 
de formule repetate cu mici variaţii; leronim observă că datele profeţiilor au 
valoare simbolică, indicând sărbători evreieşti şi, în cele din urmă, sărbă- 
toarea Domnului. Ieronim porneşte de la primul verset al cărții: „a vorbit 
Domnul prin Aggeu profetul” (lit. „prin mâna lui Aggeu”): dacă Aggeu 
primeşte mesajul în mână, înseamnă că mâinile îi sunt pure, în armonie cu 
numele pe care îl poartă („cel care sărbătoreşte”, lat. fastiuus). Cele cinci 
formule care introduc profeţiile susțin această interpretare a lui Ieronim. 
Profeţiile sunt ordonate progresiv. La început, expresia „prin mâna” [profe- 
tului Aggeu] (v. 1,1) indică lucrarea lui Aggeu, care este bună, potrivită 
pentru a primi mesajele divine; aceeaşi construcție se repetă în wv. 1,3 şi 
2,1. În v. 2,10 (2,11 la Ieronim) însă, formula este simplificată, din ea lip- 
sind menționarea „mâinii” („s-a rostit cuvântul Domnului către Aggeu 
profetul”): schimbarea pare să indice trecerea la un grad superior de primire 
a cuvântului divin, direct în inimă, fără intermedierea mâinilor. Ieronim 
explică această deosebire ca oglindind o transformare a profetului însuşi: 
când se afla în mijlocul unui popor lipsit de dorința de a reconstrui, nu era 


482 INTRODUCERE LA AGGEU 


pe deplin pur, având doar mâinile îndeajuns de curate; la data profeţiei din 
v, 2,10, după începerea lucrărilor de reconstrucţie, Aggeu poate primi pe 
deplin mesajul. Ieronim asociază această profeție deplină cu v. 2,7, unde 
traduce „„...va veni Cel dorit de toate neamurile”, cuvânt în care stă „mis- 
terul”. Formula apare într-o variantă şi mai restrânsă în v. 2,20: „s-a rostit - 
cuvântul Domnului... către Aggeu” (LXX a uniformizat adăugând „profe- 
tul”). Pentru Ieronim, simplificarea maximă a formulei la numele „Aggeu” 
este o modalitate de a vesti venirea Domnului, de vreme ce numele însuși 
semnifică „cel care celebrează sărbătorile Domnului”. 


XII. Evoluţia interpretării creştine a Cărţii lui Aggeu 


Înainte de marile comentarii de la sfârșitul secolului al IV-lea şi din secolul 
al V-lea, textul Cărţii lui Aggeu pare să nu fi avut ecouri însemnate în lite- 
ratura creştină de limbă greacă, cel puțin în ceea ce a ajuns până la noi. Este 
remarcabilă, de altfel, absenţa referirilor la această carte în operele cunos- 
cute ale lui Origen, pentru câteva versete care au avut mai târziu impact în 
comentarii: v. 2,5 (Duhul lui Dumnezeu), v. 2,6 (cutremurul), v. 2,9 (Slava 
Casei celei noi mai mare decât cea dintâi), v. 2,23 (Zorobabel şi imaginea 
peceţii). La fel de surprinzătoare este absenţa referirilor la Cartea lui Aggeu 
în Demonstrația evanghelică a lui Eusebiu al Cezareei, ca indicii ale felului 
în care făgăduinţele veterotestamentare s-au împlinit prin Hristos. 

Aplicarea profeţiilor lui Aggeu la realitatea hristică se conturează mai 
târziu, în Catehezele lui Chiril al Ierusalimului, text bogat în citate profetice 
care prevestesc pătimirile lui Hristos. Nu ni s-au păstrat comentariile lui 
Origen la Cartea lui Aggeu (şi nici ale lui Didymos, dacă au existat); de aceea 
este cu atât mai prețioasă mărturia lui Chiril, al cărui comentariu datează 
din prima jumătate a secolului al V-lea. Pentru aceeași perioadă, dispunem 
de două comentarii de tradiție antiohiană: al lui Theodor al Mopsuestiei şi 
al lui Theodoret al Cyrului. O altă mărturie grecească remarcabilă provine 
de la Hesychios al Ierusalimului: prin rezumate (regina, lit. „capete”), 
el oferă o lectură a Cărţii lui Aggeu proprie creştinilor. Hesychios prezintă 
cartea în cinci segmente: 

Î. i si Dumnezeu împotriva celor care tărăgănează reconstrucția Tem- 
plului; relatarea nenorocirilor ce s-au abătut şi se vor abate asupra lor; 


2. ascultarea conducătorilor şi a poporului şi zelul lor în reconstruirea 
Templului; îndemnurile divine; 

3. vestirea felului în care se vor manifesta forțele naturii „în momentul 
crucii”; rodnicia neamurilor și slava Templului celui nou; pacea dăruită 
de Hristos, prin cruce, celor credincioși; 

4. acuzarea evreilor, care nu se sfințesc prin sacrificii; făgăduinţa binecu- 
vântării; 

5. vestirea nimicirii demonilor şi a celor ce le dau ascultare. 


XII. Agg. 2,6 în Epistola către evrei 


Profeția formulată în vv. 2,1-9 este cea mai însemnată mărturie a Cărţii lui 
Aggeu pentru interpretarea creştină; ultimele trei versete anunţă o nouă răs- 
turnare cosmică, odată cu sosirea a „ce este mai ales din toate neamurile”, 
pentru mai marea slavă a Templului, în pace. 

Prezenţa unui verset din Vechiul Testament în Noul Testament oferă în 
general cheia de lectură a unei cărți biblice; citarea Agg. 2,6 în Ev. 12,26 a 
rămas însă vreme îndelungată fără niciun ecou în literatura creştină veche, 
cu toate că se referă la o problemă teologică de seamă, cea a istoriei mân- 
tuirii, marcată de legămintele succesive ale lui Dumnezeu cu poporul Său. 


ZAHARIA 


Traducere din limba greacă de CRISTIAN GGAȘEAR A 
Introducere și note de MICHEL CasEviTz, CECILE DOGNIEZ, 
MARGUERITE HARL şi LOANA COSTA 


Pentru Introducere și note s-a utilizat ediţia La Bible d up pietii 
vol. 23, Les Douze Prophetes 10-11: Aggee, Zacharie, Les Editions 
du Cerf, Paris, 2007. 

Selecţie, traducere şi adaptare de Ioana Costa. 


Introducere la Zaharia 


1. Prezentarea generală a Cărţii lui Zaharia 


Cărţile profeților Aggeu şi Zaharia au fost cercetate intens în ultimele 
decenii!. Specialiştii s-au concentrat fie asupra elementelor de încadrare 
generală, fie asupra unor particularităţi ale conţinutului sau ale transmiterii 
textului. Tendinţa în care se înscriu cele mai multe studii este de simpli- 
ficare. De pildă, autorii ediției comentate din seria Anchor Bible, Carol L. 
Meyers şi Eric M. Meyers, susțin că Aggeu şi Zah. 1-8 s-au consolidat ca 
document mai înainte de momentul sfințirii Templului. Pornind de la pre- 
misa că intervalul dintre crearea textului şi redactarea lui finală este atât de 
scurt, ei presupun prezența unui singur nivel de bază al redactării. În schimb, 
Zah. 9-14 apare după o lungă perioadă, în urma unui proces amplu (ibidem, 
p. 26). Specialiştii cad de acord asupra faptului că Zaharia reprezintă două 
sau trei colecţii distincte de texte: Zah. 1-8 şi 9-14 sau chiar Zah. 1-8, 9-11 
şi 12-14. : 

Zaharia este una dintre cărţile cele mai lungi din grupul celor Doispre- 
zece Profeţi, alături de Osea: și una, şi cealaltă numără paisprezece capitole. 
Zaharia ocupă locul penultim din seria Profeților mici, în Biblia ebraică şi 
în Septuaginta fiind plasată între Cărţile Aggeu şi Malachia, cu care for- 
mează o unitate literară şi tematică: făgăduinţa de restaurare a lui Israel. 
Este adeseori considerată (de la leronim încoace) drept cea mai obscură 
dintre cărţile profetice, remarcându-se prin absenţa unei unități clare între 
diversele sale părți componente şi prin complexitatea unor pasaje care lasă 
loc mai multor interpretări: primele şase capitole evocă o serie de viziuni 
nocturne, care pun în scenă, într-o manieră picturală, plină de culoare, dar şi 
cu o simbolistică uneori absconsă, oameni, animale, obiecte. Următoarele 
capitole conţin o serie de discursuri care, pornind de la tema postului, 





|. Vide M.]. Boda, „Majoring On the Minors: Recent Research On Haggai and Zechariah”, 
Currents in Biblical Research 2 (33), 2003, pp. 33 sa. 

conțin îndemnuri la practicarea dreptăţii (cap. 7 şi 8). Această primă parte a 
Cărţii lui Zaharia (1-8) prezintă mai multe similitudini cu Aggeu: datarea 
profeţiilor în anii 520-518 î.H. (profețiile lui Aggeu se plasează explicit în 
anul 520 î.H.), locul important pe care îl ocupă Zorobabel şi losua/lisus, 
tema centrală a reconstruirii Templului din Ierusalim. 

Partea a doua a Cărţii lui Zaharia, cunoscută în general sub numele de 
Deutero-Zaharia (9-14), se diferenţiază clar de Cartea lui Aggeu: nu se mai 
întâlnesc nici datări, nici menționări explicite ale lui losua sau Zorobabel, şi 
nici o aluzie la reconstruirea Templului. Deutero-Zaharia se deosebeşte, în 
egală măsură, şi de prima parte a cărții prin faptul că nu mai conține viziuni, 
ci este un ansamblu compozit de profeţii şi discursuri predominant enigma- 
tice; tematica lor variază: nimicirea neamurilor, sosirea regelui care salvează 
Ierusalimul, izbăvirea lui Israel, întărirea casei lui luda, mânia lui Dumnezeu 
împotriva păstorilor răi şi vestirea zilelor Domnului, cu ameninţări de dis- 
îrugere şi făgăduințe de biruinţă pentru neamuri şi pentru luda. 


II. Cum apare profetul Zaharia în Biblie 


Numele „Zaharia” (gr. Zaxapiac, ebr. z“khar“yăh) apare de mai multe ori în 
carte, fiind de două ori însoțit de patronimicul „[fiul] lui lui Barachias, fiul 
lui Addo” (LXX), în Zah. 1,1.7; numele lipseşte însă cu totul în capitolele 
9-14. Ca şi în cazul profeților Avacum şi Aggeu, textul biblic îl indică pe 
Zaharia ca profet (Zah. 1,1.7) şi îl numeşte de mai multe ori în Cărţile lui 
Ezdra (TM Ezr. $,1 şi 6,14; LXX IEzr. 6,1 şi 7,3; 2Ezr. 5,1 şi 6,14), alături 
de profetul Aggeu, ca pe unul dintre cei care au îndemnat, prin profeţiile 
lor, la reconstruirea Templului. Există şi alte personaje biblice care poartă 
acest nume (comun, de altfel), care înseamnă „YHWH şi-a amintit”; printre 
ele se numără, în 2Rg. 15,8.11, un rege al lui Israel; în | Par. 9,21, un paznic 
al Cortului; în Lc. 1,5, tatăl lui loan Botezătorul; în TM este, în plus, numele 
preotului care a fost lapidat în timpul regelui loas (2Par. 24,20), numit, în 
LXX, Azarias şi care apare ca Zaharia, fiul lui Barachias, în Mt. 23,35, 
printr-o confuzie fie cu un omonim menționat în Is. 8,2 LXX, fie cu autorul 
cărții de față. Această echivalare eronată între Zaharia, fiul lui Addo şi pro- 
fetul martir se regăseşte şi în Targumul la Plângeri (v. 2,20). Tradiţia gre- 
cească, în unele manuscrise ale Psalmilor, îl indică drept poet şi îi atribuie 
aceiaşi psalmi ca şi lui Aggeu (precum şi Ps. 137 şi 138 LXX). Spre deose- 
bire de tatăl (sau bunicul) său, Addo (care; după Nehemia 12,16 TM, este 

preot), Zaharia nu este niciodată desemnat ca preot, chiar dacă misiunea sau 
preocupările lui par să-l apropie de statutul de sacerdot al Templului. 

În Vitae prophetarum, scrierea populară iudeo-elenistică, transmisă 
numai prin manuscrise creştine, Zaharia este prezentat ca un profet originar 
din Caldeea, care îi vestește lui lozadak că fiul lui urma să ajungă preot 
în lerusalim şi rosteşte o binecuvântare asupra lui Şealtiel pentru fiul aces- 
tuia, Zorobabel. Tot el vesteşte victoria lui Cyrus şi restaurarea cultului la 
lerusalim; profeţiile lui pentru Ierusalim, precizează textul, se întemeiază pe 
viziunile pe care le-a avut la sfârşitul neamurilor, la Israel, la Templu, la 
profeţii şi preoții delăsători. Ar fi murit la o vârstă înaintată; a fost înmor- 
mântat lângă Aggeu. 

Serge Frolov? propune o lectură integrată a Cărții canonice a lui Zaharia 
cu scopul de a extrage informaţii referitoare la identitatea vocilor care se fac 
auzite aici. Abordând textul fără a-şi forma dinainte o opinie asupra auto- 
rilor, Frolov ajunge la concluzia că este plauzibilă interpretarea cărţii ca o 
compoziție complexă, dar unitară, în care se pot distinge două personaje 
auctoriale: Zaharia (în vv. 1,2-6: 1,8-6,15; 7,9-8,17) şi un profet anonim 
identificat ca narator al cărții (în vv. L,l; 7,1-8; 8,18-14,21). Acest tipar 
alcătuit din două elemente conferă autoritate mesajului inovator al nara- 
torului din vv. 8,20-14,21, prin plasarea într-un context de dialog inițiat de 

Zaharia şi corelat cu afirmaţia că Templul din Ierusalim va fi în cele din 
urmă reconstruit. 


III. Compoziţia Cărţii lui Zaharia 


Cartea lui Zaharia este împărțită, în mod tradițional, în două segmente: 
Proto-Zaharia (capitolele 1-8) şi Deutero-Zaharia (capitolele 9-14). Crite- 
riile care stau la baza acestei împărțiri sunt variate. În primul rând, rapor- 
tările cronologice diferă: primele opt capitole sunt în mod explicit plasate în 
timpul domniei lui Darius, în vreme ce ultimele şase capitole nu includ nici 
o indicație cronologică, fiind greu de datat. Temele abordate în cele două 
segmente, precum și stilul sunt diferite: relatarea viziunilor nocturne, refe- 
ririle la Zorobabel şi losua/lisus, oracolele profetice, unele teme prezente şi 


det, Mia ME A Ala 
2. S. Frolov, „Is the Narrator also Among the Prophets? Reading Zechariah Without Pre- 
Suppositions”, Biblical Interpretation. A Journal of Contemporary Approaches 13 (1), 
2005, 13 sqg. 

în Cartea lui Aggeu (cum este cea a reconstruirii Templului), tonul general 
de pace — toate caracterizează prima parte (Proto-Zaharia). Deutero-Zaha- 
ria, în schimb, este mai poetică, mai obscură, fiind alcătuită din materiale 
diverse, care pot reprezenta uneori împrumuturi din alte scrieri biblice, cum 
ar fi Profeţii mari, Psalmii sau Deuteronomul; acest segment insistă asupra 
războaielor lui YHWH împotriva neamurilor şi împotriva Ierusalimului, 
făgăduind totuşi eliberarea şi mântuirea Ierusalimului, încheindu-se prin 
suirea tuturor neamurilor la Ierusalim pentru a-L sărbători pe YHW/H ca 
rege. În pofida acestor diferențe, cele două părți au şi puncte comune: 
punerea în valoare a Sionului/lerusalimului; perspective universaliste. 


IV. Datarea cărții 


Indicaţiile cronologice din prima parte a cărții (1,1.7 şi 7,1) permit datarea 
cu precizie a mesajului divin adresat profetului Zaharia: într-un răstimp 
cuprins între a opta lună din anul al doilea al domniei lui Darius şi a patra zi 
a lunii a noua dintr-al patrulea an al lui Darius, adică între 520 şi 518 î.Hr, — 
în mare, vremea profețiilor lui Aggeu. Precizia cronologică din segmentul 
Proto-Zaharia nu se mai regăseşte în Deutero-Zaharia. Pentru Deutero- 
-Zaharia, specialiştii au propus cronologii foarte diferite, care se întind pe 
sute de ani, din secolul al VIII-lea până într-al II-lea î.H. Pentru nici o altă 
carte biblică nu a existat un asemenea interval. Mult timp, exegeţii au plasat 
segmentul capitolelor 9-14 înainte de exil, în secolul al VIII-lea, într-o 
epocă în care autorul ar fi fost contemporan cu profeții Osea şi Isaia. Cum 
Evanghelia după Matei, în v. 27,9, atribuie pasajul Zah. 11,12-13 profetului 
Ieremia, iar celebrarea sărbătorii Sukkâth, menţionată în Zah. 14, este poste- 
rioară reformei lui losias, din 622 î.H., alţii au plasat compoziția cap. 9-14 
în secolul al VII-lea. Respingerea datării preexilice de către alţi cercetători 
se întemeiază cu precădere pe v. 9,13, unde sunt menţionaţi grecii; ei pla- 
sează Deutero-Zaharia fie în vremea campaniei lui Alexandru cel Mare în 
Egipt (332 î.H.), fie în vremea luptelor conduse de Macabei împotriva lui 
Antiochos al IV-lea, în 167 î.H. Este dificilă alegerea uneia sau alteia dintre 
aceste datări, rămânând sigură doar interpretarea segmentului Zah. 9-14 ca 
o colecție de materiale de origini diferite, datând din epoci diferite. 

V. Problemele istorice puse de personajele cărţii 


Personajele de primă mărime indicate ca destinatari ai mesajelor, alături de 
popor, și anume Zorobabel şi losua/lisus, ocupă un loc central în prima parte a 
cărții. Există trei pasaje în textul viziunilor lui Zaharia în care sunt menţionaţi 
Zorobabel şi lisus: Zah. 3,1-10; 4,6-10 şi 6,9-15. În vw. 3,1.3.6.8.9 este 
indicată explicit funcția sacerdotală a lui lisus, purificat şi înveşmântat ca 
mare preot; în v. 6,11 i se pune chiar pe creștet o cunună. În vv. 4,6.7.9.10 
se află în prim-plan Zorobabel, în calitate de constructor al Templului. 

Dar în aceste capitole, fără menționări explicite, există o serie de indicii 
care stâmesc nedumeriri. În v. 3,8 este vorba despre sosirea unui personaj 
numit „Vlăstarul” (ebr. f'mabk), care poate fi chiar Zorobabel (uide Zah. 
6,12 şi Agg. 2,20-23); dacă această identificare este corectă, Zorobabel, 
personajul responsabil pentru reconstrucția Templului, având prerogative 
cvasiregale (uide Zah. 6,4.6-10), chiar dacă nu îi este niciodată recunoscut 
statutul regal, pare situat mai presus decât marele preot. Pentru unii exegeți 
însă, numele „Vlăstarul” nu trimite la dinastia davidică al cărei moştenitor 
era Zorobabel, ci la lisus/losua (vv. 3,8; 6,12); din perspectiva acestei 
interpretări, figura regală ar fi fost oarecum eliminată în favoarea figurii 
sacerdotale. 

Alte indicii sugerează totuşi mai degrabă o putere bicefală, reprezentată 
de un conducător religios şi unul civil: viziunea sfeşnicului cu două ramuri 
de măslin şi a celor doi „unşi”, din vv. 4,3.14, sau vestirea Vlăstarului care 
va domni pe tron, avându-l pe preot de-a dreapta sa (în vv. 6,12-13). Din- 
colo de toate aceste echivalări de persoane, rămâne întrebarea fundamen- 
tală: ce înseamnă exact apelativul „Vlăstarul”? Este oare un nume propriu; 
îl desemnează pe moştenitorul regal, din neamul lui David; sau este titlul 
ereditar atribuit marelui preot din neamul lui Sadoc/Țadhoq? Este titlul unui 
Mesia, căruia textul Cărţii lui Zaharia nu-i precizează identitatea, dar care 
poate fi regele aşteptat, Zorobabel; sau marele preot lisus/losua care, la 
întoarcerea din exil, ajunge singurul conducător al comunității? Cum în 
vremea aceea nu mai exista rege — nici Zorobabel, nici vreun alt descendent 
al lui David — care să-şi exercite puterea la Ierusalim (de vreme ce Iudeea, 
sub perşi, nu mai era un regat, ci o provincie), Mesia putea fi „Vlăstarul”, 
care îmbina în sine atributele de rege şi de preot. 

Originea unor interogaţii de acest tip se află cu precădere în Zah. 6,11- 
-13, unde forma de plural „cununi” contrastează cu referirea la o singură 

persoană, lisus/losua, iar apoi este vorba de armonia între două personaje 
ca în final să fie numit numai preotul; pasajul obscur a atras, aşa cum 34 
întâmplă adesea, diverse emendări: fie prin transformarea pluralului în sin- 
gular („cunună”), fie Presupunând că la v. 6,11 a fost iniţial vorba de 
Zorobabel, iar după dispariţia acestuia, un redactor I-ar fi înlocuit prin ma- 
rele preot, asupra căruia ajunseseră să se concentreze aşteptările mesianice. 

Nici Zorobabel, nici lisus/losua nu mai sunt menţionaţi în pasajul |Ezr. 
6,15-17, unde se vorbeşte de încheierea lucrărilor la Templu şi de sfințirea 
lui. Această absenţă poate fi interpretată în mai multe feluri: este posibil ca 
autoritățile Imperiului pers să-l fi îndepărtat pe Zorobabel, sub pretext că ar 
fi incercat restaurarea monarhiei; sau ca atât Zorobabel, cât şi lisus să fi fost 
demişi din funcţiile lor, din pricina unor încercări de răzvrătire sau a unor 
pretenţii mesianice. 

Spre deosebire de eforturile de identificare a contextului istoric în care 
se plasează personajele cărții, unii exegeţi, precum Paul D. Hanson;, inter- 
pretează parţial sau total partea a doua a cărţii în cheie apocaliptică. Arti- 
colul lui Hanson consideră cap. 9 din Zaharia drept material semnificativ 
pentru apariţia eshatologiei apocaliptice, cu rădăcini în profeția clasică. 
Imnul „războinicului divin” are ca fundal o tradiţie de dată foarte veche, cea 
a regatului ideal pe care YHWH i l-a promis lui Israel ca moştenire. Realită- 
țile istorice au făcut ca acest regat să nu poată ființa; în secolul al VI-lea 
însă“, o serie de profeți reiau vechile tradiţii şi le pun în relaţie cu realităţile 
istorice din vremea lor. Interpretarea pe care o propune Hanson pentru Zah. 
9,1-7 este că ar fi o primă strofă dintr-un imn eshatologic care anticipează 
victoria lui YHWH. YHWH este portretizat ca războinicul divin venind din 
miazănoapte și cucerindu-și un regat: regatul este un Israel ideal, în care 
sunt cuprinse Sidonul, Tyrul, precum şi cetăţile filistine. Imagistica este a 
unui război cosmic, în care YHWH îşi nimiceşte duşmanii prin foc şi pus- 
tieşte cetăţile (ide şi Ex. 15,14-16). 


VI. lerusalimul, Iuda şi Israel 


Din întreaga colecție a celor Doisprezece Profeţi, în cartea de față numele 
Ierusalimului apare cu cea mai mare frecvență: de 41 de ori. Cetatea apare 


3. P.D. Hanson, „Zechariah 9 and the Recapitulation of an Ancient Ritual Pattemn”, 
Journal of Biblical Literature 92 (1), 1973, pp. 37 saq. 
4. Ibidem, p. 50. 

şi sub numele său arhaic și metonimic, Sion (de opt ori). Rolul politic pe 
care l-a jucat sau urmează să îl joace este abia evocat (vv. 2,8; 7,7; 8,4); 
accentul cade în mod evident pe rolul religios, într-o terminologie deutero- 
nomistă: iubit cu gelozie de YHWH (vv. 1,14; 8,2), Ierusalimul a fost ales 
de EI (v. 3,2) şi urmează să fie ales (vv. 1,17; 2,16). Nici un profet preexilic 
nu vorbeşte explicit de această alegere a Ierusalimului. Cetatea este, deopo- 
trivă, locul prezenței lui YHWH (ww. 2,9.14; 8,3; uide şi Deut. 12,5.11 etc.) 
precum şi locul de obârşie al lui Mesia davidic (v, 9,9). Zaharia oferă, şi 
aici, o mărturie singulară: numai la el apare Ierusalimul/Sion în acest con- 
text mesianic; nici un alt profet nu-l include explicit în vestirea unui Mesia 
pe linie davidică (Am. 9,11; Is. 9,6; 11,1; Mich. 5,1). Ierusalimul urmează 
să devină locul de adunare a neamurilor, unde toţi se vor simţi în siguranță 
(vv. 2,15; 14,11.16), într-o perspectivă universalistă şi eshatologică. 

Numele „luda” apare de 22 de ori în Zaharia; este utilizat şi în expresia 
„oraşele lui Iuda”, alături de capitala Ierusalim, pentru a desemna întregul 
regat. Mai apare de câteva ori şi în paralel cu Israel (numit de şase ori în 
Zaharia), adesea sub numele „casa lui luda” (v. 8,13) alături de „casa lui 
Israel” (v. 8,15), sau „casa lui Iosif” (v. 10,6), sau singur (v. 12,4), ca de- 
semnare a întregului popor căruia YHWH îi promite bunăvoința Sa. O situa- 
ție aparte este cea din v. 12,2, unde se poate detecta o opoziţie între Iuda şi 
lerusalim (în mod excepțional, LXX are aici „ludeea”), 


VII. Speciile literare în Cartea lui Zaharia 


Viziunile sunt relatate de profetul Zaharia la persoana întâi, într-o dispunere 
simetrică față de imaginea centrală a sfeşnicului şi a măslinilor. Pasajele sunt 
caracterizate lexical, în ebraică şi în greacă, de formule narative de tipul 
„am avut o viziune” (vv. 1,8; 4,2), „am văzut” (vv. 2,1; 5,1; 6,1), „mi-am 
ridicat ochii” (v. 2,1.5) etc.; viziunea este adeseori introdusă prin termenul 
specific începutului de relatare: „iată”, gr. i50v (vv. 1,8; 2,1; 4,2; $,1.7;6,1). 

Oracolele. Relatarea viziunilor din Proto-Zaharia este urmată de cuvin- 
tele Domnului (introduse în textul grecesc prin formula „a fost cuvântul 
Domnului”, în vv. 7,1.4.8; 8,1.18). Succesiunea de mesaje divine este în 
unele cazuri densă, aşa cum se întâmplă în cap. 8, unde se află şapte mesaje 
divine (vv. 8,2.3,4-5.6.7-8.9-13.13-17). 

In Deutero-Zaharia, textul e organizat în două secvențe de mesaje, care 
încep în v. 9,1 şi în v. 12,1 prin formula „însărcinarea cuvântului Domnu- 
lui” (gr. Afiupo A6yov kvpiov), întâlnită şi în Mal. 1,1. Segmentul secund al 

Cărţii lui Zaharia are ca trăsătură dominantă prezența numeroaselor ecouri 
ale altor pasaje biblice, cu precădere din cărțile Profeților mari (Situaţie 
absentă în Proto-Zaharia). Printre altele, motivul păstorilor (Zah. 10,3; 
11.5.15; 13,7) reprezintă un punct comun cu Ieremia şi lezechiel; „Ziua 
Domnului” (vv. 12,3.4.6.8.9.11; 13,1.2.4 etc.) apare și în Amos, Sophonia 
şi Ioel. În sfârşit, propriu lui Deutero-Zaharia este un anume caracter apo- 
caliptic, în sensul că vestește biruinţa finală a lui Dumnezeu la capătul unui 
război sfânt ce implică întregul cosmos, urmat de adunarea universală a 
popoarelor. 

Îngerul este un personaj constant în Cartea lui Zaharia, apărând încă de 
la prima viziune a acestuia, cea a călăreţului (Zah. 1,9.13.14.17). EI este 
descris ca „solul/îngerul care-mi vorbea”, ebr. hammaf 'ăkh haddâbhăr bi: 
expresia ebraică, obscură, a fost calchiată în limba greacă, prin recurgerea 
la prepoziția ev „în”, care menţine incertitudinea semantică a expresiei 
(gr. 6 &yyeAoş 6 Aodâv Ev toi), putând fi înțeleasă ca referire la un înger 
care vorbeşte înăuntrul profetului, în sens locativ, sau prin intermediul 
profetului, în sens instrumental. 

Un alt înger prezent în Zaharia şi care, cu certitudine, nu se confundă cu 
cel din vv. 1,9 e.a., este indicat în wv. 1,11.12: acestui „înger al Domnului” 
îi răspunde cel ce merge pe tot pământul. Este mai puţin certă echivalarea 
acestui mesager cu călăreţul din vv. 1,8.11; el este însă mesagerul în fața 
căruia stă losua/lisus (vv. 3,1.3.6.7). 

Diferit de aceştia poate fi îngerul din vv. 2,7-8 şi care primeşte porunca 
de a fugi la tânăr. 

Spre deosebire de prima parte a cărții, în Deutero-Zaharia apare numai 
îngerul Domnului, în v. 12,8. Îngerul, ca mesager menit să le comunice 
oamenilor hotărârile divine, poate reprezenta o modalitate de a conecta 
prima parte a Cărţii lui Zaharia la genul apocaliptic, în sensul definirii apo- 
calipsei ca dezvăluire a evenimentelor prezente, trecute sau viitoare, în 
termeni simbolici, sub forma unor viziuni interpretate adesea cu ajutorul 
unui înger. 

Amenințările profetice. În stilul marilor culegeri profetice, Cartea lui 
Zaharia conţine o serie de amenințări la adresa Ierusalimului, a lui Iuda și 
Israel, precum şi împotriva neamurilor, urmate însă de făgăduinţe de sal- 
vare. Succesiunea de blesteme şi binecuvântări acoperă prima parte a cărții; 
e.g. capitolele 3 şi 4 conțin numai promisiuni favorabile, făcute lui lisus şi 
Zorobabel, în vreme ce următoarea viziune (v. 5,4) vesteşte pedepsirea 
hoțului şi sperjurului. Capitolul 6 revine asupra mâniei Domnului împotriva 

poporului Său şi vestește împrăştierea prin lume. Capitolul 8 este alcătuit 
dintr-o suită de făgăduinţe: întoarcerea Domnului în Sion (v. 8,3), siguranța 
şi fericirea pentru lerusalim (v. 8,4), sfârşitul risipirii prin lume şi reunirea 
la Ierusalim (vv. 8,7-8), vremuri de pace, belşug şi binecuvântare pentru 
Israel (vv. 8,13-15) şi, într-o perspectivă universalistă, vestea că vor sosi 
neamuri străine la lerusalim, mărturisindu-şi credința față de Dumnezeu 
(vv. 8,20-23). 

În ansamblu, dincolo de evocarea exilului pentru Israel şi a mâniei 
divine împotriva neamurilor, prima parte a cărții are o atmosferă de pace, de 
fericire şi de făgăduințe universaliste. Dimpotrivă, în Deutero-Zaharia 
motivul dominant este al războiului sfânt purtat fie împotriva neamurilor 
păgâne, fie împotriva Ierusalimului, abia estompat de mesajul încurajator al 
sosirii regelui mesianic, din Zah. 9,9, şi al izbânzii eshatologice simbolizate 
de sărbătoarea celebrată de toate neamurile, din Zah. 14. 


VIII. Zaharia: textul grecesc şi textul masoretic 


Traducerea grecească a Cărţii lui Zaharia prezintă acelaşi grad de fidelitate 
faţă de originalul ebraic ca şi celelalte Cărţi din colecția Celor Doisprezece. 
Traducerea grecească păstrează ordinea cuvintelor, numărul frazelor; cu 
toate acestea nu se poate vorbi de corespondență desăvârşită cu textul 
masoretic. Există plusuri şi minusuri faţă de textul ebraic, sau divergențe de 
altă natură, care sunt semnalate în note. 

Colecţia celor Doisprezece Profeţi conţine, în traducerea în limba greacă, 
un număr ridicat de ocurenţe (55) ale termenului ravrokpărop „atotputer- 
nic”, ce echivalează ebraicul /bha'5th „al oştirilor”; termenul apare ca 
„plus” de numai patru ori în Zaharia (vv. 1,13; 8,17; 12,4; 14,20); la acestea 
se adaugă două substituiri ale termenului rovrokpăârop (în v. 9,14 pentru 
tetragrama YHWH, şi în v. 11,4 pentru „Dumnezeul meu”) şi o absenţă (în 
Zah. 7,4). 

Alte „plusuri” ale traducerii greceşti sunt în general explicabile prin 
armonizări, fie cu pasaje anterioare din această carte, fie cu alte pasaje 
biblice; e.g. vv. 1,2 (unde „mare” se poate datora influenţei v. 7,12); 1,17 
(segmentul de la începutul versetului, „îngerul care-mi vorbea”, absent în 
TM, este o reluare a v. 9,14); 2,2 (adresarea „stăpâne”, fără echivalent în 
TM, este o armonizare cu vv. 1,9 și 4,4); 2,4 (precizarea „patru”, absentă în 
TM, se datorează v, 2,1); 6,5 (cuvintele „care-mi vorbea”, absente în TM, 

au fost adăugate prin armonizare cu v. 4); 10,1 (expresia „ploaie la vreme 

timpurie şi târzie” este o armonizare cu Deut. 11,14). ; 

Dimpotrivă, textul grecesc înregistrează „minusuri” față de cel ebraic în 
câteva pasaje, e.g.: wv. 1,3 (lipseşte segmentul „profeția lui YHWH ai 
oştirilor”); 1,19 (TM are în plus, pe lângă, „lerusalim”, şi „Iuda şi Israel); 
1,4 şi 5,5 (traducerea grecească nu oferă un echivalent al particulei ebraice 
nă”); 9,15 (lipseşte un fragment din TM: „precum colţurile de la altar”). 

Nu toate divergențele dintre textul grecesc şi cel ebraic pot fi explicate 
logic. În unele cazuri se poate presupune o lectură a textului ebraic diferită 
de cea adoptată în TM, fără ca acest lucru să implice prezența un substrat 
ebraic diferit de cel care ne este cunoscut; deosebirile sunt uneori generate 
de o confuzie de literă, de citirea unei consoane în locul alteia sau de o 
separare în cuvinte diferită; confruntarea cu termeni rari sau cu sens 
nesigur, prezenţa unor pasaje cu sens obscur sau surprinzător pot provoca 
de asemenea alterări ale textului la traducere, în sensul unei simplificări sau 
a unei lecturi care să reflecte ce a înțeles traducătorul din textul pe care îl 
avea în față. În linii mari, divergenţele calitative (explicabile cel puţin în 
parte) intră în șase categorii de distanţare a LXX faţă de TM: 

1. citirea diferită a unor consoane, e.g. vv, 24 („să [le] ascută”, față de TM 
„să le înspăimânte”, prin citirea unui heth în loc de he, apoi reş în loc de 
daleth); 9,10 („şi [va fi] belşug şi pace”, faţă de TM „şi va proclama 
pacea”, prin citirea probabilă a unui reş în loc de daleth); 

2. citirea unor forme divergente față de TM (în mod deliberat sau invo- 
luntar, ca urmare a omofoniei sau a proximității termenilor), e.g. vv. 1,8 
(„între cei doi munți umbroşi”, faţă de TM „[tufişuri] de mirt care suni 
în abis”, prin citirea unui alt substantiv ebraic şi a unei alte rădăcini); 39 
(„Eu sap o groapă”, faţă de TM „voi grava gravura ei”, prin lectura unor 
rădăcini omofone); 5,1 („o seceră zburătoare”, față de TM „un sul 
zburător”, printr-o confuzie a două forme apropiate); 

3. împărțiri diferite în cuvinte ale unui text în scriprio continua: V. BI 
(„canaaneii oile”, faţă de TM „cei săraci din turmă”); 

4. atribuirea de sensuri eronate unor cuvinte ebraice rare sau incerte, e.£. 
vv. 7,12 (inima... nesupusă”, faţă de TM „inima de diamant”); 126 
(„un tăciune aprins”, față de TM „un vas de foc”); 

5. renunţarea la metaforele din textul ebraic sau schimbarea lor, e.g. Y. 41 
(„Cine eşti tu... ca să-ţi meargă bine?”, față de TM „Cine eşti tu... Câ o 
câmpie?”); 9,1 („căci Domnul îi supraveghează pe oameni”, faţă de T 
„la YHWH ochiul omului”); 

6. traduceri inverse, e.g. vv. 2,10 („căci din cele patru vânturi ale cerului 
vă voi aduna”, față de TM „ca în patru vânturi vă voi risipi”), 13,4 
(„şi se vor îmbrăca în piele cu păr”, faţă de „nu se vor îmbrăca în man- 
tie de păr”); 

7. divergența de număr (singular/plural), e.g. vv. 11,5 („ne-am îmbogăţit”, 
față de TM „m-am îmbogăţit”), 13,7 („asupra păstorilor Mei”, faţă de 
TM „împotriva păstorului meu”); 14,1 („zilele Domnului”, față de TM 
„Ziua lui YAWEP”). 


IX. Cartea lui Zaharia în tradiţia iudaică 


Cartea lui Zaharia furnizează opt pasaje care sunt folosite ca haphtaroth 
(texte selectate din cărţile Profeţilor pentru a fi citite public în sinagogă 
după citirea Torei, în fiecare sâmbătă, precum şi la sărbători), conexiunea 
cu textul din Torah făcându-se printr-un cuvânt comun celor două pasaje: 
Zah. 10,6-—1 1,7 (sau 10,6-12), după Seder Gen. 46,28 (cuvântul comun este 
numele propriu „losif”); 14,1-11, după Seder Gen. 49,27 (cuvântul comun 
este „zi”); 14,7 sg., după Seder Ex. 12,29 (cuvântul comun este „noapte”); 
5,3-6,14, după Seder Lev. 5, (tema păcatelor); 4,2 sq., după Seder Num. 
8,1 (tema sfeşnicului);, 8,16 sa., după Seder Deut. 1,1 sq. (ambele pasaje 
încep cu expresia „iată cuvintele”), 14,9 sq., după Seder Deut. 6,4 (cuvântul 
comun este „unic”); 13,5 sq., după Seder Deut. 13,2 (tema profetului 
mincinos). 

Întreg capitolul 14 din Zaharia constituie lectura profetică pentru prima 
zi a Sărbătorii Corturilor, împreună cu textele fondatoare din Lev. 22,26-— 
—23,44 şi Num. 29,12-16 (cf. Meg. 3la), iar Zah. 2,14-4,7 este haphtarah 
pentru primul sabat din cadrul sărbătorii Hanuka (cf. Yem. 4,9). 


X. Receptarea Cărţii lui Zaharia în Antichitatea creştină 


De la apariția creştinismului, Cartea lui Zaharia este unul dintre textele 
profetice care au oferit din plin material de analiză, fiind dezbătută în 
legătură cu identificarea lui Mesia: un rege pe care Domnul i l-a făgăduit 
Ierusalimului, care se va dezvălui într-o zi anume. După moartea lui lisus, 
din momentul în care redactorii evangheliilor au introdus în textele lor 
versete extrase din Cartea lui Zaharia, comentatorii au fost nevoiţi să intre 
în această dezbatere şi să ofere răspunsuri. În interpretarea lor, lisus a 

împlinit făgăduinţele, fiind mântuitorul anunțat de textul profetic. După 
Noul Testament, creştinii au citit întreaga Carte a lui Zaharia ca 0 vestire a 
lui Hristos şi a misiunii Lui. 

Dintre Părinţii greci, numai Theodor al Mopsuestiei interpretează profe- 
țiile din perspectiva istoriei poporului evreu, ca o dezvăluire (Gnoxdivyuc) 
a ceea ce se petrece în Ierusalim după întoarcerea din exilul babilonian. 
Lectura celorlalţi Părinţi este centrată însă pe Hristos, pe care profetul îl 
vestește, ca desfăşurare a vieții şi ca misiune. Ei se opresc prea puţin asupra 
mustrărilor pentru păstorii cei răi, asupra amenințărilor de nimicire a 
Ierusalimului şi, în general, asupra istoriei poporului evreu mai înainte de 
venirea lui lisus; în schimb, se apleacă atent asupra motivului reconstrucției 
Templului şi al bunăstării făgăduite Ierusalimului, pentru că, în interpre- 
tarea lor, Ierusalimul prefigurează Biserica lui Hristos. Ei acordă de ase- 
menea importanță făgăduinței de adunare a neamurilor, deoarece creştinii 
înşişi sunt „neamurile” adunate pentru a intra în „poporul Domnului”. Ceea 
ce profetul vestise că se va întâmpla „într-o zi”, pentru ei este deja fapt 
împlinit, odată cu patimile, moartea şi învierea lui Hristos; Biserica, noul 
Ierusalim, este de-acum locul prezenței lui Dumnezeu, în aşteptarea păcii 
depline şi a sărbătorii Ierusalimului ceresc, în gloria regatului universal şi 
veşnic al lui Dumnezeu. 

Receptarea Cărţii lui Zaharia în Noul Testament şi de către Părinţii greci 
se face pornindu-se de la traducerea grecească; acest punct de pornire nu 
anulează nicidecum dezbaterile legate de textul ebraic. Textul grecesc 
folosit ca bază de analiză este cel al Septuagintei, prin care trebuie să se 
înțeleagă în acest caz un text în parte revizuit, cu precădere datorită lui 
Aquila şi Theodotion; textul a suferit în continuare diferite modificări şi 
copieri ale manuscriselor utilizate într-un loc sau altul, cu inevitabile erori 
de transmitere de la model la copie. După clasamentele stabilite de editori, 
se disting două tipuri principale, unul alexandrin, altul antiohian, fără ca 
această diferenţiere să permită identificarea certă a tipului de text la care au 
recurs unul sau altul dintre Părinţi, într-o pasaj sau altul în care au dat un 
citat din Zaharia. Se poate constata de fapt o mare fluiditate textuală a 
versetelor din Zaharia, fie că este vorba de comentarii care urmează pas cu 
pas cartea sau de citate izolate. Această fluiditate reprezintă prin ea însăşi o 
marcă a uzurii textului, într-o utilizare continuă. La aceasta se adaugă 
practica mixajului, care constă în alcătuirea unui citat din părţi de versete 
provenite din cărți profetice distincte. Un verset poate suferi modificări 

majore în parcursul său de la originalul ebraic la traducerea în limba greacă 
şi la utilizarea unor variante de către redactorii creştini, fiecare dintre modi- 
ficările suferite căpătând profunzime pentru comentatorul său, prin identifi- 
carea unor sensuri proprii. Variantele de text nu sunt simple indicii ale 
istoriei manuscrise, ci devin argumente în comentarii, dobândind în felul 
acesta statut de bază de interpretare şi, în ultimă instanță, statut de „auten- 
ticitate”. 

Cuvintele, expresiile și motivele religioase din Cartea profetului Zaharia 
au alimentat din plin literatura creştină antică; aceste preluări se înscriu în 
trei mari domenii: 

1. Părinţii au adunat din textul Cărţii lui Zaharia nume pe care le-au 
considerat titluri ale lui Hristos: nume de obiecte încărcate cu semnificaţii 
simbolice („vlăstar”, „sfeşnic”, „piatră” etc.) sau nume de personaje con- 
siderate prefigurări ale lui lisus („îngerul/mesagerul Domnului”, „marele 
preot Iosua”, „păstor”, „rege”). Aceste apelative pun în evidență fațete 
diferite ale misiunii lui Hristos. Eusebiu al Cezareei spune că aceste nume 
sunt „semne” date de scrierile profetice ale evreilor (onueta, Demonstrația 
evanghelică VIII, prolog, p. 349, 3 şi 15 e.a.) care, dincolo de obiectul sau 
persoana istorică pe care le desemnează, se referă la „misterul lui Hristos”. 

2. Părinţii au păstrat din Zaharia versete pe care le-au folosit pentru o 
argumentaţie polemică, apologetică şi pentru a propovădui credința creş- 
tină: versete întregi sau versete restrânse, izolate sau grupate, puteau fi 
găsite din abundență încă în Noul Testament şi în cele mai vechi texte creş- 
tine; sunt frecvente la Părinţii apologeți (lustin, Irineu, Eusebiu al Cezareei), 
iar utilizarea lor se perpetuează în tradiția patristică. Sub numele de 
„mărturii” (festimonia), ele au fost grupate în culegeri, cu rolul de a atesta 
autenticitatea credinței în lisus Hristos. 

3%. În prefața propriului său comentariu la Zaharia, leronim citează con- 
tribuțiile lui Hippolit şi Origen, pe care le cunoştea și din care s-a inspirat. 
De asemenea, în peregrinările sale egiptene, genialul traducător al Bibliei 
l-a întâlnit pe Didymos cel Orb, călugăr învăţat din Alexandria. Din 
comentariul lui Hippolit nu ne-a rămas, din păcate, nimic: doar umbre în 
scrierea omonimă a lui Ieronim. La fel s-a întâmplat şi cu exegeza lui 
Origen. Acesta comentase doar primele şase capitole din Zaharia, iar ecouri 

ale interpretărilor sale pot fi regăsite la Theodor al Mopsuestiei. Totuşi, 

există numeroase referiri la Zaharia în alte scrieri origeniene. Puțin după 

jumătatea secolului al IV-lea, Efrem redactează un comentariu la Zaharia în 

siriacă, probabil netradus în greacă. Nici Didymos, nici leronim nu par să-l 

cunoască. O traducere latină a fost realizată, în secolul al XVIII-lea, de 

către Pierre Moubarak (publicată în Opera omnia ale Părintelui siriac, 

Roma, 1750), Deşi propune o interpretare alegoric-spirituală, Efrem este 

mult mai scurt, mai precis şi mai direct decât Didymos. Comentariul său 

aduce, pe alocuri, cu o înşiruire de scholii lămuritoare la textul profetului. 

De la Theodor al Mopsuestiei şi de la Didymos cel Orb ni s-au păstrat două 

ample scrieri In Zacchariam, în două stiluri şi după două metode exegetice 

aproape opuse. Theodor practică o lectură istorică şi filologică destul de 

seacă a Vechiului Testament, în vreme ce Didymos alegorizează pasionant, 

în nota tradiției origeniene. Din pricina învecinării cu Origen, Didymos a 

intrat într-un con de umbră imediat după moartea sa (398). După condam- 

narea origenismului, în 553, scrierile sale fie au fost distruse, fie n-au mai 

fost copiate. Comentariul la Zaharia dispăruse, și el, „în neant”. În august 

1941, pe când lucrau pe o faleză aflată la vreo doisprezece kilometri sud de 

Cairo, câțiva muncitori egipteni au descoperit un depozit de papire (însu- 

mând aproximativ 2.500 de pagini), unele dintre aceste papire conținând 

mai multe cărţi ale lui Didymos (Comentariu la Geneză, Comentariu la lov, 

Comentariu la Ecleziast etc.). Datorită acestei descoperiri de la Tura dispu- 

nem şi de textul, aproape integral, al importantului Comentariu la Zaharia 
(editat, comentat și tradus de părintele Louis Doutreleau, în colecţia Sources 
chretiennes, încă din 1962). Cum menţionam la început, Ieronim a cunoscut 
scrierea învățătorului său alexandrin, din care se inspiră, în ciuda poziţiei 
sale declarat antiorigeniste. Este şi cazul lui Theodoret al Cyrului, autorul 
unui comentariu sistematic la cei Doisprezece Profeţi, între care şi In 
Zacchariam. Comentariul lui Theodoret datează din al doilea sfert al seco- 
lului al V-lea, dar se inspiră pe alocuri din exegeza didymiană. În mod para- 
doxal, nu acelaşi este cazul unui compatriot al lui Didymos cel Orb, Chiril 
al Alexandriei. Comentariul său la Zaharia nu „se atinge” aproape deloc cu 
al monahului origenian. Probabil Chiril îl citise, dar, îmbibat de bine cunos- 
cuta lui aroganță episcopală, a decis să-l ocolească în mod deliberat. 

Cartea profetului Zaharia rămâne textul din colecția celor Doisprezece 
Profeţi cel mai des citat sau vizat în Noul Testament€. În Apocalipsă există 
douăzeci şi trei de aluzii la Zaharia, iar în Evanghelii, douăsprezece. Co- 
mentatorii moderni pun în lumină faptul că natura specială a mesianismului 
acestei cărți constă în identificarea lui Mesia cu un personaj sărac, fapt 
ce-ar explica proeminenţa Cărții în Noul Testament. Evreii şi creştinii au 
folosit din plin textul din Zaharia pentru a-şi susține — şi unii, şi alţii — 
punctul de vedere asupra speranței mesianice”, 


6. Vide Thomas C. Oden (ed.), Ancient Christian Commentary on it a 
$, ity, Downers Grover, „p. R 
i, : The Twelve Prophets, InterV arsity, : 
ati a bc preluate de Părinţi din Cartea lui Zaharia, puii i depre 
cele dr peaa în diferite culegeri de testimonia, în e de Du 

Introducere la Malachia 


Malachia este a douăsprezecea şi ultima carte a Profeţilor Mici. Este un 
text care prezintă dificultăți în ce priveşte autorul şi datarea. Chiar modul în 
care conţinutul acestei cărți a ajuns să se constituie în a douăsprezecea carte 
a canonului a fost o problemă disputată, datorită expresiei din primul verset, 
massă' dh bhar-YHWH... „Prevestire a cuvântului Domnului...”, expresie 
care apare doar de trei ori în VT (celelalte două ocurenţe sunt în Zah. 9,1 — 
vezi nota; 12,1). Aceasta i-a determinat pe unii comentatori să considere că 
un editor va fi luat cele trei oracole anonime şi le va fi aşezat la sfârşitul 
canonului VT, pentru ca apoi, în decursul istoriei transmiterii textului, 
primele două să fie ataşate Cărții lui Zaharia, iar ultimul să devină o carte 
independentă, Malachia. Totuşi, nu se poate trage o astfel de concluzie doar 
pe acest considerent, aşa cum au arătat mai mulți comentatori. 


1. Profetul 


Nu există decât foarte puţine date despre autor, în afara celor care se pot 
deduce din cartea însăşi. Profetul e menţionat în Vieţile profeților, o colec- 
ție de tradiţii iudaice din secolul al IV-lea d.H., unde se spune că s-ar fi 
născut în Sophah (o localitate de altfel necunoscută), după exil. Conform cu 
Haggadah, autorul cărții este Malachia, ultimul dintre profeţi: unii l-au iden- 
tificat cu Ezdra sau cu Mordehai, totuşi înțelepții au afirmat că Malachia 
este numele lui real. În introducerea Targumului lonathan se afirmă că 
lucrarea este opera lui Malachia „cel cunoscut sub numele de Ezra scribul”. 
Această ipoteză a fost susținută inclusiv de leronim sau, în tradiția pro- 
testantă, de Calvin, cel din urmă tentat să creadă că Malachia era un alt 
nume al lui Ezra. Nu există nici o dovadă pentru a susţine acest fapt. 

Un alt aspect problematic: numele însuşi al profetului. Există comen- 
tatori care susțin că Malachia a fost cu adevărat numele lui, în timp ce alţi 
exegeți afirmă că e vorba aici de un substantiv comun, ebr. mal 'ăkhi „me- 
Sagerul Meu”, extrapolat din v. 3,1. În favoarea ipotezei pledează câteva 

argumente: în primul rând, faptul că acest nume nu mai apare în nici un aj 
loc din Vechiul Testament, Pe de altă parte, există şi alte nume hapax lego. 
mena, cum ar fi lona sau Habagquq. În al doilea rând, nu se menţionează 
numele tatălui. Nici acesta nu este un argument foarte convingător, atâț 
timp cât la fel stau lucrurile şi cu Abdias. În al treilea rând, expresia din 
Primul verset „Prevestire a cuvântului Domnului”, care mai apare, aşa cum 
am arătat, în Zah. 9,1 şi 12,1, a fost interpretată ca marcă a anonimităţii, 
Trebuie recunoscut că argumentul stă în picioare doar dacă admitem că 
ultimele şase capitole ale Cărţii lui Zaharia reprezintă o lucrare de sine 
stătătoare, adăugată ulterior. 

Tradiţia în favoarea lui Malachia ca nume propriu este însă destul de 
bine susţinută. În cele din urmă, problema identității autorului prezintă o 
importanță secundară față de alte aspecte ale cărții. 

Activitatea profetului poate fi datată doar cu aproximare. Majoritatea 
comentatorilor sunt de acord că lucrarea se situează după întoarcerea din 
exil şi reconstruirea Templului (515 î.H.), dar înainte de interzicerea Căsă- 
toriilor mixte, deci pe la jumătatea secolului al V-lea î.H. fapt dovedit de 
argumentele interne ale textului. 


II. Mesaj şi structură 


Chiar dacă unii au minimalizat importanța acestei cărți, considerând că nu 
ar mai aparţine perioadei creative a profeției şi socotindu-l pe Malachia mai 
mult un scrib interesat exclusiv de detaliile rituale și de aplicarea literei 
legii!, trebuie ținut seama de faptul că fiecare profet a avut un rol specific în 
contextul său istoric: Malachia ocupă un loc important în economia unei 
perioade dificile şi prezintă, pe lângă temele recurente în cărțile profetice, 
câteva aspecte unice. Elanul spiritual imprimat de Aggeu și Zaharia slăbise, 
iar comunitatea nu mai avea zelul din perioada imediat următoare întoar- 
cerii din exil. Profetul reafirmă exigența purității interioare şi făgăduieşte 
venirea „vestitorului Legământului”, care va aduce o eră de restabilire a 
bunelor orânduieli. 


|. J.G. Baldwin, Maggai, Zechariah, Malachi, Tyndale Old Testament Commentaries, 
Inter-Varsity Press, Nottingham, 1972, p. 215. 

1. O carte a legământului 


Ceea ce structurează cartea este conceptul de /egământ. Textul începe prin 
a-i reaminti poporului că a fost ales de Domnul, care nu încetează să-l 
iubească şi să-l ocrotească. Dumnezeu este iniţiatorul legământului şi El îi 
asigură stabilitatea (vv. 1,2-5). Cere în schimb de la poporul Său cinstire, 
ascultare și fidelitate (v. 1,6). Poporul încalcă legământul prin neglijența în 
cult, prin nerespectarea căsătoriei, prin nedreptățile sociale, prin blasfemie 
şi răzvrătire împotriva lui Dumnezeu. Domnul îi cere poporului să se 
întoarcă la EI, altfel va urma pedeapsa. 

Întregul mesaj poartă această marcă de avertizare; în acelaşi timp răz- 
bate raza speranței pentru cei care sunt ai Domnului. Tensiunea între jude- 
cată şi speranţă este prezentă deci şi aici, ca în majoritatea cărților profetice. 
Cartea lui Malachia se încheie cu o nouă chemare la împlinirea cerinţelor 
legământului (v. 3,22). 

Din punctul de vedere al vocabularului şi ideilor, Cartea lui Malachia 
este profund influențată de textele deuteronomice?. „lubirea”, „teama”, 
„fidelitatea” sunt teme recurente; la fel, cuvinte şi expresii cum ar fi „legea 
lui Moise”, „Horeb”, „întregul Israel”. 

Preocuparea profetului este fidelitatea faţă de mesajul încredințat de 
Domnul şi faţă de elementele centrale ale religiei revelate. Ar fi o greşeală 
să-l considerăm pe Malachia un simplu legalist, un profet preocupat mai 
mult de litera legii. Dimpotrivă, cartea manifestă o preocupare pastorală, o 
dorință de a îndrepta atenţia oamenilor spre „duhul” legii, şi nu spre „litera” 
ei. Împlinirea ritualurilor prescrise de lege trebuie să exprime ceea ce 
implică expresia „a merge cu Dumnezeu” (v. 2,6), adică o relaţie vie cu 
Iniţiatorul şi Partenerul Legământului. 


2. O carte „vie” 


Cartea lui Malachia prezintă o trăsătură care, deşi întâlnită şi în alte cărţi 
profetice, capătă aici o amploare unică, şi anume caracterul profund dialo- 
gal al textului. Unii au numit stilul lui Malachia „socratic” sau „catehetic”, 


Se ele et n Mae 
i R. Smith, Micah-Malachi, Word Biblical Commentary, vol. 32, Word Books, Texas, 
984, p. 300, 

bazat pe binomul întrebare-răspunss, care structurează întreaga carte. Fie. 
care secțiune începe cu o declaraţie a lui Dumnezeu, urmată de o întrebare a 
poporului, conform tiparului „Tu zici — Eu spun...”. Dumnezeu este 
personajul central al cărții. EI iniţiază dialogul. Din totalul de cincizeci şi 
cinci de versete ale cărții, patruzeci şi şapte redau cuvinte ale lui Dumnezeu 
la persoana I (cu excepția textelor din wv. 1,1; 2,11-15.17; 3,16). Această 
folosire extinsă a persoanei 1 îi oferă cititorului imaginea unei întâlniri vii 
între Dumnezeu şi poporul Săuf, 

lată aşadar mesajul cărții, structurat de cele şase dispufationes între 
Dumnezeu şi Israel, cărora li se adaugă versetele din final, ce reprezintă atât 
epilogul cărții, cât şi al corpusului celor doisprezece Profeţi Mici. Fiecare 
secțiune este introdusă printr-o declarație fermă a lui Dumnezeu, care acuză 
păcatul de care se face vinovat poporul; poporul răspunde printr-o întrebare 
fals inocentă de tipul: „Cu ce Ți-am greşit?”. Cele şase disputationes sunt: 

1. Mal. 1,2-5. Dragostea lui Dumnezeu pentru poporul Său, pe care 
acesta o pune la îndoială. Domnul îl reasigură că îl iubeşte, amintind alege- 
rea şi legământul. Nu este întâmplător modul în care îşi începe Malachia 
mesajul. Înainte de a trece la următoarele secţiuni, care descriu nelegiuirile 
lui Israel, aceste versete scot în evidență absoluta libertate de acțiune a lui 
Dumnezeu, care l-a ales pe Iacob fără nici o constrângere sau condiție. Putem 
afirma că această pericopă este una mai degrabă pozitivă, încurajatoare. 

2. Mal. 1,6-2,9. Această disputatio constituie cea mai lungă secțiune a 
cărții (23 de versete din totalul de 55). Dacă primul mesaj s-a îndreptat către 
întregul popor, al doilea are ca ţintă cea mai importantă categorie socială: 
preoții. Prin purtarea şi activitatea lor, aceştia ar fi trebuit să păstreze 
legământul pur şi nealterat. Tema pericopei este cinstirea lui Dumnezeu și 
respectul față de EI. Profetul înfăţişează câteva din greşelile săvârşite de 
preoți în această privință: aducerea de jertfe imperfecte, disprețul şi plictisul 
față de slujba lor, interpretarea greşită a Legii. Pentru toate sunt amenințați 
cu pedeapsă. 

3. Mal. 2,10-16. A treia pericopă are ca temă infidelitatea lui Israel, care 
se manifestă atât faţă de Dumnezeu, cât şi în relaţiile de căsătorie. Exegeţii 
s-au întrebat dacă profetul are în vedere pur şi simplu căsătoriile mixte între 
evrei şi păgâni, sau am avea aici de a face cu o descriere metaforică a relaţiei 





3, Ibidem, p. 300. 
4. J.G. Baldwin, op. cit., p. 216. 

dintre Dumnezeu și poporul Său. Interpretările mai vechi au favorizat abor- 
darea literală a textului, în timp ce interpretările mai recente merg pe linia 
abordării cultice sau tipologice. Interpretarea literală, care se impune, nu 
exclude metaforizarea relaţiei dintre Dumnezeu şi poporul Său prin relaţia 
dintre bărbat şi femeie: textul se referă în acelaşi timp şi la poporul Israel ca 
familie spirituală, necredincioasă în legătura ei cu Dumnezeu. Pe de altă 
parte, modul în care este interpretată pericopa influențează şi abordarea 
eticii căsătoriei în Noul Testament: e important să observăm că apostolul 
Pavel pare să facă aluzie şi la acest text când poruncește corintenilor 
fidelitatea în căsnicie (vezi 1Cor. 7,10). 

4. Mal. 2,17-3,5. Această pericopă introduce tema dreptăţii lui Dumnezeu, 
care pare a fi contrazisă de prosperitatea celor răi. Dumnezeu răspunde prin 
îndemnul la răbdare şi prin promisiunea că-l va trimite pe mesagerul Său. 

5. Mal. 3,6-12. Secţiunea se deosebeşte de precedenta şi de următoarea 
prin faptul că nu prezintă elemente eshatologice, funcționând ca un fel de 
paranteză. Mesajul ei se constituie într-o chemare a poporului la pocăință, 
situaţia lui deplorabilă din punct de vedere spiritual împiedicând arătarea 
slavei lui Dumnezeu. 

"6. Mal. 3,13-21. Secvența revine la tema judecății lui Dumnezeu, accen- 
tul fiind pus aici pe judecata finală. Poporul vorbeşte împotriva Domnului, 
dar accentul se schimbă brusc, iar pericopa se încheie pe un ton optimist, cu 
făgăduinţa biruinţei credincioşilor asupra celor răi. 

Ultimele trei versete reprezintă epilogul Cărţii lui Malachia, precum şi al 
celor doisprezece Profeţi Mici. Stilul şi vocabularul acestui scurt pasaj sunt 
diferite de restul cărții, ceea ce i-a făcut pe unii interpreți să-l atribuie unui 
redactor final al colecţiei Profeților Mici. 


III. Ecoul Cărţii lui Malachia în Noul Testament 


Numai trei pasaje din această carte sunt citate în Noul Testament: 

Mal. 1,2 — „l-am iubit pe Iacob, iar pe Esau l-am urât” — este citat de 
apostolul Pavel în Rom. 9,13 în contextul discuţiei despre alegerea poporu- 
lui lui Israel. 

Mal. 3,1 şi 3,22 (3,23 TM), unde se vorbeşte ces. mesagerul care 
va pregăti venirea Domnului, mesager identificat cu Ilie: acest element 


Pe e pe mei E 3 E 
$. În legătură cu această problemă, vezi notele explicative la versetul respectiv. 

devenise o trăsătură caracteristică a eshatologiei iudaice, lucru confirmat şi 
de referirea ucenicilor Mântuitorului la această credinţă, în Mt. 17,10. Inter- 
pretarea creștină vede altfel împlinirea acestei profeţii: în Mt. 11,10.14, 
lisus aplică spusele profetului persoanei lui loan Botezătorul; noul Ilie, care 
trebuia să vină, pregăteşte calea Domnului. Cu alte cuvinte, judecata lui 
Dumnezeu a început odată cu lucrarea lui Hristos pe pământ şi va continua 
până la desăvârşirea ei la a doua Lui venire. 


